
Sohn Pritchard, Dstw., 


NORWOOD GROVE, LIVERPOOL, 
YN ARWYDD O BARCH IDDO 
FEL 
AELOD FFYDDLAWN A HAELIONUS O EGLWYS CRIST, 
AC FEL 
SWYDDOG AMLWG A DIFEFL YN Y CYFUNDEB WESLEYAIDD 
YN GYSTAL AG FEL AMLYGIAD 0’R 


ANWYLDER DIBALL A DIFFUANT A GOLEDDIR TUAG ATO 
GAN YR AWDWR. 


Ar Y DARLDENYDD 


Trwy drugaredd Pen yr eglwys, yr wyf wedi cael 
bywyd ac egwyl i orphen y drydedd gyfrol o’r PULPUD 
CYMRAEG. 


Y mae yn ofidus genyf fod amgylchiadau wedi fy 
lluddias i ddwyn allan rai o rifynau y gyfrol hon mor reol- 
aidd ag arferol. Deallwyf i hyn beri peth anghyfleusdra 
im dosbarthwyr, a rhyw gymaint o siomedigaeth i’m 
darllenwyr. Nid oedd genyf ddychymyg ar y pryd fod 
rheoleidd-dra yn ymddangosiad llyfr o'r fath yma o 
nemawr bwys. 


Cyhoeddir y rhifyn cyntaf o’r gyfrol nesaf ar y dydd 
olaf o Ionawr, 1887; a gofelir am i rifyn ymddangos yn 
fisol hyd derfyn y flwyddyn. 


Gan ddiolch i chwi oll am y gefnogaeth a roddir gen- 
ych i anturiaeth hon, ac am y tystiolaethau lawer a 
dderbyniwyd genyf, o bryd i bryd, i fudd ysbrydol fy 
lafur yn y wedd yma, yr wyf yn cyflwyno y gyfrol fechan 
hon i nawdd Duw a’i dangnef. 


Yr eiddoch yn serchog, 
JOHN EVANS. 


Fron Dre, Bancor, 
Rhagfyr, 1886. 


CYNNWYSIAD. 


TU DAL. 


XXV.—Na THRISTAOCH mMEGYS HRAILL. 


“QOnd ni ewyllysiwn, frodyr, i chwi fod heb wybod am y rhai a 
hunasant, na thristaoch megys eraill y rhai nid oes ganddynt 
obaith. Canys os ydym yn credu farw Iesu, a’i adgyfodi; 
felly y rhai a hunasant yn yr Iesu, a ddwg Duw hefyd gydag 
ef. Canys hyn yr ydym yn ei ddywedyd wrthych yn ngair 
yr Arglwydd, na bydd i ni y rhai byw, y rhai a adewir 
hyd ddyfodiad yr Arglwydd, ragflaenu y rhai a hunasant. 
Oblegid yr Arglwydd ei hun a ddisgyn o’r nef gyda bloedd, 
& llef yr archangel, ac ag udgorn Duw: a’r meirw yn 
Nghrist a gyfodant yn gyntaf; Yna ninnau y rhai byw, y 
rhai a adawyd, a gipir i fyny gyda hwynt yn y cymylau, i 
gyfarfod a’r Arglwydd yn yr awyr: ac felly y byddwn yn 
wastadol gyda’r Arglwydd. Am hyny diddenwch eich gilydd 
ar ymadroddion hyn.’—1 TuHEssaLoniarp iv. 183—18 


XXVI.—Grappau Mrewn Prcuop. 


“Am hyny yr hwn a’m traddodes i ti sydd fue ei bechod.”— 
Ioan xix. 11 ( é é : 3 


XXVII.—Otwynion Ezecten; Nev Otwe ARwyDDLUNIOL 
AR LYWODRAETH NaturIoL Duw pRos y Byp. 


“Yna yr edrychais, ac wele yn dyfod o’r gogledd gorwynt, a 
chwmwl] mawr, a than yn ymgymeryd, a dysgleirdeb 0 am- 
gylch iddo; ac o’i ganol, sef o ganol y tan, fel Niw ambr. 
Hefyd o’i ganol y daeth se i bedwar tes ee 
&c.”—EzEcieu i. 4—28 : : ‘ : 


18 

TU DAL. 
XXVIII.—Y Gwr Ymaproppus.—Y DiweEppaRr Dr. PunsHon. 


“Hithr rhyw Iuddew, a’i enw Apolos, Alexandriad o genedl, g#r 
ymadroddus, cadarn yn yr Ysgrythyrau, a ddaeth i Ephesus. 
Hwn edd wedi dechreu dysgu iddo ffordd yr Arglwydd; ac 
efe yn wresog yn yr ysbryd, a lefarodd ac a athrawiaethodd 
yn ddiwyd y pethau a berthynent i’r Arglwydd, heb ddeall 
ond bedydd Ioan yn unig. A hwn a ddechreuodd lefaru yn 
hyf yn y synagog: a phan glybu Acwila a Phriscila, hwy a’i 
cymerasant ef atynt, ac a agorasant iddo ffordd Duw yn fan- 
ylach. A phan oedd efe yn ewyllysio myned i Achaia, y 
brodyr, gan annog, a ysgrifenasant at y dysgyblion i’w dder- 
byn ef. Yr hwn, wedi ei ddyfod, a gynnorthwyodd lawer ar 
y rhai a gredasant trwy ras. Canys efe a orchfygodd yr 
Iuddewon yn egniol, ar gyhoedd, gan ddangos trwy Ysgryth- 
yrau mai Iesu yw Crist.”—Actav xviii. 24—28 é 9 roo 


XXIX.—Yr Hontap a’R PRAWF. 


“Ac efe a aeth drachefn i Capernaum, wedi rhai dyddiau; a 
chlybuwyd ei fod ef yn y ty. Ac yn y man llawer a ym- 
gasglasant ynghyd, hyd na annent hyd yn nod yn y lleoedd 
ynghylch y drws: ac efe a bregethodd y gair iddynt hwy. 
A daethant ato, gan ddwyn un claf o’r parlys, yr hwn a 
ddygid gan bedwar. A chan na allent nesdu ato gan y 
dyrfa, didoi y t0 a wnaethant lle yr oedd efe; ac wedi idd- 
ynt dori trwodd, hwy a ollyngasant i waered y ywely yn yr 
hwa y gorweddai y claf o’r parlys. A phan welodd yr Iesu 
eu ffydd hwynt, efe a ddywedodd wrth y claf o’r parlys, Ha 
fab, maddeuwyd i ti dy bechodau. Ac yr oedd rhai o’r 
ysgrifenyddion yn eistedd yno, ac yn ymresymu yn eu calon- 
au, Beth a wna hwn fel hyn yn dywedyd cabledd? pwy a 
all faddeu pechodau, ond Duw yn unig? Ac yn ebrwydd 
pan wybu yr Iesu yn ei ysbryd eu bod hwy yn ymresymu 
felly ynddynt eu hunain, efe a ddywedodd wrthynt, Paham 
yr ydych yn ymresymu am y pethau hyn yn eich calonau? 
Pa un sydd hawsaf, ai dywedyd wrth y claf o’r parlys, 
Maddeuwyd i ti dy bechodau; ai dywedyd, Cyfod, a chymer 
i fyny dy wely, a rhodia? Hithr fel y gwypoch fod gan 
Fab y dyn awdurdod i faddeu pechodau ar y ddaear (eb efe 
wrth y claf o’r parlys), Cyfod, a chymer i fyny dy wely, a 
dos i’th dy, Ac yn y man y cyfododd efe, ac y cymerodd i 
fyny ei wely, ac a acth allan yn eu gwydd hwynt oll; hyd 
oni synodd pawb, a gogoneddu Duw, gan ddywedyd, Ni 
welsom ni erioed fel hyn.”—Maro ii, 1—12 ‘ weds 

TU DAL. 


XXX.—Corio Duw. 


“Hy Nuw, fy enaid a ymddarostwng ynof; am hyny y cofiaf di, 
o dir yr Iorddonen, a’r Hermoniaid o fryn Misar.”—Psatu 
xlii. 6 : 5 : p 3 ; ; : . ¢ 52 8Si) 


XXXI.—Nip yn Dragywypp yr Ymryson yr YsBRYD. 


“A dywedodd yr Arglwyddd, Nid ymrysona fy Ysbryd i 4 dyn 
yn dragywydd, oblegid mai cnawd yw efe;.a’i ddyddiau 
fyddant ugain mlynedd a chant.”—Genusis vi. 8 : . 105 


XXXIJ.—Prertuynas Dpyspuye Pen yr Eauwys a 
Marwo.LarEtTu. 


“ A’r hwn wyf fyw, ac a fum farw; ac wele, byw ydwyf yn oes 
oesoedd, Amen; ac y mae genyf agoriadau uffern a marwol- 
aeth.’—DapGuppiap i. 18. : 3 : : ; 5 = dal 


XXXIII.—Gwneutuur y Gorevu o Fywyp. 


“Dos, bwyta dy fwyd yn llawen ac ff dy win 4 chalon hyfryd: 
canys yn awr cymeradwy gan Dduw dy weithredoedd. 
Bydded dy ddillad yn wynion bob amser; ac na fydded 
diffyg olew ar dy ben. Dwg dy fyd yn llawen gyda’th wraig 
anwyl holl ddyddiau bywyd dy oferedd, y rhai a roddes efe 
i ti dan yr haul holl ddyddiau dy oferedd: canys dyna dy 
ran di yn y bywyd yma, ac yn dy lafur a gymeri dan yr 
haul. Beth bynag a ymafael dy law ynddo i’w wneuthur, 
gwna a’th holl egni: canys nid oes na gwaith, na dychymyg, 
na gwybodaeth, na doethineb, yn y bedd, lle yr wyt ti yn 
myned. Mi a droais ac a welais dan haul, nad yw y rhedfa 
yn eiddo y cyflym, na’r rhyfel yn eiddo y cedyrn, na’r bwyd 
yn eiddo y doethion, na chyfoeth yn eiddo y pwyllog, na 
ffafr yn eiddo y cyfarwydd; ond amser a damwain a ddyg- 
wydd iddynt oll. Canys ni Wwyr dyn chwaith ei amser; fel 
y pysgod a ddelir 4’r rhwyd niweidiol, ac fel yr adar a 
ddelir yn y delm; felly y delir plant plant dynion yn amser 
drwg, pan syrthio arnynt yn ddisymwth.’—PrecrtHwr 
ix. 7—12 ¢ : é : 5 : : 7 5 : . 137 


Vill CYNNWYSIAD. 


TU DAL. 


XXXIV.—Marw yn YSGARIAD. 


“Yna y dychwel y pridd i’r ddaear fel y bu, ac y dychwel 
yr ysbryd at Dduw yr hwn a’i rhoes ef,”—PREGETHWR 
Tons a Oas : : , ; ; ; : j : , . 158 


XXXV.—GENEDIGAETH yR ARGLWYDD 


XXXVI.—RwAGoRIAETH GwYBODAETH BROFIADOL O GRIST, 


“A hwy a ddywedasant wrth y wraig, Nid ydym ni weithian 
yn credu oblegid dy ymadrodd di; canys ni a’i clywsom ef 
ein hunain, ac a wyddom mai hwn yn ddiau yw y Crist, 
Tachawdwr y byd.’—Ioan iv. 42 ‘ ; : : : st hel 

“Ond ni ewyllysiwn, frodyr, 4 chwi fod heb wybod am y rhai a 
hunasant, na thristaoch megys eraill y rhai nid oes ganddynt 
obaith. Canys os ydym yn credu farw Iesu, wi adgyfodi ; 
felly y rhai a hunasant yn yr Iesu, a ddwg Duw hefyd gydag 
ef. Canys hyn yr ydym yn et ddywedyd wrthych yn ngair 
yr Arglwydd, na bydd i ni y rhai byw, y rhai a adewir 
hyd ddyfodiad yr Arglwydd, ragflaenu y rhai a hunasant. 
Oblegid yr Arglwydd ei hun a ddisgyn o'r nef gyda bloedd, a 
llef yr archangel, ac dg udgorn Duw: wr meirw yn Nohrist a 
gyfodant yn gyntaf: Yna mnnaw y rhai byw, y rhai a 
adawyd, a gipir a fyny gyda hwynt yn y cymylau, ¢ gyfarfod 
@r Arglwydd yn yr awyr: ac felly y byddwn yn wastadol 
gydar Arglwydd. Am hyny diddenwch eich gilydd @r ym- 
adroddion hyn.” —1\ THESSALONIAID Iv. 13—18. 


YFEIRIR yn yr Ysgrythyrau at ddau fath o dristweh ar 
ol y marw, y rhai a gyfodant o ffynonellau gwahanol, ac 
a wahaniaethant yn fawr oddiwrth eu gilydd o ran naws a 
chyfreithlondeb. Un math yw y galar a gyfyd oddiar chwith- 
dod ar ol ein cyfeillion ymadawedig. Mae hwn yn effaith 
naturiol y golled a deimlir oblegyd eu symudiad oddiwrthym. 
Pan gymerwyd duwiolion ymaith o’n plith cafwyd colled nas 
gellir peidio ei theimlo,—colled am eu cynorthwy, eu cymdeith- » 
as au cydymdeimlad ; ac nis gall natur fod yn ffyddlon i’w 
greddfau goreu heb i’r teimlad hwn dori allan yn dristweh a 
galar. Nid wyf yn gwybod am un adnod yn y Beibl sydd yn 
gwarafun i ni y rhywogaeth yma o dristwch ar ol y marw, 
ond yn gwybod am adnodau lawer sydd yn dadgan neu yn 
A 

rhagdybio ei gyfreithlondeb. Ceir hanes rhai o gymeriadau 
goreu y Beibl yn ymollwng iddo heb ddigio Duw, ac y mae 
-ymddygiad y Goreu o bawb ar lan bedd ei gyfaill Lazarus yn 
brawf terfynol, nad oes yn y math yma o alar ddim allan o le. 

Ond y mae math arall o alar ar ol y meirw, yr hwn a gyfyd © 
nid yn gymaint oddiar chwithdod naturiol ar eu hdl, ag oddi- 
ar bryder poenus yn eu cylch. Blinir y meddwl gan yr ym- 
ofynion, Beth a ddaeth o honynt? A ydynt yn parhau i 
fodoli? Ac os yn bod, pa fyd tybed sydd arnynt? a’r cyffelyb. 
Y rhywogaeth yma o alar ydyw profedigaeth pobl dda ar ol 
marwolaeth cyfnesiaid annuwiol, Uno’r gorchwylion anhawdd- 
af a ddichon syrthio i ran gweinidog yr efengyl ydyw ceisio 
dyddanu cyfeillion crefyddol yn ngwyneb hyn; au darbwyllo 
rhag ymollwng i alaru galar gwaharddedig. Tra y byddo ein 
perthynasau annuwiol ar dir y byw, ein dyledswydd yw pryderu 
yn eu cylch a galaru yn achos eu cyndynrwydd i ddychwelyd; 
ond yr awr y gwél Duw eu heinioes yn dda eu gwysio i dra- 
gywyddoldeb, a dwyn eu cyflwr prawf i derfyniad, mae ein 
hawl ni i ymyraeth ynghylch eu tynged ar ben. Ein dyled- 
swydd bellach ydyw eu gadael yn llaw y Barnwr cyfiawn, ym- 
ostwng i’w ewyllys ef yn hollol, a chadw allan o’n mynwesau 
bob gronyn o dristwch a dardd oddiar bryder yn eu cylch, fel 
peth cwhbl anghyfreithlawn. 

Yr elfen hon yn benaf oedd yn ffurfio ac yn angerddoli trist- 
weh y Paganiaid ar ol eu meirw. Tristwch rhai heb obaith 
ydoedd. Teimlent hwythau yn ddiau golled ar eu hol, ond 
llyncid hyny i fyny gan y teimlad dwysach, chwerwach o 
bryder yn eu cylch. Yn yr amddifadrwydd o’r Dadguddiad 
dwyfol sydd wedi dwyn bywyd ac anfarwoldeb i oleuni i ni, 
yr oedd glan y bedd i’r Paganiaid yn fan ffarwel tragywyddol. 
Codai marwolaeth ganolfur uchel a thrwchus rhyngddynt a’u 
cyfeillion ymadawedig, a syrthiai eu meddyliau yn ol i ym- 
ddryllio mewn anobaith a galar chwerwdost. Gorweddent yn 
y llwch, taenent ludw ar eu penau, tynent eu gwallt a blew eu 
cernau, ac a ymdreiglent megys ar fin gwallgofrwydd, am 
ddyddiau yn olynol, gan wylo, a gwaeddi, ac ochain. Yr oedd 

eu galar o’r fath fwyaf eithafol. A pha ryfedd? Galar pryder 
ac anobaith ydoedd. 

Ymddengys fod eglwys ieuanc Thessalonica wedi colli amrai 
oi haelodau trwy farwolaeth, yn Iled fuan ar ol ei ffurfiad. 
Gwnueid yr eglwys i fyny gan mwyaf o “ Groegiaid crefyddol.” 
Gwelai Paul y perygl i’r Paganiaid newydd-ddychweledig hyn 
ymollwng yn eu profedigaeth i'w hen ddull Paganaidd ac 
eithafol o alaru ar ol eu meirw, a chan ragflaenu y demtasiwn, 
ysgrifenodd atynt baragraph ein testyn, ‘Ond ni ewyllysiwn, 
frodyr, &e.” Dyddanweh i’r brodyr ydyw hwn gyda golwg ar 
frodyr ymadawedig. Pwne seiat yn Thessalonica. “Bod heb 
wybod ”—anwybodaeth oedd yn peri anobaith, ac effaith 
anwybodaeth ac anobaith oedd galar eithafol y Paganiaid. 
“Na thristioch, megys y rhai nid oes ganddynt obaith.” 
“Megys,” yn ol rhai, mor anghymedrol ac eithafol, hyny yw, 
“megys” yn yr ystyr o radd. Dywed esbonwyr diweddar 
mai gwrthgyferbyniad sydd yma, ac nid cymhariaeth; ac mai 
y meddwl yw, na thristiioch o gwhl, megys y rhai nid oes 
ganddynt obaith; hyny yw, fod y rhywogaeth o dristwch a 
gynyrchir gan bryder ynghylch y meirw i gael ei gau allan 
ganddynt o’u calonau yn gwbl ac yn hollol. Mai math ac nid 
gradd a waherddir yma. 

Tuag at eu cynnorthwyo i wneuthur hyn, dwg yr Apostol 
oleuni yr efengyl i lewyrchu ar dynged eu cyfeillion ymadaw- 
edig; a noda dri o resymau i ddangos fod pryder, a galar 
oddiar bryder, yn eu cylch yn hollol ddialw am danynt. Ac 
y mae yn y gwirioneddau hyny werth parhaus fel defnyddiau 
dyddanwch i bob] dduwiol ar ol colli eu cyfeillion duwiol trwy 
farwolaeth. Prif genadwri y pulpud, addefaf, ydyw galw 
pechaduriaid i edifeirwch ; ond y mae yn perthyn iddo hefyd 
weinyddu dyddanwch a chysur i'r rhai a ufuddhasant i’r alw- 
ad hono. Ewyllys Duw gyda golwg ar ei bobl ydyw iddynt 
ddyddanu eu gilydd ar ymadroddion hyn. 

Ar ddiwrnod teg o Fai, flwyddyn neu ddwy yn ol, yr oedd 
gweinidog yn teithio trwy ran o Gymru. Ar ol cyrhaedd 
gorsaf neillduol, clywai newydd cyffrous am farwolaeth gwr 

cyhoeddus iawn. Prudd-der a braw oedd ar bob wyneb a 
eyfarfyddai. Teithiai heibio yr anedd Ile yr oedd y trych- 
ineb alaethus wedi cymeryd Ile, i dreulio y Sabboth mewn 
tref lle y dygasid yr ymadawedig ifyny. Gyda chalon oedd 
eisoes yn drom, yr oedd yr awyrgylch yma yn ddirlethol i’w 
natur, ar ddaear ar nefoedd yn déedig & thywyllwch fel y 
fagddu i'w feddwl. Wedi cyrhaedd Junction bychan, dy- 
gwyddodd amgylchiad a droes ei nos yn foreu ddydd. Pan 
safai y train, gwelid gwraig weddw oedranus yn cerdded 
gyda’ ochr, gan edrych yn graff drwy bob ffenestr wrth fyned 
heibio, hyd nes y daeth at yr adran lle yr oedd y gweinidog 
drylliedig ei galon yn eistedd. Pan welodd ef estynodd ei 
llaw, a chan wasgu ei gafael yn dyn, dywedodd mewn oslef 
nas gellir ei anghofio byth,—“‘Da genyf eich gweled, i gael 
eyfleusdra i ddiolch i chwi. Dro yn ol cleddais fy mhriod yn 
dra disymwth, dyn nad aeth ei ragorach erioed i fedd. Yr 
oeddwn mewn gwendid mawr ar y pryd, a llethwyd fy natur 
gan y brofedigaeth. Ciliodd ewsg, a syrthiais i gyflwr nad 
allwn gael mynyd o esmwythdra ond yn unig pan awn at ei 
fedd. Yr oeddwn mewn cyflwr hollol annaturiol, ac mewn 
rhyfel gyda’r nefoedd. Ni feiddiwn fyned yn agos i gapel 
nac eglwys, yr oedd y canu yn fy lladd. Cyn hir iawn cyn- 
haliwyd cyfarfod pregethu yn yr ardal. Ar ol hir ymgyn- 
dynu, ildiais i fyned ir oedfa. Aethum ir capel yn syth 
oddiwrth y bedd. Darllenwyd testyn neillduol (gan ei ad- 
rodd), a phregethwyd arno, fel y teimlwn ar y pryd, o bwrpas 
imi. Symudwyd fy ngwrthryfel a’m pruddglwyf, ac yr wyf 
yn ddynes arall byth ar ol hyny. Yr ydym wedi cyfodi cof- 
adail ar fedd fy mhriod, ac wedi tori geiriau y testyn hwnw 
ar y gareg. Diolch yn fawr i Dduw ac i chwithau.” Nid 
oedd yr ymwared a gawsai y wraig druan dan y bregeth yn 
fwy nar ymwared a roddodd ei thystiolaeth y diwrnod hwnw 
ir pregethwr a gyferchid ganddi. O! y fraint o gael sychu 
dagrau, ac hwyrach, arbed cydbwysedd rheswm un o blant 
Duw! Pwy a Wyr nad oes yma heno rywrai o etholedigion 
Duw bron marw dan bwysau galar a thristweh, ac y byddai 

yn drugaredd eu dyddanu a'r ymadroddion hyn. Duw pob 
dyddanwch a’n cyfarwyddo! Gwers fawr y testyn yw y 
dylat yr hyn a wyddom trwy gyfrung y Beibl am y Saint ym- 
adawedig, yymedroli ein galar ar eu hol. 

Cymedroli, meddaf eto, yn yr ystyr o gau allan yn hollol 
o’n mynwesau bob gronyn or galar Paganaidd a ddesgerifiwyd. 
Tristau oddiar deimlad o chwithdod a hiraeth, mae hyny 
yn naturiol a chyfreithlawn; eithr nid tristau o gwbl, megys 
eraill, y rhai nid oes ganddynt obaith. 

Ni chaniateir i ni, y rhai byw, wybod pob peth am y meirw, 
na gwybod llawer; eithr gwyddom dri pheth ar bwys y tes- 
tyn hwn yn eu cylch, a ddylai ein galluogi, y rhai gwanaf o 
honom, 1 beidio gwneuthur dim, yn ein galar dyfnaf, a fyddo 
yn annheilwny o’n proffes, nac yn ynfyd yn erbyn Duw. 


E 


DysG Y TESTYN NAD YW SEFYLLFA BRESENOL Y MEIRW 
DUWIOL YN CYNWYS COLLED NA NIWED IDDYNT: “4 hun- 
asant yn yr Tesu.” 

Rhaid ir saint farw fel dynion eraill. Diau fod profi 
marwolaeth yn adgas i’w teimlad, ac yn boenus i’w natur ; 
eithr ein cysur yw, nas gall eu niweidio yn y presenol, na’u 
colledu yn y dyfodol. Ié, nid yw marwolaeth yn abl i ni- 
weidio y rhan sydd lwyraf dan ei lywodraeth, sef y corff. 
Mae’n debyg nad yw angeu yn dyfod i gyflyrddiad 4g enaid 
y duwiol o gwbl yn yr amgylchiad. Dianga y sylwedd byw- 
iol hwnw rhwng ei fysedd i fod gyda Christ. Ond y mae 
ganddo gryn allu dros y corff, i'w lethu, ei ladd, ai daflu yn 
dywarchen oer i'r ddaear, yno i fraenu ac i bydru yn llwch 
ac yn lludw. Eithr fel y ceir dangos eto, ni all beri colled 
ir saint hyd yn nod gyda golwg ar hwnw. Gwelir gwir- 
ionedd ein gosodiad cyntaf, ond ystyried, yn un peth, 

1. Nad yw marwolueth yn terfynu eu bodolaeth, Huno y 
maent, ac nid wedi darfod. Mewn rhanau o'r wlad, dywedir 
gan bobl dda a synwyrol, yn eu hawydd i osgoi y gair marw, 

fod eu cyfeillion duwiol wedi darfod. Darfod yn wir! Nac 
ydynt fil o weithiau, ddim wedi gwneyd y fath beth. Peidio 
bod ydyw ystyr y gair darfod. Gair Pagan ydyw am farw- 
olaeth dyn, ac ni ddylai Cristion ei arfer. Os nad yw y gair 
marw yn ddigon llednais genych, yn hytrach na dyweyd fod 
hwn a hwn wedi darfod, mabwysiadwch air y Coethaf o 
bawb, a dywedwch, ““Y mae ein cyfaill Lazarus yn huno,” 
Ié, huno ydyw marw i bobl dduwiol. Yn yr Hen Desta- 
ment defnyddir y gair yn fwy penagored nag yn y Testament 
Newydd, a chymhwysir ef at ddynion heb wahaniacth cym- 
eriad. Yr ydym yn darllen fod Jeroboam mab Nebat yn 
huno gyda’i dadau yn gystal a Dafydd fab Jesse; eithr ni 
ddefnyddir y gair o gwbl yn Ysgrythyrau yr Hen Destament 
i ddesgrifio marwolaeth anifail. Trengu a darfod y mae 
hwnw, eithr huno yw marwolaeth i bob math o ddyn, canys 
nid yw yr amgylchiad yn terfynu ei fodolaeth ef. Gwyr 
pawb nad yw ewsg naturiol yn lleihau dim, heb son am ddi- 
ddymu ein bodolaeth. Chwi welsoch y plentyn iach wedi 
cysgu yn y capel cyn heddyw. Pan yn effro yn nechreu yr 
oedfa, yr oedd ei freichiau yn llifio yr awyr, ei draed bach yn 
padlo y gwagle, ai lais mwyn yn seinio ar nen y capel; ond 
yn y man marweiddia ei natura syrth i gysgu. Daew fe ai 
fraich wen dros benelin ei fam, a’i ddau droed yn groes ar ei 
glin. Mor brydferth yw! Ié, ac mor lonydd a dystaw! Ond 
os yw cwsg wedi ei lonyddu, nid ydyw wedi ei ddifodi,—y 
mae ef yna i gyd fel o’r blaen. 

Addefaf fod marwolaeth yn dystewi y lleisiau cryfaf, ac 
yn llonyddu y personau bywiocaf. Y troed gerddai hoewaf 
i gymanfaoedd Cymru, ni rodda mwyach gam; y dwylaw 
prysuraf i drin y byd a gwasanaethu crefydd, ni fedrant 
bellach symud bys; a’r lleisiau pereiddiaf yn y cdr, neu a 
glywid o'r pulpud ar ddydd uchelwyl, a ddystawant yn nhy- 
wyllwch y bedd, eithr ni chollir dim o honynt. Ni bydd ewin 
ar ol yn yr Exodus diweddaf. Er yn ysgaredig o ran corff ac 
enaid, goroesant y driniaeth a pharhant i fodoli nes cyfarfod 
eto, 1 beidio ymadael mwy. “They are not lost, but gone 

before.” Dywedir fod byddin o filwyr gwrol yr Hen Rufain 
gynt wedi dychrynu pan welsant ddiffyg am y waith gyntaf 
ar y lleuad. Ofnent mai darfod yr ydoedd. Effaith anwy- 
bodaeth oedd eu tristwch. Ar ol gweled fod y lleuad yn 
goroesi y tywyllwch dudew ai cuddiodd am enyd, ciliodd eu 
_braw, a dechreuasant ddyddanu eu gilydd. Tipyn o eclipse 
yn cuddio ein cyfeillion oddiwrthym am dymhcr ydyw marw- 
olaeth ; na ddalier ni gan dristwch anobaith. Y maent yn 
tywynu ymlaen o hyd yr ochr arall ir diiwch, a daw eu 
dysgleirdeb in golwg ninau eto ryw ddydd. Sychwn ein 
dagrau, ac wedi ymwregysu & thywel y dyddanwch hwn awn 
© gwmpas yr eglwys i sychu dagrau ein gilydd. 

2. Y mae marwolueth yn trosglwyddo duwiolion i gyflwr es- 
mwythach a dedwyddach o fodoli nvr hwn yr oeddynt ynddo or 
blaen. Ceir y syniad hwn hefyd yn y gair ffugyrol tyner huno. 
Yr enw mwyaf dymunol am y bedd, ebe rhywun, yw “Y 
fan lle y gorweddodd yr Arglwydd,”—hen ystafell wely Iesu 
Grist, ‘‘a’r enw goreu am farw ydyw huno.” Gair anwyl ydyw 
hefyd. Ni ddefnyddir ef yn y Testament Newydd ond am 
farwolaeth pobl dduwiol yn unig, am ei fod yn ei ystyr gaeth 
yn golygu sefyllfa esmwyth a dedwydd. “ Rhai a hunasant” 
ydynt, fy nghyfeillion; nid yn unig y maent yn parhau i 
fodoli ar ol marw,—a da yw deall hyny, pa fyd bynag sydd 
arnynt, ond y maent yn gysurus arnynt. Galwai y Groeg- 
iaid gynt gwsg naturiol yn afon anghof, oblegid fod yfed oi 
dyfroedd yn peri i ddyn ollwng ei ofid dros gof. Ac felly y 
mae. Y gweithiwr oedranus wrth gyrchu at ei fwthyn nos 
Sadwrn, ar ol wythnos o lafur caled, mor ddolurus gan ludded, 
mor anystwyth oblegid oerni a chaledwaith ydyw drwyddo 
i gyd; ond y fynyd y caiff afael mewn cwsg ar ei obenydd 
gartref, aiff ei holl ddoluriau corfforol dros gof. Y masnachwr * 
gonest a fethodd yn ei amgylchiadau, pwy all fynegi chwerw- 
der ei ofid? I ba le bynag yr elo, llosga fel tan yn ngwaelod 
ei galon, ac nid oes iddo orphwysdra na dydd na nos, hyd nes 
y daw cwsg ar ol ei adael yn hit, heibio iddo yntau un noson 
iw ollwng i baradwys o esmwythdra. Ni ddylai y truenusaf 
o honom gwyno llawer, os ydym yn gallu cysgu y nos. 

Yr hyn ydyw ewsg naturiol i ddyn ydyw marwolaeth 
?r duwiol. Afon anghof ei holl drallodion yw afon angeu 
iddo ef. 

° ‘“‘ Syrth y deigryn 
Olaf i’r Iorddonen ddu.” 

Gollyngir yr enaid ar unwaith i ddedwyddwch y nef; a 

rhyddheir y corff, yntau hefyd, oddiwrth ei holl hoen. 


“Ts that a deathbed where the Christian lies, 
Yes, but not his, ’tis death himself there dies.” 


Ac y mae pob peth ai gofidiai yn marw i'w ganlyn. Man 
i huno ydyw ystyr y gair Cemetery; ac yn ol ei enw, felly y 
mae ir duwiol. Mor dyner yw geiriau Job ar hyn,—‘“‘ Yno 
yr annuwiolion a beidiant Au cyffro; ac yno y gorphwys y 
rhai lluddedig. Y rhai a garcharwyd a gant yno lonydd 
ynghyd; ni chlywant lais y gorthrymydd.... Y rhai a 
lawenychant mewn hyfrydwch, ac a orfoleddant, pan gaffont y 
bedd.” Iaith groew y Testament Newydd ydyw, “Gwyn eu 
byd y meirw y rhai sydd yn marw yn yr Arglwydd, o hyn 
allan, medd yr Ysbryd, fel y gorphwysont oddiwrth eu Iafur.” 
Y maent yn esmwyth arnynt. Os yw yn anhawdd weithiau 
peidio wylo ar eu hdl, dylem ymatal wyio yn uchel rhag 
aflonyddu ar eu hesmwyth htin 4n hocheneidiau. Y mae 
Abel gyfiawn wedi cysgu yn hir, ond y mae mor esmwyth 
arno fel y bydd fore y codi yn rhyfeddu wrth rwbio y pridd 
oddiwrth ei lygaid, ac yn barod i ddyweyd fel gwas yr 
amaethwr ar fore y gwanwyn, A ddaeth hi yn amser codi 
yrwan ? 

Mai esmwythdra tawel a dedwydd y cyflwr y trosglwyddir 
duwiolion iddo gan farwolaeth, ac nid stad o seibiant a segur- 
dod anymwybodol, fel y myn rhai, ydyw prif feddwl y gair 
huno yma, sydd eglur i bawb o honoch chwi. Gwyddoch am 
y ddadl gyda golwg ar gyflwr yr enaid rhwng dydd marwol- 
aeth ac adgyfodiad y corff, ac am olygiadau Swedenborg ac 
Isaac Taylor ac eraill ar y mater. Yr wyf yn cymeryd yn 
ganiataol nad oes neb o honoch wedi cael achos i ammheu 

cywirdeb y syniad a ddysgid gan ein tadau yn Nehymru ar y 
mater hwn, mor bell ag y mae modd i ni yn ein cyflwr presen- 
nol ffurfio syniad pendant am sefyllfa y meirw. Digon i bob 
pwrpas ymarferol ydyw gwybod ar awdurdod Gair Duw, eu 
bod yn esmwyth arnynt, ac yn llawer gwell allan nar hyn 
oeddynt pan yma gyda ni. Diolch am oleuni yr efengyl, ac 
am ffydd i’w dderbyn heb os nac oni bae. “ Yr wyf yn rhoddi 
naid yn y tywyllwch,” meddai Hume wrth farw. Dylasai efe 
wybod gwell pethau. Nid rhyfedd fod Pagan fel Socrates yn 
ansicr ei feddwl, pa un ai efe trwy farw, ai ei gyfeillion a 
adawai ar ol fyddai ddedwyddaf. Ond ni raid i neb o honom 
“fod heb wybod felly am y rhai a hunasant ;” dyry Dadgudd- 
iad Dwyfol sicrwydd terfynol eu bod yn well eu lle, ac yn 
berffaith ddedwydd. Pasiwch y tywel o gwmpas, fy mrodyr, 
a dyddenwch eich gilydd &r ymadroddion hyn. 

3. Nad ydyw marwolaeth yn ysgaru rhyngddynt & Christ. 
Ystyr y gair marw yw ysgaru, ac fe] y mae ei enw, felly y 
mae yntau. Ysgara rhwng y llygad a goleuni yr haul, rhwng 
y glust a pheroriaeth y llais anwylaf; ysgara y masnachwr ai 
eiddo; rhwng y bugail ai eglwys; rhwng perthynasau au 
gilydd ; a rhwng corff ac enaid y dyn ei hunan. Cyfyd ganol- 
fur rhwng y dyn ar byd hwn ymhob cyfeiriad, a thyr y dyn 

-ei hunan yn ddarnau. Ond yn nghanol y dryllio, y tori, a’r 
ysgaru diarbed hwn oll, y mae gan y saint un tid a ddeil—un 
cysylltiad bywiol a bery, sef eu hundeb personol a Christ. 
Hunant yn yr Iesu. Mae yna ychydig o ddadlu ymhlith 
esbonwyr pa arddodiad ddylai fod yn y frawddeg hon, sef pa 
un ai yn ai ynte gan neu trwy yr Iesu. Pe dodid gan yn lle yn, 
cyfléid meddwl] tyner iawn. ‘A hunasant gun yr Tesu.” Y 
mae hyn yn eithaf gwir. Hi agosrwydd ef atynt, ei wén ef 
arnynt, y geiriau melusion a sibrydodd ef wrthynt a’u siodd » 
hwynt i gysgu. Ac wedi iddynt syrthio i gysgu nid yw efe 
yn cefnu arnynt. ‘“Hunasant yn yr Iesu. Y mae hyn hefyd 
yn wir. Yn ei freichiau ac ar ei fynwes yr arosant fyth 
Gall y forwyn roddi y baban i gysgu bron cystal ai fam; 
ond pan gysgo y peth bach, diffydd hi y ganwyll, tyn ymaith 

ei llaw oedd dan ei ben, ac y mae yn diane allan or ystafell 
ar flaenau ei thraed, ac yn ei adael. Ond am y fam sydd yn 
magu ei baban ei hun fel y dylai pob mam wneuthur, pan 
ddyry hi hin i’w hanwylyd efe a gaiff gysgu yn ei breichiau 
ar hyd y nos; ni edy ef nes cysgo ei gyntun allan; a phan 
ddeffry yn y bore a chodi ei wyneb bach i edrych allan am 
dani, ei brofiad dedwydd fydd, “ pan ddeffréwyf, gyda thi yr 
wyf yn wastad.” ‘“‘Felly y rhydd efe,” sef yr Iesu, “hin i'w 
anwylyd.”~-Caiff y saint huno ganddo, a huno ynddo. Yn ei 
freichiau y gorweddant, ac ni ddeffroant hyd oni byddo heb 
nefoedd. ‘“Hunasant yn yr Iesu”—ynddo mor ddiogel a 
Noah yn yr arch, neu y ffdedig yn y ddinas noddfa. Pan 
ymddettyd yr arch dderw ac y treulia y plwm allan yn 
nhreigliad yr oesoedd, yn yr Iesu fyth yr huna pobl Dduw. 
Ni ddygwydd niwed iddynt. Y diweddar gawr-bregethwr 
Jones, Talysarn, ar ei wely angeu, a dorchai ei lawes, a chan 
edrych ar ei fraich, a ddywedodd, ‘“‘Wel, wel, y mae hi yn fain 
iawn, ar cnawd wedi curio! Ond o ran hyny, y mae yma 
ddigon eto ir pryfed. Odes, oes, ond y mae gen i amdo i'w 
roi am danaf na phydra y bedd byth mo hono.” Ac felly y 
maentigyd. Sychwn ein dagrau a dyddanwn ein gilydd ar 
ymadroddion hyn. Nid yw marwolaeth yn terfynu eu bodol- 
aeth—y maent trwy farw wedi cael eu trosglwyddo i gyflwr 
esmwythach o fodoli na phan yma gyda ni, a phen ar hyny 
ydyw y sicrwydd sydd genym fod eu hundeb gyda Christ yn 
goroesi marwolaeth, fel nad ydynt yn cael niwed na cholled 
o fath yn y byd yn awyr, tra yn ngafael angeu a’r bedd. 


tid 


DYSG Y TESTYN HEFYD Y DYGIR HWYNT O AFAEL MARW- 
OLAETH YN LLWYR YN NYDD YR ADGYFODIAD DIWEDDAF. 
Adn. 14. ' 

Dyry yr Apostol yma gam i dir uweh i edrych ar yr achos. 
Pe tybier, er mwyn ymresymiad, fod y saint ymadawedig 
yn dyoddef rhyw anfantais yn eu cyflwr presennol, ni ddylid 

digaloni o’u hachos; oblegid peth am dymhor ydyw. “Dros 
brydnawn yr erys wylofain, ac erbyn y boreu y bydd gorfol- 
edd.” Mae boreu eu gwaredigaeth lawn yn eu haros. Mewn 
gwrthgyferbyniad i’r rhai nad oes ganddynt obaith, a nodir 
yn niwedd yr adnod 13, dwg yr Apostol athrawiaeth yr ad- 
gyfodiad ymlaen yn y 14eg adnod, mewn ychydig eiriau ofn- 
adwy orymus. Seilia y gobaith hwn ar y ffydd Gristionogol 
a broffesid gan ei ddarllenwyr. “Canys os ydym yn credu 
farw lIesu ai adgyfodi,”—ac yr oedd pob Cristion yn credu 
hyny 4 holl galon. Hyny oedd néd angen Cristionogol yr 
oes. O’r goreu; ar y grediniaeth ddiysgog hon y gesyd Paul 
ben trosol ei resymiad i orphwys, wrth dreiglo beddfeini y 
saint oddiar eu beddau o flaen llygad gobaith y Thessalon- 
iaid, ‘“ Felly ”—mor sicr a fod Iesu wedi adgyfodi,—* y rhai 
a hunasant yn yr Iesu a ddwg Duw hefyd gydag ef.” Y mae 
adgyfodiad Crist ac adgyfodiad y saint yn cydsefyll neu yn 
eydsyrthio. Mae y rhesymiad yn ddyblyg. Yn 

1. Mae y ffaith o adgyfodiad Crist yn brawf fod adgyfodiad 
y saint yn bosibl. Sylwch ar y frawddeg yn y 14eg adnod: 
“a ddwg Duw hefyd gydag ef.” Duw aii dygodd ef oddiwrth 
y meirw; ac y mae y gallu, mewn ffordd o nerth a hawl, a 
amlygodd Duw wrth wneyd hyny yn brawf, fod yna hawl a 
digon o nerth i’w dwyn hwythau need yn y man. Priodolir 
adgyfodiad Crist, mewn rhanau o’ Bibl, i Grist ei hun; ond 
yma, ac mewn rhai lleoedd eraill, i’r Tad. A phob amser 
y gwneir yr olaf, edrychir ar y ffaith o adgyfodiad Crist fel 
yr arddangosiad penaf o fawr allu Duw. Hawddach gwaith 
oedd creu y byd nag adgyfodi ei Waredwr o'r bedd. Dyma 
gampwaith Hollalluogrwydd. Os gwnaed hyn, gorchwyl 
bychan fydd cyfodi y saint. Pa fawr dro y bydd y Gallu a 
gyfododd y conglfaen pwysfawr i’w le, yn hel y ceryg man i'r 
mur? Son y mae dynion cnawdol am faluriad y corff yn y 
bedd, neu y can’ cwrsweithrediad, ond odid, yr aiff gweddill- 
ion marwol dyn a foddwyd yn y mor drwyddynt, a'r anhaws- 
derau, oblegid hyny, sydd ar ffordd adgyfodiad y meirw. 
Auhawsderau, yn wir! Hawdd yw gweled nad ydynt hwy yn 

deall yr Ysgrythyrau na gallu Duw, yn enwedig yn y ffaith o 
adgyfodiad Crist. Pwnc o ewyllys da bellach, ac nid mater o 
allu, ydyw cyfodi y meirw. Mae yna ddigonedd o allu yn 
ystéx, y gallu a gyfododd Grist o feirw. Dyma un plyg yr 
ymresymiad, 

2. Y llall ydyw, fod adgyfodiad Crist yn ernes o adgyfodiad 
y saint. Y pen ay aelodau, y blaenfirwyth a’ cynhauaf 
ydynt. Nid engraff noeth o allu ydoedd gwaghéu y bedd 
newydd ar foreu y trydydd dydd, ond dwyn adref ysgub 
y blaenffrwyth, i sicrhau y gwelir beddau y byd yn weigion 
yn yman. Mewn awerym yn unig y llecha yr olwg yma ar 
y mater yn y testyn, sef yn ystyr ddyfnaf y gwir, “gyd ag ef.” 
Rhagdybir perthynas fel sail cyfranogiad. Epistol o hadau 
meddyliau ydyw y llythyr cyntaf hwn o eiddo Paul. 
Gweithir y syniad allan yn mhennod fawr yr adgyfodiad— 
a gamenwir yn bennod gladdu. Symir y rhesymiad i fyny 
yn yr adnod ganlynol:- “ Eithr yn awr Crist a gyfodwyd oddi 
wrth y meirw, ac a wnaed yn flaenffrwyth y rhai a hunasant.” 
Pe temtid Iuddew dibrofiad i ammheu a geid y cynhauaf 
i fewn ar flwyddyn o dywydd drwg, atebiad hen Iuddew 
barfog a gwybodus yn union fyddai, “Oni chlywaist ti, fy 
mab, fod ysgub y blaenffrwyth wedi ei chael adref y dydd 
arall, ac wedi ei chyhwfanu yn y lle sanctaidd ger bron yr 
Arglwydd? Cael cynhauaf i fewn! cawn yn ddios bellach, 
mor sicr ag y cafwyd yr ysgub gyntaf yn ddyogel.” 

Lled annhebyg i gynhauaf byth ydyw hi hefyd ymhlith y 
meirw. ‘ Canys y mae gobaith o bren, er ei dori, y blagura 
efe eto, ac na phaid ei flagur ef a thyfu..... Ond g¥r a 
fydd marw, ac a dorir ymaith, a dyn a drenga, a pha le 
y mae?” Ydynt, y maent yn ddigon llonydd. Nid oes achos 
codi muriau uchel, a chloi drysau haiarn ban, i attal neb o 
honynt diane o ddinas y meirw. A geir y cynhauaf adref 
rywbryd? Mi glywaf lais o’r nef yn dywedyd, Ceir, Cur. 
Mae ysgub y blaenffrwyth wedi ei chael, ac yn ymddangos ger 
bron Duw. Daw y dydd pryd y troir barddoniaeth Goronwy 
yu brophwydoliaeth gytlawnedig, 

**Oyfyd fal $d o fol ar 
Guwd tew eginad daear.” 


Plethwyd ymresymiad Paul mewn emyn Cymraeg, hysbys i 
lawer o honoch :— 


‘Ni allodd angeu du 

Ddal Iesu ’n gaeth ; 

Yn hwy na ’r trydydd dydd, 
Yn rhydd y daeth: 

Ni ddelir un 0’i blant 
Er myn’d i bant y bedd; 

Fe ’u cesglir ger ei fron 
Yn llon eu gwedd.” 


Il. 


Y TREFNIR GWEITHREDIADAU Y FARN YN Y FATH FODD 
FEL NA FYDD PROFI MARWOLAETH YN ANFANTAIS IDDYNT 
YN NYDD EU GOGONEDDIAD. Adn. 15—17. 

Coleddai y Thessaloniaid ddau gyfeiliornad gyda golwg ar 
ail ddyfodiad Crist. Un ydoedd fod yr amser yn agos; y 
deuai Crist yn yr oes hono. Edrychent allan bob dydd am 
arwyddion ei ddyfodiad, yn gymaint felly fel ag i esgeuluso eu 
gorchwylion bydol. Adn. 11. Y camsyniad arall ydoedd y 
byddai eu cyfeillion ymadawedig dan ryw anfantais pan y 
deuai Crist i ogoneddu ei bobl. Bu raid ysgrifenu ail epistol 
cyfan atynt i symud y cyfeiliornad cyntaf. Mae lle i gasglu 
fod adnodau olaf y testyn wedi llwyr ddileu yr ail. 

Hona Paul ei fod wedi derbyn dadguddiad neillduol ar y 
mater hwn. ‘“Canys hyn yr ydym yn ei ddywedyd wrth- 
ych yn ngair yr Arglwydd.” Dyma awdurdod y dadguddiad. 
Enw Crist sydd wrth y telegram. “Na bydd i ni y rhai 
a adewir hyd ddyfodiad yr Arglwydd, ragfluenu y rhai a 
hunasant.” Sylwedd y dadguddiad neillduol hwn ydyw y 
drefn yn ol yr hon y dygir ymlaen weithrediadau dydd y 
farn. A’i amcan ydyw dangos eu bod y fath fel ag i ddiogelu 
yv rhai a hunasant yn yr Iesu rhag cacl un anfantais yn cu 


- 


14 NA THRISTAOCH MEGYS ERAILL. - 


gogoneddiad. Ié, mai hwy mewn gwirionedd garti y fantais 
ar y lleill. Yn yr adnodau 16, 17, egyr o’n blaen olyniant a 
threfn dygwyddiadau y dydd olaf, yn ol y programme a ddad- 
guddiwyd iddo o’r nef 0 weithrediadau dydd y farn. ‘“ Oblegid 
yr Arglwydd ei hun a ddisgyn .... ar meirw yn Nghrist a 
gyfodant yn gyntaf”—codi y meirw yw yr item gyutaf ar yr 
agenda. Nid y meddwl yma yw, y cyfodir y saint o flaen 
pechaduriaid. Syniad dyeithri Air Duw ydyw dau adgyfodiad 
yn yr ystyr yma. Sonir yn llyfr y Dadguddiad am yr adgyf- 
odiad cyntaf ; ond adgyfodiad moesol ydyw hwnw,—adgyfod- 
iad ag y bydd yn drugaredd teimlo ei ddaeargryn yn ein 
hysgwyd ni yma yn bresennol, a chlywed ei udgorn yn canu 
y fynyd hon. ‘‘Amen! tyred, Arglwydd Iesu.” 

Un adgyfodiad cyffredinol y corff a fydd, mae’n debyg, ir 
da a’r drwg; a phe byddai dau, nid oes dim a fyno y testyn ar 
pwne hwnw; oblegid cyferbynu y meirw duwiol gyda’ rhai 
duwiol a adewir hyd ddyfodiad yr Arglwydd, ac nid cyferbynu 
y meirw yn Nghrist gyda’ meirw allan o Grist, a wneir yma. 
“Y meirw yn Nghrist a gyfodant yn gyntaf; yna”—ar eu hol 
hwy, yn lle ew rhagflaenu, fel y ffoldybiai y Thessaloniaid— 
“ninnau y rhal byw, y rhai a adawyd, a gipiri fyny,” fel y 
cipir y bagiau llythyrau gan yr Jrish Maii yn y gorsafau 
rhwng Gaet a Chaergybi wrth ruthro trwyddynt—* gyda 
hwynt”—hwy, sef y meirw yn Neghrist, fydd ar y we 
a ninnau yn dilyn; “i gyfarfod yr Arglwydd yn yr awyr.” 
Y mae marw yn werth myned trwyddo er mwyn cael ein per- 
ffeithio rywfaint yn gynt ; ac yn hytrach na thristau yn achos 
y meirw duwiol, dyledswydd y Thessaloniaid a’n dyledswydd 
ninnau ydyw llawenychu yn y rhagorfraint a sicrheir iddynt, 
o herwydd profi marwolaeth. 

Ac i adael y Thessaloniaid ar hyn, craffweh, fy ngwrandiwyr 
hoff, ar y golygfeydd arddunol a rhyfedd sydd yn agor o’n 
blaen. Mor eang, mor fyw, mor ddwyfol ydynt! Ar un 
llaw, osgo yr action a welir ydyw disgyn mawr. “Yr Ar- 
glwydd ei hun a ddisgyn”—nid cenhadu angel na danfon dyn, 
eithr dyfod yn bersonol i gyfarfod ei bobl. Bu yma o’r blaen, 

a lladdwyd ef am ei garedigrwydd; ond gadawodd y ddaear 
serch hyny, gan fendithio ac addaw ymweled drachefn. “Yr 
Arglwydd ¢ hun.” Dywed Daniel y bydd myrdd myrdd- 
iynau yn dyfod gydag ef; os felly, beth yw ystyr geiriau 
Paul yma? Yn y nos brithir y ffurfafen 4 ser dysglaer, 
boreu fory ni welir ond yr haul ei hun. Paham hyny? Mae 
y ser yna fel o'r blaen, ond fod gwyneb mwy a dysgleiriach 
gyda yr haul wedi eu cuddio o'r golwg. Daw yr Arglwydd 4 
chwmpeini mawr ir ddaear; bydd ei angelion aneirif gydag 
ef yn ddiau. Nid oedd modd eu cadw gartref y tro o’r blaen. 
“ A’r saint oll.” Mae ganddynt hwy eiddo i'w gyrchu or 
ddaear. Nis gallai neb o honynt hwy, oddieithr Enoch ac 
Elias, fforddio gwarchod gartref y diwrnod hwnw, ac fe 
fyddai yn ddigon annifyr arnynt hwythau fod wrthynt eu 
hunain, hyd yn nod yn y nefoedd. Ond prin y bydd neb 
or ser gloewon hyn yn y golwg gan ddysgleirdeb tanbeid- 
iach eu Harglwydd a’u Haul. 

““Gyda bloedd”—ymyl y ddalen, “gyda gawr,” mewn 
cyfeiriad at fanllef edrychwyr pan fyddo arwr yn cychwyn 
iw daith. Rhydd yr holl nefoedd floedd y diwrnod hwnw. 
Dyna floedd y carai dyn ei chlywed pe bae raid myned i 
uffern wedi hyny. Yn ddystaw fel disgyniad y gwlith y 
daeth ein Harglwydd ir ddaear y tro cyntaf, mor ddystaw fel 
na chlywyd swn ei ddyfodiad ond gan y bugeiliaid oedd ar eu 
traed y nos; ond y tro nesaf, efe a ddisgyn gyda bloedd, a 
phob llygad ai gwél. “A Ilef yr archangel”—anfonir herald 
oi flaen i rybuddio y planedau fod eu Creawdwr yn dyfod, ac 
i barotoi ffordd i’w gerbyd ar hyd thoroughfare y llwybr llaeth- 
og. Danfonwyd herald oi flaen y tro cyntaf, ac yr oedd 
hwnw yn archbroffwyd, ond ei herald y tro nesaf fydd arch- 
angel. ‘Ac 4g udgorn Duw.” Beth yw hyn? Beth hefyd 
namyn bloedd yr Arglwydd ei hun. Digon o brawf dros hyny 
ydyw, ei fod yn deffro y meirw. Y maent yn cysgu mor 
drwm, fel na thycia dim i’w deffroi ond lleferydd Mab Duw. 
Addawodd eu deffro mewn pryd wrth eu rhoddi i gysgu, ac 
yn ol ei addewid geilw arnynt wrth gychwyn ag udgorn Duw. 

Ar y llaw arall cyfeiriad yr olygfa ydyw esyyn mawr. 
Wrth i’r haul ddisgyn gyda’r gwres, cyfodir y gwlith. Fel y 
mae un pen ir beam tragywyddol yn disgyn, y mae y pen arall 
iddo yn codi ac yn esgyn. “VY meirw yn Nghrist a gyfodant 

. y rhai byw a gipir 4 foie One ydyw nodwedd yr ail 
yet “Yn y cymylau,” yr angylion, cerbydau Duw, ebe 
un esboniwr. Os felly, nyni a awn adref yn ein carriages wedi 
y ewbl, fy mrodyr tlodion. Y mae eraill yn gadael allan y 
fannod, ac yn darllen “a gipir i fyny yn gymylau,” gan olygu 
mai lliosogrwydd y cadwedigion a feddylir yma. 

“T gyfarfod ar Arglwydd yn yr awyr.” Fe fydd gorym- 
daith yr Arglwydd mor faith, fel na fyddai lle i droi y Royal 
Train pe deuai ar wyneb y ddaear, a’r gorchymyn yw 7’ teith- 
wyr fyned ir Junction iw gyfarfod. Cyfarfod ar Arglwydd 
fydd coron y ewbl. Fe fydd cyrff ac eneidiau yn cyfarfod yn 
yr awyr a fuont ar wahan yn hir, ac yn llawenychu ynghyd. 
Job yn gwneyd pee ar ei spectol newydd, ac yn bloeddio, 
“Y llygad hwn ai gwel, ac nid arall.” Abraham a Dafydd 
yn gwisgo am danyatta A newid dillad anfarwol yr adgyfodiad. 
Bydd gwahanol aelodau yr un teuluoedd a chwalwyd ar y 
ddaear yn cyfarfod @u gilydd yn yr awyr, aelodau or un 
eglwysi, a chyfeillion perthynol ir un oes. Ond Ilyncir go- 
goniant pob cyfarfod yn yr awyr yn ngogoniant mwy y cyfar- 
fod ar Arglwydd. 

Pan yn croesi y Mynyddoedd Creigiog i Galifornia flyn- 
yddoedd yn ol, dygwyddodd amgylchiad effeithiol iawn. Yn 
y train yr oedd hynafgwr gwladaidd a’i wraig oedranus, merch 
iddynt, ai gWr, a phump o blant. Yn wahanol i arfer gy- 
flredin teithwyr-yno, cadwent hwy wrthynt eu hunain. Pan 
gyrhaeddasom i orsaf Sacramento, Prifddinas California, aeth 
yr hen-Wr i eillio ar gais ei ferch. Nid oedd ond ugain 
mynyd o amser, ac yr oeddwn yn synu paham y peryglai yr 
hen Wr golli y ¢rain, ac yr ymdrafferthai gyda gorchwy] felly, 
ac yntau bron yn mhen ei siwrnai. Pr ysurodd yn ol, a theiml- 
ai fel dyn newydd a barnu oddiwrth fynegiant ei wyneb. 
Ymaith &r geibydres am oddcutu 25 milldir, He y safodd 

mewn gorsaf fechan yn nghanol brasder dihafal y dyffryn; i 
fyny a dyn bychan glandeg, cydnerth a thrwsiadus, mor wisgi 
ar ewig; bwriodd olwg dros y teithwyr gyda chyflymder y 
fellten, ac ymlaen 4g ef at yr hen wreigan oedranus, syrthiodd 
ar ei gwddf, ac a’i cusanodd ; yna rhoddodd hergwd anwyl i’r 
hen Wr newydd-eilliedig, ysgydwodd law gyda’i chwaer a’r 
brawd yn nghyfraith, a chan gofleidio y plant fel dyn gwall- 
gof, allan 4g ef a hwythau oll. -Buan y deallodd pawb o 
honom yr hanes oedd dan y ewbl. Mab i’r hen bobl oedd y 
gWr boneddig, oedd wedi gwneyd ei fortune yn ngwlad yr aur 
ar yd. Dichon mai ar ei drau] ef y cedwid hwynt yn gysurus 
ar aelwyd ei chwaer yn un o'r Eastern States. Ond nid digon 
oedd hyny ganddo, eithr fel Joseph gynt, gyrodd am danynt i 
fyw ato yn y wlad dda, ac am eu mab yn nghyfraith ai deulu 
yon y fargen. Meddwl am gyfarfod y cymwynaswr hwnw 
barasai ?r hen Wr ymdrwsio yn Sacramento cyn i’ frain ei 
gipio i'w bresennoldeb yn y dyfiryn. 

Cyfododd Arwr yn ein teulu ninau, yr hwn a lamodd ar y 
bryniau, ac a neidiodd ar y mynyddoedd i dalu ein dyled, ac 
i ddanfon gras o wlad well i’n cadw ar y ddaear ar ei draul ei 
hun. Yn ei amser da efe a’n geilw ato ei hun, ac yn niwedd 
y byd denfyn am y corff, y mab yn nghyfraith, i gyfranogi o 
frasder y wlad dda odiaeth. Ac fe fydd y llawenydd o gyf- 
arfod y fath Gymwynaswr bendigedig yn llyncu mwynhad 
pob cyfarfyddiad arall iddo ei hun. Mawr fydd yr ymdrwsio 
foreu y codi i'w gyfarfod yn yr awyr. 

“ Ac felly ”—ger ei fron, wyneb yn wyneb mewn dedwydd- 
wech a gogoniant perffaith—“ y byddwn yn wastadol gyda’r 
Arglwydd.” Ar hyn tynir yr orchuddlen i lawr gan law 
gelfydd Paul. Os mynweh wybod beth sydd tu draw iddi, 
gofalwch am fyned ynoiedrych. Amen! 


Cyrrou III. 


KOOL, 
GRADDAU MEWN PECHOD. 


«Am hyny yr lavn wm traddodes i ti, sydd fwy ei bechod.”— 
ToAN xix. 11. 


Y MAE pr ansoddair a ddefnyddir yma i ddynodi gradd 
pechod yn tybio cymhariaeth. Nis gellir cymharu heb 
ddau berson neu wrthddrych gwahanol i ffurfio ystlysau y 
gymhariaeth a wneir. Mae yn hawdd gwybod pwy yw un 
person sydd mewn golwg yn y testyn, sef yr hwn a gyferchid 
gan yr Arglwydd Iesu ar y pryd, Pontius Pilat. Efe yn ddiau 
ydyw yr hwn a ragdybir yma fel un sydd fawr ei bechod. 
Ond pwy yw y llall, ag y dywedir am dano, “sydd fwy ei 
bechod” na Philat, nid mor rwydd yw gallu penderfynu. 
Dywed rhai mai y Cynghor Iuddewig a feddylir, am mai - 
hwnw a draddododd ein Harglwydd i Pilat, gan wasgu arno ei 
fwrw i farwolaeth. A yw yn debygol y buasai corfforiaeth 
felly yn cael son am dani yma dan ragenw personol, unigol, 
sydd deilwng o ystyriaeth cyn derbyn y golygiad hwn.  Eraill 
a fynant mai Annas, y Cyn-archoffeiriad Iuddewig, a olygir. 
Yr oedd hwnw yn Wr o ddylanwad mawr ar gyfrif ei oed ai 
allu; buasai yn y swydd archoffeiriadol am bedair blynedd ar 
ddeg, bu pedwar mab iddo yn y swydd yn olynol i’w gilydd, 
ac yr oedd Caiaphas, archoffeiriad y flwyddyn hono, yn fab yn 
nghyfraith iddo. Safai yn uchel yn nghyfrif y bobl, ac efe 
oedd yr Iuddew pwysicaf yn Jerusalem ar y pryd.. Ac y mae 
yn deilwng o sylw mai at Annas yn gyntaf oll y dygwyd yr 
Tesu i gael ei farnu, Ioan xviii. 13. Tybir gan rai mai efe 
oedd yr ysgogydd penaf yn y weithred ysgeler ¢ groeshoelio 
Mab Duw. 

Dadleua eraill drachefn mai Caiaphas, mab yn nghyfraith 
Annas, sydd mewn golwg yma. Efe, fel y nodwyd, oedd 
archoffeiriad y flwyddyn hono, a “‘Chaiaphas,” medd Ioan, 
‘“‘oedd yr hwn a gynghorasai i’r Iuddewon, mai buddiol oedd 
farw un dros y bobl.” Gwnaed hyn gan Caiaphas yn y cyng- 
hor a eisteddasai ar achos Iesu yn ddioed ar ol adgyfodiad 
Lazarus. Ceir manylion yr hanes yn yr xi. 47-53, o'r llyfr 
hwn. Cyfeiriwch ato yn awr, a chwi a ganfyddwch pa law 
bynag oedd gan Annas yn y croeshoeliad, mai Caiaphas a 
grybwyllodd gyntaf am ddwyn o amgyleh farwolaeth ein 
Harglwydd. Gelwir ei gynghor ar yr achos yn brophwydol- 
iaeth. Pa eglurhad bynag sydd ar hyny, mae’n amlwg i’w air 
gael ei fabwysiadu gan y Sanhedrim, ac na orphwysasant nes ei 
ddwyniben. Dichon mai y Caiaphas hwn a dynodd allan y 
eynllun i draddodi yr Iesu i’r Rhaglaw Rhufeinig, fel y modd- 
ion sicraf o effeithio yr amcan llofruddiog, ai fod ef ei hun yn 
bresenol pan lefarodd Crist y geiriau cyffrous hyn. Fel Iudd- 
ew oedd yn mwynhau goleuni yr Ysgrythyrau, ac yn meddu 
gwell mantais nag estron fel Pilat, i adnabod Iesu 0 Nazareth, 
yr oedd ef wrth draddodi yr Iesu i Pilat yn diystyru moddion 
gwybodaeth am yr achos nad oeddynt yn meddiant y Rhaglaw 
Rhufeinig, ac felly yn fwy ei bechod. Rhaid addef fod y syn- 
iad hwn ar yr adnod yn ddigon golygus. 

Ond barn eraill, ac hwyrach y mwyafrif o gryn lawer, yw 
mai at Judas Iscariot y cyfeirir yma. Dywedir mai yr un 
gair gwreiddiol a gyfieithir yn gyffredin yn fradychu, a ddar- 
llenir yma yn traddodi, ac y gellir trefnu y testyn fel hyn, 
“ Am hyny yr hwn a’m bradychodd i ti sydd fwy ei bechod.” 
A Judas oedd y bradychwr mawr. Efe a Pilat ydynt y 
cymeriadau a ddelir allan amlycaf yn yr hanes Ysgrythyrol 
ymhlith yr holl rai a laddasant y Messiah. Trwy ei gynllwyn- 
ion ef y galluogwyd y Sanhedrim Iuddewig i’w ddal yn absen 
y bobl, ai hyrddio yn ddiarwybod iddynt 1 ddwylaw Pilat. 
Rhagfynegwyd ymddygiad Judas yn yr Hen Destament, fel 
pechod ysgeler ac amlwg; ac y mae Ioan yn rhoddi sylw 
mawr iddo, a phob tro yn defnyddio y gair hwn i’w ddarnodi 

wrth adrodd hanes treialon yr Athraw mawr. Mae y golygiad 
hwn hefyd yn egluro cysylitiad y testyn gyda rhan gyntaf yr 
adnod yn rhwyddach nar un or Ileill. “Am hyny ”—mae 
yma gysylltiad rhesymegol rhwng dwy ran yr adnod; ac y 
mae y Llefarydd mawr yn dysgu fod gwirionedd a gynwysir 
yn y rhan gyntaf yn rheswm i gyfrif am ysgelerder mwy 
pechod rhyw un sydd mewn golwg ganddo yn y rhan ddiwedd- 
af. Ond beth yw rhan gyntaf yr adnod? Yr oedd Pilat yn 
honi awdurdod dros fywyd Iesu,—awdurdod 1’w groeshoelio, 
ac awdurdod i’w ollwng yn rhydd. Yn ngwyneb hyny, “ Yr 
Iesu a atebodd, Ni byddai i ti ddim awdurdod arnaf fi, oni b’ai 
ei fod wedi ei roddii ti oddiuchod: am hyny, &c.” Sylwch 
ar lwyredd yr atebiad. “ Pob awdurdod drosot,” honai Pilat; 
“dim awdurdod arnaf,” atebai Crist. “ Genyf fi awdurdod,” 
honai Pilat; “a roddwyd i ti,” ebai yr Iesu; fel pe dywedasai 
wrtho, ‘‘ Nid ynot ti y mae ffynonell awdurdod arnaf fi, offeryn 
ydwyt ar y goreu yn llaw un arall. Uchod, yn Nuw, mae 
eisteddle yr awdurdod arnaf fi. Yr wyf yn gwrthod cydnabod 
yr un awdurdod arall. Yr wyt newydd glywed fy mod yn 
Fab Duw, ac wedi cyfaddef dy hunan nad wyt yn cael un bai 
ynof, fel mab dyn, felly pa awdurdod sydd genyt arnaf fi? Y 
mae yna awdurdod yn yr achos, ac y mae hwnw yn fy llaw i 
fy hun, sef yr awdurdod i roddi fy einioes i lawr. O’m gwir- 
fodd yr wyf yn awr yn sefyll o’th flaen 1 gael fy marnu genyt; 
fy rhodd i fy hun ydyw yr holl awdurdod sydd genyt yn awr 
arnaf. Yn hytrach nag ymgolli yn yr awdurdod a gefaist, 
meddwl a ddylet ti am dy gyfrifoldeb; mae genyt gyfrifoldeb, 
tydi bia hwnw, ac y mae yn aruthrol o fawr. Yr wyt ar fedr 
collfarnu un y gwyddost ei fod yn ddiniwed; mae hyny yn 
bechod ynot, ac yn bechod mawr. Ond y mae yna un cymer- 
iad ynglyn a’r drafodaeth hon, gwaecth na thithau, sef y brad- 
ychwr. Dolen yn y gadwyn o foddion a drefnwyd i gyflawni 
amecanion y nef ydyw yntau hefyd, ond gweithreda yn wir- 
foddol yn ddiarwybod fel tithau o’r cynllun dwyfol sydd yn 
cael ei weithio allan drwy y ewbl; gweithreda felly yn erbyn 
goleuni gwybodaeth lawnach am danaf nag sydd genyt ti. 

GwWyr ef pwy ydwyf, ac am hyny yr hwn am traddodes i ti 
sydd fwy ei bechod.” Dichon fod Judas gerllaw, ac fod yr 
Tesu bendigedig yn achub y cyfleusdra olaf i’w argyhoeddi o 
fawredd ei bechod. Nid wyf yn gwybod am un wrthddadl o 
bwys yn erbyn y golygiad yma, y mae yn gorwedd yn naturiol 
ar y cyd-destyn, ac yn cario allan ystyr lawnaf y gair traddodi 
sydd yn y testyn ei hun. Pwy bynag a olygir, erys y ffaith ei 
fod yn un sydd fwy ei bechod na Philat, ac felly fod y geiriau 
hyn yn cyfleu y gosodiad fod graddwu mewn pechod, ac yn 
awerymu y cyfrif sydd am hyny. 

FoD GRADDAU MEWN PECHOD. ‘“Sydd fwy ei bechod.” 

Beth y mae hyn yn ei gynnwys? ‘Tuag at geisio arfer y 
gosodiad heb ei gamarfer, gadewch i ni ystyried un peth o 
bwys a ragdybir ganddo, sef yn 

1. Fod pob pechod yn ddrwg mawr. Nid ymresymu o'r 
bychan ir mawr a wneir yma, eithr or mawr ir mwy. Yr 
oedd pechod Pilat yn fawr. Gwyddai fod y carcharor yn 
ddiniwed, a gwyddai hyny ar ol chwilio ei achos drosto ei hun 
fwy nag unwaith. Cadarnhiwyd ef yn hyny gan ddyfarniad 
Herod. Ac eto bwriodd ef i ddyoddef cospedigaeth drymaf 
y gyfraith. Gwnaeth hyny ar orsedd ac yn enw cyfiawnder 
llys Rhufain—oedd yn enwog am farnu pob achos yn uniawn. 
Gwnaeth y cwhl oddiar gymhellion hunanol. Treisiodd ei 
gydwybod, bradychodd anrhydedd ei ymerawdwr, llychwin- 
odd ei swydd, ac i’r dyben o ddiogelu rhyw fantais dybiedig 
iddo ei hun, efe a gollfarnodd ir angeu creulonaf yr unig 
un perffaith ddiniwed a fu ar y ddaear erioed. Golched y 
rhagrithiwr hunanol faint a fyno ar ei ddwylaw, erys gwaed 
ewirion yr Iesu o Nazareth yn nodau cochion arnynt hyd 
byth, Yr oedd ei bechod ef yn fawr. Ac y mae pob pechod 
felly, y pechod lleiaf agosaf at beidio bod yn bechod o gwbl. 
Nid oes y fath beth a phechod bychan mewn bod. 

Yr wyf yn addef fod rhai pethau, a ystyrid gynt yn 
bechodau, nad ydynt yn eu ffurfiau amlycaf namyn camgymer- 
iadau a diffygion. Ac nis gellir gwadu nad yw gweithred yn 
bechod ,i’r naill dan amgylchiadau neillduol, tra nad yw yn 
bechod i’r ilall dan amgylchiadau gwahanol. A dichon fod 
yna ddosbarth o bethau nas gall neb benderfynu a ydynt yn 
bechodau neu beidio, ond y cyflawnwyr eu hunain, gan fod eu 
cymeriad yn dybynu yn hollol ar yr amcan fydd mewn golwg 
ar y pryd. 

Ond pob peth sydd yn bechod, o ba natur a graddau bynag 
y byddo, sydd yn ddrwg mawr, oblegyd, yn un peth, mae 
y pechod leiaf yn drosedd o gyfraith Duw. “ Anghyfraith yw 
pechod,”—pechod o ran ei egwyddor, ac felly pob pechod. 
Mae diffyg cydffurfio 4 gofynion cyfraith Duw, fel trosedd 
gweithredol ar ei gwaharddiadau, yn anufudd-dod, yn anghyf- 
raith. Deddf Duw ydyw rheol euraidd bywyd, ac y mae yn 
gyfiawn, sanctaidd a da. Cyfyd y rheol hon, nid oddiar 
fympwy cymdeithas, neu arosodiad penarglwyddiaethol y 
Goruchaf, eithr o natur pethau. Nid ei chreu nai llunio a 
gafodd. Ymgododd o natur a pherthynasau bodau moesol 
mor angenrheidiol ag y mae egwyddorion gramadeg yn canlyn 
jaith, ac y mae mor dragywyddol a’r rheswm Dwyfol ag y 
mae yn adysgrif o hono. Deddf angenrheidiol, oll-dreiddiol 
bodaeth foesol yw. Nis gellir ei throseddu i’r mesur lleiaf 
heb achosi annhrefn, terfysg a thrueni yn llywodraeth foesol 
Duw. Ac nis gall gweithred felly fod yn beth bychan a 
distadl. Gosododd rhyw ddyhiryn y dydd arall far 0 haiarn 
ar draws y rheilffordd haiarn. Bychan oedd yr haiarn, ac 
mewn eiliad o amser gallesid ei ddodi ar y llinell, ond 
barnodd y llys fod yr hwn a wnaeth wedi cyflawni drwg 
mawr. Paham? Am ei fod ar draws y line, ai fod yn per- 
yglu bywydau y rhai a deithient ar hyd-ddi yn y gerbydres. 
Deddf Duw, fy ngwrandiwyr, yw main line llywodraeth Duw 
ar yr hon y teithia angylion a saint, ac y mae y pechod lleiaf 
yn myned ar ei thraws, ac yn peryglu diogelwch y cydfyd. 

Yn ail, mae pob pechod yn bwrw sarhdd wniongyrchol ar 
Dduw yn bersonol. Brithir y Bibl Ag adnodau sydd yn dysgu 
hyn. Y mae cymaint o honynt fel nad oes angen nodi yr un. 
Yn sarhad ar Dduw ymha fodd? Ymhob rhyw fodd. Mae 
pechod yn sarhau ei ddoethineb ai ddaioni fel Creawdwr. 
Dywedais fod y ddeddf foesol yn cyfodi o natur pethau. 
Trefnwyd pethau fel y maent yn wreiddiol felly, gan Dduw. 
Ei ddoethineb ef fu yn dyfeisio, ai ddaioni fu yn penderfynu, 
eu natur a’u trefmn. Ond y mae pechod, yr hwn sydd yn 
drosedd ar y ddeddf hon, yn dyweyd mewn effaith nad yw y 
pethau ag y cyfyd y ddeddf allan o honynt wedi cael eu 
trefnu yn ddoeth nac yn dda, Mae yr aelod mewn pwyllgor 
sydd yn cynnyy gwelliant yn sarhiu, mewn effaith, nid bob 
amser yn fwriadol, ddoethineb neu ddaioni, neu ddoethineb a 
daioni yr aelod a gyfleodd y cynnygiad gwreiddiol. Yr wyf 
yn teimlo fod y gymhariaeth yn un wan, serch ei bod yn 
cyfleu yr egwyddor, i ddangos mai ymgais ydyw pechod i 
eynnyg gwelliant ar fesurau anfeidrol ddoethineb ac anfeidrol 
ddaioni. Mae y pechod lleiaf, 0 ran ei egwyddor, yn sarhad 
ar Dduw fel Creawdwr. 

Teifl sarhad arno hefyd fel Llywodraethwr ; sarhdd ar yr 
awdurdod a arddela yn mynegiad y ddeddf; sarhad ar yr 
amcan a olyga fel dyben eithaf ei deyrnasiad ; a sarhad ar y 
moddion a arfera i sicrhAu y dyben hwnw. Dywed pechod, 
mewn effaith, nad yw Duw yn haeddu, ac nad oes ganddo 
awdurdod dros neb; nad yw dyben ei lywodraeth honedig yn 
haeddu cymeradwyaeth neb; ac nad yw ei ddeddf na’i ras, ei 
air na’i Fab, ond twyll a phydredd a melldith i’r neb a dalo 
warogaeth iddynt. Obstructionist yn y t¥ ydyw pechod sydd 
yn ceisio atal a dyrysu holl weinyddiadau y Brenin mawr ; 
rioter yn yr heolydd ai fryd ddieflig yn unig ar ddryllio, ° 
distrywio a lladd, a thynu holl lywodraeth Duw i annhrefn, 
anallu, a phob math o drueni. 

At y ddau, ymhyfha pechod i boeri yn wyneb Duw ei hun. 
Bwria sarhad ar ei gymeriad. Dywed mewn effaith mai cam- 
gymeriad ydyw iddo fod yn sanctaidd, cyfiawn a da; ac y 

buasai duw llygredig yn amgenach nag un pur,—duw gor- 
mesol nag un cyfiawn,—duw creulawn nag un cariadlawn,— 
duw drwg nag un da. Ié, dyma safiad feiddgar a gwallgof 
pechod gyda golwg ar gymeriad personol y Duw mawr ei 
hun, yr hwn sydd yn fendigedig yn oes oesoedd. Nis gall 
y pechod lleiaf, gan hyny, fod yn ddrwg bychan. 

Gwelir yr un peth, yn y trydydd lle, os ystyriwn fod pob 
pechod yn dynoethi ei gyflawnydd « farwolaeth dragywyddol. 
“Cyflog pechod yw marwolaeth.” ‘Yr hwn a ballo mewn un 
pwne sydd euog o'r ewbl.” Dysgai y Rabbiniaid Iuddewig 
fod hadau pob pechod mewn unrhyw un pechod. Un ysbryd 
sydd yn holl bynciau y gyfraith, ac y mae palliant gweithredol 
mewn un o honynt yn drosedd ar ysbryd yr oll; ac os felly, y 
mae y rheswm sydd dros gospi pechod o gwhl, yn rheswm 
dros gospi y pechod lleiaf. Ac y mae y gosp ysgafnaf am 
bechod, ar wahan i drefn gras, yn golli bywyd. Na ddyweder 
mai bychan oedd rhoddi gwenwyn i gyd-ddyn, oblegyd mai 
swm bychan oedd o hono, os lladdwyd y dyn. “Yr enaid a 
becho a fydd marw.” Y mae y gwenwyn yma yn farwol, pa 
mor lleied bynag fydd y dogn. 

Heb ymhelaethu ymhellach, credwyf fod yr ychydig ystyr- 
iaethau a nodwyd yn ddigonol ich cyflawn argyhoeddi am 
wirionedd ein gosodiad, fod pob pechod yn ddrwg mawr. 
Treuliais fwy o amser gydar gosodiad hwn nag y mae 
cymesuredd y bregeth yn ei ganiatau, rhag ofn i neb redeg 
ymaith gyda’ argraff fod yr un pechod a gyflawnir yn 
ddibwys wrth i ni wasgu adref y gwirionedd yn yr 

2. Fod rhai pechodau yn fwy na’r lleill. Daliai y Stoiciaid 
gynt fod pob rhinwedd a phechod yn gyfartal, heb yr un yn 
fwy neu yn llai. Ac y mae yna rai damcaniaethau am natur 
pechod, a rhai rhesymau a ddefnyddir i gyfrif am fawredd 
pechod yn ein hoes ni, sydd yn arwain i’ un canlyniad. 
Dywedir weithiau fod pechod yn ddrwg anfeidrol, oblegid ei 
fod yn taro yn erbyn Person anfeidrol, ond un canlyniad an- 
ocheladwy ymresymiad o’r natur yma ydyw, ei fod yn rhag- 
dybied fod pob pechod yn gyfartal. 

Wedi crybwyll am farn y Stoiciaid, dylwn oddiar barch i’r 
hynafiaid nodi fod gan y Peripatetiaid weledigaeth eglurach 
ar y pwne. Dalient hwy fod graddau mewn pechod. A hyn 
yn amlwg yw y syniad Cristionogol a diweddar ar y mater. 
Cydnabyddir yr egwyddor hon yn y teulu, yn yr ysgol ac yn 
y llys gwladol. Golygir fod graddau yn y drosedd a gyflawn- 
wyd, ac yn ol hyny fod graddau yn maint yr euogrwydd, 
ac y dylai fod gwahaniaeth cymesurol yn ngraddau y gosp. 
Teimlid yn nheulu Dafydd gynt fod pechod Amnon mor fawr 
fel nad oedd ei ladd yn ormod gan Absalom. Rhagdybir yr 
egwyddor hon yn nhrefniadau Cyfraith Moses. Ac yn y 
Testament Newydd drachefn dywed Paul am dano ei hun ei 
fod yn un or pechaduriaid penaf; sonia Petr am ryw gymer- 
iad sydd 41 ddiwedd yn waeth nai ddechreuad. Dywedodd 
yr Arglwydd Iesu am yr ysbryd drwg a drowyd allan oi 
neuadd, ei fod yn dychwelyd gyda saith ysbryd gwaeth nag 
ef ei hun, yr hyn a ddengys fod graddau mewn pechod 
ymhlith cythreuliaid. Sonia hefyd am ryw bechod mor fawr, 
na faddeuir ef byth. Dysg fod graddau mewn pechodau yn 
erbyn brawd, fod Capernaum yn fwy ei phechod na Sodom, 
ac yn y testyn fod Judas yn fwy ei bechod na Pontius Pilat. 
Mae yr egwyddor yn sefyll i reswm, ac yn cael ei dysgu yn 
amlwg yn y Dadguddiad dwyfol. Yr ymofyniad a gyfyd yn 
naturiol bellach yw 


TL 


PA GYFRIF SYDD AM YR EGWYDDOR YN AMGYLCHIAD Y 
TESTYN ? 

Mantais fawr i ateb gofyniad o'r fath ydyw cael yr eg. ° 
wyddor mewn engraff, Pilat a Judas. Mae eu hanes yn 
hysbys i ni; adwaenom eu cymeriadau, ynghyd ar am- 
gylchiadau dan y rhai y cyflawnodd un y pechod mawr, a'r 
llall y pechod mwy. Pechodd y ddau wrth ymddwyn tuag 
at yr un person, gwyddai pob un o’r ddau fod y person hwnw 

yn ddiniwed, ac eto hwy a weithredasant mewn modd fel ag i 
achlysuro ei farwolaeth. Ond er hyn oll, yr oedd pechod un 
fwy na’r eiddo y llall. Paham ? 

1. Am fod Judas wedi pechu yn fwy gwirfoddol na Philat. Yr 
hyn a wneir o orfod, nid yw yn bechod, ac y mae y ffaith fod 
yr hyn a wnaeth Pilat yn yr achos hwn yn bechod, yn brawf 
o wirfoddolrwydd ei weithrediad. Yr oedd yn féd deallus, 
ac yn gwybod gwahaniaeth rhwng da a drwg; yn féd teiml- 
adwy, ac felly yn agored i ddylanwad cymhellion croesym- 
dynol; yn fod cyfrifol a rhydd, galluog i ddewis fel y mynai, 
yn ol neu yn erbyn argyhoeddiadau ei gydwybod. O ran 
hyny, onid yw ef ei hun yn ymffrostio yn yr adnod flaen- 
orol i’r testyn, yn yr awdurdod ar unbenaeth a feddai. Nid 
oedd dim yn ei amgylchiadau oddi allan, nac yn nghyfan- 
soddiad ei feddwl oddi fewn, allasai ei orfodi i draddodi Iesu 
o Nazareth i’w groeshoelio. 

Ond teg yw cydnabod fod y gwasgu oedd arno oddiallan, 
ynghyd ar demtasiwn fewnol a deimlai i ymollwng, y nesaf 
peth at fod yn anorchfygol. Yn un peth, yr oedd yn rhaid 
iddo weithredu yn ei gymeriad 0 swyddog cyhoeddus. Yr 
oedd Judea ar y pryd dan aden Rhufain, a Philat yn Rhag- 
law Rhufeinig yn Jerusalem. Yr oedd gan yr Iuddewon eu 
hunain ddau lys barn; ond i achosion crefyddol yn benaf 
y cyfyngid eu hawdurdod. Caniateid iddynt benderfynu 
mewn rhai achosion eraill, ond nid mewn mater bywyd. 
‘“‘Nid cyfreithlawn i ni ladd neb,” meddent wrth Pilat. Mewn 
pob achos felly, yr oedd dyfarniad y rhaglaw yn anhebgorol. 
Felly ar ddau gyfrif, sef ar y tir mai dan ddosbarth y trosedd- 
au gwladol y dygasid achos Iesu yn mlaen—y cyhuddiad ffurf- 
iol oedd codi yn erbyn Cesar, ac ar y tir ei fod yn fater 
bywyd, yr oedd hwn yn achos ag yr oedd raid i Pilat ei 
drafod. Yr oeddynt hwy, sef y cynghor, wedi cydymgyng- 
hori i’w ladd, a’r oll a geisient gan Pilat.oedd cadarnhau y 
ddedfryd a’i chario allan. Hwyrach y dysgwylient y gwnaeth- 
ai hyny ar hanner gair. Ond yr oedd rhywhbeth yn y carchar- 
or wedi tynu ei sylw. Mynai Pilat chwilio yr achos drosto 

ei hun, ac er ei syndod nid oedd yn cael ynddo ddim yn 
haeddu angeu. Dywedai ei gydwybod mai ei ddyledswydd 
ydoedd ei ollwng yn rhydd, ond yr oedd yr awdurdodau 
Iuddewig yn dirwasgu arno i’w groeshoelio. Yna cyfodai 
temtasiwn fewnol i ildio i’r cais ysgeler hwnw a threisio ei 
gydwybod. Dyfeisiodd bob cynllun y gellid meddwl am dano 
fel compromise i gael dros ei anhawsder, ond fel pawb arall 
sydd yn ceisio gwasanaethu Duw a mammon, torai y cwbl i 
lawr dano. Y mae y budrwaith a gyflawnodd Pilat y boreu 
hwnw yn un or pethau bryntaf a wnaed erioed mewn llys 
cyfreithiol, Nid heb achos y golchodd ei ddwylaw ar der- 
fyn y drafodaeth. Ond paham, ebe rhyw un, na buasai yn 
gollwng yr Iesu yn rhydd er gwaethaf yr Iuddewon? Dyna 
lle y mae y dolur. Yr oedd y bobl yn bygwth Cesar arno. 
Yr oeddynt wedi achwyn arno wrth yr Ymerawdwr o'r blaen, 
a thrwy hyny a chodi terfysg, gorchfygasid ef o'r blaen gan- 
ddynt. Tramgwyddodd hwynt unwaith trwy ddwyn eryrod 
arian o Cesarea i Jerusalem, a mawr fu yr helynt. Ym- 
osodasant ar ei dy am bum’ niwrnod, a phlygu fu raid iddo. 
Troseddodd drachefn yn ei waith yn cymeryd arian o dry- 
sorfa y deml tuag at dalu treulion yr aqueduct a adeilad- 
wyd ganddo i gludo dwfr ir ddinas o lynau Solomon. 
Cyfodasant fel gwenyn i syrthio arno o herwydd hyn. An- 
fonodd yntau filwyr mewn dillad plaen i ganol y terfysglu, ac 
ar amnaid neillduol lladdwyd lliaws o’r Iuddewon. Pechodd 
drachefn i’w herbyn trwy grogi rhyw darianau goreurog 
yn mhalas Herod yn Jerusalem. Achwynasant hwythau 
wrth yr Ymerawdwr, a thynwyd y tarianau i lawr. Ac i 
wneyd y drwg yn waeth, cymysgodd Pilat waed y Galileaid 
ynghyd a’u haberthau, mewn rhyw alanastra waedlyd a wnaeth 
arnynt. A diau ei fod yn ofni, pe gwrthodasai gydsynio au 
cais yn achos Iesu o Nazareth, y cyflawnasai fesur ei an- 
wiredd i’w herbyn; a chyda’r cri oedd ganddynt, “nid wyt 
ti garedig i Cesar,” y digiasai Cesar wrtho yn hollol, ac y 
buasai y canlyniad yn andwyol iddo. Yr ydoedd wedi ei 
wasgu i fwlch cyfyng, ac o dan ddirwasgiad aruthrol i weith- 
redu fel y gwnaeth. 

Ond am yr Iscariot, yr oedd yn hollol wahanol gydag ef. 
Nid oedd neb wedi gofyn iddo, llawer llai wasgu arno, 1 
fradychu ei Arglwydd. Nid oedd gwobr allan i bwy bynag 
a wnelai. Yn meddwl Judas ei hun y déorwyd y brad. 
Dyma yr hanes, “ Yna yr aeth un or deuddeg, yr hwn a 
elwid Judas Iscariot, at yr archoffeiriaid, ac a ddywedodd 
wrthynt, Pa beth a roddwch i mi, a mi ai traddodaf ef 
i chwi? A hwy a osodasant iddo ddeg ar hugain o arian.” 
Efe a gynnygiodd ei wasanaeth iddynt, ac am lai na phum’ 
punt on harian ni—pris caethwas a gorniwyd gan ych— 
bargeiniodd mewn gwaed oer am fywyd ei Arglwydd. ‘Ac 
o hyny allan y ceisiodd efe amser cyfaddas i’w fradychu ef.” 
Pechodd Judas yn absennoldeb annogaeth, heb son am 
ddirwasgiad allanol; yr oedd ei safle gymdeithasol fel dysg- 
ybl ymhlith ei frodyr a cher bron y byd yn ei amgylchynu 
Ag annogaeth rymus i ymgroesi; ac ar y tir yma, oi gym- 
haru 4g amgylchiad Pilat, pechodd yn fwy gwirfoddol, ac 
felly yr oedd ei bechod yn fwy. 

2. Yr oedd cyflawni y pechod hwn yn hen fwriad gan 
Judas, tra nad oedd felly yn amgylchiad Pilat. Y mae yn 
deilwng o sylw, fel y dengys yr hanes yn yr Efengylau, y 
brys mawr oedd ar yr Iuddewon i wthio yr achos ymlaen. 
Gymaint o ysgelerwaith a gyflawnasant mewn tua deunaw 
awr o amser. Nos Iau yr oedd Crist ai ddysgyblion yn 
bwyta y Pasc, ar derfyn yr hwn y sefydlwyd y sacrament 
o Swper yr Arglwydd. Ar ganol y swper dacw Judas yn 
rhuthro allan. Ar ol canu emyn aeth Iesu a thri o'% 
ddysgyblion i ardd Gethsemane, ef i weddio a hwythau i 
gysgu. Yn oriau mén y boreu ymddangosodd Judas gyda 
byddin o wyr arfog i ddal yr Iesu. Dygasant ef ger bron 
Annas, oddiwrtho ef o flaen Caiaphas.. Am chwech o'r 
gloch safai o flaen y Sanhedrim, yna am saith ger bron 
Pilat; anfonodd hwnw ef at Herod, a Herod ai gorchy- 
mynodd at Pilat drachefn. Sylwch, cynnaliwyd chwech o 
dreialon ar ei achos, gwawdiwyd ef bedair gwaith, cyhoedd- 
wyd ef yn ddiniwed dair gwaith, a chollfarnwyd ef ddwy 

waith, ar ewbl mewn ychydig oriau. Am ddeuddeg o’r 
gloch ddydd Gwener, yr oedd yn hoeliedig ar y groes; ac 
erbyn tri yr un diwrnod fyth yr oedd wedi marw, ac wedi 
ei gladdu. Pa bryd yn hanes y ddaear y rhedwyd drwy 
gymaint o waith mewn cyn lleied o amser ! 

Yr oedd gan yr offeiriaid ddau reswm dros y brys. Yn 
un peth rhag ofn y bobl. Yr oedd y byd yn myned ar ei 
ol ef. Hosanna oedd arwyddair y bobl gyda golwg ar Iesu. 
Eu hawydd ydoedd ei gipio ai wneyd yn frenin. Cyhudd- 
ir y bobl weithiau o fod yn anwadal, oblegid y dywedir 
fod rhai o honynt wedi lefaru ‘“ Ymaith 4g ef.” Ond dylid 
cofio mai nid yr un rhai oedd yn llefain “Croeshoelier ef,” 
ag a fuasai yn ei groesawu o Bethphage. Rhyw wehilion 
segur, seimllyd a gwasaidd, oedd gan yr offeiriaid at eu 
galwad oedd y naill, ac nid y bobl, yn ystyr briodol y 
gair. Gwyddom yn rhy dda fod dosbarth felly i’w cael 
ymhob tref fawr. Chware teg i enw da y bobl. Pa sawl 
gwaith y cyfeirir yn yr hanes at ofn y bobl oedd ar gy- 
huddwyr yr Iesu. Rhaid oedd “ei ddal trwy gyfrwysdra,” 
ei fradychu yn ‘“‘absen y bob].” Eu harferiad ydoedd cospi 
drwg-weithredwyr ar yr wyl, ond yn achos Iesu, dywedas- 
ant, ‘Nid ar yr wyl, rhag bod cynhwrf ymhlith y bobl.” 
Mewn gair, rhan o gynllun yr offeiriaid ydoedd cario y 
treial allan cyn i'r bobl wybod am dano. 

Amean arall ganddynt dros brysuro yr achos ydoedd rhag 
i Pilat gael egwyl i’w chwilio. Gwyddent mai achos gwan 
oedd ganddynt, fod y tystion yn ychydig ac yn gwrthddy- 
wedyd eu gilydd. Gwyddent hefyd nad oedd gan Pilat 
syniad uchel am danynt hwy fel swyddogion, ei fod yn 
ddyn craff, ac yn deall y gyfraith a’r natur ddynol yn dda; ac 
ofnent yn ddiau, pe cawsai amser dyladwy i ystyried yr hell 
fater, y gallasai y case droi yn eu herbyn, ac mai eu hunig 
obaith am ennill y dydd oedd prysuro fel rhai ar ddarfod am 
danynt. Gwnaethant bob peth yn barod, rhuthrasant yn 
sydyn ar Pilat, cyn i'w wraig orphen breuddwydio; a thrwy 
logi mobi lefain yn y Ilys, a bygwth Cesar arno, goddiwedd- 

asant Pilat mewn awr wan, a chwblhiwyd yr ysgelerdra. 
Pechodd, mae’n wir, wrth ymollwng, ond pechodd dan 
demtasiwn a’ daliodd yn sydyn, ac nid mewn canlyniad 1 
fwriad blaenorol. 

“Ond am Judas yn hyn hefyd, yr oedd pethau fel arall 
yn hollol. ‘Yr hwn a fwriada ddrygioni sydd ysgeler.” 
Yr oedd bradychu Crist yn hen fwriad gan Judas. Dyn 
felly ydoedd. Yr oedd ei arafwch oer-waed bron pallu 
amynedd yr Iesu addfwyn. “Y peth yr wyt ar fedr ei 
wneuthur, gwna ar frys,” ebai Crist wrtho. Glynai wrth 
ei fwriad pechadurus yn ngwyneb awgrym rhybuddiol gan 
ei Arglwydd i ystyried ei ffyrdd. Fe wadodd Pedr ei 
Arglwydd, ond yr oedd un edrychiad, ar ganiad y ceiliog, 
yn ddigon i’w doddi yn llymaid. Ond serch i Grist lefaru 
wrth Judas yn groew, ei nodi allan fel bradychwr ar swper 
ac yn yr ardd, yn ngwydd ei frodyr a cher bron dyeithr- 
iaid, ni chymerai arno ddeall at bwy nac at pa beth y 
cyfeirid. Yr oedd pechu fel y gwnaeth yn hen fwriad gan- 
ddo, a glynai wrth ei bechod nes cael cyfleusdra i’w gyf- 
lawni: ‘sydd fwy ei bechod.” 

3. Meddai Judas well mantais i adnabod Iesu na Philat. 
Gwybodaeth yw safon euogrwydd; yn ol mesur y goleuni 
a feddir y penderfynir graddau cyfrifoldeb a chosp. Add- 
efir yr egwyddor hon gan bawb, ac nid oes angen ymhelaethu 
arni. Y gwas a wybu ewyllys ei Arglwydd, a gurir 4 mwy 
o ffonodiau nar gwas nawybu. Paham? Yr oedd ei gosp- 
edigaeth yn drymach am fod ei bechod yn fwy, a’ bechod 
yn fwy am fod ei fanteision yn uwch i adnabod ei Arglwydd. 

Cymhwyser yr egwyddor at yr achos dan sylw, a’r fath 
wahaniaeth oedd rhwng mantais Judas i adnabod Iesu Grist 
rhagor Pilat druan. Dichon na welodd Pilat yr Iesu cyn 
y boreu hwnw, ac na chlywsai air am dano. Estron oedd 
Pilat yn y wlad, ac yn byw mewn*byd bychan wrtho ei 
hun yn ei chanol. Peth cyffredin iawn ymhlith yr Iudd- 
ewon oedd cyfodiad ymhonwyr crefyddol. Ar awr anam- 
sero] ei gwala y Jlusgwyd yr Teeu ger ei fron, a hyny yn 

y cymeriad mwyaf anffafriol. Cwpl o oriau y bu yn ei gym- 
deithas o gwhl, ac yr oedd yr Iesu yn anarferol 0 dawedog 
yn ei wydd. Ni chlywodd yr un oi bregethau, os gwybu 
o gwhl ei fod yn bregethwr; ni welodd yr un o'i wyrthiau, 
os clywodd am danynt. Yr oedd dan anfantais fawr i’w 
adnabod fel Mab dyn, ac yn fwy fyth i wybod ei fod yn 
Grist ac yn Fab Duw. 

Ond yr oedd Judas yn Iuddew, ac yn un or deuddeg. Yr 
oedd yn gyfarwydd yn yr Ysgrythyrau, ac wedi clywed preg- 
ethau, gweled gweithredoedd, byw yn nghymdeithas, a chael 
pob mantais i adnabod yr Athraw mawr. Meddai synwyr 
eryf, gosodasid ef mewn swydd bwysig ac anrhydeddus 
ymhlith y frawdoliaeth, ac yr ydoedd wedi cael yr holl 
fanteision hyn, nid am ychydig oriau, eithr am flynyddau. 
Nid oedd neb o ganlynwyr Iesu yn ei adnabod yn well na 
Judas, nac yn gwybod ei fod yn pechu yn ysgeler wrth ei 
fradychu. Pechodd yn erbyn goleuni mawr ac ar draws 
argyhoeddiadau cryfion, ac oblegyd hyny yr oedd yn fwy ei 
bechod. k 

4, Yr oedd nodwedd fradwrus ei ymddygiad yu elfen arall 
oedd yn chwyddo ei bechod. Lefeinir yr hanes, yn enwedig 
gan Joan, 4 dynoethiad o fradwriaeth yr ymddygiad. Ced- 
wir y gair bradychu yn amlwg fel nédd Duw ar Judas. 
Dangosodd Pilat lwfrdra, ond arferodd Judas ddichell; yr 
oedd Pilat yn ddyn gwan, ond yr oedd Judas yn ddyn 
drwg. Gwnaeth Pilat esgusion, arferodd ddyfais i geisio 
ymryddhau o anhawsderau ei sefyllfa; ond cyflawnodd y 
ewbl yn gyhoeddus a digél, ac yn weddol ddidderbyn wyneb. 
Ond hen léch gwéndeg, ystrywgar, a bradwrus oedd Judas, 
yn yr holl ymdrafodaeth. Proffesai fod mor ofalus am y 
tlodion, pan oedd ei galon yn Jlawn trachwant am arian. 
Dodai ei law yn y ddysgl gydai Athraw i arwyddo cyfeill- 
garwch, un fynyd, ar fynyd nesaf llanwai hi 4g arian 
oedd yn werth ei waed. Nid oes son iddo yngan gair cas, 
na gofyn cwestiwn sarhaus, nac amlygu byrbwylldra anwedd- 
aidd mewn gair na gweithred tuag at ci Arglwydd_ bendig- 

ediy. Ond o dan y plisgyn Ilyfn a hudolus yna, llechai calon 
a fedrai lunio brad a fuasai yn terfynu yn llofruddiaeth yr 
Hwn y proffesai y cariad mwyaf tuag ato, er mwyn amcan 
mor hunanol a sicrhau ychydig ddarnau arian iddo ci hnuan. 
Yn fythol nodweddiadol o gymeriad y dyn, 4 chusan y brad- 
ychodd yr Iesu i ddwylaw ei elynion, yn nghanol difrifwch 
ofnadwy unigrwydd a thywyllwch Gethsemane. 


“ Atgas nod cusan Judas—a wanodd 
Enaid y Messias ; 
Bradwriaeth gwobr y diras 
A daniai’r gwrid yn Nuw’’r gras.” 
GETHIN. 

Yr oedd gormod o ddyn yn y pagan pechadurus Pilat i 
gyflawni ysgelerwaith fel hyn. ‘ Yr hwn am traddodes 
i ti sydd fwy ei bechod.” 

Tyned pob un y cymhwysiadau priodol iddo ac ato ei hun. 
Os oes graddau mewn pechod yn bresennol, fe fydd graddau 
mewn cosp ddyfodol, a mesur ein manteision i adnabod Iesu 
fydd yn penderfynu y ddau. -Gochelwn demtasiwn swydd 
ac arlangarwch. Aeth Pilat yn ysglyfaeth i un, a Judas ir 
llall. Meithrinwn onestrwydd egwyddor, a gwyliwn rhag 
calon ddrwg anghrediniaeth, sydd yn ymado oddiwrth y Duw 
byw. Beth oedd Judas yn nechreuad ei fywyd crefyddol, 
a pha bryd y dechreuodd ymgaledu fel hyn, nis gwn. Y 
gair olaf am dano yn y Beibl ydyw, “A hwn a bwrcasodd 
faes y gwaed 4 gwobr anwiredd; ac wedi ymgrogi a dorodd 
yn ei ganol, ai holl ymysgaroedd ef a dywalltwyd allan.” 
Ow! ow! Gwell fuasai iddo ef pe nas ganesid ef ! 


DOVE, 

“Vna yr edrychais, ac wele yn dyfod o'r gogledd gorwynt, a 
chwmul mawr, a thin yn ymgymeryd, a dysgleirdeb 0 am- 
gylch iddo; ac 0% ganol, sef o ganol y tin, fel Wiw ambr. 
Hefyd 0% ganol y daeth cyffelybrwydd + bedwar peth byw, &e.” 
—HEZECIEL 1. 4—28. 


ny? MAE y testyn yn faith, ac yn ymestyn o ddechreu y 

bedwaredd adnod hyd derfyn y bennod. Yn hytrach 
nai ddarllen oll, cynorthwyaf eich cdf trwy gyfleu y 
cynwysiad, ychydig yn llawnach nag y ceir ef ar ddechreu 
y bennod. 4. Gweledigacth y cwmwl tanllyd. 5. Y pedwar 
peth byw. 15. Y pedair olwyn. 22. VY ffurfafen risial. 26. A 
gogoniant Duw. 

Dealler nad pump o weledigaethau gwahanol sydd yma; 
eithr un weledigaeth mewn pump o adranau, yn ymagor yn 
raddol o flaen y prophwyd. Y peth cyntaf ydoedd ymdaith 
“corwynt,” i alw ei sylw at, yn gystal ag i gludo o flaen ei 
lygaid, y cwmwl mawr a thanllyd, sydd yn gwneyd yr adran 
rhif un, O ganol y cwmwl ambr hwn, daeth cyffelybrwydd i 
bedwar peth byw, sef ail adran y weledigaeth. Yna ar lawr 
yn ymyl y pethau byw hyn, ymddangosai yr olwynion, yn 
drydedd adran yr olygfa. Oddiarnynt oll, ymdaenai ffurfafen 
risial, yn adran rhif pedwar; a goruwch y cwbl, yr oedd 
cyffelybrwydd gorseddfainc a gogoniant Duw, yn cyfanu y 
weledigaeth. Yr ydych yn sylwi, fod yr holl ranau hyn yn 
gydiol wrth eu gilydd, heb gymaint ag un bwlch, ac yn cyfan- 
soddi un olygfa amlweddog o flaen meddwl y prophwyd. Ac 
fel un weledigaeth y sonia efe ei hun am dani mewn lle arall 
yn ei lyfr. 


Ovrrov III.’ C 


i> 

Achlysur uniongyrchol y weledigaeth fawr hon ydoedd 
galwad Ezeciel i’r swydd brophwydol, fel y dengys cysylltiad 
adnod gyntaf y testyn gyda pharagraff cyntaf y bennod. 
Trefn y nef ydoedd galw dynion i'r swydd oruchel hon trwy 
gyfrwng gweledigacth. Felly y galwyd Moses, Esaiah, 
Jeremiah, ac ereill dan yr Hen Destament, ac Ioan y 
Difinydd, unig brophwyd yr Arglwydd dan y Testament 
Newydd. 

Mae y weledigaeth yn een o arwyddocad gyda golwg ar 
natur ac anhawsderau y gwaith y gelwid Ezeciel ato, ac 

ymhob ystyr yn gyfaddas i'w barotoi ar ei gyfer. Cyfleai 
 ddangoseg o faich ei genadwri, a gweinyddai fel dysgyblaeth 
iw alw allan i’w thraddodi. Y mae y weledigaeth hon yn 
nodedig o fawreddog a chyffrous. Y mae ar raddfa eangach 
nar berth yn llosgi a welodd Moses; yn gynwysedig o wrth- 
ddrychau godidocach na’r wialen almon ar crochan berwedig 
a ymddangosasant i Jeremiah; yn ogyfuwch mewn arucheledd 
Wr weledigaeth gafodd Esaiah, ac yn llawer mwy dyeithr ac 
ofnadwy. Ymddengys fod Duw wedi gwneyd nerthoedd y 
byd a ddaw yn fwy amlwg ac yn fwy bygythiol eu hagweddau 
i Ezeciel na neb o'r hen brophwydi sanctaidd. * 

Gwnaed hyny, yn un peth, er mwyn dysgyblaeth y pro- 
phwyd ei hun. Ystyr enw Ezeciel ydyw nerth Duw; ac fel 
ei enw, felly yntau. Dyn cryf iawn ydoedd, cryf ei ddychy- 
myg, a chadarn o galon ac ewyllys. Gorweddai dyfnderoedd 
o nwyd yn ei fynwes fel lava mewn llosgfynydd cauedig; a 
gweithiai egnion dihysbydd yn ei ysbryd fel y deddfau sydd 
yn ysgogi y greadigaeth. Math o Carlyle Inddewig ydoedd, 
Ioan Fedyddiwr o ddyn, rhyw Luther bendragon, gerwin ei 
raen, grymus ei ewyllys a blin ei dymher. Prin y buasai 
gweled llwyn o ddrain ar dan neu dipyn o grochan yn berwi 
yn cyffwrdd ei feddwl ef. Rhaid oedd cael cwmwl ar dan 
i alw ei sylw ef; pethau byw o dragywyddoldeb i’w ddal 
ai dori ef i fone a dynoethi olwynion cerbyd Arglwydd 
y gogoniant o labs ei lygaid, tuag at ystwytho ei ysbryd praff 
i gymeryd yr iat. Atebodd y weledigaeth ofnadwy hon y 

dyben hwnw, a chafwyd mab Buzi i lawr. “A phan welais, 
syrthiais ar fy wyneb, a chlywais lais un yn llefaru.” 

Bwriadwyd y weledigaeth hefyd i gyffroi ei wrandawyr i 
dderbyn ei genadwri. Yr oedd y bobl ar y pryd mewn cyflwr 
eithafol o galedrwydd, ac ni buasai pethau cyffredin yn menu 
arnynt. Ystyriwch adeg ei alwad, ac amseroedd ei weinid- 
ogaeth. Un o brophwydi y gaethglud ydoedd Ezeciel, yn 
dilyn Jeremiah ac yn blaenori Daniel. Cadarnhau rhybudd- 
ion ei ragflaenydd oedd un oi brif amcanion ef. Yr oedd 
myntai gyntaf y genedl wedi ei chaethgludo i Babilon ac 
Ezeciel gyda hi; ond yr oedd corff y boblogaeth eto yn 
Jerusalem, ac yn ffol dybio nad oedd gallu mewn bod a fedrai 
orchfygu eu dinas, a chyflawoi bygythiad Duw drwy eu hall- 
tudio o’'u gwlad. Dysgai Jeremiah bethau gwahanol iddynt, 
ac yr oedd wedi hysbyddu pob moddion yn y ffordd o 
berswadio, rhybuddio, toddi a bygwth, yn ystod ei fywyd 
maith a chyhoeddus, tuag at ddarbwyllo y bobl o’u camsyniad. 
Tw olynydd, angenrheidiol ydoedd cael rhywbeth mwy ofnad- 
wy a chyffrous, i daflu dychryn ac ing i feddyliau y bobl. 
Golygfa o dan, swn fel swn yr Hollalluog, gweinidogaeth oedd 
yn galw nerthoedd amser a thragywyddoldeb at ei gwasan- 
aeth. 

Und beth yw y gwirionedd ymarferol a ddysgir i ni yn 
y weledigaeth ddyeithr hon? Clywsoch ddywedyd gan y rhai 
gyht mai rhyfyg yw ymofyniad o'r fath, Gwaharddai yr 
Iuddewon i neb ddarllen yr adran hon hyd nes y cyrhaeddai 
ei lawn ddeg ar hugain mlwydd oed. Pan gynygiodd rhyw 
Rabbi o’r enw Ananias esbonio cerbyd Ezeciel, fel y galwai y 
weledigaeth, awgrymodd un o aelodau y Cynghor y dylasai 
gael tri chant barilaid o olew i borthi ei lamp, gan olygu y 
cymerasai y gorchwyl amser maith iddo. Rhaid addef fod 
tair pennod cyntaf, a naw pennod olaf y llyfr hwn, o’u golygu 
wrthynt ev hunain, yn dywyll ac anhawdd eu deall. Ond y 
mae y casgliad pregethau sydd yn cyfansoddi canol y llyfr yn 
eglur eu gwala, ac yn taflu goleuni ol a blaen sydd yn teneuo 
lawer ar dywyllwch y rhanau ereill. Pa mor ddyrys bynag 

ydyw y weledigaeth fawr hon wrthi ei hun, nid anhawdd, 
dybygid, yw olrhain ystyr ei phrif genadwri oi golygu yn 
ngwyneb rhediad cyffredinol y llyfr, a chanfod mai golwy 
arwyddluniol ydyw ar lywodraeth natwriol Duw dros y byd. Hyn 
yw baich gweinidogaeth Ezeciel, a nod angen yr allwedd 
arweiniol iddi a geir yn y weledigaeth hon. Yn adnod 28 
symir i fyry genadwri y weledigaeth yn y geiriau canlynol: 
“Dyma welediad cyffelybrwydd gogoniant yr Arglwydd.” 
Gogoniant Duw fel Arglwydd—fel Llywodraethwr. Ym- 
ddengys mai ei lywodraeth naturiol, neu ragluniaeth, sydd. 
mewn golwg yn benaf yma. Pwne ydyw hwn sydd bob 
amser yn bwysig ac addysgiadol. Coleddir syniadau amryw- 
iol am dano. Beth, tybed, a ddysgir yma gyda golwg arno? 
Y mae tri pheth o leiaf yn amlwg. 


I. 


‘Fop LLYWODRAETH Duw TROS Y BYD YN CAEL EI DWYN 
YMLAEN TRWY OFFERYNOLIAETH CYFUNDREFN O AIL-ACHOS- 
ION. 

Ffyna dwy dyb eithafol a gwrthgyferbyniol gyda golwg ar 
yr agwedd yma ir pwne. Sylwedd y naill dyb yw fod y gre- 
adigaeth yn ngafael deddfau hunanysgogol a sefydlog. Rhag- 
dybir fod yr hwn ai gwnaeth—gan y rhai sydd yn dal iddi 
gael ei chreu—wedi ei gosod dan gadwraeth deddfau neillduol, 
ac ar ol dirwyn y peirianwaith i fyny ai gychwyn, fod y 
Creawdwr wedi ymneillduo, gan adael iddo gerdded ymlaen 
wrth ei bwys mewn rhwymau haiarnaidd, heb ball na gwWyr- 
droad, hyd nes i bwysau y cloc daro y gwaelod. Yna y daw 
y diwedd, oddieithr i ymyriad Dwyfol ei dirwyn i fyny 
eilwaith. Anwybyddir yr hen syniad ysgrythyrol fod Duw 
yn teyrnasu yn bersonol ar weithredoedd ei ddwylaw. 
Nid oes yn y gyfundrefn dyngedfenol hon le i ymyriad 
Dwyfol mewn atebiad i weddi, ac ofer bellach yw son am 
wyrthiau nac unrhyw arweddiad goruwchnaturiol arall. A 

dyweyd y lleiaf am dani, amcandyb fateraidd, baganaidd a 
digysur ei gwala ydyw. Gellid meddwl mai siawns wael 
iawn sydd gan greaduriaid eiddil a bychain fel nyni i gys- 
tadlu 4 nerthoedd deillion y greadigaeth o’n deutu, os nad 
oes yna rywun cryfach na nyni a hwythau i oruwchlywio eu 
hysgogiadau, eto hyn mewn ychydig eiriau ydyw sylwedd y 
dyb sydd yn dal gan blaid ar un eithaf y gwrthgyferbyniad, 
gyda golwg ar lywodraeth naturiol y byd. 

Ar yr eithaf arall coleddir tyb hollol wahanol, yn yr hon 
y rhagdybir nad yw deddfau natur yn ddim namyn enw 
amwys ar ewyllys Duw yn y greadigaeth. Mai effaith 
ymyriad uniongyrchol Duw yw pob arweddiad mewn natur ; 
mewn geiriau eraill, mai Duw yw enaid y greadigaeth ac 
achosydd digyfrwng pob effaith, fel y mae yr enaid dynol 
i holl ysgogiadau y corff. Pa enw bynag a roddir i’r dyb 
hon y mae yn arwain ar ei phen i Olldduwiaeth, ac yn agored 
i holl wrthddadleuon y cyfeiliornad hudol ond_ niweidiol 
hwnw. Gwneir gwyrthiau yr un mor anmhosibl ag yn y 
dyb gyntaf a nodwyd, er nad am yr un rheswm. Priodola 
hefyd bob peth i Dduw, boed dda boed ddrwg; nid oes dim 
rhinwedd ond yn Nuw, na bai ar nad yw Duw yn gyfrifol 
am dano. Cymysgir y Creawdwr a’ greadigaeth ynghyd, ac 
wrth geisio gochel Materolaeth ymdeflir i ganol annhrefn 
Pantheistiaeth. 

Y mae yma amryw o ddamcaniaethau eraill yn cael eu 
coledd rhwng yr eithafoedd hyn, rhai yn nés a rhai ymhellach 
oddiwrth yr ymylon a grybwyllwyd. 

Ond beth ddywed gweledigaeth Ezeciel ar hyn? Ar un 
llaw, dysg yn groew iawn mai yr Arglwydd ei hun sydd yn 
teyrnasu. Ceidw Féd personol goruchel a rhydd yn y golwg 
o’r dechreu i’r diwedd, yn arolygu ac yn llywodraethu y cwbl. » 
Yn y drydedd adnod dywed y prophwyd, “Bu llaw yr Ar- 
glwydd arnaf”—ymyriad personol. Wrth ddesgrifio y weled- 
igaeth, dangosir fod yr olwynion dan lywodraeth y pethau 
byw, a’r pethau byw dan lywodraeth yr hwn sydd yn eistedd 
ar yr orseddfainc. ‘Pan safent laesent eu hadenydd” (adn, 

24). Beth yw y meddwl? Eglurir ef yn yr adnod nesaf. 
“Ac yr oedd Ilais oddiar y ffurfafen yr hon oedd ar eu 
penau hwynt, pan safent ac y llaesent eu hadenydd” (adn. 
25). -Yr ystyr yn ddiau ydyw, fod y pethau byw yn llaesu 
eu hadenydd i dderbyn gorchymyn newydd oddiwrth Wr 
yr orseddfaine. Cario allan ei eirchion ef oedd eu gwaith 
hwy, trwy offerynoliaeth yr olwynion. Ystyriwch y gadwyn. 
Duw uwceh ben yn llywodraethu y pethau byw; y pethau byw 
yn llywodraethu yr olwynion (adn. 19—21), a’r olwynion yn 
rheoli natur. Beth yw y casgliad? Tyned pob un ef drosto 
ei hun. Mae y cyfresymiad mor eglur a’r haul. Edrychwch 
ar yr un egwyddor mewn engraff nés atom. Y cadben 
sydd yn erchi y dyn cryf sydd wrth yr olwyn; y dyn 
eryf sydd yn llywodraethu yr olwyn sydd yn ei afael; yr 
olwyn sydd yn gweithio ac yn Ilywodraethu y llyw; avr 
llyw sydd yn troi ac yn llywio y llong. Ac yn marn pawb 
y cadben sydd yn Ilywodraethu y llong. Mewn ystyr gyff- 
elyb, ond uwch, yr Arglwydd sydd yn llywodraethu y 
greadigaeth. 

Ar y llaw arall, fe’n dysgir yn gyfartal amlwg, mai llyw- 
odraethu trwy gyfrwng ail-achosion a wna. Dyma un o brif 
bwyntiau y weledigaeth. Rhagdybir y gwirionedd cyntaf 
yn y Bibl fel gosodiad hunaneglur, ac ymhelaethir ar y 
gwirionedd arall fel peth "lai hawdd i’w ddeall ai gredu. 
Cyfeirir ato dan yr enw o ordeiniadau y nefoedd, ac yn Ilyfr 
Hosea dyry ddadleniad cyffelyb ond lai dyeithr ar y peir- 
ianwaith ’r hyn a geir yma. ‘“A’r dydd hwnw y gwrandaw- 
af, medd yr Arglwydd, ar y nefoedd y gwrandawaf; a hwythau 
a wrandawant ar y ddaear; ar ddaear a wrendy ar yr fd ar 
gwin a’r olew ; a hwythau a wrandawant ar Jezreel” (Hos. ii. 
21, 22). 

Na, nid natur yn llywodraethu ei hun yn annibynol ar 
Dduw; ac nid Duw yn ei Ilywodraethu: yn ddigyfrwng yn 
annibynol ar ail-achosion ; ond Duw yn bersonol yn dwyn ei 
amcanion i ben trwy gyfrwng cyfundrefn o foddion cyfaddas, 
a alwn ni yn ddeddfau natur neu ail-achosion—ydyw gwers. 

gyntaf y weledigaeth ar y pwne pwysic hwn o lywodraeth 
Duw dros y byd. 


II. 


FoD Y GYFUNDREFN 0 AIL-ACHOSION A DDEFNYDDIR GAN 
DDUW YN GYFADDAS A DIGONOL I EFFEITHIO EI HOLL AM- 
CANION FEL LLYWODRAETHWR Y. GREADIGAETH. 

Dygir ni yn awr wyneb yn wyneb gyda phrif arwedd y wel- 
edigaeth. Ambheu hyn oedd un o brif bechodau y genedl. 
Tybiai rhan o honi nad oedd gallu mewn bod yn abl i orchfygu 
Jerusalem a’u caethgludo hwynt i wlad estronol. Ac ofnai y 
fyntai gaethgludedig o honi oedd wrth afon Chebar nas gellid 
byth eu hadfer i Ganaan ac adgyweirio y Jerusalem oedd ar 
fedr cael ei dinystrio. A ffoldybiai rhyw rai nad oedd modd 
darostwng Moab ac Ammon, yr Edomiaid ar Philistiaid, yn 
ol rhagfynegiad y prophwyd Jeremiah. Danfonwyd Ezeciel i 
gadarnhéu hyn trwy ei weinidogaeth, fel y gwelir wrth 
fyfyrio ar ei lyfr; ac yr oedd yn bwysig argraffu ar ei feddwl 
ef ai wrandawyr, fod gan Dduw foddion at ei alwad oedd yn 
ddigonol i gyflawni y pethau hyn oll. Cyfléir y gwirionedd 
hwn mewn modd grymus iawn yn y weledigaeth dan sylw. 
Dysgir yn 

1. Fod y moddion yn gyfaddas 0 ran ew natur. 

Rhaid cofio mai arwyddluniau sydd yma, ac y dylid bod yn 
ofalus wrth eu trafod. Mae gan iaith o'r fath yma ei chan- 
onau priodol na ddylid colli golwg arnynt wrth geisio ei 
hesbonio. Credwyf nad wyf yn gwneuthur hyny wrth ddad- 
gan fod y gyfundrefn o foddion a arwyddlunir yma yn gyfan- 
sawdd o ran ei natur. Ar un Jlaw, mae yma “ olwynion,”— 
galluoedd materol i afael yn y rhan faterol o'r greadigaeth. * 
Ar y llaw arall y mae yma bethau byw—galluoedd ysbrydol 
i weithredu ar y byd anweledig ac egwyddorol. Beth sydd 
iw ddeall wrth y pethau byw sydd anhawdd i’w benderfynu. 
Gelwir hwynt yun “ Gerubiaid” yn y ddegfed bennod gan 
y prophwyd ei hun. Barnai yr hen Greenhill mai angelion a 

olygir. Ac nid yw y syniad yn ddisail. “ Onid ysbrydion 
gwasanaethgar ydynt hwy oll, wedi eu danfon i wasanaethu 
i’r rhai a gAnt etifeddu iachawdwriaeth ?” Ie, wedi eu danfon ; 
nid cynorthwyo hen gredadyn lluddedig i fyned drwy y drws 
ir nefoedd, dodi telyn dan ei fysedd a choron ar ei ben, a 
eweini arno adref yn unig a wnant ; y maent wedi eu danfon 
i wneuthur cymwynasau iddo ar y ddaear. Yr ydym yn 
credu oll yn ngallu angelion drwg i ymyraeth yn niweidiol ar 
ddyn; paham nad all engyl da ymyraeth gydag ef er ei 
fantais? Nid yw yr hen ddysgeidiaeth am weinidogaeth 
angelion a gredid gan y tadau mor ddisynwyr a disail wedi 
y ewbl. 

Neu fe ddichon mai egwyddorion moesol neu feddyliau 
dwyfol ydynt, fel y dywed eraill. Effeithia y naill feddwl 
créedig ar y llall trwy gyfrwng awgrymiadau heb ddinystrio 
rhyddid yr ewyllys, na chroesi deddfau natur. A phaham na 
chredir fod Tad yr ysbrydoedd yn defnyddio yr unrhyw 
foddion i lywodraethu ei greaduriaid rhesymol. Pwy a Wyr 
pa sawl gwaith yr ataliwyd neu y cychwynwyd ewrs o feddwl 
a effeithiai yn bwysig arnom gan awgrymiad o’r orseddfaine. 
Gan nad beth bynag ydynt, ai angelion, ai meddyliau, neu 
rywbeth arall, eglur yw eu bod yn alluoedd deallgar, gweith- 
gar, ysbrydol a chedyrn o nerth, ac felly yn gyfaddas fel 
cyfryngau yn ngwasanaeth Duw i lywodraethu y rhan ys- 
brydol o’r greadigaeth trwyddynt. 

I afael yn y byd materol, wele olwynion i gynrychioli 
galluoedd materol; ac i afael yn y byd meddyliol sydd o 
gyrhaedd yr olwynion, dyma “ bedwur peth byw” i arwyddo 
galluoedd ysbrydol, fel y mae y gyfundrefn o foddion a 
ddarlunir yma yn ddauweddog—materol ac ysbrydol, ac 
felly o ran ei natur yn gyfaddas i gyflawni ameanion Llyw- 
odraethwr mawr y byd. 

2. Yn gyflawn o ran cyleh. 

Dywedir am yr olwynion, fod eu cantau yn ogyfuwch, ac 
yr oeddynt yn ofnadwy. Yr oedd un rhan o gant yr olwyn 
ar lawr, a'r rhan arall yn ymgodi ir entrych, nes oedd yr 

olwg arni, yn eangder ei chylch, yn ofmadwy. Ac yr oedd 
pob olwyn felly, au cwmpas yn ddigonol i gyrhaedd am 
bob peth materol. Dysgir ni yn mhellach fod yma bedair 
olwyn. Dichon nas gellir penderfynu beth yw defnydd y 
ffugyr a arferir, pa un ai cerbyd ai peiriant yw, ond y mae 
bron yn sicr mai neges y rhifnod pedwar yma yw dynodi 
cyflawnder a chyffredinolrwydd. Pan welodd Zechariah 
weledigaeth y pedwar corn, y pedwar saer, a’r pedwar cerbyd, 
eytunir yn gyffredin mai dynodi cyflawnder neu gyffredinol- 
rwydd mae y rhifnod pedwar yn mhob engraifft. Ceir yma 
bedair olwyn i arwyddo fod y moddion sydd yn lIlywodraethu 
mater, yn cymeryd yr adran hono o’r greadigaeth oll i fewn. 
Ac y mae yn ffaith addefedig nad oes un rhan o’r byd matero 
heb fod dan ddeddf. Mwnau, hylifau, llysiau, creaduriaid 
byw, pob peth dan ei ddeddfau priodol. Darganfod y 
deddfau hyn ydyw cenadwri arbenig gwyddoniaeth, a chyfar- 
wyddo pa fodd i fanteisio arnynt i bwrpas ymarferol yw 
gweinidogaeth neillduol celfyddyd. Mae adranau y byd 
materol yn gwahaniaethu llawer oddiwrth eu gilydd, a chan 
bob adran ei deddfau cyfatebol i'w natur. Yn yr ystyr yma, 
priodol y safai Stuart Mill dros y Iluosog pan yn son am 
unffurfiaeth natur. ‘The uniformities of nature,” meddai 
efe. Ond yn nghanol yr holl amrywiaethau hyn, ni chafwyd 
erioed, ac ni cheir yn awr, sylwedd mewn bod heb fod 
dan ryw ddeddf. Teyrnasai deddf dan oruchwyliaeth Duw 
yn y byd cyn Adda. Gwelir ei delw yn ffurfiad haenau y 
ddaear, a’r holl drysorau a lechant rhyngddynt. Ffurfiwyd 
y glo ar haiarn, y plwm avr aur, yn ol deddfau gosodedig, 
fel y tystiolaetha Daeareg. Lle bynag y ceir y corff lleiaf o 
fater, gwelir fod rhyw ran o’r olwynion hyn yn ei gyrhaedd. 
Am y pethau byw drachefn ceir yr un egwyddor o gyfan- 
der a chyffredinolrwydd. Y maent yn bedwar o ran nifer. 
A phedwar wyneb i bob un, i ddynodi perffeithrwydd yn 
yr unigol, sef wyneb dyn—yr elfen ddeallol ; wyneb llew, 
i arwyddo nerth; wyneb ych, lafur; ac wyneb eryr, i 
ddynodi crafider a chyflymder. Pedair aden ydoedd i bob 


as) 


49 OLWYNION EZECIEL. 


an i arwyddo gallu ysgogol cyflawn ; a dwylaw dyn—gallw 
gweinyddiadol perffaith—dan aden pob un wrth eu pedair 
ystlys. 

Y mae cyflawnder y moddion o ran eyleh yn haeddu ein 
sylw. ‘Dysgai Kant i’w ddisgyblion mai tri sylwedd gwahanol 
sydd mewn bod, sef Defnydd, Meddwl a Duw. LErys ei ddos- 
barthiad yn ddisigl hyd heddyw. Gyda holl awydd rhyw 
rai i gael tair rhan mewn dyn, nid oes neb wedi darganfod 
sylwedd newydd. Y mae y tri gair crybwylledig yn cynwys 
holl gylch bodaeth greedig ac anghreedig. Ac yn ol hyny y 
mae moddion y testyn yn ymestyn dros y rhan greedig ; yr 
elwynion yn cwmpasu yr adran faterol, a’r pethau byw yr 
adran feddyliol o’r greadigaeth, a Duw uwchlaw yr oll, yn 
fendigedig yn oes oesoedd. 

3. Yn ddigonol o ran nerth. 

Serch cael y math ar eyleh yn iawn, rhaid eael nerth 
digonol yn y gyfundrefn hon o ail-achosion, onide ofer ac 
aneffeithiol a fydd. Y mae yma amcanion mawrion mewn 
ceryddu, darostwng a dinystrio i gael eu eario allan gan 
Dduw ar un llaw; ac amcanion llawn cymaint ar y llaw 
arall o adfer, cyfodi a sefydlu i gael eu cwblhdu. Ac y 
mae pob un o honynt yn galw am rym mawr yn jr offer- 
ynoliaeth. Os yw cadfridog am ysgythru caerfa, rhaid iddo 
gael arfau 4 nerth ynddynt. Yn mhennodau cyntaf y llyfr 
hwn bygythir Jerusalem 4 dinystr. A ellir gwneuthur 
hyny? Atebed y corwynt or gogledd, y cwmwl o liw 
ambr, yr olwynion ofnadwy, ar pethau byw cedyrn o 
nerth. Mewn pennodau dilynol, rhagfynegir darostyngiad 
y pedair cenedl gref, sef Ammon a Moab, Edom a Phil- 
istia, ond y mae cantau mawrion yr olwynion yn abl ir 
gwaith. -‘“Duw a lefarodd yn ei saneteiddrwydd, Llawen- 
ychaf ; rhanaf Sichem, a mesuraf ddyffryn Succoth..... 
Moab yw fy nghrochan golchi; dros Edom y taflaf fy 
esgid ; buddugoliaethaf ar Philistia.” Y mae natur a’'i holl 
nerthoedd, y pethau byw oedd & sWn eu hadenydd pan 
gerddent fel swn dyfroedd lawer, fel sWn yr Hollalluog, ac 

yn rhedeg ac yn dychwelyd “fel gwelediad mellten,” oll at 
alwad Llywodraethwr mawr y byd. Ac y mae Efe yn 
codi ac yn gostwng breninoedd a theyrnasoedd fel y myno, 
weithiau trwy offerynoliaeth ddistadl iawn. Pan dybiodd 
Rhufain Baganaidd gynt y safai byth, daeth haid o Goth 
iaid a Vandaliaid fel corwynt o'r gogledd, a chwalwyd hi 
fel peiswyn. Pan ddywedodd y Buonapartiaid yn eu ffrwst, 
Nin syflir byth, torodd cwlwm o liw ambr ar gopa un yn 
Waterloo; lluchiwyd y llall ir llwch gan un ov pedair 
olwyn yn Sedan; a chyfeiriodd un or pethau byw saeth- 
drosol gwylltddyn Zululand i galon y trydydd o honynt, 
ac yna daeth y diwedd. 

Na chyfoded Prydain ei ffroen yn uchel mewn balchder 
a hunan-hyder; oblegid ar yr olwyn y mae hithau, a hono 
yn troi. Gorchwyl bychan fyddai ir Hwn ai cyfododd 
hyd y nefoedd ei thynu i lawr hyd yn uffern. 

Ac y mae yr un galluoedd aruthrol at alwad y Perydd 
mawr i adfer, achub, ac adgyweirio. Tro arall yn y Jever 
a rhyddheir y genedl o gaethiwed Babilon, ail godir y 
deml ar fynydd Moriah, a chyda’r genedl daw yr hen del- 
ynau adref. 

4, Yn effeithiol ar gyfrif eu cyfundrefmad. 

Mae yn bosibl fod galluoedd yn addas o ran eu natur, 
yn gyflawn o ran cylch, yn gryfion ac yn berffaith ynddynt 
eu hunain, ond eto yn gwhl aneffeithiol i gario allan am- 
cavion penodedig os nad ydynt mewn undeb @u gilydd 
ac wedi eu cyfundrefnu. Mae undeb yn angenrheidiol er 
cydweithrediad, ar ddau yn hanfodol i lywodraethiad. 
Mae hyn yn wir, nid yn unig mewn peirianaeth, eithr 
hefyd mewn corfforaethau dynol o bob math. 

Craffwch ar yr egwyddor lydan, loew, o undeb sydd yn » 
treiddio ac yn cydio ynghyd ranau gwahanol gweledigaeth 
Ezeciel, yn un cyfanwaith ymarferol. Am yr olwynion dy- 
wedir, “A’r un dull oedd iddynt ill pedair ; a’v gwedd hwynt a’u 
gwaith fel pe byddai olwyn yn nghanol olwyn.” O ran 
maint a ffurf ac ysgogiad, nodweddid hwynt gan unffurfiaeth 

a gyfodai oddiar yr egwyddor o undeb cyflawn oedd dan 
y ewbl. Y fath undeb agos a thyn, fel y dywedir eu 
bod “fel pe byddai olwyn yn nghanol olwyn.” Dywedir 
weithiau mai dirgelwch troion Rhagluniacth yw meddwl 
yr ymadrodd hwn. Y mae dirgelwch dwfn a mawr yn y 
eweinyddiadau Dwyfol yn aml, rhaid addef, a digonedd o 
hono, heb i neb ddodi dirgelwch Ile nad yw. Modd bynag, 
y mae yn ddirgelwch mawr i mi, pa fodd y mae neb yn 
gallu cael sail ir syniad yna, yn yr arwyddlun bwn. Un- 
deb, ac nid dirgelwch, ydyw yr ystyr yn ddiau. Yr oedd 
olwyn yn gafael mewn olwyn, ac yn cydysgogi mor reol- 
aidd, fel y tybiodd Ezeciel ar y cyntaf mai un olwyn oedd 
yno. Mae hwn yn wirionedd llythyrenol mewn natur. Nid yn 
unig y mae gan y mor ei olwyn, y gwynt ei olwyn, y trydan 
ei olwyn, ond y mae yr oll yn gafael yn eu gilydd. Anhaws- 
dra a deimlir gan wyddonwyr yw penderfynu y llinell derfyn 
rhwng y naill avr llall, gan mor agos at eu gilydd ydynt. 
Y mae-olwyn daeareg yn ymwthio i aniandraith, ac olwyn 
aniandraith yn taro tir fferylliaeth, ac olwyn fferylliaeth yn 
gafael yn neddf athroniaeth naturiol, ac olwyn athroniaeth 
naturiol yn ymgolli yn nhiriogaeth uchanianaeth. Pwy a all 
nodi scientific frontier rhwng tiriogaethau gwahanol y gread- 
igaeth faterol? Cydia olwynion eu deddfau mor dynion yn 
eu gilydd, cydweithiant y naill gyda’r llall mor reolaidd, 
“fel pe byddai olwyn yn nghanol olwyn,” a ffurfir o hon- 
ynt gyfundrefn o foddion a elwir gan Iago yn droell natur- 
iaeth. 

Ac y mae yr un peth yn wir am y “pethau byw” hefyd. 
Amgylehynir hwynt 4g arwyddluniau i ddynodi undeb a 
chydweithrediad. Dywedir eu bod yr un wynebau, yr 
un agwedd. “Eu hadenydd hwynt oedd wedi eu cy- 
sylitu y naill wrth y llall; pan gerddent ni thréent; aent 
bob un yn uniawn rhag ei wyneb.” Darllener hefyd adnod 
11. Y meddwl yw fod adenydd y pethau byw ar léd— 
wedi eu dosparthu ; eu cysylltu y naill wrth y llall—blaen 
aden aswy un yn cyffwrdd blaen aden ddehau y Ilall. Eu 

bod yn ehedeg abreast. Defnyddient eu hadenydd nid i 
ymladd ond i gydweithredu. Symudent yr un amser, saf- 
ent yr un adeg—pob peth i arwyddo undeb. Gair bach 
arall yn y cysylltiad hwn ydyw eu bod wedi eu cysylltu 
“ oddiarnodd.” Gallu uwch ben iddynt oedd wedi eu huno 
ynghyd. 

Y mae yn amlwg gan hyny, fod undeb rhwng yr olwyn- 
ion @u gilydd ar un Ilaw, ac undeb rhwng y pethau byw 
&u gilydd ar y llaw arall. Ond nid dyna y ecwhbl. Pe 
dyna a fuasai y cwbl, mawr fuasai y diffyg. Dysgir ni yn 
mhellach, fod undeb rhwng y ddau ddosbarth crybwylledig 
Wu gilydd. Eglurir hyn drachefn a thrachefn. Y mae yr 
olwynion yn ymyl y pethau byw; ie, mwy, y maent o 
dan lywodraeth y pethau byw; ie, mwy eto, ysbryd y 
peth byw oedd yn yr olwynion. Pan gerddai y pethau 
byw, yr olwynion a gerddent wrthynt; a phan ymgodai y 
pethau byw oddiar y ddaear, yr ymgodai yr olwynion. 
Defnyddir yr iaith gryfaf i ddynodi fod y berthynas agosaf 
ar undeb llawnaf yn bod rhwng yr olwynion ar pedwar 
peth byw. Os felly, y.mae cadwen y moddion yn gyfan a 
chyflawn, yr olwynion yn Ilywodraethu mater—y pethau 
byw yn llywodraethu yr olwynion, a Duw yn llywodraethu 
y cwbl. 

Gyda llaw, y mae yma bwne ag y dylid galw sylw neill- 
duol ato, cyn symud at y penawd nesaf. Cyfeirio yr wyf 
at undeb defnydd 4g ysbryd. Hen ddyrysbwne oesol ydyw 
hwn. I geisio dadrys hwn y lluniwyd y damcaniaethau a 
gofnodir gan Syr William Hamilton yn ei ddarlithiau. Codi 
pont i groesi o fyd defnydd i fyd yr ysbrydoedd, i fod yn 
ddolen gydiol rhyngddynt, oedd amcan Leibnitz a Descartes, 
ac eraill, wrth geisio sefydlu Plastic Mediwm, Pre-established 
Harmony, &c. Beth ddywed gweledigaeth Ezeciel ar y pwne 
dyrys hwn? I daflu goleuni ar hwn, dybygid, y dygir dyn 
i fewn ar yr olygfa, mewn amrywiol flyrdd. “Wyneb dyn,” 
“dwylaw dyn,” “traed uniawn,” hyny yw, traed dyn, 
ac yn y 4edd adnod, dywedir yn groew, “Dull dyn 

oedd iddynt.” Paham hyn? Am ddau reswm, hwyrach. 
Yn un peth, iddangos fod yr undeb ag y teimlir anhawsder 
yn ei gylch yn ffaith yn nghyfansoddiad dyn. Y mae dyn 
yn junction yn y greadigaeth, lle y mae ysbryd a mater 
wedi cydgyfarfod mewn undeb mor agos fel ag i gyfansoddi 
un person. Rhaid cydnabod ffeithiau. Lle bynag y dengys 
dyn ei wyneb, adgofir ni o ffaith sydd ar unwaith yn profi 
y posiblrwydd o undeb cyflawn rhwng olwynion mater a 
phethau byw y byd ysbrydol. Yn ail, dygir dyn i'r weled- 
igaeth i ddangos fod a fyno efe lawer, fel dolen yn nghyf- 
undrefn y moddion a arferir tuag at ddwyn ameanion rhag- 
luniaethol Duw i ben. Yr ydych wedi sylwi, fod pob cyf- 
newidiad mawr a fu ar y ddaear, er dinystr neu wellad y 
teulu dynol, wedi cael ei ddwyn o amgylch trwy offerynol- 
iacth dyn. Mewn gwladyddiaeth, gwyddoniaeth, crefydd, 
dwylaw dyn a welir dan adenydd y cerubiaid. Yn y Chwyl- 
dréad yn Ffrainc, neu y Diwygiad yn Germani, y mae 
wyneb Robespierre neu Luther, neu rhyw ddyn yn dyfod 
ir golwg. Dyn, y mae yn ymddangos, yw y ddolen gydiol 
rhwng ysbryd a mater—rhwng yr olwynion ar pethau 
byw — yn ngweinyddiadau cyffredin Ilywodraeth Duw. 
Mawr yw y bri ar cyfrifoldeb a roddwyd arnat ti, O farwol 
ddyn ! 

Adgrynhéer yr ystyriaethau a grybwyllwyd, a hawdd fydd 
gweled fod y fath gyfundrefn addas, éang, rymus, ac unol a 
hon yn offeryn digonol yn law Duw i gyflawni ei holl am- 
canion. ‘‘Cerbydau Duw ydynt ugain mil, sef miloedd o 
angelion.” ‘Mil o filoedd a safant ger ei fron ef, a myrdd 
myrddiynau ai gwasanaethant ef.” Oes, y mae gan y Duw 
mawr gyflawnder o weision at ei alwad, i sylweddoli ei holl 
ameanion. Y gwan sydd yn ymddiried ynddo, cymer galon, 
f balch sydd yn ymryson ag ef, na fydd uchelfryd, eithr 
ofna. 


Dysgir oddiwrth y weledigaeth, yn 

III. 


FoD GENYM Y SEILIAU CRYFAF I GREDU FOD YR AMCAN- 
ION A EFFEITHIR GAN DpUW TRWY Y GYFUNDREFN HON O 
AIL-ACHOSION Y RHAI GOREU YN BOSIBL. 

Gellid sylfaenu yr hyder hwn ar briodoleddau a chymer- 
iad Duw, ar ddadganiadau ei Air, ac ar hanes yr eglwys. 
Y mae ein Duw ni yn rhy ddoeth i gyfeiliorni, ac yn rhy 
dda i wneuthur cam 4 gWr yn ei fater. Ewyllys ei galon 
yw ein llesiant a’n dedwyddwch penaf, a dengys holl hanes 
y ddaear, fod ei amcanion a gyflawnwyd o’r dechreuad bob 
amser yn ddoeth ac yn dda. Ond i ymgadw at awgrym- 
iadau y testyn, ceir tri gwirionedd yn y weledigaeth fawr 
hon a ddylent ein llenwi gyda hyder, gyda golwg ar yr am- 
eanion a weithir allan gan Ragluniaeth Ddwyfol. Noder yn 

1. Fod yr holl weinyddiadau yn cael ew dwyn ymlaen mewn 
goleuni. perfaith. “A thi a ddywedi, Pa fodd y gW¥yr Duw? 
A farn efe trwy y cwmwl tywyll?” Oces, y mae yna 
gwmwl, a chwmwl mawr; eithr nid cwmwl tywyll ydyw. 
Darllenwch adn. 4: “A chwmwl mawr, a than yn ymey- 
meryd, a dysgleirdeb o amgylch iddo.” Lle y mae tin mae 
goleuni. Yn adn. 2%, dywedir: “Ac yr oedd ar benau y 
pethau byw ddull y ffurfafen, fel iw grisial ofnadwy.” 
“ @furfafen,” ymadrodd ffugyrol i ddynodi arolygiaeth, dy- 
lanwad, ilywodraeth, ond llywodraeth ydyw hono yn y 
goleuni. Yr hyn i ni yn fynych sydd gwmwl tywyll, iddo 
ef ffurfafen risial ydyw, sydd yn dryloew ac yn ddysglaer. 
Os na fedrwn ni weled yr hwn sydd yn Jlywodraethu, y 
mae y Llywodraethwr yn gallu gweled drwy y ffurfafen 
risial holl droadau yr olwynion. “Yr Arglwydd sydd yn 
edrych i lawr o'r nefoedd; y mae yn gweled holl feibion 
dynion. O breswyl ei drigfa yr edrych efe ar holl drigolion 
y ddaear. Efe a gydluniodd eu calon hwynt, efe a ddeall 
eu holl weithredoedd hwynt.” 

Treiddir yr holl weledigaeth gan oleuni, ac uchaf i fyny 
yr eir, cryfaf oll yw y goleuni sydd yn lewyrchu drwyddi, 

yt hyn sydd yn dangos mai yno mae ffynnonell y goleuni. 
Mae cysgod y lloer ar y llyn yn loew, ond y mae goleuni 
ar wyneb y lloer ei hun yn llewyrch; ond os edrychir ar yr 
haul,.mae goleuni ynddo ef yn ddysglaer. Adlewyrchiad 
goleuni benthyciol y Ileuad yw y cysgod ar y Ilyn, a gwan 
iawn yw ei lewyrch; goleuni benthyciol sydd gan y lleuad 
ei hun, ond y mae hi gam yn nés i ffynnon goleuni, ac yn 
llewyrchu yn gryfach; ond am yr haul, y mae hwnw yn 
fyd o dan, yn gartrefle goleuni cynhenid, ac oblegid hyny 
yn dysgleirio fel y grisial ofnadwy. Cymysgedd o dywyll- 
wch a goleuni sydd yn y cwmwl, ar labed isaf y weledig- 
aeth; yr oedd cymaint mwy o oleuni nag o dywyllwch o 
gwmpas yr olwynion, fel yr oedd ganddynt lygaid ar eu 
cantau. Cynnyddai y goleuni drachefn yn lefel y pethau 
byw, fel y dywedir eu bod hwy fel ffaglau, ac fel gwelediad 
mellten; yn uwch drachefn, filamiai y goleuni gyda than- 
beidrwydd oedd yn ofnadwy. Craffweh ar raddau y lliwiau; 
“lliw ambr,” “lliw efydd gloew,” “Jliw beryl,” ‘“lliw orisial 
ofnadwy.” Math o liw coch tywyil yw y cyntaf, yr ail fel 
lliw pres—efydd—ond efydd gloew, ychydig yn oleuach na 
lliw ambr; y trydydd, y beryl, math o liw gwyrddlas, yn 
oleuach ac yn loewach o gryn lawer na lliw yr efydd; y 
pedwerydd, sef lliw grisial yn egluro ei hun, ar lliw yn 
wyn fel liw mynor caboledig, ond yn Ilawer dysgleiriach. 
Yr ambr, y coch tywyll, sydd isaf; yna yr efydd, y coch 
oleu; uwchlaw hwnw y beryl, y gwyrddlas; oddiar hyny, y 
grisial yn oleuwyn, dysglaer; ac uwchlaw y ewbl, yn nghrair 
y goleuni tragywyddol berffaith, gyffelybrwydd gogoniant yr 
Arglwydd. Ond cofiwch yno, yn y goleuni cryfaf hwnw, y 
mae yr orseddfaine ar yr hon yr eistedd Llywodraethwr mawr 
y byd. 

Sylwai Dr. Adam Clarke, mai penau hoelion a olygir 
wrth y llygaid sydd ar gantau yr olwyniom. ‘ Penau hoel- 
ion,” yn wir! yr olwynion a faddeuo ir Doctor enwog ei 
athrod. Yr oedd yn Wr dysgedig a gwybodus iawn, ond yn 
berffaith amddifad o’r anianawd ofynol i ddeall awgrymau 

cyfriniol gweledigaeth fel hon. Yn y ddegfed bennod, dy- 
wedir fod cnawd, cefnau, dwylaw, ac adenydd y cerubiaid yn 
llawn llygaid. Pwy fu yn curo hoelion i’r rhai hyny tybed ? 
Prin fod deonglyddiaeth yr ron age yn codi i urddas arwydd- 
luniol gweledigaeth Ezeciel. “Llygaid” oeddynt, ebe Ezeciel 
ei hun, Offeryn i dderbyn goleuni yw llygad. Rhagdybia 
yr holl lygaid hyn fod goleuni mawr yn rhywle ar eu cyfer, 
ac fel y gwelsom mae cartref hwnw yn eisteddle yr orsedd- 
fainc. Gwlad goleuni heb dywyllwch ydyw y nefoedd. Ni 
raid i’ trigolion wrth oleuni haul na lloer. “A oes tyllau yn 
llawr y nefoedd, fy nhad?” ebai bachgenyn unwaith, gan 
dybio mai hyny oedd yn cyfrif am y ser a welai yn britho y 
nen. Sylw plentyn, y mae yn wir, eithr nid mor blentynaidd 
chwaith. Pan agorir drws y nefoedd, goleuni dysglaer sydd 
yn llewyrchu. Felly y bu pan agorwyd y porth nefol i 
dderbyn ysbryd Stephan y merthyr; a phan gilagorwyd y 
drws i siarad gyda Saul o Tarsus; a phan adawodd angel- 
ion y drws heb ei gau yn eu brys i gyhoeddi genedigaeth 
y Mab bychan. A phe buasai tyllau yn llawr y nefoedd, 
naturiol iawn i fachgenyn cyfarwydd 4&1 Fibl oedd tybio mai 
goleuni fuasai yn d’od i'r golwg trwyddynt, a buasai ei ddam- 
caniaeth am ffurfiad y bydoedd wybrenol yn fwy rhesymol na 
Fire mist theory rhai o bobl Llundain yma. Credwyf fod syn- 
iad y bachgen am ser y nef yn nés at ysbryd y weledigaeth 
hon na damcaniaeth penau hoelion Dr. Clarke. 

Modd bynag, hyn sydd amlwg, y mae Llywodraethwr mawr 
y byd yn ffurfio ac yn dwyn i ben ei holl amcanion mewn 
goleuni pur. Yr ochr yma yr erys tywyllwch, goleuni sydd 
fry. Gyyr efe beth y mae yn wneyd. Ymddiriedwn ynddo. 
Ar ol pregeth fawr gan y diweddar Rowland Hughes, aeth 
gwrandawr sychfeirniadol ato, gyda’r broffes o gael goleuni 
pellach ar y pwnc, ond gyda’r amean oi rwydo yn ei ym- 
adrodd. Un peryglus oedd Mr. Hughes i ddynion felly 
nesu ato. ‘“Pwne newydd ydyw, Mr. Hughes,” ebai y dyn. © 
“Ts maen debyg, ffrynd,” atebai Hughes. Gan hwylio ati 
i godi dadl, sylwai y dyn drachefn, “Nid wyf fi yn gallu 

deall y pwnce yna yn glir iawn.” “O, felly ffrynd,” ebai 
Hughes, “gwell i chwi ynte fy nghredu i sydd yn ei ddeali.” 
Pa sawl gwaith, fy ngwrandawyr, y bum i a chwithau yn 
ymdderu yn gyffelyb gyda Duw rhagluniaeth? “Colli eiddo, 
iechyd yn pallu, claddu plentyn; yr wyf yn methu deall 
peth fel hyn, O Arglwydd mawr.” Yr ateb ydyw, “Gweil 
i ti fy nghredu i ynte sydd yn deall y cwbl yn drwyadl.” 
“Yn dy holl ffyrdd cydnebydd ef, ac efe a hyfforddia dy 
lwybrau.”- Pan gyrhaeddwn i fryniau Caersalem, cawn nin- 
nau adolygu y dyrys droion yn y goleuni. Ond y mae efe 
yn trigo yn y goleuni hwnw yn awr, ac ar bob mynyd. 
Ymddiriedwn ynddo. 

2. Fod yweinyddiaeth yr holl amcanion hyn yn Uaw Cyfryngwr. 
Gwelsom wyneb, dwylaw, a dull dyn yn y weledigaeth er ys 
meityn. COraffwn eto. Mae yma fwy na hyny. Darllener 
adn. 26. “Ac ar gyffelybrwvdd yr orseddfaine oddiarnodd 
arno ef gyffelybrwydd megys gwelediad dyn. . . . O weled- 
iad ei lwynau ac uchod, ac o welediad ei lwynau ac isod.” 
Pwy yw hwn? Mae dau olwg arno. Pwy yw? Chwi ai 
hadwaenoch ar unwaith. Rhyfedd y ddawn sydd gan gyn- 
nulleidfa o Gymry i adnabod y Cyfryngwr bendigedig dan 
ba rith bynag yr ymddengys iddynt. Nid oedd wedi ym- 
gnawdoli eto, ond bu yn rhoddi ei ddillad newydd am dano 
droion cyn eu gwisgo ddydd Nadolig. Hoffai ymddangos 
megys “ gwelediad dyn” dan yr hen oruchwyliaeth, Yn y 
ffwrn dan, dull y pedwerydd oedd debyg i Fab y dyn. Fel 
y Duwddyn, a dau olwg arno, yr ymddangosai i Ezeciel yn y 
weledigaeth fawr hon. Yn y ddegfed bennod, gelwir ef “y 
GwWr a wisgasid 4 lian,” ei ddillad archoffeiriadol. Yr Ail 
Berson Dwyfol fyddai yn ymddangos dan yr hen oruchwyl- 
iaeth. Efe oedd y Gairoedd yn y dechreuad gyda Duw; 
a chyfrwng pob dadguddiad a wnaed erioed. Efe oedd 
Preswylydd mawr y berth a welodd Moses, Tywysog llu yr 
- Arglwydd a welodd Josua, yr Angel a ymddangosodd i 
Abraham, ac a ymdrechodd gyda Jacob; y Deddfroddwr ar 
Sinal, y Shechinah oedd ar y drugareddfa, a’r gair a ddeuai 

at y prophwydi. Ac yn llaw Crist y mae y llywodraeth 
dros y ddaear byth er pan ddaeth pechod iddi. Ei gyfryng- 
oliaeth rasol sydd wedi ac yn ei chadw ar ei thraed. 


** Pegynau y gre’digaeth a droant yn y gwaed.” 


Efe yw yr hwn sydd ar yr orseddfainc, y Gwr a wisgasid 4 llian, 
ac ail fesurydd y deml yn niwedd y Ilyfr hwn. Crist ydyw 
y Brenin yn nhiriogaeth rhagluniaeth yn gystal ag yn nhrefn 
gras. Ato ef yr af am faddeuant pechodau, ac ato hefyd 
am fara a dwfr. Ki waed ef sydd yn golchi fy nghalon, 
ei gostrel ef sydd yn cadw fy nagrau. Yr hwn sydd yn 
maddeu heb gyfrif yw yr hwn hefyd sydd yn cyfrif gwallt 
fy mhen. Jachawdwr corff ac enaid, Ceidwad mewn amser 
a thragywyddoldeb, yw y GwWr a welodd Ezeciel oddiar y 
ffurfafen risial. Beth yw y casgliad? Os oes gan y Cyf- 
ryngwr law yn y gwaith, pob peth yn dda. “Syr H. Law- 
rence is at Lucknow,” ebai Lord Hardinge, “all is safe 
there.” Nac ofned meibion Jacob yn yr Aipht, Joseph eu 
brawd ydyw llywydd y wlad. 

3. Mai trugaredd yw arwydduir y gweinyddiadau oll. Adn. 
28. 

“Fel gwelediad y bwa a fydd yn y cwmmwl ar ddydd 
gwlawog, fel hyn yr oedd gwelediad y dysgleirdeb o am- 
gylch.” Dyma arwyddair, coat of arms, rhagluniaeth Ddwyf- 
ol. Gwyddom oll beth yw “dydd gwlawog” yn ein hoes. 
Ymegasglodd cymylau tewion yn ein hawyr, chwibanai y 
gwynt, gwibiai y mellt, rhuai y taranau, a disgynai y cur- 
wlaw mawr ar ein hamgylchiadau; pydrai ffrwyth y ddaear 
ar y meusydd; trengai y defaid ar ol hyny dan eira gauaf 
caled ar y mynyddoedd; torid yr eidionau or beudai, a 
phallai nerth y march; safai masnach, aeth y shop gyda’ llif- 
eiriant; disgynai dafnau breision cawod arall ar y cylch 
teuluol ac ar ein personau. Dydd gwlawog ydoedd yn wir. 
Ond gwnaed y cwbhl mewn trugaredd; yr oedd y bwa yn 
y ewmwl yr holl amser. Kin Iles oedd mewn golwg yn y 
cyfan. Ysgythrir y pren gan y garddwr, nid iw ddin- 

ystrio, eithr i’w lanhau ; agorir yr archoll gan y meddyg, nid 
er mwyn achosi loes, ond i dynu allan y drwg. Ac os 
gwthia y gyllell ymhell, gwna hyny oblegid fod y drwg yn 
ddwfp. Torir ymaith aelod i achub bywyd y dyn; diar- 
ddelir aelod o’r eglwys er mwyn iachawdwriaeth corff Crist. 
Torir drwg-weithredwyr llofruddiol o dir y rhai byw er 
mwyn lles cyffredinol y wlad. Ac i'r perwyl ceryddir cen- 
edloedd cryfion gan Dduw, ac archollir pen llawer gwlad. 
Caethgludwyd y genedl i Babilon i’w diddyfnu oddiwrth eilun- 
addoliad. Arwyddair y gweinyddiadau oll yw trugaredd. Bwa 
yn y cwmwl—yr enfys. Hn,—gwreiddyn yn nodi bywyd, 
enbyd, enaid. Enfys,—bys bywyd. Ardystiad cyhoeddus 
Duw Noah i gofio trugaredd. Bwa, heb yr un saeth; bwa, 
Vi gefn tua’ ddaear. Os oes saethu i fod o gwhl, saethu 
i fyny ydyw; saethu gweddiau. “Fel gwelediad y bwa yn 
y cwmwl”—dyma arwyddair Ilywodraeth Duw dros y byd. 
Nac ofnwn, ar yr awr dywyllaf. Daw yn well yn y man. 
Ni foddir y byd eto. Y gwlaw a basia. Mae bwa y cyfamod 
yn y cwmwl. 

Os yw Duw yn gweithio yn y goleu, y weinyddiaeth yn 
llaw y Cyfryngwr, ar oll dan arwyddair trugaredd, mae 
genym seiliau cedyrn i gredu fod yr amcanion a gyflawnir 
gan Dduw yn ei lywodraeth dros y byd, y rhai goreu yn 
bosibl. 

Mae gan holl weinyddiadau Duw eu Ileferydd atom. 
Bydded genym galon i wrando a deall ac ymostwng. Prof- 
iad o bethau ysbrydol yw amod mawr defnyddioldeb. Cael 
golwg ar yr olwynion, clywed sWn adenydd y cerubiaid, 
teimlo llaw Duw arnom, a bod o dan lewyrch tanbaid y 
ffurfafen risial a gorseddfaine Duw, sydd yn parotoi dyn 
i fod yn brophwyd vr Arglwydd. Yn nghanol cymaint o 
dwrf tref, anhawdd yw ewrando ilais y nef, ond ‘dylid 
gwneyd hyny. O! am i’ nefoedd agor, ac i lais un lefaru 
wrthym!! Amen. 

Y GWR YMADRODDUS.—Y DIWEDDAR 
DR. PUNSHON. 


A DRADDODWYD YN PORTLAND STREET, MAI 1, 1881. 


“ Hithr rhyw Iuddew, wi enw Apolos, Aleaandriad o genedl, g&r 
ymadroddus, cadurn yn yr Ysgrythyrau, a ddaeth i Ephesus. 
Hun oedd wedi dechreu dysgu iddo ffordd yr Arglwydd ; 
ac efe yn wresog yn yr ysbryd, a lefarodd ac a athraw- 
waethodd yn ddiwyd y pethau a berthynent vr Arglwydd, 
heb ddeall ond bedydd Ivan yn unig. A hwn a ddechreu- 
odd lefaru yn hyf yn y synagog: a phan glybu Acwila a 
Phriscila, hwy wi cymerasant ef atynt, ac a agorasant iddo 
fordd Duw yn funylach. A phan oedd efe yn ewyllysio 
myned 1 Achaa, y brodyr, gan annog, a ysgrifenasant at 
y dysgyblion ?w dderbyn ef. Yr hwn, wedi ei ddyfod, a 
gynnorthwyodd lawer ar y rhai a gredasant trwy ras. 
Canys efe a orchfygodd yr Iuddewon yn egniol, ar gyhoedd, 
gan ddangos trwy Ysgrythyraw mai Iesu yw Crist.” —ACTAU 
XVII 24—28, 


aiden i geiriau y testun gydar bwriad o seilio 

arnynt bregeth angladdol i’r gweinidog enwog ac an- 
wyl, Dr. Punshon, yr hwn a symudwyd mor annysgwyl- 
iadwy ac mor ddiweddar o’n plith. Yroedd ein brawd 
ymadawedig yn sefyll mor uchel fel pregethwr a darlith- 
ydd yn ein cyfundeb, ac wedi ennill iddo ei hun gyhoedd- 
usrwydd mor eang a pharchus or tu allan, fel y mae ei 
farwolaeth wedi tynu sylw cyffredinol holl wledydd Cred. 
~ Y mae “tywysog a gwr mawr yn Israel” wedi cwympo, ar 
holl wlad yn cyd-alaru am dano. Brithir y wasg 4 chyfeir- 

iadau helaeth a charedig at yr amgylchiad, ac y mae y pul- 
pud, gyda phob enwad Cristionogol, yn ymryson talu teyrn- 
ved i goffadwriaeth y marw, fel un or gwyr enwocaf ai 
sangodd erioed. A thra mae pawb on deutu yn llefaru ar 
yr achos, nid gweddus i ninnau ydyw aros yn ddystaw. 
Er nad ydym ni, fel cangen Gymreig yn Llundain, ond y 
lleiaf ymhlith y llwythau, eto gan ein bod yn rhan or 
gwersyll mawr sydd mewn galar, an bod yn trigo yn y 
ddinas lle yr oedd yr ymadawedig yn llafurio, heb fod 
ymhell oddiwrth y Tf Cenadol lle y treuliodd flynyddoedd 
olaf ei oes, ac yn agos i Exeter Hall, lle yr ennillodd rai 
oi fuddugoliaethau penaf fel “gWr ymadroddus;” gan ein 
bod o fewn taith diwrnod Sabboth i Brixton, Ile y bu farw, 
ac i gladdfa Norwood, lle y dodwyd ei weddillion i orwedd, 
an bod yn perthyn i genedl ag y teimlai ddyddordeb yn- 
ddi, ac yn frodorion gwlad yr hoffai fynych ymweled 4 hi, 
nid annaturiol nac anweddus yw i ni, y Cymry, deimlo 
awydd i ymwthio gydar dyrfa fawr sydd am y cyntaf, y 
dyddiau hyn, yn taenu blodau ar fedd ein gweinidog 
ymadawedig. 

Ac y mae yr awr ar adeg yma yn hynod o briodol i’r 
amcan. Dr. Punshon, fel y mae yn hysbys ir mwyafrif o 
honoch, oedd prif swyddog Mam-Gymdeithas Cenadaeth 
Dramor y Cyfundeb. Etholwyd ef i’r swydd o Ysgrifenydd 
y Gymdeithas werthfawr hon chwe’ blynedd yn ol, a bu yn 
gymaint o wasanaeth iddi ag ydoedd o addurn arni hyd 
ddydd ei farwolaeth. Heddyw, y Sul cyntaf o Fai, ydyw 
diwrnod mawr (mewn ffordd o bregethu) y gylchwyl gen- 
adol yn Llundain. Cynnaliwyd y Breakfast Meeting boreu 
ddoe mewn un ystafell, a chynnelir y cyfarfod areithio 
yfory mewn ystafel] arall, yn Exeter Hall, fel y mae y 
Sabboth heddyw yn ffurfio cwlwm euraidd amrywiol gyfar- 
fodydd yr uchelwyl genadol. A pha ddiwrnod mor briodol 
gan hyny allem gael mewn blwyddyn i ddathlu coffadwr- 
iaeth prif swyddog y Genadaeth, a gogoneddu gras Duw 
ynddo. A chyda’r amean o ddefnyddio yr adeg yma sydd 

mor briodol, ir pwrpas crybwylledig sydd mor deilwng, 
dewisasom y testun darllenedig sydd yn cynnwys y gyfran 
gyfaddasaf o'r Gair Sanctaidd y gwyddom am dani, i osod 
allan hanes a chymeriad, dawn a llafurwaith y gwrthddrych 
sydd genym yn awr mewn golwg. 

Paul y Cyfundeb Wesleyaidd yw ei sylfaenydd. John 
Wesley yw yr hwn fu yn planu gyda llafur, urddas a Ilwydd- 
iant hafal i’r eiddo Apostol mawr y Cenedloedd. Ac mewn 
cymhariaeth iddo ef nid oes fodd i’r un Paul arall ymddangos 
ynglyn 4’n hanes byth. Geir a chafwyd ambell Ioan y duw- 
inydd, Barnabas y trefnydd, Phylip yr efengylydd, Stephan 
y diacon, heblaw Coley, Jobson, Rattenbury a Lycett, fuont 
feirw yn ddiweddar, ac aml Petr, ac Iago, a Bartholomeus; 
eithr ni fu erioed (os nad oedd Philip Embury yn America) 
ac ni fydd byth namyn un Paul yn hanes Wesleyaeth, sef 
y gWr ag y mae ei enw arnom. Ond os John Wesley ydyw 
ein hunig Paul, y tebycaf a gawsom, hyd yma, i Apolos 
yw W. Morley Punshon. Rhoddwyd i ni feddylwyr gall- 
uog a phregethwyr hyawdl o’r blaen; cawsom Adam Clarke, 
oedd yn ddysgedig fel Moses, a Jabez Bunting, oedd yn 
llywodraethwr can ddoethed a Daniel; ond Moses oedd un, 
a Daniel oedd y llall, ac nid Apolos. Ymddangosodd y 
pregethwr tanllyd, Samuel Bradburn, ond ‘“ Demosthenes” 
oedd ef, ac nid Apolos; a’r doniol Robert Newton, ond eilun 
o Cicero oedd yntau, ac nid Apolos; y wylofus Joseph 
Benson, ond Jeremiah oedd ef, ac nid Apolog; ar arddunol 
Richard Watson, ond Ezeciel oedd yntau, ac nid Apolos. 
Kithr pan ymddangosodd Dr. Punshon ar yr esgynlawr, 
cafwyd rhywogaeth wahanol i'r eiddynt hwy oll o areith- 
yddiaeth, syda yn gyfuniad o natur a chelfyddyd, ac yn goron 
gogoniant i'r naill a’r llall; areithyddiaeth mor lifeiriol nes 
y cuddiai ddoniau leglas eraill y perchenog o'r amlwg, 
ac eto mor ddiwylliedig a pherffaith, fel nad oedd ei halaath; 
rwydd nodedig yn anmharu dim ar ei heffeithiolrwydd ar 
y meddwl lledneisiaf; areithyddiaeth oedd yn orchestwaith 
natur, wrteithiwyd i’r perffeithrwydd uchaf gan gelfyddyd, 

ac a drwythwyd ir eithaf gan yr efengyl, iw chysegru at 
v gwaith ac ir amcanion goreu. Ynddo ef ceid “gWr ym- 
adroddus a chadarn yn yr Ysgrythyrau,” “ Alexandriad” o 
ran eoethder, a “lefarai yn wresog yn yr ysbryd,” gwr fedrai 
ymresymu “yn egniol” yn gystal ag yn gywir, ac a ddefn- 
yddiai ei holl alluoedd gogoneddus i ddangos i'w “genedl” 
trwy ysgrythyrau mai Iesu yw y Crist. Do, cafodd Crist- 
ionogaeth ynddo ef Wr talentog a dysgedig, poblogaidd, a 
sylweddol, hyawdl a llafurus, ag yr aiff ei enw i lawr 
vr oesoedd fel Apolos y Cyfundeb y perthynwn iddo. 

Y mae yn werth i ni wasgu yn agosach ato. ‘“Eithr 
yr oedd rhyw Iuddew, ai enw Apolos,” &c. Dealler nad 
ydym mor ffol a thybio fod y cynddrych ar ddelw — 
Apolos a Punshon—yn gyfatebiaeth i’w gilydd ymhob peth, 
nac yn cyfateb yn hollol mewn dim. Ar rai cyfrifon rhag- 
oral Apolos ar Punshon, tra ar ystyriaethau eraill y rhag- 
orai Punshon ar Apolos. Blodeuai Apolos yn y cyfnod 
apostolaidd, a chydlafuriai 4 Phaul y penaf o'r apostolion; 
mwynhai Apolos gyfarwyddyd ysbrydoliaeth, a llefarai, fel 
yr ysgrifenodd ar ol hyny (fel y tybia rhai), dan gynhyrf- 
iad dadguddiadau Dwyfol; eithr yr oedd maes llafur Pun- 
shon yn annhraethol eangach, manteision addysgol ei oes 
yn lawer rhagorach, ac nid ydym yn gwhl sicr na chyn- 
nysgaethwyd ef 4 rhai cynneddfau meddyliol nad oeddynt 
yn meddiant Apolos. Mae “rhagor rhwng seren a seren 
mewn gogoniant;” ond tra yn cydnabod fod gwahaniaeth 
mewn rhai pethau rhwng Punshon ac Apolos, y mae yn 
eglur fod y tebygolrwydd sydd rhyngddynt yn amlycach 
nar gwahaniaeth, ai fod yn ddigon amlwg felly i’n cyf- 
iawnhau dros wneuthur y cymhwysiad bwriadedig o'r tes- 
tun. Yn hanes ei ddygiad i fyny, yn ei dréedigaeth, yn 
nodwedd ei athrylith, ai fywyd cyhoeddus, yr oedd ein 
brawd ymadawedig yn engraff gyflawnach na neb o gan- 
lynwyr Wesley o brif nodau personol, crefyddol, a chy- 
hoeddus Apolos. Gorphwyswn ar y gyfatebiaeth trwy nodi 
eu bod yn debyg i'w gilydd yn 

YN EU DYGIAD I FYNY. 

’ Yehydig o hanes Apolos sydd ar gael. Rhyw dair 
neu bedair gwaith y cyfeirir ato o gwbl yn y Testament 
Newydd, sef yn 1 Cor. i. 12; xvi. 12; yna yn Epistol Paul 
at Titus, iii. 13, ac yn mbharagraph y testun. Dywedir 
yma mai Iuddew ydoedd, Alexandriad o genedl, hyny 
yw, Iuddew wedi ei eni ai fagu yn Alexandria, fel pe 
dywedasid am ein diweddar gyn-weinidog enwog, “Eithr 
yr oedd rhyw Iuddew, ai enw Disraeli, Sais o genedl.” 
Wrth enau afon yr Aipht y saif Alexandria; adeiladwyd 
hi gan Alexander Fawr, y gr ag y galwyd hi ar ei enw, 
ac yr cedd yn yr oes hono yn un o ddinasoedd enwocaf 
y byd. Ffaith ddyddorol i ni, yw, mai yno y cyfieith- 
wyd yr Hen Destament i’r iaith Roeg, a elwir hyd heddyw 
y LXX.; ac yno y trigai Philo, yr Iuddew Groegaidd 
dysgedig gariodd gymaint o ddylanwad ar feddwl a barn 
y byd gwareiddiedig yn yr oes apostolaidd. Yn Iuddew 
o ran gwaedoliaeth, wedi ei ddwyn i fyny yn Alexandria, 
ond odid wrth draed Philo enwog, fel y dygwyd Paul 
i fyny wrth draed Gamaliel. Yr ydym yn casglu tri 
pheth am dano, sef e fod yn disgyn o foncyff teuluol parchus 
—ei fod wedi cael addysy dda, ac iddo gael dygiad 2 fyny 
crefyddol. 

Mae y pethau hyn yn wir am Morley Punshon. Gan- 
wyd ef yn Doncaster, Swydd Caerefrog, Mai 29, 1824. 
Disgynodd o deulu parchus a rhinweddol ar du ei dad a’i 
fam. Yr oedd ei dad yn fasnachydd parchus, ai fam yn 
chwaer i Syr Isaac Morley, boneddwr cyfoethog a fu yn 
llenwi yn y dref lle y cyfaneddai swyddau pwysig. Bedydd- 
iwyd ef yn eylwys y plwyf, pan ydoedd yn agos i ddwy 
flvydd oed. Bu dan addysg mewn amrywiol leoedd hyd 
nes ydoedd yn un ar bymtheg oed, pryd y symudodd gyda’i 
rieni o Doncaster i Hull. Yn hytrach na dilyn gyrfa ei 

addysg yn mhellach trwy fyned ir brif athrofa fel y bwr- 
iadai unwaith, gosodwyd ef yn y counting house yn ngwas- 
anaeth ei daid ai ewythrod, pryd y cafodd ddysgyblaeth a 
phrofiad ,masnachol brofodd yn wasanaethgar iddo at waith 
mawr ei oes. Treuliodd rhyw gymaint o amser ar ol de- 
chreu pregethu yn athrofa dduwinyddol y Cyfundeb—Rich- 
mond. Dysgai yn gyflym a dyfal, meddai gof diarebol o 
dda er yn fachgen, a rhwng pob peth gellir golygu Morley 
Punshon yn Wr o ddysgeidiaeth a diwylliant uwchlaw y 
cyffredin. 

At hyny cafodd ddygiad i fyny crefyddol. Yr oedd ei 
rieni yn aelodau flyddlawn a duwiol or eglwys Wesleyaidd. 
Dysgwyd eu hunig blentyn yn ofalus ganddynt “i barchu 
gweinidogion a gair Duw.” Awyddfryd penaf ei rieni 
ydoedd iddo fod yn dda yn hytrach nag yn ddysglaer. Bu 
farw ei fam, pan nad oedd ef ond pedair ar ddeg oed, a 
chyda’i hanadl olaf gweddiai dros ei bachgen. Gwnaeth y 
tad ei ran yn ffyddlawn tuag at ei hyfforddi yn mhen ej 
ffordd, ac yr oedd holl bwysau siamplau a dylanwad ei 
berthynasau a chyfeillion boreu ei oes yn cyd-dueddu yr 
un ffordd. Gan hyny, yr oedd Apolos yr Iuddew o ran 
disgyniad teuluol, manteision addysg foreuol, a dygiad 
i fyny crefyddol, yn ddarlun cywir iawn o William Morley 
Punshon. 


DE 


YN EU TROEDIGAETH. 

Gyda’r dygiad i fyny mwyaf gofalus, ac yn nghanol y 
manteision crefyddol cyfoethocaf, nid yw iachawdwriaeth 
neb yn ddiogel heb ir plentyn yn gystal a’r rhiaint geisio 
crefydd drosto ei hun. Gall rhieni roi addysg. i’w plant, 
gadael cyfoeth i’w plant, a gosod esiamplau da o flaen eu 
plant; eithr nis gallant gyfranu duwioldeb iddynt. Nis 
gallodd Aaron ac Eli blanu gras yn nghalonau eu meibion, 
ua chadw eu heneidiau. Nid oes neb yn madden péchodau 

ond Duw yn unig, ac nid yw efe yn gweinyddu maddeu- 
ant i neb ond i'r hwn aii cais yn ei drefn mewn dwin edi- 
feirwch a ffydd. Mor bwysig, gan hyny, ydyw i blant 
rhieni crefyddol beidio dywedyd ynddynt eu hunain, “Y 
mae genym Abraham yn dad i ni,” a gwneuthur crefydd o 
hyny. Nid oedd hyny yn ddigonol i Apolos, nac i Punshon. 
Aethant hwy trwy gyfnewidiad personol; agorwyd iddynt 
‘“‘ffordd Duw yn fanylach,” a phrofasant drostynt eu hunain 
fod yr Arglwydd yn dirion. Gan ddefnyddio un gair ar- 
feredig i ddynodi y cyfnewidiad mawr ac angenrheidiol hwn, 
yr ydym yn arwain eich meddyliau at dréedigaeth y ddau 
Wr enwog dan sylw, trwy nodi 

1. Fod eu troedigaeth yn raddol. Mewn un ystyr, mae tré- 
edigaeth pob pechadur yn ddiatreg, ac nid yn raddol. Di- 
byna hyn yn hollol ar yr ystyr roddir i’ gair. Yn ei ystyr 
gyfyng a manwl, mae tréedigaeth enaid yn gyfnewidiad 
sydyn a diatreg; mae felly yn nghyflwr meddwl dyn tuag 
at Dduw, ac yn meddwl Duw gyda golwg ar berthynas foesol 
y dyn. Y mae tréedigaeth yn cynnwys edifeirwch, edifeir- 
weh yn at yr ewyllys; ac y mae pob act o eiddo yr 
ewyllys yn ddarnodol a ddiatreg. Hanfod edifeirwch yw 
penderfyniad gwirfoddol i adael pechod, a rhaid fod yna 
rhyw eiliad neillduol ar yr hon y ffurfiwyd y cyfryw bender- 
fyniad. Y mae tréedigaeth yn cynnwys .ffydd. Ond beth 
yw ffydd namyn act o eiddo y meddw! edifeiriol yn derbyn 
Crist ac yn gorphwys arno, ac act ag y rhaid fod dechreuad 
iddi mewn eiliad arbenig o amser? Yn ei ystyr éang, mae 
tréedigaeth yn cynnwys maddeuant pechodau. Gweithred 
ddiatreg yw maddeuant. Mae adenedigaeth hefyd, y fen 
dith nesaf a brofir yn nghwrs tréedigaeth, yn gyfnewidiad 
yn nghyfiwr y serchiadau a effeithir yn ddiatreg gan Ysbryd 
Duw yn y weithred o ddwyn tystiolaeth i’r ffaith o fab- 
wysiad y dychweledig. Sancteiddhad yw yr unig ran yn 
adferiad pechadur, ag y gellir yn briodol ei ddesgrifio fel 
_ eyfnewidiad graddol. Os cedwir at ystyr gyfyng a chaeth 
y gair, mae instantaneous conversion yn athrawiaeth ysgryth- 

yrol amlwg a diammheuol, ac yn berffaith gyson 4 deddfau 
gosodedig meddwl dyn. 

Kithr y mae ystyr letach, fwy penagored i’ gair, ac arferir 
ef i dilynodi amgylchoedd achubiaeth yr enaid, yn gystal ag 
i ddesgrifio yr achubiaeth ei hun; i ddynodi rhagbarotoadau 
edifeirwch a ffydd yn gystal ar edifarhau ar credu; ac o 
olygu y gair yn yr ystyr eang a chyffredin hon, mae gwahan- 
iaeth rhwng dynion a’u gilydd yn nghwrs eu trdedigaeth. 
Ceir hanes rhai, fel y lleidr ar y groes, Saul ar y ffordd, a 
Finney yn y swyddfa, yn cael eu hargyhoeddi a’u hachub 
bron ar darawiad llygad ; tra mae eraill fel Timotheus, Ioan, 
Marc, a John Wesley, yn cael eu hachub yn raddol. Tr 
dosbarth olaf yma y perthynai Apolos a Dr. Punshon. 
Craffer ar eu hanes. Ar ol cael dygiad i fyny crefyddol, y 
cam cyntaf yn nhrdedigaeth Apolos oedd “deall bedydd 
Ioan.” Yr oedd hyny yn gam yn yr iawn gyfeiriad, eithr 
nid ydoedd namyn cam yn unig. Yn ei awydd am iachawd- 
wriaeth, ymbalfalai fel dall ar bared, am wybodaeth bellach 
am ffordd Duw, gan gyhoeddi yr hyn a wyddai i eraill oi 
ddeutu. Agorwyd drws ymwared iddo o'r diwedd, ac o dan 
addysg syml a phrofiadol Acwila a Phriscila, dysgwyd ef yn 
ffordd Duw yn fanylach; llewyrchodd y gwir oleuni ar ei 
feddwl, ac felly 0 gam i gam, profodd wir a chyflawn dréed- 
igaeth. 

Y mae dychweliad graddol Morley Punshon—effaith marw- 
olaeth ei fam arno (‘the voice from the grave,”) dylanwad 
gweinidogaeth W. H. Taylor i guro yr hoelen yn ddyfnach 
iw galon, ymliwiadau dyfal ei dad crefyddol 4g ef yn y 
cyfamser, nes o'r diwedd yr arweiniwyd ef yn fachgen tal- 
entog, pymtheg oed, dan weinidogaeth finiog S. Romilly 
Hall i roddi ei hun yn lan ir Arglwydd, ac y profodd 
ollyngdod yr efengyl—yn ddigon hysbys i’r  mwyafrif 
o honoch. Nid Paul, yr hwn a darawyd yn ddisymwth 
ir llawr ar hanner dydd, oedd Punshon yn hanes ei dré- 
edigaeth, eithr Apolos a ennillwyd yn eiddo Crist, fel y 
gorchfygwyd y Canaaneaid, “bob yn ychydig ac ychydig.” 

Ond nid oedd ei dréedigaeth yn Ilai trwyadl, am ei bod 
yn raddol. 

2. Lffeithiwyd eu troedigaeth hefyd trwy foddion dyno a 
thawel. 

Nid llef o’r nef fel yn achos yr erlidiwr, nid daeargryn 
a chorwynt, nid mellt a than, a thymhestl Sinai, ddygodd 
Apolos at droed y groes; eithr y moddion distadlaf yn 
gweithredu yn y dull tawelaf. Craffer ar adn. 26, “Ac efe 
a ddechreuodd lefaru yn hyf yn y synagog, a phan 
glybu Acwila a Phriscila, hwy ai cymerasant ef atynt, ac 
a agorasant iddo ffordd Duw yn fanylach.” Dyma yr holl 
hanes. Acwila, pwy oedd ef? Ai rhyw Rabbi dysgedig, 
neu Apostol enwog? Nage, Iuddew cyffredin, gwneuthurwr 
pebyll wrth ei alwedigaeth, a disgybl diswydd i’r Ar- 
glwydd Iesu. Priscila) pwy oedd hi? Ai arglwyddes 
etholedig ? neu un or “ gwragedd parchedig” y sonir 
am danynt? Nage. Nid oedd Priscila amgen na gwraig 
y dyn cyffredin Acwila, ac eto yr oedd ganddi hithau law 
yu nhréedigaeth Apolos yr Alexandriad. Mor ddistadl oedd 
y moddion! Mor dawel oedd ei weithrediad! Bron na 
ddywedem nad oes engraff gyffelyb iddi, oddieithr yn 
moddion a dull tréedigaeth Morley Punshon. Yn ei hanes 
ef ceir Priscila yn mherson ei fam, gofiai am dano ar ei 
gwely marw, ac un wnaeth ran Acwila yn yr hyfforddiad 
erefyddol gyfranodd ei dad iddo. Tra yr enwir dau wein- 
idog, ffurfient ddolenau yn nghadwyn y moddion; diamheu 
genym fod a fynai athraw dosbarth yn yr Ysgol Sul, a rhestr- 
flaenor yn y gyfeillach eglwysig, gydag agor ffordd Duw 
yn fanylach o flaen y gr ieuanc a ddaeth wedi hyny yn 
Apolos y Cyfundeb. Ié, dynol oedd y moddion, a thawel 
oedd y dull arferodd Ysbryd Duw yn ei dréedigaeth ef. 
Ac yr oedd ef o anian mor gyfeillgar, o deimlad mor dyner, 
o galon mor agored ddylanwad goruchwyliaeth rheswm 
a chariad, fel mai “rheffynau dynol” a “rhwymau cariad” 
oedd y moddion cyfaddasaf i afael ynddo, a'r tebycaf 0’i 
ennill. A rhyfedd y dylanwad oedd gan ddynion arno, a 

Dis 

chanddo yntau dros ddynion, ar hyd ei oes; ac yn gyffredin, 
lle y mae y naill y ceir llall hefyd. Derbyniodd argraff oddi- 
wrth Sguaunce, ei arolygwr cyntaf. Sugnodd fantais oddi- 
wrth Clough a Sumner, Arthur a Gervase Smith, a phawb 
arall o nod ag y daethi gyffyrddiad 4 hwy. Ac yr oedd y 
dylanwad a dderbyniai oddiwrth eraill yn y pwyllgor neill- 
duedig neu yn y gynnulleidfa fawr, mor amlwg ac angerddol 
bron ag ydoedd y dylanwad a ffrydiai allan oddiwrtho arnynt. 
Cyn dechreu llefaru, yr oedd ei gydymdeimlad dynol mor 
fyw a dwys, nes y gellid tybied fod pob llinyn teimladwy 
oedd yn ei natur yn cludo i’w galon wefr a gwres yr holl dorf 
safai oi flaen, ai chwysdyllau yn gyfryngau i gyfleu holl 
ddefnuynau yr awyrgylch ddynol i redeg yn afonydd i 
chwyddo moroedd aflonydd ymysgaroedd ei dosturiaethau 
tuag at ddyn, fel pan agorai ei enau, ac yr arllwysai ei enaid 
ar y bobl, fod y rhuthr yn anwrthwynebol. Tuag at effeithio 
troedigaeth dyn o anianawd felly, pa foddion mor gyfaddas 
ir amcan ar un oedd wedi ei dymheru i'r eithaf ar elfen 
ddynol? Moddion felly a ddefnyddiwyd. Nid ‘seren” 
faterol ac oer ai harweiniodd ef at y Mab bychan, nid . 
dylanwad llym y _ gwirionedd noeth, na gweinidogaeth 
dreiddiol, ddigyfrwng yr Ysbryd, ond corff o foddion dynol 
byw, teimladwy, a thyner swynodd ei sylw, doddodd ei 
galon, ennillodd ei ewyllys o'i wirfodd, ac ai dygodd heb 
floeddio, na dyrchu llais yn yr heolydd, at draed y Gwar- 
edwr Iesu ag y dywedodd gymaint am dano ar ol hyny 
mor fendigedig o fedrus. O ran dull gweithrediad, defnydd 
moddion eu trdéedigaeth, mae Apolos yn Punshon, a Punshon 
yn Apolos. 

3. Profasant y droedigaeth hono yn morew ew hoes. 

Nid oes modd dyfalu oed Apolos pan ddychwelwyd ef i 
ffydd yr efengyl gyda nemawr sicrwydd. Y dyb gyffredin 
yw, ei fod dan ddeg ar hugain oed, ac felly yn ddyn ieuane, 
yn ol cyfrif yr Iuddewon. Ond y mae sicrwydd cyflawn nad 
oedd Punshon uwchlaw pymtheg oed —hanner 30 — pan 
achubwyd ei enaid. A’r fath ddyledswydd resymol a braint 

oruchel yw i ddyn gael crefydd yn ieuanc, ac yn enwedig 
felly i berson fwriadwyd i fod yn bregethwr. Buasai yn 
ddifyr ymhelaethu ar yr agwedd hon i driedigaeth Apolos 
a Punshon, ond rhaid ymatal. Digon, dybygem, yw yr hyn 
a ddywedwyd i ddangos y gyfatebiaeth darawgar sydd yn 
nodwedd raddol a thawel, offeryniaeth ddynol y moddion, ac 
yn nghynarwch adeg tréedigaeth ysbrydol Apolos, gWr ym- 
adroddus yr eglwys Apostolaidd, a’r eiddo Punshon, Apolos 
hyawdledd eglwys Wesleyaidd y dyddiau diweddaf hyn, os 
nad yn holl hanes y Cyfundeb. 

Ar ol bwrw golwg ar eu dygiad cyffelyb i fyny, a 
dylyn cyffelybrwydd geir yn hanes eu tréedigaeth ysbryd- 
ol, symudwn ymlaen yn awr i edrych ar yr engraff or un 
peth a geir, 


Iii. 


YN EU BYWYD CYHOEDDUS. 

Defnyddiwn y penawd hwn mewn ystyr benagored, i 
ddynodi nodweddau cyhoeddus y gwrthddrychau yn gystal 
au llafur; y cymhwysderau oedd ganddynt i'w gwaith ar- 
benig, yn gystal a’r gwaith gyflawnwyd, ynghyd a’r llwydd- 
iant mawr fu ar yr oll. Nis gall neb o honoch chwi oedd 
yn gwybod mor dda am ein brawd ymadawedig, beidio 
canfod mor debyg ydoedd i Apolos, 

1. Yn neillduolrwydd e ddonmau cyhoeddus. 

“GwWr ymadroddus,” yn ol yr hen gyfieithiad Seisonig, 
“owr hyawdl” oedd Apolos. (‘‘Gvvr hyawdyl”)—W. Sales- 
bury. Dyma oedd ei neillduolrwydd. Yr oedd ganddo 
ddeall cryf, dysgeidiaeth ddofn, gwybodaeth eang, ac ysgrif- 
bin cynnyrchiol, ond prif linell ei athrylith oedd hyawdl- 
edd. Fel “yr areithiwr hyawdl” yr adwaenid ef ymbhlith 
ei gydnabod. Meddai ddawn ymadrodd, llais da, a holl 
gynneddfan gwWr ymadroddus. Medrai draethu yr hyn a 
wyddai yn y modd goreu, ymgnawdolai meddyliau yn y 

ffurfiau prydferthaf ar ei dafod ac yr oedd gwefr ei wefus- 
au yn gwneuthur meddylddrychau yn ysbrydion, ac iaith 
ddynol ,yn filam dan. Dywedir am dano ei fod yn “lIlefaru 
yn hyf”—gyda grym, awdurdod, ac urddas y gwir areith- 
iwr. “Ac efe yn wresog yn yr ysbryd, a lefarodd”—yr 
oedd tan ynddo, roddai fywyd a min ac ysbrydoliaeth i’w 
ymadroddion. Llefarai hefyd yn argyhoeddiadol a diofn— 
“yn egniol ar gyhoedd.” Gorchfygodd yr Iuddewon wrth 
lefaru, gorchfygodd hwy “gan ddangos trwy Ysgryth- 
yrau mai Iesu yw Crist.” Yr oedd ganddo bwne ac ym- 
resymiad yn gystal a chrebwyll a dawn. Nid clap-trap 
oedd hyawdledd Apolos; eithr yr oedd y _ cyfuniad 
anghyffredin hwnw o sylwedd a llithrigrwydd, rheswm a 
dychymyg, diwylliant, deall, a dawn yn ei feddiant, fel 
ag i sicrhau iddo safle gyfiawn ac anrhydeddus yn oriel 
y gwir areithwyr. 

Mae areithyddiaeth o’r fath yma yn berchenogaeth ang- 
hyffredin, ac yn ddawn natur. Gall addysg ei gwrteithio, 
ymarferiad ei dadblygu, a chrefydd ei hangerddoli; eithr ni 
ddichon y tri ynghyd ei chuddio lle y mae, nai rhoddi lle 
nad yw. Rhodd Duw ydyw. Nid oes neb yn ammheu 
nad oedd Dr. Punshon wedi derbyn y rhodd hon. Cyd- 
nabyddir y ffaith yma yn gyffredinol, nid yn unig yn ein 
plith ni, ond gan bawb. Perchenogai y gallu rhyfedd ac 
annarlunadwy hwnw a elwir athrylith. Tra yr oedd ei allu 
yn amlwg i bawb, ofer yw i neb geisio ei elfenu. Nid 
anhawdd yw nodi rhai o deithi cymeriad ei feddwl, a dy- 
weyd mewn geiriau amwys fel y sylwodd Llywydd y Gyn- 
nadledd, “Mai cyfuniad o ddychymyg gynnyrchiol gyda 
rheswm ymarferol yn cael eu llywodraethu gan ddeall cryf,” 
oedd neillduolrwydd Morley Punshon. Gellir desgrifio ei 
lais, ei ystum, ai ddull o ymadroddi. Hawdd yw dirnad 
y fath gynneddf werthfawr iddo fel myfyriwr ac areithydd 
oedd y cof cyflym a gafaelgar a feddai. Ond ar ol gwneuthur 
hyn oll, mae y peth byw ac ysbrydol ffurfiai hanfod ei dalent, 
yn aros yn ddirgelwch, ac yn herio cael ei fesur a’i bwyso, 

nai gyffwrdd gan neb. I guddio ein hanwybodaeth, gallwn 
alw y peth bywiol hwn yn ddawn siarad, neu yn athrylith 
areithyddol; ei ddarnodi yn fanwl nis gallwn, eithr yr 
ydym yn sicr o hyn, gan nad beth ydyw, ei fod yn medd- 
iant William Morley Punshon. 

Ac yn y berchenogaeth o’r ddawn ryfedd hon y Ilechai 
dirgelwch, gallu, a dylanwad cyhoeddus yr ymadawedig. 
Nid yn ngwreiddioldeb ei feddylddrychau, eu dyfnder, eu 
huchder, eu praffder, na’u lled, er nad oeddynt yn amddi- 
faid o'r priodoleddau hyny; nid yn ei lais, nai ystum, er 
nad oedd yn amddifad o lais rhagorol i’w bwrpas ef, ac fod 
holl gyfrinion hyawdledd at ei wasanaeth: nid mewn hy- 
nodion (eddities) personol na meddyliol, canys nid oedd 
gwendidau felly yn ei amgylchu; nid yn ei ddawn i 
drefnu, er rhagored oedd hono; nac yn ei gynneddf 
ddeddfwrol gref a dysglaer, y gorweddai enaid ei athrylith; 
eithr yn hytrach yn y cydbwysedd meddyliol, y gwefr 
ysbrydol, a’r gyfaredd o ddawn lifeiriol, anorchfygol, Ddwyf- 
ol-gréedig hono ai galluogai i siarad yn gyhoeddus. Bernir 
gan rai fod Apolos yn awdwr o bwys, ac mai efe ysgrifenodd 
*‘Ddoethineb Solomon,” a’r “ Epistol at yr Hebreaid,” eithr 
nid yw ei enw wrth y naill na’ Ilall. Nid fel awdwr, ond 
fel siaradwr—‘‘gWr ymadroddus ”—yr ennillodd anfarwoldeb. 
Felly Punshon. Darllenir ei hymnau yn ei ‘“‘ Sabbath Chimes” 
gan filoedd gyda blas; mae ei bregethau, ac yn enwedig ei 
ddarlithiau argraffedig, yn geinion llenyddol, a diau y bydd 
ei ddyddlyfr, pan gyhoeddir ef, yn drysor anmhrisiadwy ; 
ond eto nid fel emynydd, ac fel awdwr, yr aiff ei enw i 
lawr i’r oesoedd pell, eithr fel g¥r hyawdl. Ar y sail hon 
y goruwchadeiladwyd ei boblogrwydd dihafal mor gadarn 
a'r Wyddfa yn ngwraidd yr Eryri. Arddelwai gymeriad per- » 
sonol nodedig o brydferth ac attynol—mor syml a gostyng- 
edig, mor garedig a dieiddigedd, mor gynnorthwyol ir egwan 
ac annogol i’r ieuanc ydoedd. Lilawer gair caredig a ddywed- 
odd wrth bregethwyr ieuainc, llawer cymwynas amserol a 
weinyddodd i eglwysi ac arolygwyr mewn cyfyngder; a 

gwnaeth yr oll mor ddirodres, a dirwgnach, a dystaw. A 
gellir dyweyd am Punshon, fel y dywed Ysbrydoliaeth am 
Apolos, “Yr hwn wedi ei ddyfod, a gynnorthwyodd lawer 
ar y shai a gredasent trwy ras;” a diau fod yr ysbryd hael- 
frydig ac anwyl hwn oedd ynddo, yn cyfranu tuag at chwyddo 
a chadarnhau ei boblogrwydd. Meddai gymeriad moesol, di- 
lychwin a dysglaer, i gyfnerthu yr oll. Bu fyw uwchlaw 
ammheuaeth, a hawdd y gallasai gyfeirio at ei “fywyd” fel 
tystiolaeth i burdeb ei egwyddorion. Profodd wir adenedig- 
aeth yn moreu ei oes, ymdrechodd hardd-deg ymdrech y ffydd, 
a gorphenodd ei yrfa wedi cadw’r ffydd; ac mewn cyflwr 
calon a harddwch ymarweddiad, yn gystal ac mewn deall a 
ewybodaeth, yr oedd y gWr ymadroddus hwn “yn gadarn 
yn yr Ysgrythyrau.” 

Cydnebydd pawb fod carictor da, personol a chyhoeddus, 
cymdeithasol a chrefyddol, yn fantais ddirfawr i bregethwr 
poblogaidd fel efe; ond dywedwn eto, nad hyn ychwaith oedd 
dirgelwch nerth a phoblogrwydd Dr. Punshon. Yr oedd 
aml un oi frodyr llawn mor dduwiol a chyfeillgar ag yntau, 
rhai o honynt yn fwy dysgedig nag ef, ac yn meddu doniau 
deddfwrol cyfartal ar eiddo ef, a dyweyd y lleiaf, ond 
sydd mor amddifaid o allu i dynu pobl, ae ennill cyhoedd- 
usrwydd, fel nad oes neb tu allan i gylch bychan eu cyd- 
nabod yn gwybod eu bod wedi eu geni. Lle na byddo y 
ddawn nefol o hyawdledd yn eiddo pregethwr, nid oes 
dim arall o gwhl gyflenwa y diffyg; ond lle y byddo hi 
daw y perchenog i sylw, gan nad beth arall fyddo yn ddi- 
flygiol, ac fel “gr ymadroddus” oedd yn ei meddu wrth 
natur, ar raddfa anarferol o uchel, ac wedi ei diwyllio trwy 
ymarferiad ac addysg, ai chyfnerthu 4 rhagoriaethau per- 
sonol a moesol brydferthent ei gymeriad, yr ennillodd Dr. — 
Punshon ei ddylanwad cyhoeddus aruthrol, ac yr. ysgrifen- 
odd iddo ei hun, enw fel areithydd ar graig anfarwoldeb, 
& phin o haiarn ac & phlwm, mewn llythyrenau mor 
ddyfnion fel na chaiff cenedlaeth olaf y milflwyddiant an- 
hawsder 1’w darllen. 

2. Cysegrodd ei holl ddoniaw cyfoethog i bregethu Crist yn y 
swydd lafurus o weinidog yr efengyl yn ein Cyfundeb. 
Gallasai ragori fel masnachwr. Meddai y callineb ymarferol 
ar anian anturiaethus ofynol i enill y byd, ac yr oedd ei 
gysylltiadau teuluol ac amgylchoedd boreuddydd ei oes, yn 
ffafriol 1 roddi cychwyn da iddo yn y cyfryw gyfeiriad. Neu 
gallasai ragori fel cyfreithiwr. Yr oedd y ddirnadaeth gyflym, 
y cof gafaelgar, y farn uniawn, ar hyawdledd ymadrodd 
angenrheidiol yn ei feddiant tuag at wneuthur “Lord Chief 
Justice of England.” Meddai dalent i ragori fel Jlenor, neu 
athraw, neu Seneddwr, neu mewn unrhyw alwedigaeth o fri, 
fydol neu eglwysig. Ond galwyd ef i bregethu yr efengyl; 
ac wedi “intense struggle,” ufuddhaodd i’ alwedigaeth nefol. 
Cychwynodd ei yrfa yn ngwaelod yr ysgol, esgynodd yn 
gyflym o risyn i risyn; ordeiniwyd ef i gyflawn waith y 
weinidogaeth yn 1845, ac am yn agos i 36 mlynedd, bu yn 
addurn i’r enwad, ac yn un o ymadroddwyr penaf yr Eglwys 
Gristionogol, sef hyd ddydd ei farwolaeth. Ié, treuliodd 
fywyd o lafur Cristionogol fel gweinidog Wesleyaidd. Serch 
nad yw y cyflog ond bychan, fod yr egwyddor amdeithiol yn 
cynwys hunanymwadiad i Wr oi fath ef, ac fod mwy nag un 
eais wedi cael ei wneyd ato i adael pobl ei ddewisiad am 
borfeydd mwy gwelltog, gerllaw dyfroedd mwy tawel. 
Rhestrai glerigwyr dylanwadol yn mhlith ei gyfeillion, heb 
eithrio yr archesgob ei hun; a phe yn dewis bwrw ei goel- 
bren yn yr Eglwys Sefydledig, y tebygolrwydd yw y caw- 
sid clywed ei lais yn erbyn nenfwd St. Paul’s, ac ar hyd 
corridors Mynachlog Westminster, ac nid hir y buasai heb 
gael ei gipio ai wneyd yn esgob. Cynygiwyd yn agos 1 
fil o bunau yn y flwyddyn iddo gan eglwys Annibynol 
Craven Chapel, Llundain, os ymgymerai 41 bugeilio; ond 
dewisodd fyw ar gyfran fechan or swm cynygiedig yn 
hytrach na gwerthu ei bobl am ddarnau arian. Pwy bynag 
a brynwyd o’n plith gan eglwysi ereill, nid eiddo ar werth 
ir uchaf ei veiniog ydoedd Morley Punshon. Yr oedd 
ganddo ef egwyddorion i’w coleddu, a bu yn ffyddlon idd- 

ynt, a glynodd yn ddibetrus wrth ei bobl ai waith, er gwell 
ac er gwaeth, er cyfoethoced ac er tloted, hyd nes gwa- 
hanodd angeu. Gadawodd i eraill gefnu ar y pulpud er 
mwyn sedd yn St. Stephen, neu ranu eu llafur cenadol 
gydag ymchwil am darddiad afonydd. Ymglymai ei galon 
am ei bobl ai waith yn nechreuad ei ffordd, ac wedi dechreu 
eu caru, efe a’u carodd hwynt hyd y diwedd. 

A hyfryd yw meddwl mai pregethu Crist, a hwnw wedi ei 
groeshoelio, oedd uchelgais ei fywyd fel siaradwr cyhoeddus. 
Trwythai ei bregethau yn nyfroedd a gwaed yr efengyl, ac 
y mae o leiaf un gweinidog heddyw yn fyw, ac yn llafurio 
ar un o gylchdeithiau pwysicaf Llundain, sydd yn olrhain 
tréedigaeth ei enaid i ddarlith Dr. Punshon ar “ Daniel in 
Babylon.” Yr oedd hyd yn nod ei ddarlithiau, fel Ioan 
Fedyddiwr, yn cyhoeddi ‘“‘Wele Oen Duw.” Nid ffrwd o 
ewyn gwagsaw, nid baich o chwedlau digrif a difoes, nid 
cywreinwaith o waith celfyddyd, heb amean ymarferol iddo, 
oedd darlithiau yr ymadawedig. Gyda’r holl ddysgleirdeb 
meddylddrychol, yr ehediadau barddonol, y godidogrwydd 
ymadrodd, ar perffeithrwydd celfyddydol a nodweddent ei 
gyfansoddiadau ar gyfer yr areithfa a’r llwyfan, yr oedd 
sylwedd gwirionedd achubol ynddynt, pwrpas ymarferol 
pwysig iddynt, a naws sanctaidd a dyrchafol efengyl Crist yn 
rhedeg drwyddynt oll. Iesu yn ei berson ai waed, yn ei 
swyddau ai waith, a holl gylch ei weinidogaeth gyfryngol, 
oedd hoff destyn hyawdledd Dr. Punshon yn ei fywyd; a pha 
ryfedd, gan hyny, mai y gair diweddaf a ynganodd yn awr ei 
farwolaeth oedd “‘ IESU, Igsu, Jesu.” 

3. “ Dyrchafa di hi, a hithaw wth ddyrchafa-di.” Gan iddo 
ef gysegru ei athrylith ddysglaer i ddyrchafu Crist, dyrchafu 
ei enwad, a dyrchafu ei genedl a’r byd hyd y gallai, dyrchaf- 
wyd yntau gan Grist yn yr eglwys, yn ei enwad, ac yn marn 
dynion goreu gwledydd cred. Ni bu neb erioed yn cael lle 
anwylach yn mynwesau ei frodyr, ac yr oeddynt fel un gWr 
am ei aurhydeddu. Glynodd, fel y gwelsom, wrth ei enwad, 
ac yn daledigaeth y gwobrwy dyrchafwyd ef i'r safleoedd 

urddasolaf a feddwn. Etholwyd ef ir “Cant Cyfreithiol ” 
mor gynar yn ei oes ag y caniata rheolau y Cyfandeb. Pen- 
odwyd ef ar y negeseuau mwyaf pwysig yn enw a thros y 
Gynadledd. Llanwodd y swydd uchaf fedd yr enwad yn 
Canada am bum’ mlynedd yn olynol, a theyrnasodd fel 
brenin yr holl amser dros bobl ei ofal. Gofid penaf ein 
cyfeillion Americanaidd oedd gorfod gollwng gafael o 
hono. Ar ei ddychweliad i Loegr, gosodwyd ef trwy 
bleidlais ei frodyr yn nghadair llywydd Cynadledd 1874; 
a phe arbedasid ei fywyd dipyr yn hwy, diau y cawsai 
yr unrhyw anrhydedd ganddynt drachefn. Yr oedd Ilwydd- 
iant yn dilyn pobpeth y gosodai ei law arno. Cododd £1000 
mewn byr amser tuag at symud baich dirlethol dyled hen 
gapel Spitalfields; casglodd £10,000 ar ol hyny at ffurfio 
trysorfa i adeiladu addoldai cyfaddas mewn ymdrochleoedd ; 
efe oedd prif offeryn adeiladiad yr addoldy mwyaf costus 
fedd Wesleyaeth yn yr holl fyd, gyfodwyd yn Toronto, 
America; ac y mae yn anhawdd dyfalu beth fuasai sefyllfa 
Trysorfa y Genadaeth Dramor heddyw oni b’ai fod ei allu- 
oedd ai ddylanwad enfawr ef at ei gwasanaeth yn ystod y 
pum’ mlynedd diweddaf. 

Afreidiol yw ceisio desgrifio i chwi ei lwyddiant fel dar- 
lithydd. Gwyddoch yn dda fel yr oedd ei enw yn sicrwydd 
am dorf i Exeter Hall, beth bynag fyddai gerwindeb yr hin 
neu bris y tocynau. A pha ryfedd? canys yr oedd y dylan- 
wad ddilynai ei draddodiad yn annesgrifiol. Yr oedd ei 
lwyddiant ef yno, gyda rhai oi ddarlithiau, yn mhlith budd- 
ugoliaethau penaf areithyddiaeth y byd. Y mae yn amheus 
a fu rhywbeth rhagorach, os cystal yn wir, mewn dylanwad 
ar wrandawyr darlithoedd yn hanes y byd ag oedd effaith 
dring-raddebau (climaxes) goreu Punshon yn ei amseroedd » 
dedwyddaf yn Exeter Hall. Dywedir fod yr effeithiau, ar 
adegau, yn gwbl annarlunadwy. Chwyfiai boneddigesau teg 
eu cadachau yn yr awyr fel haid o blant, neidiai dynion 
pwyllog ar eu traed mewn haner gwallgofrwydd, dyrchai 
bloedd o enau y dorf fel bloedd buddugoliaeth ar faes y 

gwaed, gollyngai “gohebwyr y papyrau” eu pinau o'u Haw 
i uno gyda’ bobl i guro eu dwylaw yn nghyd drachefn a 
thrachefn, nes yr ofnid am sylfeini y tf; a chan faint yr 
awydd*am glywed y darlithydd, bu raid iddo fwy nag un- 
waith ail draddodi yr un ddarlith yn yr un ystafell nos 
dranoeth. Ond pa ddyben ceisio esbonio yr annesgrifiadwy ? 
Yr hyn ydoedd ei boblogrwydd a’i lwyddiant fel gWr hyawdl 
yn Llundain, oedd ei boblogrwydd ai lwyddiant ef drwy y 
deyrnas ac yn America. Llanwyd St. George’s Hall, ac wedi 
hyny y Philharmonic Hall—y ddwy ystafell eangaf yn ninas 
Lerpwl—i wrando Dr. Punshon yn darlithio, ac nid oedd 
adeiladau digon helaeth yn mbhrif drefi Lloegr i gynal ei 
wrandawyr. Clywais son am dano yn myd y Gorllewin o 
New York i Galiffornia, a’r un oedd y mawr-glod iddo ef a 
seinial o for i for. 

Nid oedd ei weinidogaeth mor lwyddianus a'r eiddo llawer 
oi frodyr llai mewn dychweliadau uniongyrchol, a dywedir 
fod hyny yn ei ofidio nid ychydig; ond nid oes ond ‘“y 
dydd” a ddengys effaith ddaionus ei weinidogaeth ar ei oes. 
Bu yn offeryn i ddyrchafu efengyl Crist i sylw, gosododd 
fri ar y pulpud, taniodd ysbrydoedd miloedd o bregethwyr 
ieuainc, a bu yn foddion deffroad a dychweliad cannoedd 
o bobl nad oedd dawn neb arall yn cyrhaedd eu clust. 
Credai pawb am dano ei fod yn ei gymeriad o bregethwr, 
areithydd, a darlithiwr yn Apolos ei oes fel “gir ym 
adroddus.” Pan oedd Archesgob Caergaint yn Esgob Llun- 
dain, y cyfarwyddyd roddodd i ddyeithrddyn a _holai 
am engraifft o hyawdledd Seisonig oedd iddo achub y 
cyfle cyntaf i glywed Morley Punshon, Dyma dystiolaeth 
y wasg.am dano, ac unol syniad Spurgeon a Parker, 
Chown a Stoughton, Allon a Fleming, ac ereill o brif 
ddynion Llundain. Cynnysgaethwyd ef gan Dduw 4r 
rhywogaeth uchaf o athrylith areithyddol, cysegrodd yntau 
yr oll a feddai yn y rhywogaeth uchaf o wasanaeth cyhoedd- 
us, ac mewn canlyniad addurnwyd ei holl oes Ag un yrfa 
~-o lwyddiant a mawrhad. 

Ond y diwedd a ddaeth yn gynnar ac annysgwyliadwy. 
Er cymaint ei fri ai lwyddiant allanol, “gr a welodd 
flimder” oedd Morley Punshon yn nghylch ei fywyd mewnol, 
a diau fod y don ar ol tén gurodd arno wedi byrhau rhyw 
gymaint ar ei oes. Mabwysiadodd hefyd ddull o barotoi a 
thraddodi oedd yn gosod treth aruthrol ar ei natur, a’r syn- 
dod yw na buasai wedi treulio allan yn gynt nag y gwnaeth. 
Dyoddefai er’s blynyddoedd oddiwrth nervousness eithafol, a 
thirid dan sylfeini ei nerth gan wlefyd y galon. Un o er- 
gydion cyntaf a thrymaf ei oes oedd marwolaeth priod ei 
ieuenctyd. Eithr dechreuad gofidiau oedd hyn. Ymhen y 
flwyddyn ar ol ail briodi, bu farw ei ail wraig. Ar ol hyny 
bu farw ei unig ferch, ac yn ddiweddar iawn bu farw mab 
iddo. Yr oedd yr ergyd olaf yn ormod iddo, ac ni chododd 
mwyach ei ben. Tuag at geisio ymuniawni, cynghorwyd ef 
i ymryddhau am dymor oddiwrth ei ofalon. Cyn gynted 
ag y tynwyd allan gyfriflen flynyddol y Genadaeth Dramor, 
aeth gyda’i wraig ai gyfeillion ar daith drwy y Cyfandir, gan 
obeithio cael adferiad iechyd. Adferasid ef droion o’r blaen 
drwy hyny, a phaham nad yn awr hefyd? Croesodd Gulfor 
Dover, ac aeth mor bell i’r Cyfandir a Genoa yn Itali, ac yno 
clafychodd. Ymladdodd yn ddewr i afiechyd, ond yr oedd 
ei gyfansoddiad yn rhy doredig i’w alluogi i fuddugoliaethu. 
Gwysiwyd ei feddyg o Lundain, yr hwn a ddywedodd fod y 
clefyd i farwolaeth. Os oedd raid marw, dymunai gael marw 
gartref. Cychwynodd tuag adref; teithiodd gyda’i gyfeillion 
o orsaf i orsaf, nes cyrhaedd o’r diwedd i’w anedd glyd yn 
Brixton Rise. Pan ddeallwyd am ei waeledd, aeth yn gyffro 
drwy y gymydogaeth. Offrymwyd gweddiau taerion ar ei 
ran yn nghapel y teulu, a gwnaed ymbiliau drosto gan ei 
gymydog enwog, Mr. Spurgeon, yn y Tabernacl, yn nghanol 
dagrau ac ocheneidiau y miloedd. Tywynai haul gobaith 
adferiad iddo ambell fynyd trwy gymylau duon iawn yn ystod 
yr ychydig ddyddiau y bu fyw ar ol cyrhaedd adref. Nos 
Fawrth, Ebrill 12fed, gorphwysodd yn dda. Drannoeth 
gwaethygodd, ac yn nyfnder y nos yr oedd yn amlwg fod 

awr ei ymddatodiad wedi nesdu. Yn ei ymdrech galed i 
anadlu, cyfodwyd ef o'i wely i’w gadair, ond nid oedd ym- 
wared i’w gael. Er holl ddyfais a gofal y meddyg, gwrthodai 
y galon glafychlyd guro, a suddai y dyoddefydd i ddyfroedd 
angeu. “Am I going, Doctor?” meddai. “Yes,” atebai 
hwnw gydag ochenaid. Nid oedd eiliad i’w golli. ‘‘ Any 
message for me, my darling?” gofynai ei wraig oedd #1 chalon 
ar dori. ‘Love Jesus, and meet me in his presence,” sibrydai 
yntau megys o borth tragywyddoldeb. “And for Percy,” 
ychwanegai Mrs. Punshon yn feddylgar, gan gofio mab oedd 
absenol. ‘Tell him to love Jesus, and meet me in heaven.” 
“ And yourself,” ychwanegai ei briod, “how do you feel?” “I 
feel,” atebai yntau, “that Jesus is a bright reality, JESUS, — 
JEsuS, Jesus.” Ié, “Tesu” oedd ei air olaf byth. Wedi 
yngan yr enw anwyl hwn, dyrchafodd ei olygon tua’r nef, 
ymdaenodd gwén siriol dros ei wyneb, ac felly bu farw 
y pregethwr enwocaf fu yn perthyn i ganlynwyr John 
Wesley, ac un or gwyr mwyaf hyawdl, a santaidd, a defn- 
yddiol a welodd y ddaear erioed. Disgyned ei fantell ar 
lawer Eliseus, a bydded fy niwedd i fel yr eiddo yntau. 
Amen ac Amen. 

“Ae efe a aeth drachefn i Capernaum, wedi rhai dyddiau; a chly- 
buwyd et fod ef yn y ty. Ac yn y man llawer a ymgasglas- 
ant ynghyd, hyd na annent hyd yn nod yn y leoedd ynghylch 
y drws: ac efe a bregethodd y gair iddynt hwy. A duethant 
ato, gan ddwyn un claf or parlys, yr hwn a ddygid gan bed- 
war. A chan na allent nesiu ato gan y dyrfa, didoi y t6 a 
whaethant lle yr oedd efe; ac wedi iddynt dori trwodd, hwy a 
ollyngasant 4 waered y gwely yn yr hwn y gorweddai y claf or 
parlys. A phan welodd yr Lesu eu fiydd hwynt, efe a ddy- 
wedodd wrth y claf or parlys, Ha fab, maddeuwyd 1 ti dy 
bechodau. Ac yr oedd rhai o'r ysgrifenyddion yn eistedd yno, 
ac yn ymresymu yn eu calonau, Beth a wna hwn fel hyn yn 
dywedyd cabledd? pwy a all faddeu pechodau, ond Duw yn 
unig? Ac yn ebrwydd, pan wybu yr Lesu yn er ysbryd eu 
bod hwy yn ymresymu felly ynddynt ew hunain, efe a ddy- 
wedodd wrthynt, Paham yr ydych yn ymresymu am y pethaw 
hyn yn eich calonaw? Pa un sydd hawsaf, ai dywedyd wrth 
y claf or purlys, Maddeuwyd i ti dy bechodau ; ai dywedyd, 
Cyfod, a chymer i fyny dy wely, a rhodia? Eithr fel y 
gwypoch fod gan Fab y dyn awdurdod i faddeu pechodau 
ar y ddaear (eb efe wrth y claf o'r parlys), Cyfod, a chymer 
i fyny dy wely, a dos vth dj. Ac yn y man y cyfododd efe, 
ac y cymerodd i fyny ei wely, ac a aeth allan yn ew gwydd 
hwynt oll; hyd oni synodd pawb, a gogoneddw Duw, gan 
ddywedyd, Ni welsom ni erioed fel hyn.” —Marc 1. 1—12. 


N adnod ddiweddaf ei Efengyl, dyry Ioan ar ddeall 
i’w ddarllenwyr, fod mwy o weithredoedd nerthol wedi 


cael eu cyflawni gan Grist, nag sydd wedi cael eu cofnodi 

ee yr Efengylwyr. Os felly, rhaid mai detholion yn unig 
oi weithredoedd yw yr eno ay a geir yn y_ pedair 
Efengyl. 

¥r ydym oll yn credu fod yr Efengylwyr wedi ysgrifenu 
dan gyfarwyddyd yn gystal a thrwy gynhyrfiad yr Ysbryd 
Glan, ac mewn canlyniad fod y detholiad o'r engraffau, yn 
gystal a’r modd o’u cofnodi, wedi cael eu gwneuthur gan 
yr Ysbryd Glan. Ac'y mae yr hyn a wyddom am ddoeth- 
ineb ei ddewisiadau ef yn ein harwain i gredu fod yr am- 
gylchiadau a ddetholwyd ganddo yn addasach na’ rhai a 
adawyd allan, i ateb dyben dadguddiad Dwyfol. 

Ymhellach, yr ydym yn cael wrth ddarllen y Testament 
Newydd, fod rhai o'r gweithredoedd a ddetholwyd wedi 
cael eu cofnodi yn llawer helaethach a manylach na’r Ileill. 
Ac onid yw yr hyn a bar i ni dybio fod yr engraffau a 
ddetholwyd yn addasach na’r rhai a adawyd allan i wasan- 
aethu amcan dadguddiad Dwyfol, yn sail hefyd dros gasglu 
fod y rhai a gofnodwyd yn helaeth a llawn, yn addas- 
ach ir perwyl hyny, nar rhai a grybwyllir yn gyfyng a 
phrin ? 

Gyda’r ystyriaethau hyn o flaen y meddwl, pwy o honom 
a ddichon ammheu am fynyd bwysigrwydd engraff y testyn? 
Oblegid nid yn unig detholwyd ef i gael ei gofnodi gan 
yr Ysbryd Glan, ond gwelodd yn dda hefyd i gynhyrfu yr 
Efengylwyr i’w gofnodi ar y cynllun eangaf ac yn y modd 
manylaf. Cynnwysa y cofnodiant o hono wyth o’r adnodau 
cyntaf yn y nawfed bennod gan Matthew; wyth adnod arall 
yn y bummed bennod gan Luc; ac yn agos i hanner jr ail 
bennod gan Mare, sef geiriau y testyn. 

Pan ddygir y tri adroddiad hyn wyneb yn wyneb, ceir 
hanes yr amgylchiad yn ei holl fanylion. Ceir enw y dref 
lle y dygwyddodd, sef Capernaum; perthynas -neillduol y 
dref hono gydan Harglwydd—“ei ddinas ei hun;” beth a 
wnai pan ddygwyd ato y claf o'r parlys—“ pregethu y gair;” 
y modd y dygwyd y claf i'w bresennoldeb—sef ar wely 
gan bedwar, trwy ddidoi y to; y meddyliau a gynniweir- © 

ient trwy galonau y gwyddfodolion ar y pryd, y geiriau a 
lefarodd ar wyrth a gyflawnodd Crist yn ngwyneb hyny, 
ar effeithiau cyffrous a ganlynodd y ewbl,—ceir yr oll yn 
y cofnodiad efengylaidd. Ac onid yw y Ile helaeth a’r 
adroddiad manwl a roddwyd i’r amgylchiad yn y Testament 
Newydd, yn dirgymhell arnom y syniad fod yr Ysbryd 
Glan yn golygu fod pwysigrwydd neillduol ynddo i wasan- 
aethu amean dadguddiad Dwyfol? A diau yr haedda sylw 
neillduol oddiwrthym ninnau. 

Yr honiad ar prawf fod gan Fab y dyn awdurdod i 
faddeu pechodau, ydyw y prif wirionedd a ddysgir trwyddo. 
Ceir ynddo liaws o wirioneddau eraill, megys, poblogrwydd 
Mab y dyn fel dysgawdwr cyhoeddus—cyfrifoldeb dynion 
gyda golwg ar eu gilydd—gweithgarwch diymod ffydd i 
gyrhaedd ei nod—maddeuant pechodau fel amod cysur 
Vr maddeuedig—nad yw cymwynasgarwch yn diogelu ei 
weithredydd bob amser rhag athrod a sarhdd—fod gweith- 
redoedd Jesu yn cael effaith wahanol ar ddynion yn ol an- 
sawdd wahanol eu meddyliau hwy ar y pryd. Ond tra y 
mae yr holl wirioneddau hyn au cyffelyb yn gynnwysedig 
yn y testyn, ei brif wirionedd yn ddiau yw awdurdod Mab 
y dyn i faddeu pechodau. Nid yr athrawiaeth o faddeu- 
ant, ond yr awdurdod i faddeu. Ac nid yr awdurdod hono 
gan y Tad yr hwn sydd yn y nefoedd, eithr gan Fab y 
dyn, yr hwn ar y pryd oedd ar y ddaear. Gan mai hyn 
yw prif bwne y testyn, hyn gaiff fod yn brif bwne y 
bregeth. 


L. 


YR HONIAD A WNAETH YR ARGLWYDD IESU FOD AWDUR- 
DOD I FADDEU PECHODAU YN EI FEDDIANT. 

Ceir yr honiad mawr hwn yn nghyfarchiad cyntaf yr 
Arglwydd Jesu i’r claf. Craffwch ar y geiriau, “Ha fab, 
maddeuwyd i ti dy bechodau.” Nid maddewer a ddywedir, 
yn arwyddo dymuniad caredig ar ran y claf; ac nid 

maddeyir, i ddynodi crediniaeth hyderus yr Iesu gyda golwg 
ar ei gyflwr, eithr maddeuwyd—dadganiad croew ac awdur- 
dodolo faddeuant i’r claf oi holl bechodau. Cyhoeddodd 
hyny yn ei enw ac yn ei awdurdod ei hun, heb offrwm 
gweddi na thalu diolch. Prin y gellid meddwl am eiriau 
cryfach i osod allan ar du y Llefarwr mawr yr awdurdod a 
honai iddo ei hunan i faddeu pechodau. fel y dengys y 
ddegfed adnod, cyfleu hyn ar feddwl ei wrandaiwyr oedd ei 
amcan wrth eu llefaru, ac yn hyn ni chafodd ei gam- 
ddeall. 

Y mae yma rai pethau yn yr amgylchiadau, yn gystal ag 
yn yr honiad ei hun, sydd yn galw am ein hystyriaeth. 
Noder yn 

1. Achlysur gwneuthuriad yr honiad goruchel hwn: ‘A 
phan welodd yr Iesu eu ffydd hwynt, efe a ddywedodd 
wrth y claf or parlys, Ha fab, maddeuwyd i ti dy bechod- 
au.” Ffydd pwy? Ai nid ffydd y pedwar a nodir yn y 
drydedd adnod? Y pedwar a olygir, wrth gwrs, yn y rhag- 
enw lliosog “hwy” a geir yn y bedwaredd adnod. Nid 
oedd gan y claf ei hun ran na chyfran mewn didoi y t6, 
na gollwng i waered y gwely ar yr hwn y gorweddai. Ac 
ar ba dir o synwyr cyffredin neu gystrawen y gellir cyn- 
nwys y claf yn y rhagenw “hwynt” yn y bummed adnod? 
RKhagdybir fod ganddo yntau ffydd yn yr Iesu fel maddeu- 
wr pechodau, oblegid ar yr ammod hwnw y gweinyddir y 
fendith hono, fel y mae y ffaith fod yr Arglwydd yn 
maddeu iddo yn brawf fod y claf yn credu arno ac ynddo 
gyda golwg ar y rhodd ysbrydol hono. Ond a oedd y claf 
ei hun yn ymarfer ffydd am iechyd corff? Os ydoedd, 
paham na chrybwyllir hyny gan yr hanesydd? Pa beth, 
tybed, ydyw ystyr yr ymadrodd, “A phan welodd yr Iesu 
eu ffydd hwynt, efe a ddywedodd,” &c.% Pa fodd y daethai 
ffydd y pedwar yn gyfleusdra i’r Gwaredwr faddey pechod 
y claf cyn ei iachtu? Cymerwch bwyll, fy ngwrandiwyr, 
i feddwl uwch ben y geiriau. Os gwyddoch am rai o'r 
esboniadau dirdynol hyny a gynnygir gan rai ar y geiriau, 

ymryddhewch oddiwrthynt am fynyd, modd y caffo yr 
hanesydd ysbrydoledig ddelio yn uniongyrchol gyda’ch syn- 
wyr cyffredin chwi eich hunain. Beth oedd néd ffydd y 
pedwar? Beth hefyd, namyn iachdd corfforol i’r claf? 
Hyn, a hyn yn unig, a gysylltir gyda hwynt yn yr hanes, 
Dyma y cyfrif am eu gwaith yn dwyn y claf at yr Iesu o 
gwhbl, a’ eglurhad am yr holl drafferth a gymerasant yn yr 
achos. Nid oes air o sdén, gan nad beth ydoedd y ffaith, 
fod y pedwar yn meddwl dim am faddeuant pechodau i’r 
claf. Ffordd arall yr edrychai eu ffydd hwynt, sef am 
iachad iddo o’r parlys. Teimlent yn angerddol drosto gyda 
golwg ar hyny, ac nid oedd dim a safai o flaen eu ffydd. 
Mewn achos felly, ceir hanes y naill yn derbyn iachad ar 
eyfrif ffydd y llall. Iachawyd gwas y canwriad gan ein 
Harglwydd ar gyfrif ffydd ei feistr, a chyfodwyd merch 
Jairus o farw yn fyw wrth weled ffydd ei thad. A diau 
fod ffydd ei bedwar cyfaill, gan nad beth -ydoedd agwedd 
meddwl y claf ei hun gyda golwg ar iachad corfforol, yn 
ddigonol i sicrh4u y fendith hono iddo. 

Ond dichon y dywed rhyw un nad cyhoeddi iechyd 
corff ir claf a wnaeth yr Iesu wrth weled eu ffydd hwynt, 
cithr maddeuant pechodau ; ac felly fod anhawsdra y dat- 
ganiad yn parhdu. Darllenwch y bummed drosodd eto, 
a golygwch hi yn ngwyneb ffeithiau yr adnod flaenorol, a 
gofynwch i chwi eich hunain, Onid oes yma rywbeth mwy 
na chrybwyll y ffaith o ffydd y pedwar? Onid cymeriad 
eu ffydd sydd yn benaf mewn golwg? Dywed yr adnod 
flaenorol fod eu ffydd yn nodedig; yn ffydd na fynai ei 
llethu gan anhawsderau nai digaloni gan oediad. “A 
phan welodd yr Iesu eu ffydd—nodwedd wydn a diymod— 
eu ffydd hwynt, efe a ddywedodd,” &c. Gwelodd ei 
gyfleusdra i oedi estyn i bobl a fedrai ddal prawf fel hyn, 
y fendith a geisient yn uniongyrchol i'w cymydog laf, 
ac i weinyddu y fendith fwyaf iddo yn nghyntaf; ac 
i droi yr amgylchiad trwy hyny er budd neillduol i'r 
gwyddfodolion. Fel pe dywedasai ynddo ei hun, “Y 

mae yma bobl nad ydynt yn gwybod fod genyf awdurdod 
i faddeu pechodau. Dyma wrthddrych o’m blaen yn awr 
mewn anghen am y fendith o faddeuant, ac yn addfed i'w 
derbyn. Mae ei gyfeillion yn credu fod genyf allu i iachau ei 
gorff, ac y mae eu hymddygiad wrth ei ddwyn ef ataf yn 
dangos hefyd fod ganddynt ffydd nodedig o gref, ac y gall- 
ent ddal yr oediad a ganlynai iachau ar ol maddeu i’r claf, 
ac felly wneuthur y wyrth yn brawf om hawdurdod i 
faddeu.” 

Nerth a gwydnwch diymollwng ffydd y pedwar yn 
ngallu a pharodrwydd yr Iesu i iachdu corff y claf, a rodd- 
odd gyfleusdra iddo drefnu yr amgylchiadau fel y gwnaeth, 
ac i wneuthur yr honiad goruchel hwn o awdurdod i 
faddeu pechodau. 

2. Ystyriwn yr effaith a gafodd yr ymhoniad a wnaeth yr 
Tesu ar yr achlysur yn meddyliau yr Ysgrifenyddion. At hyn, 
geilw yr hanesydd sylw neillduol ei ddarllenwyr. Nis gallasai 
y fath ddatganiad hyf beidio cynnyrchu effaith o syndod a 
pharch yn meddyliau y pedwar, er nad yw hyny wedi ei 
gofnodi. Cysur annesgrifiol, yn ol geiriau ein Harglwydd, 
oedd yr effaith yn ddiau ar ysbryd y claf ei hun. ‘“ Ha fab, 
cymer gysur,’—agor dy fynwes iw dderbyn, anghofia dy 
gystudd ?w fwynhau. GwWyr llawer o honoch trwy brofiad 
nas anghofir am y cysur a lanwodd eich calon pan faddeuwyd 
i chwi eich pechodau. Mae yr awr ar man yn gysegredig 
genych byth. Hyd yn hyn druan o'r claf! y parlys di- 
drugaredd ac anfeddyginiaethol yn andwyo ei gorff, ac euog- 
rwydd pechod yn aredig dyfnderoedd ei ysbryd, ac hwyrach 
fod tlodi ac amddifadrwydd eithafol ar gefn hyny yn _per- 
ffeithto ei drueni. Ond henffych am yr awr y dygwyd ef 
at yr Iesu. Gan nad beth a ddaw oi gorff, y mae cyfarchiad 
cyntaf yr lesu iddo wedi treiglo ymaith faich ei bechod, ac 
agor nefoedd o gysur yn ei fynwes ar y ddaear. Eithr am 
reswm eithaf eglur, at effaith dadganiad yr Iesu ar feddyliau 
yr ysgrifenyddion y tywysir ein sylw gan yr hanesydd. Dar- 
ener y chweched a’r seithfed adnod. Y penderfyniad y dacth- 

ant iddo yn y fan ydoedd, “ Y mae hwn yn cablu.” Barn 
galed oedd hon, ac yn rhagdybio eu bed yn edrych ar yr 
Tesu fel y pechadur mwyaf ysgeler. Yr yserifenyddion— 
doctoriaid yn y gyfraith—oedd yn ymresymu fel hyn, A 
hyny yn eu calonau—yn ddystaw a dwfn. Nid ynganid 
gair gan neb. Dichon fod math o arswyd wedi eu dal, 
fel na feiddient agor eu gwefusau. Ond coleddent y sicr- 
wydd llawnaf fod yr honiad yn gabledd. Yr oedd yr 
argyhoeddiad o hyny wedi cael ei weithio i ddyfnderoedd 
eu bédd. Os buont rywbryd mewn cyfyng-eyngor ac am- 
mheuaeth ynghylch Iesu o Nazareth, teimlent -heddyw 
fod ei gymeriad fel cablwr, a phechadur haerllug a 
thwyllodrus, wedi ei sefydlu tros byth. Heb  betrusder 
penderfynasant oll yn eu calonau fel un gwWr, “Y mae 
hwn yn cablu.” 

Nid effaith dichell yn yr ysgrifenyddion oedd y pender- 
fyniad hwn o’u heiddo gyda golwg ar Iesu. Gwyddoch y 
byddai y gwyr hyn, rai prydiau, yn cymeryd cynghor pa 
fodd y rhwydent ef yn ei ymadrodd; eithr pan ddygwydd- 
ai hyny, cymerai dau beth le na cheir hwynt ynglyn ar 
amgylchiad hwn. Un peth fyddai eu prysurdeb hwy i 
holi yr Iesu yn gyhoeddus; ond yma ymresymu yn eu 
calonau a wnaethant heb yngan gair. Ac yn ail, ni cheir 
y byddai yr Athraw mawr yn boddio eu cywreinrwydd 
ar adegau felly, trwy gyflawni gwyrth i’w hateb, fel y 
gwnaeth y tro hwn. Mewn dyrysweh gwirioneddol yr 
oedd y gwfr dysgedig y waith hon. Ac wedi ymresymu 
eu hunain yr oeddynt i’r dyryswch hwnw. A wnaethoch 
chwi a minnau erioed yr un peth? Deallai yr ysgrifen- 
yddion hyn reolau cyfresymiad gystal a chwithau; yr oedd 
ganddynt ddau gynsail yn eu meddyliau, a thynasant 
gasgliad rhesymegol oddiwrthynt yn gyson 4 rheolau 
manylaf y wyddor; ac eto yr oedd y casgliad ei hun yn 
gyfeiliornad dybryd. Eu cynsail mwyat ydoedd, 


‘Ni all neb faddeu pechodau ond Duw.” 

Ac y mae y gosodiad hwn yn berffaith gywir. Nid oes neb 
ond Duw yn gwybod digon fel ag i ddeall pa bryd i weinyddu 
maddeuant pechodau i ddyn. Nid doeth na da ydyw maddeu 
i drogeddwr ond ar yr ammod ei fod yn wir edifeiriol. 
Pe gwneid hyny mewn teulu, neu mewn teyrnas, buan y 
dymchwelid pob awdurdod a threfn, a gwneid mwy o 
ddrwg nag o dda wrth weinyddu maddeuant. Niwed 
digymysg i’r derbynydd ei hun ac i'r llywodraeth Ddwyfol 
y perthyna iddi fyddai maddeu i bechadur ond yn 
unig ar ei edifeirwch, ac nid oes neb llai na Duw holl- 
wybodol yn adnabod calon pechadur yn ddigon Ilwyr i 
wybod pa bryd y byddai yn ddiogel gweinyddu maddeu- 
ant iddo. 

Hefyd ni all neb ond Duw faddeu pechodau am y rheswm 
mai efe yw Brenin y greadigaeth. Pa werth fyddai madd- 
euant o le is na’r orsedd? Lilai na dim, a gwaeth na bod 
hebddo. 

Ac at y ewbl, nid oes neb ond Duw wedi darparu trefn i 
faddeu pechodau. Nis gallasai neb faddeu i droseddwr heb 
iawn, ac iawn nas gallasai neb ei arlwyo ond Duw yn unig. 
Ar y cyfrifon hyn, a llawer yn ychwaneg, mae cynsail cyntaf 
yr ysgrifenyddion yn wirionedd tragywyddol safadwy. 

Ond beth am yr ail gynsail? Yn hwnw y mae y geudeb 
a andwyodd eu cyfresymiad. Ceir hwnw mewn sylwedd yn 
nechreu y seithfed adnod. Sylwch ar yr iaith sarhaus a 
ddefnyddiant am yr Iesu. ‘“ Beth a wna hwn” y bod gwael a 
dirmygus hwn? Ei sylwedd ydyw hyn, 


“Nid yw y bod dirmygus hwn yn Dduw.” 


Mor hawdd ydyw cymeryd peth yn ganiataol, pan fydd y 
meddwl yn ddall gan ragfarn Pwy mor ddall a’r hwn na 
fyn weled! Cymerwn rybudd oddiwrth y bobl ddysgedig a 
throfaus hyn, a phrofwn ein holl gynseiliau cyn tynu ein 
casgliadau oddiwrthynt. Ni ddyry rhesymeg gywir ddim 
mwy yn y casgliad nag a roddir genym at ei gwasanaeth yn 
y cynseiliau. 

Cymerai yr ysgrifenyddion yn ganiataol mai dyn yn unig 
oedd yr Arglwydd Iesu. Gyda’r rhagfarn hwn yn eu meddyl- 
iau, yr oedd eu rhesymeg yn eu tynghedu i gyfeiliorni gyda 
golwg ar ei honiad oi awdurdod i faddeu. Y mae rhai o 
honoch wedi gosod aelodau y cyfreswm wrth eu gilydd er ys 
meityn. Ni all neb faddeu pechodau ond Duw. Nid yw 
hwn yn Dduw; gan hyny, ni all hwn faddeu pechodau. 

Ond beth os yw hwn yn Dduw? Y mae rhai o honom yn 
credu ei fod. Ac y mae efe ei hun ar fedr cyflawni gweithred 
ar y claf a ddengys hyny i chwithau hefyd. Symudwn gam 
ymlaen, gan hyny, i ystyried yn 


» 


ies 


Y PRAWF A RODDODD FOD EI HONIAD IR AWDURDOD 
FADDEUOL YN DDIFFUANT. 

Darllenwch y ddegfed adnod, “Fel y gwypoch”—y 
cafoch brawf anwrthwynebol—fod gan Fab y dyn,—sef 
myfi sydd yn awr o’ch blaen,—awdurdod i faddeu,—fel yr 
honais wrth gyfarch y claf,—ar y ddaear,—yn awr ac yma 
—ebe efe wrth y claf or parlys—gwnaf weithred ar gorff 
y dyn ag y maddeuais ei bechod, a gynnwys brawf nas 
gellwch ei osgoi nai wadu, fod yr honiad goruchel a 
wnaethum yn hollol wir a diffuant.” Honiad mewn geiriau 
oedd y naill, ond dyma brawf mewn gweithred yn y lIlall, 
fod y geiriau yn wirionedd. Ond pa fodd y mae y 
weithred hon yn brawf? Tuag at gynnorthwyo y gwanaf 
ei ddirnadaeth i weled gyrfa yr ymresymiad a agorir yma 
gan logic of facts, rhanwn y mater yn fan. Craffwch 
ar dri phwne, bob un wrtho ei hun i ddechreu, ac yna yn. 
ngoleuni eu gilydd. Noder yn 

1. Fod yr hyn a brofai fod Mab y dyn yn wir a phriodol 
Dduw, yn brauf digonol ?r gwyddfodolion fod ganddo awdur- 
dod i faddeu. Nid oes angen ymhelaethu dim ar y gosod- 
iad hwn. Y mae ei wirionedd yn amlwg ar ei wyneb, yn 
enwedig ar ol y sylwadau a wnaed ar dwyllresymiad yr 

ysgrifenyddion. Yn y cynsail lleiaf yr oedd geudeb eu cyf- 
resymiad hwynt. Rhagdybient fod gan Dduw allu i faddeu; 
os yw, Mab y dyn yn Dduw, yna y mae gan Fab y dyn 
awdurdod i faddeu. 

2. Fod cyflawni gwyrth yn ev enw ac yn ei allu et hun yn 
brawf diammheuol fod Mab y dyn yn wir a phriodol Dduw. 
Darfu i Moses ar Prophwydi dan yr hen oruchwyliaeth, 
Pedr a’r Apostolion dan yr oruchwyliaeth newydd, gyflawni 
gwyrthiau yn enw, a thrwy allu Un arall; ond credai yr 
Iuddewon, a hyny yn gywir, na chyflawnwyd gwyrth gan 
neb ond Duw yn ei enw a thrwy ei allu ei hun. Rhaid 
sefyll at hyn, er gwell ac er gwaeth, neu beidio sén am 
dystiolaeth gwyrthiau dros darddiad Dwyfol Cristionogaeth, 
ac awdurdod Ddwyfol y Bibl. Rhodder yr esboniad a fyner 
ar ystrywiau swynwyr yr Aipht ar Ddewines o Endor; a 
rhodder yr enw a ddewisir ar wyrthiau tybiedig y Tadau 
Apostolaidd a rhyfeddodau gau y dyn pechod, ond peidier a 
golygu na galw y naill nar llall yn wyrthiau. Diangen- 
rhaid yw eich adgofio or hyn ydyw gwyrth yn ol y dar- 
nodiad priodol o honi. Mae y golygiad llacaf am natur 
gwyrth yn cynnwys y gosodiad hwn, sef ei bod yn ymyr- 
iad mor fawr gyda gyrfa gyffredin natur, fel na ddichon 
neb ei chyflawni yn ei allu ei hun ond Duw yn unig. 

3. Fod y weithred a gyflawnodd Mab y dyn ar y claf or 
porlys, yn cynnysgaethu y gwyddfodolion Wr fantais uchaf % 
weled et fod yn gwneuthur gwyrth yn er allw ei hun. Fel 
y dengys y nawfed adnod, yr oedd yr Iesu yn am- 
canu hyny. ‘Pa un sydd hawsaf,” meddai, ‘‘ai dywedyd?” 
&c. _Pwysleisier ar y gair ‘“dywedyd,” a daw min y prawf 
ir golwg yn y ian. Nid gofyn a wneir, pa un sydd hawsaf, 
ai cyflawnit y naill weithred nar llall. Nid oedd neb yn 
ammheu hyny ir gradd lleiaf. Addefid o bob tu fod y 
cyflawniad yn y naill achos fel yn y llall yn gyfartal an- 
hawdd. Ond pa un sydd hawsaf, ai dywedyd y naill, ai 
dywedyd y llall? Dywedyd “Maddeuwyd i ti dy bechodau,” 
o lawer. Felly yr ymresymai yr ysgrifenyddion yn eu calon- — 

au. Pa fodd yr egluraf y meddwl? Tybier fod dyn 
bostfawr a thwyllodrus yn dyfod i chwarel Ffestiniog ar 
awr giniaw, ac wedi casglu y gweithwyr ynghyd, ei fod yn 
honi y medrai iaith y Chineaid. Hawdd fyddai dywedyd 
peth felly wrth dorf o weithwyr, nad oes neb yn eu plith 
wedi talu sylw i’ iaith hono. Ond tybiwch ymhellach fod 
y gWr dyeithr wrth weled y bobl yn synu ato, yn ymhyfhau 
ac yn dywedyd y medrai hollti ceryg, ac yntau heb fedru, 
dynoethid ei dwyll yn y fan. Gwyddai y chwarelwyr wrth 
el osgo yn cydio yn y gareg ac yn hwylio yr erfyn a 
oedd ef yn deall y gorchwyl hwn ai peidio. Tra y mae 
iaith ddieithr China allan o’u cyrhaedd, hwy a wyddant 
beth yw hollti llechfaen. A thra y gallai dyn haerllug ym- 
ffrostio a fynai gyda golwg ar y cyntaf, y fynyd y cyn- 
nygiai ar yr olaf, gosodai ei hun yn ngafael ei wrandawyr. 
Er nad yw gwneyd y naill yn fwy hawdd nw’ llall, eto 
y mae modd tybio amgylchiadau dan y rhai y byddai yn 
llawer haws dywedyd y naill na dywedyd y llall. 

Cyffelyb i hyn yw achos y testyn. Yr oedd yn haws 
dywedyd, Maddeuwyd i ti dy bechodau, na dywedyd Cyfod, 
cymer i fyny dy wely. Gweithred anweledig yw maddeu- 
ant, ac ni allai y bobl wybod pa un a gymerodd le ai 
peidio. Ond nid felly iachdd y claf. Dichon mai fel hyn 
yr ymresymai yr ysgrifenyddion yn eu calonau ar y pryd, 
“VY mae Mab y dyn yn cyhoeddi maddeuant ir claf, ond 
gorchwyl hawdd yw siarad yn ymhongar ar bwne ysbrydol 
felly. Kiddo rhataf y farchnad yw geiriau. Y°mae ar y 
truan anghen am iachad. Yr un gallu Dwyfol sydd ofynol 
i gyflawni gwyrth ag i faddeu pechod. Os gall wneyd yr 
olaf, paham na wna y cyntaf hefyd? Hawdd gwybod: 
paham. Twyllwr ydyw, a phe cynnygiai wneyd gwyrth 
deuai ei dwyll ir golwg.” Ac yn ebrwydd pan wybu yr 
Iesu yn ei ysbryd eu bod hwy yn ymresymu felly ynddynt 
eu hunain, efe a ddywedodd wrthynt, &c.—Profodd ei fod 
yn hollwybodol i ddechreu. Ond hyn gyda llaw. Fel pe 
dywedasai, .“‘ Cymeraf chwi ar eich tir eich hunain, gosodaf 

fy hun wrth eich maen prawf, fel os ydwyf dwyllwr y 
caffoch fantais i’m hadnabod, (ebe ef wrth y claf o'r parlys) 
wrthyt ti yr wyf yn dywedyd, Cyfod cymer dy wely i fyny, 
a dos ith dy.” Pan oedd y gair hwn ar ei dafod, teyrnasai 
gosteg fel y bedd dros yr ystafell, ac elai pawb oedd yn y 
lle yn llygaid ac yn glustiau i gyd. Dywedai aml ddoctor 
or gyfraith ynddo ei hun, “Dyma fe wedi bradychu ei 
hun o'r diwedd, ac yn y ddalfa.” Yn y ddalfa yn wir! 
Gyda fod y gair Cyfod dros ei wefusau grasol, aeth firwd 
o fywyd newydd trwy holl gorff y claf, gan gludo iw 
ganlyn wres ac yni a dylanwad cyffelyb i dréad yr hin ar 
doddiant eira. Diflanai haenau oerion y parlys o'i natur, 
ac mewn eiliad dechreuai ei aelodau diffrwyth ddadmer, 
cynhesu ac ystwytho; llifai yni goruwchnaturiol i’w gyfan- 
soddiad; neidiodd ar ei draed mor wisgi ar ewig ar 
ddynesiad y blaidd; cipiodd ei wely draws ei ysgwydd, a 
chan dori ei lwybr trwy y dyrfa, efe a aeth allan yn eu 
ewydd hwynt oll; hyd oni synodd pawb a gogoneddu 
Duw, gan ddywedyd, “Ni welsom ni erioed fel hyn.” 
Dal yn wir! Do, fe ddaliwyd rhyw un, eithr nid Mab y 
dyn. Yn hytrach nag ir ysgrifenyddion ei ddal ef, dal- 
iodd ef hwynt, a hyny ar eu tir eu hunain, ac A rhaff 
deircainc na thorir ar frys. Adwaenent y claf, clywsant y 
gair, a gwelsant yr effaith, Rhoddwyd y prawf llawnaf 
ger bron eu llygaid, fod gan Fab. y dyn awdurdod ar y 
ddaear i faddeu pechodau. 

Heb ddilyn yr ymresymiad ymbhellach, hoffwn cyn ter- 
fynu gyfeirio eich sylw at air neu ddau, sef, ymlaenaf, gras- 
lonrwydd cymeriad y wyrth a gyflawnodd yr Iesu ar y claf. 
“Oyfod,” meddai—gwyrth oedd hon yn cyfodi y truan ar 
ei draed; ‘‘cymer dy wely i fyny ”—yn adfer iddo ei nerth; 
‘a dos ith dy’”—ac yn edryd gwasanaeth y dyn-i’w deulu 
ac i gymdeithas. Trugaredd i gyd. Gallasai yr Iesu brofi 
cywirdeb ei honiad fel maddeuwr, trwy ddywedyd wrth y 
claf, ““Wrthyt ti yr wyf yn dywedyd, Darfydded dy fywyd 
y fynyd hon, a throer dy gorff yn golofn halen wrth fy 

nhraed, a safed felly tra y safo y ddaear, yn gofarwydd 
gweledig o’m hawdurdod Ddwyfol.” Buasai hyny yn wyrth, 
ac fel y cyfryw yn brawf fod gan Fab y dyn awdurdod i 
faddeu; ond ni fuasai gweithred ddinystriol a barnol felly 
yn nodweddiadol o’r awdurdod raslawn i faddeu, nac o hy- 
nawsedd natur ac amcan cenadwri Mab y dyn. Dattod 
gweithredoedd y diafol, nerthu y fferau gweiniaid, rhoddi 
yr amddifaid mewn teulu, arwain y truan i df, ydoedd 
neges fawr yr Arglwydd Iesu ar y ddaear. 


‘“ Mae son am danat ti ’n mhob man 
Yn codi y gwan i fyny.” 


Ac mewn cysondeb 4 hyny, gras a thrugaredd sydd yn 
nodweddu ei holl wyrthiau ef. Yn enw un arall cyflawn- 
odd Moses wyrthiau nerthol, ond gwyrthiau barnol oeddynt 
ou cymharu &r eiddo Crist. Troi y dwfr yn waed a wnaeth 
Moses, ond yr Iesu a droes y dwfr yn win. “ Yn rawnwin 
ar y groes, fe droes y drain.” Dwyn plaau ar y wlad, lladd 
y cyntafanedig, agor y mdr i foddi ei elynion, wnaeth Moses ; 
ond iachau y cleifion, bywhau y meirwon, a gweddio dros ei 
elynion, oedd arferiad yr Arglwydd Iesu. Yr oedd tyner- 
weh a gras, cymwynasgarweh a thrugaredd, yn nodweddu 
ei holl weithredoedd. ‘Ni ddryllia gorsen ysig, ac ni ddi- 
ffydd lin yn mygu.” ‘Canys Mab y dyn a ddaeth i geisio 
ac i gadw yr hyn a gollasid.” Pa bryd bynag y bu dydd 
ymladd a rhyfel, amseroedd adferiad pob peth oedd dydd- 
iau ymddangosiad Tywysog tangnefedd. Os oedd tarianau 

gwyr grymus wedi eu lliwio yn goch,—y cerbydau gyda 
lampau tanllyd yn cynddeiriogi yn yr heolydd, a’u gweled- 
jad fel fflamau, ac fel mellt yn saethu, ar ffynidwydd yn 
cael eu hysgwyd yn aruthrol ;—os oedd swn y firewyll, a 
swn cynhwrf olwynion, y march yn prancio, ar cerbyd yn 
neidio, yn ol iaith y prophwyd;—os oedd y marchog yn 
codi ei gleddyf ac yn hwylio ei waewffon ddysglaer ;—-os 
oedd lliaws o laddedigion, aneirif o gelanedd, ac heb 
ddiwedd ar y cyrff;—os oedd cyffro, chwyldro a dinystr ar 

y ddaear pan ddaeth y chwalwr i fyny (Nahum ii.), nid 
dyna oedd effeithiau ymddangosiad yr hwn y gelwir ei enw 
ef Iesu. Nid y chwalwr oedd yr Iesu, ond y Gwaredwr, 
yr heddychwr, y cyfanwr, cauwr bylchau a thrwsiwr adwy- 
au. Ni floeddiai ir gad, ac ni ddyrchafai ei lais i daflu 
dychryn i galon neb. Cynnyrchu llawenydd a thangnefedd 
yr oedd ei bresenoldeb ef ymhob man. Pan aned ef yn 
y preseb, Ilanwyd y wybren uwch ben Bethlehem 4 llais 
cin. Llawenychu 4 llawenydd mawr dros ben a wnaeth 
y doethion wrth weled ei seren ef yn y dwyrain. Peri 
i Annas y brophwydes ymsythu dan faich 84 mlynedd o 
weddwdod i folianu, a gollwng Simeon i angeu mewn 
tangnefedd oedd effaith ei weled ef yn faban wyth 
dydd oed yn y deml. A phan gynyddodd yn ddyn, attal 
iw ddysgyblion dynu tan o'r nefoedd, gostegu y gwynt- 
oedd, tawelu y mor, arbed y llong ac achub y bobl, sychu 
dagrau galarwyr, bendithio plant bychain, attal drwg 
a digter, gwaredu oddiwrth bechod a thrueni, gan _basio 
heibio ac achub, yr oedd yr Iesu bendigedig yn ei holl 
weithredoedd, ac y mae tine y cwbl yn ngwyrth y testyn, 
“ Cyfod.” 

Craffer yn ail ar derfynaw ei awdurdod faddeuol. Y mae 
terfynau ei awdurdod mor éang a’r cydfyd (Eph. i. 19, 20), 
ond cyfyngir ei awdurdod faddeuol gan ffiniau ein 
daear ni. Y mae yn uffern droseddwyr, eithr nid yw 
Mab y dyn yn gweinyddu maddeuant i neb sydd _ yno. 
Os awn ninnau or ddaear heb faddeuant, derfydd am 
danom yn oes oesoedd. Nis gall neb faddeu ond Mab y 
dyn, ac nid yw yntau yn maddeu ond ar y ddaear. 

Ar y ddaear, lle y bu farw i brynu awdurdod i faddeu, 
y gweinydda yr awdurdod a brynodd. Lle hynod yw’r 
ddaear, er maint ei thruenii Yma y mae bywyd tragy- 
wyddol i’w gael; ac yma y gweithiwyd. allan y drefn ai 
gwnaeth yn bosibl. Cyfodir enwau leoedd anghyfanedd yn 
Affrica i fri y dyddiau hyn ar gyfrif rhagoriaeth cynnyrch 
eu daear, a flrwyth medr eu trigolion, a ddygwyd oddiyno 

Yr Colonial Euhibition. Teithia dyeithriaid o bell yma i’w 
gweled, a threfnir excursions o’r wlad o bwrpas i gael golwg 
arnynt. Os bydd Arddangosfa gyffredinol o gywreinbethau 
y cydfyd yn cael ei chynnal ryw dro yn y nefoedd, y 
ddaear fydd bia y clod am byth yngl¥n a threfn maddeu- 
ant—yma y .prynwyd y fendith, ac yma y gweinyddir hi 
hefyd. 

Dychymyga Doctor Dick, yn ei Anianydd Cristionogol, 
y caiff saint ac angelion gymeryd gwibdeithiau i weled 
bydoedd y greadigaeth, a sylwa y bydd tynfa fawr i’n 
daear ni ar gyfrif y ffaith mai yma y bu Mab y dyn 
farw i brynu maddeuant i bechadur. Ac y mae un preg- 
ethwr Cymraeg, melus ei ddawn a bywiog ei ddarfelydd, yn 
dadblygu y meddylddrych yn llawnach, ac yn tybio y bydd 
raid cael excursion yn aml ir ddaear. A dyry y ffrwyn i’w 
ddychymyg yn y datganiad canlynol, ‘“ Beth a wyddom ni 
na bydd ¢rains yn dyfod o holl fydoedd Duw i weled y 
ddaear; ac ni ryfeddwn ddim na bydd cymaint o awydd 
am gael darn o honi yn relic i'w fframio fel darn o'r lle y 
gwnaed yr iachawdwriaeth, na charient y ddaear yma bob 
modfedd, oni bae y bydd Iesu wedi taflu railings oi ham- 
gylch. Cewch edrych arni faint a fynoch, ond peidiwch a 
thori yr un darn o honi; yr ydwyf am ei chadw yn 
monument i mi fy hun am dragywyddoldeb; y mae yna 
lawer o fy chwys wedi colli ar hon; dyma y gostrel sydd 
yn cadw fy nagrau; y mae fy ngwaed wedi cysegru hon; 
yma y mae Calfaria; bum farw yn y fan yma; rhoes hon 
ddau dro o amgylch yr haul fel hearse yn cario fy nghorff 
i, O! ni bu y fath beth yn yr un byd a gréais ag a fu 
yn hon; cadwaf hon am byth!” 

Crybwyllaf un sylw arall o eiddo yr un awdwr yn y° 
eysylltiad yma: efe a ddywed, “Ar ol i Wellington ennill 
brwydr Waterloo, fe roddwyd rhan or maes hwnw iddo 
gan y Llywodraeth—yr oedd wedi ei werthu cyn marw, a 
chafodd lawer iawn am dano; yr oedd at ei ryddid i wneyd 
ag ef fel y mynasai. Ond ar ol buddugoliaeth Calfaria, fe 

roddodd y Llywodraeth y maes i gyd i’r Gorchfygwr, ac y 
mae yn ei gadw yn ei feddiant eto.” A gellir ychwanegu, 
yn hytrach nai werthu, y mae Mab y dyn wedi troi maes 
ei frwydr fawr, sef y ddaear, yn swyddfa i weinyddu 
maddeuant. Ar y ddaear, lle yr ydym ni yn byw, yn 
ein hymyl, ac o fewn ein cyrhaedd. Ié, yn rhywle ar 
y ddaear; yn Capernaum neu yn Jerusalem; yn y carchar 
neu yn y Synagog. I’ rhai byw oll, mae gobaith, Y 
pellaf, y duaf, y gwaethaf, yr agosaf i uffern; os wyt ar 
y ddaear, ac yn teimlo awydd cael trugaredd, gan nad 
pa mor agos ir ymyl ydwyt, y mae edau goch yr awdur- 
dod i faddeu rhyngot 4g uffern. Tyred at yr Iesu yn 
awr, fel yr wyt. Chwychwi sydd wedi adnabod maddeu- 
ant, rhodded rhyw bedwar o honoch gymhorth i’ch cymyd- 
og ddyfod ato. Gwnewch frys. Mae yr Iesu yn awr yn 
y ty. Goresgynwch anhawsderau, Iluchiwch lechi y td, os 
bydd raid, o’ch ffordd, ac ymwthiwch trwy bobpeth nes 
cael y claf at yr Iesu. Amen. 


OX, 


ClOK LO DU. 


“Fy Nuw, fy enaid a ymddarostwng ynof; am hyny y cofiaf 
di, o dir yr LIorddonen, wr Hermoniaid o fr yn Misar.— 
PSALM XLII. 6. 


Y Nuw,” dyma iaith dyn duwiol. Mae Duw yn Ar- 
glwydd ar bawh, ac nid oes wahaniaeth; eithr nid 
yw yr Arglwydd yn Dduw i neb ond ei blant. Dyn achub- 
edig yn unig a all ddywedyd, Fy Nuw. Iddo ef mae 
Duw yn rhan ac yn etifeddiaeth, yn ystyr lawnaf yr ym- 
adrodd. Rhanol ac arwynebol iawn yw meddwl y rhagenw 
meddiannol hwn yn fynych; a defnyddir ef weithiau yn 
hollol anmhriodol. Dywed y cyfoethog, Fy eiddo; ond 
mewn gwirionedd eiddo un arall yw y cyfoeth sydd dros 
dro dan ei ofal ef. Y rhieni a ddywedant, Fy mhlant; 
ond awel fach o dir yr Iorddonen a brawf nad yw y berch- 
enogaeth ond dros dymhor ar y goreu. “Plant ydynt eti- 
feddiaeth yr Arglwydd, ei eiddo ef yw ffrwyth y groth.” 
Dywed y cryf, Fy iechyd; a’ iach, Fy einioes; yn hollol 
ddiystyr o gynnwysiad y rhagenw a ddefnyddiant.. Mewn 
gwirionedd, nid eiddo y cryf yw cadernid, ac nid eiddo y 
byw yw ei einioes. Ond os nad all y cyfoethog ddyweyd, 
Fy eiddo; y rhieni ddyweyd, Fy mhlant; y cryf ddyweyd, 
Fy iechyd; na neb ddyweyd, Fy mywyd; gall y duwiol 
lefaru pan dawo pawb, a dyweyd Fy Nuw. 
Darostyngwyd dyn duwiol y testyn, fel llawer un ar ei 
ol, i drallodion amrywiol a dybryd. Alltudiwyd ef gan ei 
elynion ymhell o gyrhaedd tf Dduw, ac yr oedd ei galon 


ar dori o hiraeth am dano. Cymerent fantais ar ei brofed- 

igaeth i edliw iddo, Pa le yr oedd ei Dduw, ac yr oedd 
hyny fel cleddyf yn ei esgyrn. Ac at y ewhbl, amddifad- 
id ef o wyneb a chymdeithas Duw ei hun. Edrychai arno 
ei hun fel teithiwr diamddiffyn yn yr anialwch, pan alwai 
pistylloedd y tornado ar eu gilydd i’w ddinystrio, neu fel 
un yn gorwedd ar y traeth pan lifai trosto holl donau y 
mér, a Duw ei graig wedi ei anghofio. 

Nid yw duwioldeb yn addaw nac yn arfer cadw ei pherch- 
enog rhag profedigaethau. Ei gadw ynddynt, ei waredu o 
honynt, ei fendithio drwyddynt, yn hytrach na’i achub rhag- 
ddynt, y mae duwioldeb. Y deall clir rhyngddi 41 hymgeis- 
wyr or dechreu yw mai trwy lawer o orthrymderau yr eir i 
mewn i deyrnas nefoedd, ac y dylent ei gyfrif yn llawenydd 
pan syrthiont i amryw brofedigaethau. Trwy anialwch cras 
yr eir i’r Ganaan hyfryd ; ffordd y groes yw gyrfa y goron. 

Ac nid yw dynion duwiol yn ddideimlad yn eu trallodau. 
Teimlant gymaint, ac yn wir lawer mwy na neb, oddiwrthynt. 
Tyneru ac nid caledu y galon y mae duwioldeb. Nid oes neb 
a deimla yn nghynt fin y cleddyf yn ei esgyrn, na neb 
parotach i arwyddo hyny mewn dagrau a galar, nai pherch- 
enog hi. Craffwch ar iaith y Salmydd yma: “Fel y brefa yr 
hydd am yr afonydd dyfroedd, felly yr hiraetha fy enaid am 
danat ti, O Dduw.” “Fy nagrau oedd fwyd i mi ddydd a 
nos.” “Tywalltwn fy enaid ynof... fy enaid a ymddar- 
ostwng ynof.” Gosodir iaith ar ei goreu i ddesgrifio y dolur 
calon a deimlir yn y trallod. Nid am nad yw yn teimlo ir 
byw, y dyoddefa y duwiol mor dawel a chymodlawn. Ymos- 
tyngiad ewyllys i drefn y nef, ac nid dideimladrwydd i boenau 
y ddaear, ydyw y cyfrif am amynedd y saint. 

Ond yn nghanol ei holl drallodion, gwyddai gWr duwiol y 
testyn at bwy i droi am ymwared a dyddanwch, “Am hyny y 
cofiaf di.” ‘TWr cadarn yw enw yr Arglwydd, ac ato y rhéd y 
cyfiawn.” At bwy yr & plentyn mewn adfyd ond at ei dad ? 
Beth sydd mor naturiol i wreichionen pan ddiango o’r tan, ag 
ydyw ehedeg i fyny? Dychwelyd at ei phobl wnaeth Naomi yn 
eithrallod. Syrthio i lawr ac addoli ddarfu Job pan ddaliodd 

blinder ef. At ei gyfaill goreu yr aiff pob un o honom yn 
amser adfyd a chaledi. Peth mawr ydyw meddu adnabydd- 
iaeth flaenorol a medru hawlio cyfaill i droi ato yn y dydd 
blin. “Fy Nuw, fy enaid a ymddarostwng ynof; am hyny” 
—am ba beth !—“y cofiaf di.” Yr oedd y berchenogaeth 
y soniwyd am dani yn agor drws gobaith ac ymwared oi 
flaen. 

Meibion adfyd a merched cystudd yw rhai o honoch 
chwithau, fy ngwrandiwyr, a diau nad ydych heb wybod 
beth yw enaid yn ymddarostwng ynoch ar adegau. Cred- 
wyf fod yr adnod hon yn cynnwys gwirioneddau cyfaddas 
i leddfu eich adfyd, ac i greu gobaith a sirioldeb yn eich 
ysbrydoedd cystuddiedig ; a diau fod gweinyddu meddygin- 
iaeth felly yn un o ddyledswyddau pendant y weinidogaeth. 
Duw pob dyddanwch a eneinio yr oedfa. Dysgir yn y 
testyn yn 


L 


Fop TRALLODION BYWYD YN TUEDDU I DDWYN DYNION 
I GorIo Duw. 

Nid ydynt bob amser yn Ilwyddiannus yn hyn ; ond dyma 
eu tuedd naturiol, ac ar feddyliau ystyriol eu heffaith wastad- 
ol. Y fath yw annibyniaeth a rhyddid béd moesol, fel y gall 
gamddefnyddio pob dylanwad a ddygir i orphwys arno. Gall 
dyn, os dewisa beth mor ffol a hyny, garu y tywyllwch yn 
fwy nar goleuni, derbyn gras Duw yn ofer, troi y gair a’r 
efengyl i’w ddinystr ei hun, a barnu yn aflan waed y cyf- 
ammod. Ac os dichon efe, yn nghyndynrwydd ei galon, 
ddifuddio y dylanwad cryfaf a fedd y nef, hawdd y gall 
galedu ei. war pan geryddir ef yn fynych, a chyfeirio tra- 
llodau bywyd yn foddion i brysuro ei farwolaeth dragywydd- 
ol. Os felly, nid priodol yw defnyddio gair cryfach i ddes- 
grifio effaith trallodion, na’u bod yn ¢ueddu i ddwyn dynion 
i gofio Duw. Hyn, mae yn amlwg, ydoedd eu heffaith ar 
y Salmydd. 

F 2 

Dafydd, ond odid, yw awdwr y Salm hon. Gwyddoch fod 
ewahaniaeth barn gyda golwg ar hyny. Modd bynag, mae 
llawer o'i ddelw ef, delw ei arddull, a delw ei ardymher, 
yn wasenodedig ar wyneb y Salm. Craffer ar ogwyddiadau 
croes-ymdynol ei deimladau ynddi. Y mae yn bruddglwyfus 
ac yn obeithiol, yn wylo ac yn canu bob yn ail fynyd. 
Chwareuir tafol ei galon o'r prudd i’ siriol, a hyny i eith- 
afoedd pellaf y teimladau hyny, fel dringlyn awrlais. Dyn 
felly oedd Dafydd. Nid fel rhai sydd heb galon ganddynt, 
na ddawnsiant pan genir pibell iddynt, ac na wylant pan 
glywant alarnad; dynion oerwaed, claiar, clir eu penau, 
ystyfnig o ewyllys, ae uwchlaw neu islaw dylanwad pob 
math o gyffro a theimlad. Gan nad beth yw eu hanfan- 
tais mewn adeg o lawenydd a hawddfyd, mae pobl o’r fath 
yma yn JJai agored-i gystudd calon a drylliad ysbryd mewn 
adfyd a galar. Am Dafydd mab Jesse, meddai ef dymher 
hollol wahanol i’r rhai hyn; cyfunai ef wres a goleuni, dys- 
gleirdeb y lleuad a gwres yr haul, yn nghyfansoddiad ei 
feddwl. Gorlenwid ei fynwes 4 thynerwch, cydymdeimlad 
anwyd. Byddai yn llawen gyda’ rhai oedd lawen, ac wylai 
gyda’ rhai a wylent. Ymddifyrai gyda natur, chwareuai 
gyda’r Wyn bob yn ail a chyfansoddi Salmau, dyhidlai odlau 
mél o danau ei delyn, canai yn llafar, bloeddiai ganu i’r 
Arglwydd, ac ar ddychweliad yr arch adref gwelwyd ef yn 
dawnsio oi blaen fel dyn gwallgof. 

A dyn o dymher fywiog a siriol felly oedd y cyntaf i dori 
ei galon yn amser adfyd a chaledi. Yr iach, pan ddaw 
cystudd bychan ato, ydyw y cyntaf i ddigaloni ac i feddwl 
fod y cwbl ar ben. ‘‘Gofid pwy sydd fel fy ngofid i?” 
meddai, pan nad oes dim gwerth son am dano wedi ei 
oddiweddyd. Y mae am farw yn union. Felly Dafydd, 
pan gyfododd ei bobl ei hun i’w erbyn, pan alltudiwyd ef 
i dir yr Iorddonen, pan y gorfodwyd ef i wibio fel crwydr- 
yn o fynydd i ogof ac o ogof i anialwch, allan o gyrhaedd 
teml a thelyn a theulu, syrthiodd ei wynebpryd, Ilifai ei 
ddagrau ac ymollyngodd ei ysbryd. “Fy enaid a ymddar- 

ostwng ynof”—a ddarostwng ei hun ynof; try fy meddwl 
arno ei hunan, disodla ei hun, teifl ei hunan i lawr dros 
glogwyni duon y pruddglwyf yn bendramwnwegl. Y mae 
y geiriau a ddefnyddir yn yr adnod yn gref ac yn ofnadwy 
o ddesgrifiadol i ddynodi trueni meddwl. Buasai aros uwch 
eu penau yn annyoddefol oni bae y pelydryn goleu a réd 
trwyddynt, sef fod y blinderau hyn wedi dwyn y Salmydd 
i gofio Duw. 

Tuedda trallodau bywyd, yn mlaenaf, i ddwyn dynion i 
gofio bodolacth Duw. Mewn llwyddiant a phrysurdeb a gor- 
hoen, hawdd yw gollwng hyn dros géf. Er fod dyn yn 
amgylchynedig & phrawfau diwad o fodolaeth Duw — y 
greadigaeth oddiallan yn dwyn tystiolaeth iddo -fel ei 
Hawdwr mewn myrddiwn o leisiau—y deall dynol yn hawl- 
io ynddo yr achos cyntaf i bobpeth—y gydwybod yn edrych 
i fyny ato fel ei deddfroddwr a’i Ilys goruchaf mewn pync- 
lau o foesoldeb—y duedd addolgarol a welir yn hanes yr 
hil yn gofyn am ei hesboniad yn ei fodolaeth—y teimlad 
dybynol am barhdd cysur a bodaeth sydd yn ein hym- 
wybodolrwydd personol, ac yn ein hadgofio ar bob mynyd 
o ryw f6d sydd &i hanfod ynddo ei hun,—heb son am y 
ffaith o ddadguddiad yn gystal a'r rhagdybiaeth sylfaenol 
iddo,——oll yn cytuno i ddadgan ei fod Ef; eto, rywfodd, y 
fath ydyw twyll y galon ddynol fel os ceir llwyddiant didor 
yr ymollyngir i ollwng Duw dros gof, ac weithiau i ddy- 
wedyd yn y galon, Nid oes un Duw. Eithr pan groesir 
ein llwybrau gan siomedigaethau, pan fylchir ein hawdd- 
fvd, pan droir ein Ilwyddiant yn ei wrthol, rhoddir cyfle 
a chymhelliad i ni y pryd hyny i gofio Duw. Pan ddisgyn- 
ai y plaau—pan drowyd yr afon yn waed, pan dywyllai 
awyr canol dydd yn gaddug, pan drengai cyntafanedigion 
dyn ac anifail ymhob tf, a phan gyfodai gwaedd dychryr 
a galar trwy yr holl wlad, gogwyddai Pharaoh i gydnabod 
bodolaeth un cryfach ac uwch nag ef ei hunan, a dechreu- 
ai ofni Duw Israel. A pha sawl un tynerach ei gydwybod 
ac eangach ei wybodaeth na Pharaoh oedd yn annuw un- 

waith, ond pan gauwyd oi amgylch yn ol ac ymlaen, ar 
dde ac aswy, gan drallodau, a arweiniwyd i edrych 1 fyny 
gan dywedyd, “Fy Nuw, fy enaid a ymddarostwng ynof, 
am hyny y cofiaf di.” 

Mor fuan ag y dygir y meddwl i ystyried yn briodol 
fodolaeth y Goruchaf, yr effaith a ganlyna, yn ail, fydd 
cofio llywodraeth Duw, yn ein hamgylchiadau a thros ein 
hamcanion. Beth a ddywedir am un o freninoedd mwyaf 
Babilon? Mewn un cyfnod y geiriau am dano ydynt, 
“ Atebodd y brenin, a dywedodd wrth Daniel, Mewn gwir- 
ionedd y gwn mai eich Duw chwi yw Duw y duwiau ac 
Arglwydd y breninoedd, a dadguddiydd dirgeledigaethau, o 
herwydd medru o honot ddadguddio y dirgelwch hwn.” Yn 
y bennod nesaf, ceir ei hanes yn ddiatreg ar ol y cyfaddef- 
iad yma, yn cysegru delw fawr yn Dura; ond yn yr olwg 
ar waredigaeth wyrthiol y tri llanc or ffwrn dan, ceir ef 
drachefn yn yr iaith odidocaf yn cydnabod breniniaeth Duw. 
Ond ymhen ychydig ar ol hyny, yr hanes am dano yw hyn, 
“ Ymhen deuddeng mis yr oedd efe yn rhodio yn llys brenin- 
iaeth Babilon. Llefarodd y brenin a dywedodd, Onid hon 
yw Babilon fawr? yr hon a adeiledais i yn frenhindy yn 
nghryfder fy nerth, ac er gogoniant fy mawrhydi!” Goll- 
yngodd lywodraeth Duw dros géf. Yn rhwysg ei lwyddiant, 
efe ei hun oedd pob peth, cryfder ei nerth a gogoniant ei 
fawrhydi ei hun oedd achos ac amcan y cwhbl. Y fi fawr 
oedd yr Alpha ac Omega, y dechreu a'r diwedd. Cyr- 
haeddodd adsain ei falchder ir nefoedd. Duw ai clybu 
mewn digofaint. ‘“A’r gair eto yn ngenau y_ brenin, 
syrthiodd llef o'r nefoedd yn dywedyd, Wrthyt ti, frenin 
Nebuchodonosor, y dywedir, Aeth y frenhiniaeth oddi- 
wrthyt.” Yr awr hono y cyflawnwyd y gair ar Nebu- 
chodonosor, gyrwyd ef oddiwrth ddynion i borthi gwellt fel 
eidion, gwlychwyd ei gorff ef gan wlith y nefoedd, hyd 
oni thyfodd ei flew ef fel plu eryrod, ai ewinedd fel ewin- 
edd adar. Yr oedd y cystudd yn flin a’r cerydd yn llym, 
oud atebodd y dyben pan fethasai pob goruchwyliaeth 

arall i ddwyn y brenin i gofio llywodraeth Duw. Gwran- 
dewch ei brofiad ar ei adferiad i’w iechyd aii freniniaeth : 
‘Yr awr hon myfi Nebuchodonosor ydwyf yn molianny, 
ac yn mawrygu, ac yn gogoneddu Brenin y nefoedd; yr 
hwn y mae ei holl weithredoedd yn wirionedd, a’i lwybrau 
yn farn, ac a ddichon ddarostwng y rhai a rodiant mewn 
balchder.” Llawer gWr llai na brenin Babilon, mewn 
cyfnod o lwyddiant a welwyd yn anghofio mewn ymarfer- 
iad, os nad mewn crediniaeth, fod ei fywyd ai amserau 
yn llaw Duw. Pa ryfedd os yw yn bwyta ei fara heb 
dalu diolch, yn cadw tf heb allor deuluaidd, yn treulio y 
Sabboth heb gyrchu i’r addoliad? Nid yw y dyn yn 
gweled law Duw mewn dim. Ei longau ef ei hunan a glud- 
odd y trysorau, ei beiriannau, ei fedr, ei ddyfalwch ef ei 
hunan sydd yn cyfrif am ei holl lwyddiant. Ond rhyw 
ddiwrnod duodd ei awyr, a thorodd tymhestl profedigaeth 
ar ei ben. Drylliwyd y longau, a hyny heb gael eu hys- 
wirio, boddwyd y gwaith mWn lle y suddasid y rhan fwyaf 
oi gyfalaf; daeth afiechyd i’w breswylfod a bylehwyd ei 
deulu; taflwyd yntau ei hunan ar ei glafwely, ac 4 chroen 
ei ddannedd y diangodd o gyffiniau marwolaeth. Ac fel 
Manasseh gynt, pan oedd gyfyng arno, efe a ymostyngodd 
yn ddirfawr ger bron yr Arglwydd; galwai ar Dduw mewn 
eweddi, a cheisiai ran yn ngweddiau rhai eraill, Yr oedd 
y Bibl yn llyfr newydd iddo, a gwnelai frys i gydnabod 
Ilywodraeth Duw yn ei amgylchiadau ac ymyriad Duw 
tros ei amcanion oll. Pan fyddo y mor yn llyfn ar awel 
yn deg, temtir y dibrofiad i ollwng Cadben y llong dros 
géf, ond yn yr ystorm ato ef y mae pawb yn edrych. 
Mewn tymhestl yr oedd y Salmydd; yr oedd y bwrdd yn 
siglo dan ei draed a’i galon mewn braw. “Fy Nuw,” meddai, 
“fy enaid a ymddarostwng ynof, am hyny y cofiaf di,”— 
codai ei lygaid at y Cadhen—at Lywydd mawr pob peth. 

Y mae tuedd mewn trallodion i ddwyn dynion i gofio Duw, 
yn drydydd, yn yr ystyr 0 gofio ew rhwymaw iddo, wu dyled 1 wasgu 
ym agosuch ato. Y mae hyn yn gytfiredin yn dilyn yr effeith- 

iau eraill, eithr nid o angenrheidrwydd. Pwnc o grediniaeth 
ddeallol ydyw cofio bodolaeth Duw mewn awr o drallod ; 
argyhoeddiad heb ei geisio yn gyffredin ydyw cofio ei lywodr- 
aeth trosom, a gall pob un o'r ddau gymeryd lle heb i galon 
dyn fod ddim gwell. Ond y mae cofio Duw yn y drydydd 
ystyr a nodais yn cynnwys ymostyngiad yr ewyllys i awd- 
urdod y Duw ag y credir ei féd, ac ymgysegriad y galon avr 
fuchedd i’w ewyllys ai wasanaeth. Y mae rhinwedd moesol 
yn hyn, cynnwysa achubiaeth a bywyd tragywyddol. Yn yr 
ystyr weithredol ac achubol yma ir gair, mae tuedd mewn 
trallodion in dwyn i gofio Duw. Tueddant i ddyfnhau 
gwaith gras yn y galon ailanedig, ac i arwain y diras i geisio 
trugaredd. Kffaith y dymhestl ar ddrychin ar y dderwen 
ydyw peri iddi wreiddio yn ddyfnach. Rhaid ir ddaear gael 
ei haredig yn gwysau hirion cyn y byddo yn gymhwys i 
dderbyn yr had; ac ar ol ei hau, gofynol yw dryllio ei har yn 
chwilfriw man 4g 6g ddaneddog cyn y gellir dysgwyl egin a 
chnwd. Pan fyddo y meusydd yn wynion ir cynauaf, rhaid 
tori yr yd i lawr 4g arfau miniog, yna ei ddyrnu yn ddiar- 
bed i dynu allan y grawn, ar ol hyny ei nithio yn y gwynt 
i ddidoli y grawn oddiwrth y man fs, gosod y grawn di- 
doledig rhwng y meini i’w falu yn flawd; pobi hwnw yn y 
dwfr, ai grasu yn y tan i’w wneyd yn fara; tori y torthau 
yn dafellau a’r gyllell, ei ddryllio rhwng y dannedd dynol, ei 
ysu ai dreulio yn y cylla, ai dynu drwy oruchwyliaethau 
llymion tuag at ddyfod yn faeth a chynnaliaeth i ddyn. 
A dyma y deongliad, pan ysgydwir dynion gan wyntoedd 
cryfion trallodau, y gwreiddiant mewn crefydd; pan rwygir 
eu calonau gan aradr profedigaethau y dygant fwyaf o 
ffrwyth ; treialon yn y dwfr ac yn y tan a barant y pur- 
eiddiad cyflymaf. Y mae y rhosyn yn arogli yn bereiddiach 
ar ol cawod o wlaw. Yn y nos, y mae flynnonau y geysers 
gynesaf. Ar noson rewllyd ac oer y ceir y nefoedd serenog 
ddysgleiriaf uwch ben. Darfu erledigaeth Esau weithio Jacob 
i ymdrech lwyddiannus 4’r angel, Yr oedd dwér y dylif yn 
cyfodi arch Noah yn nés i nef; a'r ceryg o ddwylaw yr 

Tuddewon yn curo Stephan, y merthyr, yn agosach bob 
ergyd i fynwes yr Arglwydd Iesu. 

Dywed hen draddodiad y bydd yr éos, pan fyddo ei natur 
yn trymhau, yn pwyso yn erbyn pigyn llym; a phan wana 
hwnw ei bron, y teflir bywyd newydd trwyddi oll, y cyweirir 
tanau ei meluslais yn bereiddiach nag erioed, ai bod ar ol 
y trallod hwnw yn cael ei galluogi i byncio hyd doriad y 
dydd. At hyn y cyfeiria y bardd, pan sonia am y pigyn 
dan ei fron, a chanu a gadael iddo. Nis gwn pa faint o 
wirionedd sydd yn y traddodiad, ond y mae y foeswers yn 
brydferth. Lled ddystaw oedd Job, hyd nes gwthiwyd y 
pigyn dan ei fron; yna canodd yn fendigedig, “Yr Ar- 
glwydd a roddodd, yr Arglwydd a ddygodd ymaith, ben- 
digedig fyddo enw yr Arglwydd.” Ié, canodd nes torodd y 
dydd. 

Fe fu Dafydd un adeg yn crwydro oddiwrth ei Dduw, ac 
yn gollwng Tywysog ei ieuenctyd dros géf; ond pan drym- 
haodd Duw ei law arno, ac y cauwyd oi amgylch gan flin- 
derau a helbulon, efe a ddaeth ato ei hun, a gyfododd ac a 
aeth at ei dad, gan gymysgu ei gyffesiadau yn ei erbyn ei hun 
ar hyd y daith, gyda iaith y testyn, “Am hyny y cofiaf di.” 


Il. 


Mat corio Duw YDYW Y FEDDYGINIAETH EFFEITHIOLAF 
YN NGWYNEB TRALLODAU BYWYD. 

Y mae y natur ddynol yn dyheu am gydymdeimlad, ac 
mewn bwlch o gyfyngder, O! mor werthfawr yw meddu cyf- 
aill i fyned ato. Fel y rhéd y plentyn pum’ mlwydd at ei 
fam, ar ol cael codwm bychan ar yr heol; a buan y derfydd 
ei loes ac y sychir ei ddagrau. A’r plentyn yw tad y dyn 
yn hyn, fel ar lawer o gyfrifon eraill. Eglwys mewn adfyd a 
dry at ei bugeiliaid, a gwlad mewn dwysgyfwng at ei chyng- 
horwyr; ond ychydig a dieffaith yn aml yw y cynnorthwy a 
all y naill estyn i'r llall. Dyheua Dafydd yn ei flinder am 
gyfaill i droi ato. ‘“Galw am Absalom dy fab, neu Ahitophel 

dy gynghorwr, O frenin.” Ofer, a gwaeth nag ofer, gwneyd 
y fath beth; oblegyd y mae Ahitophel yn cynghori yn ei 
erbyn, ac Absalom ydyw prif wreiddyn y drwg. A yw pob 
drws yn gauedig, a gefnodd pob cyfaill ar Dafydd? Naddo. 
Pan gefna pawb, mae Un a saif. “Fy Nuw. . cofiaf di.” 
Cofiaf di am ymwared, cofiaf di am ddyddanwch. Ac mewn 
profedigaeth, fy nghyfeillion, dyma y cofio goreu o bob 
cofio, oblegid 

Yn mlaenaf, cofio Duw ydyw cofio un sydd & llywodraeth 
tros ein holl drallodion. Nid o’r llwch y daw blinder, ac nid 
damwain yw trallod. Nae, ganwaith trosodd. Er fod yr 
amgylchiadau yn ddyeithr, a’r troion yn ddyrys, y mae yna 
Un sydd yn gweled y diwedd o’r dechreu, llygaid tanllyd yr 
Hwn sydd yn amgyffred y cwhl, llaw gadarn yr Hwn sydd 
yn gwylied pob symudiad, fel nad oes aderyn yn syrthio ir 
ddaear heb yn wybod iddo, na blewyn pen heb fod yn gyf- 
rifedig ganddo, nac amgylchiad bychan na mawr yn dygwydd 
heb ei ganiatéd. Diolch am Ragluniaeth Ddwyfol, gyffred- 
inol a neillduol—digon cyffredinol i fod yn neillduol. Rhag- 
luniaeth fedr agor am y cydfyd a chau am flewyn pen. 
Wrth gofio Duw, y mae y duwiol meddylgar yn graspio y 
gwirionedd bendigedig hwn, ac yn ymgysuro. Dyma un o 
ddirgelion eryfder a chysur Job yn ei dywydd mawr. Oraff- 
wch ar yr hanes. Ail achosion yn unig a welai ei weision ; 
Caldéaid, Sabéaid, gwynt, tin, cornwydydd. Ond am Job 
ei hun, yr oedd ef yn teimlo llaw Duw yn cyffwrdd 4g ef 
yn y cwhl—“ Yr Arglwydd a ddygodd ymaith.” Os gwaith 
Duw yw ein cystuddio, ni raid ofni. ‘Nid oi fodd y blina 
ac y cystuddia efe blant dynion.” Ni Ad efe i ni gael ein 
temtio uwchlaw ein gallu. Pwysir ein croesau ganddo cyn 
eu gosod ar ein hysgwyddau, mesurir ein dognau chwerwon 
cyn eu tywallt in cwpanau, ac yswirir ein bywydau rhag 
damweiniau yn yr arfaeth a bar i bob peth gydweithio er 
daioni ir rhai sydd yn caru Duw. Nid Absalom na Ahito- 
phel sydd yn Ilywodraethu amgylchiadau Dafydd, ond “Fy 
Nuw, am hyny cofiaf di.” 

Yn ml, cofio Duw ydyw cofio wn a addawodd fod gyda ni yn 
ein holl drallodion. Efe a ddywedodd, “Ni’th roddaf di i 
fyny, ac ri'th lwyr adawaf chwaith.” “Pan elych trwy y 
dyfroedd, myfi a fyddaf gyda thi, a thrwy yr afonydd, fel 
na lifont drosot; pan rodiech trwy y tan, ni’th losgir, ac ni 
ennyn y fflam arnat.” Os bydd dy Dad gyda thi, blentyn 
Duw, ni all y dwfr dy foddi heb ei orchfygu yntau hefyd, 
nar tan dy losgi heb ddinystrio ei Greawdydd hefyd; ac ni 
wnant hyny pe gallent, ac ni allent pe gwnaent. 

Efe a fydd gyda thi yn gydymaith dyddan i fyrhau y 
nosweithiau blinion, ac i siarad heibio dy ddyddiau galar. 
Aiff mil o flynyddoedd, pe caet fyw cyhyd 4 hyny, heibio 
yn el gwmni megys un dydd. Efe a gyweiria dy wely yn 
dy gystudd; ie, efe a gyweiria dy holl wely. Gwneir ef 
yn esmwyth ganddo dan dy gefn dolurus o erchwyn i 
erchwyn. Gesyd ei law aswy dan dy ben, ac 41 ddeheulaw 
y th gofleidia. Cynnalia di 4 photelau, cysura di 4g afalau, 
a’i faner trosot fydd cariad. 

Bydd gyda thi i dywallt olew euraidd ei gydymdeimlad 
i dy friwiau. Efe a ddichon gydymdeimlo fel ag i gyd-ddy- 
oddef 4 thi. Gwyr beth yw profedigaeth gref, canys teiml 
odd Ef yr unrhyw. Wedi cael ei demtio ymhob peth yr 
un ffunud 4 ninnau, efe a ddichon gynnorthwyo y rhai a 
demtir. Os tlodi yw natur dy adfyd, bu Ef heb le i roddi 
ei ben i lawr, a gall gydymdeimlo 4 thi; neu os cystudd 
corff, bu ef yn “wr gofidus, a chynnefin 4 dolur,” a gall 
ddwyn dy ddoluriau. Os erlidir di gan ddynion, bu yntau 
“y diystyraf o’r gwfr,” ac yn ddirmygedig gan y bobl. Os 
iselder ysbryd sydd yn dy flino, gwyr Ef beth yw “enaid yn 
drist hyd angeu,” a gall rwymo yr ysig ei galon. Os cudd- 
iwyd oddiwrthyt wyneb Duw, profodd Ef beth sydd yn 
gynnwysedig yn hyny, a dyoddefodd yr amddifadrwydd 
ofnadwy hwnw er mwyn prynu i ti iachawdwriaeth ei 
wynebpryd. Buan y sylweddolodd y Salmydd fanteision 
deilliedig cwmni Duw yn ei adfyd. ‘“Dyfnder a eilw ar 
ddyfnder wrth swn dy bistylloedd di; dy holl donau a’th 

lifeiriaint a aethant drosof fi. Eto yr Arglwydd a orchy- 
myn ei drugaredd liw dydd, ai gan fydd gyda mi liw nos, 
sofeoweddi ar Dduw fy einioes.” . 

Ac at y ddau, gellir sylwi, yn drydydd, mai cofio Duw 
ydyw cofio wr a ddichon ein gwaredu on trallodion yn ei 
ffordd ac yn ei amser da ei hun. “Yr Arglwydd a fedr 
wared y duwiol rhag profedigaeth.” ‘“Aml ddrygau a gaiff 
y cyfiawn; ond yr Arglwydd ai gwared ef oddiwrthynt oll.” 
Yr ydych yn sylwi ar y gwahaniaeth rhwng y ddwy adnod. 
Dysg y gyntaf y medr yr Arglwydd waredu y duwiol rhag 
" profedigaethau, a’r olaf y medr wareduo honynt. Gall ddwyn 
y llanciau allan o'r tan, yn gystal a gwaredu Lot rhag myned 
iddo. ‘A galw arnaf fi yn nydd trallod; mi a’th waredaf, 
a thi am gogoneddi.” ‘“ Y cofiaf di,” ebe Dafydd, oblegid 
y mae genyt ti allu i droi cynghor Ahitophel yn ffclineb, a 
choeden yn rhywle i ddal Absalom gerfydd gwallt ei ben. 
Oes, y mae gan Dduw ffordd i gyfryngu ar ran a gwaredu 
ei bob] pan ddaw pethau i pen. Gwnaeth hyny yn yr 
Aipht, ac wrth ffordd y mdr, sef y Mér Coch; ac os bydd 
achos, efe a wna hyny eto. Nid gwyrth yw hyn, ond Ilwybr 
arferol Duw o weithredu. Ein hanghrediniaeth ni sydd yn 
lluddias iddo wneuthur nemawr o weithredoedd nerthol felly 
yn ein plith, Gwyn fyd nad arweinid ein gwlad gan y 
wasgfa sydd yn ei darostwng weithian er ys blynyddoedd i 
gofio Duw, fel y caffom drugaredd, a gwaredigaeth o'r diwedd. 
Yn wladol ac eglwysig, yn gystal ag yn bersonol, y feddyg- 
iniaeth effeithiolaf o lawer mewn adfyd a thrallod ydyw 
cofio Duw. 


IIL. 


NAD OES YR UN AMGYLCHIAD 0 DRALLOD-YN Y BYD 
HWN NA THAL I NI O' GANOL GOFIO Duw. 

‘“Y cofiaf di o dir yr Iorddonen, a’r Hermoniaid o fryn 
Misar,”—y lleoedd mwyaf anghyfannedd ac anghysegredig. 
Gwyddai Dafydd trwy lawer profiad dedwydd beth oedd cofio 
Duw yn ei dy, canys aethai gyda’ gynnulleidfa, cerddai gyda 

hwynt i dy Dduw, mewn sain cin a moliant, fel tyrfa yn 
cadw gWyl. Profodd hefyd aml dro beth oedd cofio Duw 
o fryniau Bethlehem a dyffryn Elam, a lleoedd eraill o fewn 
terfynau y tir sanctaidd; ond cryn feiddgarwch ynddo oedd 
penderfynu cofio Duw o’r llanerchau anghysbell ag y diang- 
odd iddynt o flaen ei elynion. Ond gwnaeth hyny, ac 
mewn alegori y mae yr addysg yn amlwg. 

Noder, yn mlaenaf, nad oes yr un amgylchiad 0 uwnigedd 
ac amddifadrwydd na thal i ni gofio Duw. Yr wyf am 
ddechreu yn awr yn niwedd yr adnod, sef gyda “bryn 
Misar:” ar ymyl y ddalen, “o'r bryn bychan.” Pa fryn a 
olygid nis gellir penderfynu. Rhyw fryn dinod a dyeithr, 
ond odid, y tu hwnt i’r Iorddonen, lle yr oedd y brenin 
erlidiedig yn ymguddio. Lle unig a chuddiedig, ac allan 
or byd, ymhell oddiwrth droedffordd trafaelwyr, o swn tref 
a chyfanneddle dyn. Gwasanaetha yn rhagorol fel troell- 
ymadrodd i ddesgrifio cyflwr o unigrwydd ac amddifadrwydd; 
unigedd o ran lle, ac amddifadrwydd o ran sefyllfa. Y teith- 
iwr blinedig sydd yn croesi yr Hiraethog ar ddiwrnod niwlog, 
wedi colli ei ffordd ac wedi cael ei ddal gan y nos. Ofer yw 
gwaeddi am gymhorth, gan nad all neb dyn ei glywed; 
peryglus yw cerdded ymlaen drwy y niwl ar nos, oblegid 
y clogwyni ar corsydd sydd ar bob llaw; ac am droi yn.ol, 
y mae hyny yn gyfartal enbyd. Mae yr hin yn wlyb ac yn 
oer, ei natur yntau yn llesg a gwan. Beth sydd i’w wneyd ? 
Eistedd mewn tywyllwch a chysgod angeu? neu orwedd yn 
y grug ar brwyn i orphwysa marw? Cyflwr unig, yn wir. 
Ond cyn eistedd na gorwedd, fe dal i’r truan unig benlinio 
ar y fan hono, a dywedyd, ‘‘O fryn Misar cofiaf di.” 

Gwelaf rai morwyr yn yr oedfa. Bwrir rhai o honoch 
chwithau i unigedd arswydol ar adegau. Lle unig iawn yw 
y mor, ar y goreu. Nid oes genych na chymydog na new- 
yddiadur dyddiol; nis gellwch yn briodol felly gadw gWyl na 
Sabboth, a threulir dyddiau olynol weithiau heb weled na 
long nac aderyn. Ond meddyliwch am y morwr yn y llong- 
ddrylliad ; dygwyddodd y gwrthdarawiad heb i neb ei rag- 

weled ; suddodd y llong ymhen ychydig fynydau ar ol hyny; 
collwyd pawb ond un. Glynodd hwnw wrth ddarn o daclau 
y lleng, ac yno y bu am oriau a dyddiau, heb damaid o fara 
na dafn i’w yfed. Yn y pellder gwelai long, ond aeth hi 
heibio heb ei weled ef. Newynai am fara ac ymlosvai gan 
syched, eithr ni ddeuai ymwared. Teimlai ei hun yn marw 
heb neb yn agos i offrwm gweddi drosto na chynnal ei ben. 
O unigedd ofnadwy! Bryn bychan iawn, yn wir, ydyw 
ysglodyn o dano ar wyneb y dwir, ond eto nid rhy fychan 
ir morwr unig o hono, cyn marw, gofio Duw. ‘ Gobaith 
holl gyrau y ddaear yw Duw, ar rhai sydd bell ar y 
mor.” 

Ereill o honoch a fu mewn teulu sydd wedi eich gadael yn 
unig heb dad na mam, brawd na chwaer, priod na phlentyn ; 
yr ydych yn amddifad, ac yn unig. Wedi eich gadael fel 
aderyn y t6, unig ar ben y ty. Brawd ydych 7r dreigiau a 
chyfaill i gywion yr estrys, ac yn y bryn bychan vn byw. 
Ond ymgysurwch er hyny; mae Duw yn dad i’r amddifad ac 
yn briod i'r weddw; efe a esyd yr unig mewn teulu, ac a fydd 
yn breswylfa i ni ymhob cenedlaeth. Y mae yna ffordd o’r tir 
anial lle yr ydych yn trigo at orsedd gogoniant, ac ysgol 
oddiwrth ben dolurus yr hwn a adawyd ei hunan, ir nefoedd. 
Dywedweh chwithau ‘‘O’r bryn bychan cofiaf di.” 

Yn ail, noder y tal cofio Duw o adfyd a nychdod hen 
ddyddiaw. Dynodir hyn mewn delwedd brydferth a geir yn 
y fraich olaf ond un, sef yr “Hermoniaid.” Dylai attalnod 
fod ar ol y gair. Nid y meddwl yw, fod y Salmydd yn cofio 
yr Hermoniaid o fryn Misar, eithr yn hytrach ei fod yn cofio 
Duw-o fynyddoedd Hermon yn gystal ag o fryn Misar. 
Rhoddir ef yn y lluosog, efallai i ddynodi cadwyn o fynydd- 
oedd yn yr hon y safai Hermon y penaf. Hermon y gedwid 
pigyn uwchaf Libanus. Codai ei ysgwydd cyn uched a Mont 
Blane yn Ewrop, a gwisgid ei ben uchel ar hyd y flwyddyn 4 
choron o eira; ac cfallai mai ar gyfrif ei benwyni ai gefn 
crymedig yr ennillodd Hermon iddo ei hun y teitl, “mynydd 
yr hynafgwyr.” Rhyw “hen bobl” o fynyddoedd oedd yr 

Hermoniaid, ac nid ammhriodol eu cymhwyso yn y testyn i 
osod allan henaint ai ganlynyddion. Ni ddaw henaint ddim 
ei hunan, Anhawdd i chwi, ieuenctyd y gynnulleidfa, fyned 
i fewn o gwhl i flinderau hen bobl. Yr ydych yn cofio y 
desgrifiad a geir o honynt yn mhennod ddiweddaf Llyfr y 
Pregethwr. Pan ddaw pwys triugain gauaf a deg i ddyweyd 
ar y cyfansoddiad, rhyfedd fel yr hagra y wedd oedd unwaith 
mor hardd, y trymha y clyw oedd unwaith mor ysgafn, ac y 
diffydd y tan fu am flynyddau yn gwreichioni yn y llygad. 
Gwyna a syrth y cudynau fu yn addurno yr ael, a gadewir y 
coryn yn foel. Plyga y cefn fel bwa tua bedd; cryna y 
ddeheulaw gref fel deilen yn y gwynt; pallodd y llais cryf a 
chlychaidd, a gostyngodd holl ferched cerdd; byr ac araf yw 
y cam fu unwaith mor wisgi a throediad yr ewig; mae y 
ceiliog rhedyn.yn faich, ar galon yn drom. Y mae hen 
gydnabod a chyfoedion yr hen wedi meirw, ac wyrion iddynt 
yn tyfu oi gwmpas yn gyflymach nag y gall ddylyn eu 
hadnabod. Daw yn Wr deithr gartref, ac yn estron yn ei 
dref enedigol. Nid oes ganddo gartref, o ran hyny, o’i eiddo 
ei hunan. Y mae yn rhy fusgrell i gadw cartref. Ar aelwyd 
ereill y mae yn llusgo byw, ac ofna weithiau y byddai yn 
well ganddynt ei le nai gymdeithas. Metha ymlusgo o gwbli 
foddion gras, pallodd ei olwg fel nas gall ddarllen i ddifyru ei 
hun, a phallodd ei glyw fel nas glywed neb arall yn darllen 
iddo. Ciliodd cwsg, ac y mae y nos yn faith ; cura y galon 
yn fwyfwy arafaidd, a llosga pob gewyn a chymal gan boen, 
ac y mae yr holl df ar syrthio. Dyddiau blin, yn y rhai nid 
oes dim dyddanwch, yw hen ddyddiau; ond os nad oes 
dyddanweh ynddynt, cewch ddyddanwch mewn un arall er eu 
gwaethaf wrth gofio Duw. Dywedodd efe, ‘““Myfi yr Arglwydd 
nim newidir.” Hyd henaint hefyd myfi yw; ie myfi a’ch 
dygaf hyd oni benwynoch.” Ymgysured yr hen, fe dal cofio 
Duw o fynyddoedd penwyn Hermon. 

Ac yn olaf, fen dysgir yma hefyd y tal cofio Duw yn 
nhrallod olaf bywyd, yn awr marwolaeth, sef o dir yr lorddonen. 
Enw penagored yw hwn am gymydogaethau dwyreiniol yr 

afon, Pantle dwfn ac anial mewn manau, yn orchuddedig 4 
brysglwyni brigog, lle yr ymguddiai adar y nos a bwystfilod 
rheibus; lle tywyll, pruddaidd dros yr hwn y taflai y mynydd- 
oedd tywyll eu cysgodion ; lle nad oedd dyn i’w gael, na 
chilfach i droi iddo. Tarth oer yn lledu ei adenydd llwydion 
dros y fro, ysgrechfeydd pelicanod yn gymysg 4 gwaedd rhyw 
greadur diniwed cyn marw rhwng dannedd bwystfil; swn 
pistylloedd y mynyddoedd o draw, a murmur yr Jorddonen 
gerllaw wrth fwyta y dorlan dan ein troed; a phob peth oedd 
yn tueddu i wneuthur y sefyllfa yn anial, a brawychus ac 
enbyd. 

Rhywbeth tebyg i hyn yw tir yr Iorddonen y rhaid i 
ninnau fyned trwyddi cyn hir. Glyn tywyll rhwng mynydd- 
oedd tragywyddoldeb, a chysgod angau yn daenedig trosto, yw 
gwely marw. Tir tywyll fel y fagddu a chlogwyni ysgythrog 
ar bob llaw, lle y mae seirph a bwystfilod rheibus yn chwilio 
am ysglyfaeth yn y cilfachau a oleuir i fyny ar ambell fynyd 
gan fellt tragywyddoldeb. Boddir y clyw gan swn tonau yr 
afon yn curo y glanau, ac ni chlywir dim ond hyny ac ysgrech 
ambell i ddyn colledig a gludir heibio i ni gan y chwyrnilif i’r 
mor marw islaw. Cilia pawb, palla dyfais meddyg, a derfydd 
nawdd cyfeillion. Rhaid i mi fyned fy hunan i’r traeth, a 
mentro y dwfr deued a ddél. O Dduw, pa beth a ddaw o 
honof? Mae y lle yn dywyll, ar swn yn fyddarol. Boddodd 
miloedd yn y fan y rhaid i mi groesi. A oes neb a ddaw 
gyda mi or ddaear, neu i’m cyfarfod o dragywyddoldeb! 
Ow! ow! pwy aall? Neb. Na, nid felly. “Fy Nuw cofiaf 
di.” Yn nghanol y caddug, a’ tonau a'r cwhl, gwaeddaf yn 
uwch na rhuad yr afon, “Fy Nuw, Fy Nuw,” a ffy ellyllon ac 
ofnau, diflana y niwl ar nos; yna egyr yr afon o’m blaen, 
brithir y lan 4g engyl i’m croesawu, a heddyw y byddaf gyda’m 
Duw yn mharadwys. Gwna, fy nghyfaill anwyl, fe dal cofio 
Duw o dir yr Iorddonen. O fryn unig Misar pob amddifad. 
rwydd, o fynyddoedd penwyn Hermon henaint, o dir anial 
Torddonen marwolacth, ie, o bob man y tu yma i uffern isod, 
dyweded dyn yn hyderus a hyf, “Fy Naw. . cofiaf di.” Amen. 


XOXO, 


NID YN DRAGYWYDD YR YMRYSON YR YSBRYD. 


“A dywedodd yr Arglwydd, Nid ymrysona fy Ysbryd i & dyn 
yn dragywydd, oblegid mai cnawd yw efe; vi ddyddiau 
Syddant ugain mlynedd a chant.”—GENESIS VI. 3. 


RAN ei sylwedd, yr oedd trefn iachawdwriaeth yr un 

ar unrhyw dan yr hen oruchwyliaeth 4’r hyn ydyw 
dan yr oruchwyliaeth newydd. Nis gellir ammheu hyn heb 
8redu, naill ai fod dynion dan yr hen oruchwyliaeth wedi 
cael eu cadw yn annibynol arni, neu ynte fod pawb a oes- 
asant ar y ddaear cyn Crist wedi eu colli' Y mae credu 
v dybiaeth gyntaf yn arwain i wrthuni; oblegid os cadwyd 
pechaduriaid yr hen oesoedd yn annibynol ar drefn iach- 
awdwriaeth, paham nad allesid cadw pechaduriaid pob oes 
yr un modd? ac os felly, yna y mae y drefn rasol yn ddar- 
pariaeth afreidiol a gwastraffus. Ac nis gellir credu y dyb- 
iaeth olaf heb redeg i wyneb dadganiadau pendant gair Duw 
sydd yn enwi llu o rai cadwedig gan yr Arglwydd. 

Un o hanfodolion trefn iachawdwriaeth yw gweinidogaeth 
yr Ysbryd Glan. Corff o foddion marw heb enaid ynddo, 
na bywyd i’w gael trwyddo, fuasai Iuddewiaeth yr hen 
oruchwyliaeth, a Christionogaeth yr oruchwyliaeth newydd, 
ar wahan i weithrediadau bywiol ac achubol yr Ysbryd 
Sanctaidd. Fel mor sicr ag fod trefn yr iachawdwriaeth 
yr un or dechreuad, y mae gweinidogaeth yr Ysbryd sydd 
mor hanfodol i’w heffeithiolrwydd, wedi bod hefyd o’r de- 
chreuad yn ymliw gyda ac yn amgeleddu dyn. 

Y mae geiriau y testyn yn engraff o hyn. Desgrifiant sef- 
yllfa pethau “mewn cyfnod boreu yn oes y byd, sef chwech 

ugain mlynedd cyn y dylif. Yr oedd cymdeithas wedi ym- 
ollwng i ddygn lygredigaeth, fel na welai yr unig ddoeth 
Dduw un Ilwybr esmwythach i ymwneyd & dynion, namyn 
eu dyfetha hwynt gyda’r ddaear. Yr oedd Noah, y gwr 
cyfiawn, efe ai deulu, i gael eu harbed. Ac yn ystod yr 
ugain mlynedd a chant a gymerai efe yn adeiladu yr arch 
i achub ei df, yr oedd yr hen fyd i fwynhau dienoediad. 
Nid oedd mellten i dywynu, ffynnon i ymrwygo, na dafn o 
wlaw mawr y dylif i ddisgyn ar y ddaear, hyd nes i Noah 
ymddyogelu, ac ’r Ysbryd beidio ymryson. Trwy bregeth- 
au, a dylanwad esiampl pregethwr cyfiawnder, a phob modd 
arall, yr oedd yr Ysbryd Dwyfol yn ymryson 4 dyn, Hyn 
oedd ffaith bwysicaf hanes y byd cyn y dylif; ac attaliad 
yr ymryson gwerthfawr yma oedd elfen fwyaf y farn oedd 
ar ddisgyn arno. 

Pan gwblhiwyd yr arch, ac y cauwyd y drws ar Noah 
ai holl dj ynddi gan Dduw ei hun, daeth y dylif; y 
gwlaw a ddisgynodd, a ffynnonau y dyfnder mawr a rwyg- 
wyd; chwyddai yr afonydd yn foroedd, ymledai y moroedd 
dros y tiroedd gwastad; amgylchent y mynyddoedd, gan ~ 
eu graddol orchuddio dan y tonau dinystriol ; ymgladdodd 
copa y mynydd uchaf o'r golwg; boddwyd yr hen fyd aii 
drigolion 4 marwol fdr, a thrwy hyny amlygodd Duw ei 
fod o ddifrif pan y dywedodd, “Nid ymrysona fy Ysbryd i 
& dyn yn dragywydd.” 

Carwn fedru gwneuthur defnydd ymarferol o genadwri 
gyffrous y testyn er budd bythol i rai cyndyn y gynnull- 
eidfa hon. Nid er mwyn preswylwyr yr hen fyd yn unig 
y llefarwyd y testyn ; buasai eu Nefaru yn unig yn ddigonol 
iy cyfryw bwrpas; ond y maent wedi cael eu hysgrifenu 
hefyd, a hyny gan un o breswylwyr y byd newydd, a’u 
corffort fel rhan o'r Bibl a fwriadwyd at wasanaeth gref- 
yddol pob oes a gwlad. Y mae a fyno y geiriau hyn gyda 
chwi, fy nghyfeillion. 

i; 


RHAGDYBIA Y TESTYN FOD YsSBRYD Duw AM RYW 
GYFNOD YN YMRYSON A DYN. 

Yr oedd hyn yn ffaith, pan lefarwyd y geiriau am ddyn 
cyn y dylif; ac o drugaredd yr Arglwydd y mae yn wir 
am bob un o honoch chwithau hyd yr awr hon. 

“By Ysbryd i”—dynoda yr ymadrodd féd personol. Y 
mae yr ymryson a briodolir iddo yn cynnwys ymwneyd gyda 
deall dyn i’w oleuo a’i argyhoeddi; gyda’r teimlad i’w gyffroi 
ai ddwysbigo; a chyda’r ewyllys i’w pherswadio 4 chym- 
hellion i ddewis mewn cydffurfiad 4g argyhoeddiadau y deall 
ar gydwybod; a chyn y gellir effeithio felly ar ddeall a 
theimlad ac ewyllys dyn, rhaid fod gan y gallu a wna 
hyny briodoleddau cyffelyb yn eiddo iddo ei hunan, neu 
mewn geiriau eraill ei fod yn berson. 

Dywedir hefyd ei fod yn ymryson 4 dyn, hyny yw, gyda 
dyn yn gyffredinol. Tuag at allu ymliw 4 phob dyn, rhaid 
ei fod yn bresennol ymhob man; y mae holl-bresennolrwydd 
yn briodoledd Ddwyfol, gan hyny, rhaid yw fod yr Ysbryd 
hwn sydd yn ymryson 4 dyn yn gyffredinol, yn Berson 
Dwyfol. 

“Fy Ysbryd i” a ddywedir gan Jehovah yma. Nid fy 
Mab, ac nid myfi, eithr fy Ysbryd. O na, nid gwirionedd 
wedi ei bersonoli, neu rhyw ddylanwad ddansoddol neu 
weithrediad rhyw briodoledd Ddwyfol sydd yma yn ym- 
ryson 4 dyn, eithr gweinidogaeth rasol béd personol, hwnw 
yn Berson Dwyfol, a’r trydydd Person yn y Drindod fyth- 
fendigaid! Os felly y mae, yna Un sydd yn gwybod beth 
sydd mewn dyn ac yn adnabod holl ddeddfau ei feddwl a 
dirgelion ei natur foesol ; una Wyr beth yw ewyllys Duw gyda 
golwg ar ddyn a darpariaeth ei ras ar ei gyfer; un cyfar- 
wydd yn holl gylch gwirionedd, ac a edwyn beth yw y 
gwirionedd tebycaf o daro ac ennill pob math o ddyn; un 
diderfyn yn ei adnoddau, fel nad yw ei nerth yn pallu 

wrth barhau i ymryson gyda dyn; un digon mawr a sanct- 
aidd i gyfleu holl bwysau ymarferol y Duwdod i orphwys 
wrtle fesur yn gymhelliadol ar feddwl dyn. Ydyw, y mae 
y Bod cymhwysaf yn y cydfyd wedi ymgysegru i wasan- 
aethu er mantais dyn. Rbhodder calon i ni ystyried hyn. 
Cyfléir dau beth gan y gair “ymryson” yma, sydd yn haeddol 
o’n sylw. 

Yn milaenaf, dwg ar gof i ni beth yw natur gweithrediadau 
yr Ysbryd ar feddwl dyn. Nid treisio neu orthrechu a ddy- 
wedir, ond ymryson. Golyga y gair ‘“ymryson” fodolaeth 
dwy blaid, ac fod gan un blaid allu i blygu neu i beidio 
plygu i geisiadau y llall: rhaid fod ganddo allu i blygu, 
onidé pa ddyben ymryson 4g ef? a gallu i wrthod™ plygu, 
onidé byddai ymryson yn anmhosibl. Gwelir ar y wyneb 
mai moesol o ran eu natur yw y gweithrediadau grasol a 
briodolir yma ir Ysbryd. Nid cystadleuaeth galluoedd natur- 
iol, bid siwr, a olygir yma. Yn yr ystyr yma, pa beth yw 
dyn i ymryson 4i Luniwr? Pa beth yw pryfyn gwael y 
llawr i ymryson 4r Hollalluog? Llethid pob gwrthwyneb- 
rwydd a gyfodid ganddo yn y fan, a gwneid ymrysonfa felly 
ag ef yn gwbl anmhosibl. Amlwg yw, gan hyny, mai moesol 
yw yr holl drafodaeth. Ymliw 4 dyn trwy gymhellion—ei 
oleuo ai berswadio. Da yw ir pechadur cyndyn gadw hyn 
mewn cof, rhag iddo dwyllo ei hun trwy ddysgwyl am ryw 
ddylanwad nas gellir ei gwrthsefyll i'w lusgo i edifeirwch. 

Y fath ydyw natur meddwl dyn, ac amrywiaeth moddau 
a deddfau -ei weithrediadau, fel y mae yn hawdd cymysgu 
pethau sydd 4 gwahaniaeth rhyngddynt, a syrthio i amryfus- 
edd gyda golwg ar natur gweinidogaeth yr Ysbryd. Er mai 
un sylwedd syml yw y meddwl, eto mae yn gweithio mewn 
o leiaf dri o brif agweddau gwahanol, sef yn ddeallol, teiml- 
adol, ac ewyllysiol. Nis gallaf aros ymaifanylu ar hyn, pe 
b’al anghen am hyny. Fy amcan yn hytrach yw eich had- 
gofio fod gweithrediadau y deall a’r teimlad yn _ rheidiol. 
Rheidrwydd yw deddf y deall: pedwar yw dau a dau, ac. 
nid pump; llyfr yw hwn, ac nid carey; dyn sydd acw, ac 

nid pren; ac felly am bethau eraill a ddygir ger bron fy 
nealltwriaeth. Nid pwne o ryddid a dewisiad yw y farn a 
ffurfiaf am danynt. Rheidrwydd hefyd yw deddf fawr cyf- 
lyrau y teimlad. Dyger y prydferth o’m blaen, ac yr wyf yn 
rhwym oi edmygu; neu y gwrthun, ac yr wyf yn gorfod ei 
gasau. Mewn trallod yr wyf yn teimlo yn drist; ac mewn 
hawddfyd yn llawenhau. Mor bell yw yr ewyllys oddiwrth 
fod yn penderfynu cyflyrau y teimlad, fel y mae dynion yn 
aml yn galaru pan y dewisent lawenhau, ac yn llawenhdu yn 
lle galaru. Mewn gair, mae gan amgylchiadau allanol ac 
ystyriaethau y deall ddylanwad anorchfygol ar fy nheiml- 
adau. 

Os felly, ebe rhywun, ymha le y mae rhyddid dyn, a sail 
ei gyfrifoldeb am ei ymddygiadau? Nid yn ei ddeall, fel y 
eyfryw, nac yn ei deimladau chwaith, eithr yn yr ewyllys. 
Nid mewn deall a theimlo yn unig y gweithreda y meddwl 
dynol; mae hefyd yn dewis, yn penderfynu, ac yn rhoddi 
allan egni. Ewyllys yw yr enw a roddir ar y modd hwnw 
o weithredu, ac y mae ei deddf hi yn wrthreidiol a rhydd. 
Rhyddid ydyw hanfod ei gallu hi. Ni fyn ei gorfodi, ac y 
mae pob ymgais a wneir at hyny yn yais i'w dinystrio fel 
gallu meddyliol, ai Iethu allan o fod. 

Y mae cadw hyn mewn cof, sef fod deddf y deall a’r 
teimlad yn rheidiol, tra y mae yr ewyllys yn rhydd, yn 
gymhorth mawr i iawn synio am natur ymrysoniad yr Ysbryd 
Adyn. Perchir deddfau natur gan ras, ac nid yw nodweddau 
meddwl dyn fel creadur Duw yn cael eu diystyru gan yr 
Ysbryd wrth ymwneyd 4g ef fel pechadur. Cyfaddasir y 
weinidogaeth at ei ddeall ai deimlad yn ol gofynion rheid- 
rwydd y moddau meddyliol hyny a berthyn i ddyn; a 
pherchir yr egwyddor gysegredig o ryddid sydd yn nodweddu 
ei ewyllys. Y mae yr Ysbryd yn argyhoeddi dyn heb ofyn 
ei genad, ac yn cyffroi ei deimladau mewn modd anorchfygol ; 
ond yn ei holl ymwneyd @'i ewyllys yn tybio iddo ryddid, 
mawr ei gyfrifoldeb, i ddewis a gwrthod. Felly yr ymryson- 
wyd 4 Saul o Tarsus. Llewyrchodd goleuni 0 amgylch ar y 

ffordd, a chlywai lais o'r nef yn llefaru wrtho a ddygai 
ddylanwad anwrthwynebol ar ei ddeall; safodd ar ei daith 
a syrthiodd ar y ddaear, gan arwyddo fod effaith y weled- 
igaeth yn anorchfygol ar ei deimlad; ond yr oedd yno oi 
fewn ryw allu ymwybodol o ryddid a barai fod yn briodol 
iddo ddywedyd, “Ni bum anufudd i’r alwedigaeth nefol.” 

Dyma ffordd yr Ysbryd o ymwneyd 4 dyn ymhob oes. 
Daeth y dyn i’r oedfa yn ddifeddwl a chalon-galed ; ond cyn 
ymadael yr oedd saethau argyhoeddiad yn trywanu ei ysbryd, 
au heffaith yn gwasgar cyffro alaethus ar led ei deimlad; 
crynai, wylai, gruddfanai a gwaeddai dros y lle. Daeth y 
cwhl ato heb eu ceisio ac heb ei genad; yr oedd yr argy- 
hoeddiad yn drwyadl ac anorchfygol; ond yr oedd plygu neu 
beidio plygu yn ei wyneb yn bwne o ddewisiad y dyn ei 
hunan; ac, ysywaeth, mae llawer o honoch wedi rhoddi 
prawf ymarferol o’ch gallu i wrthod ufuddhau ir alwedigaeth 
nefol dan amgylchiadau felly. Y mae gweithrediadau llymaf 
a grymusaf yr Ysbryd ar ddeall a theimlad dyn yn hollol 
gydsafol ai rydd-ddewisiad a’i gyfrifoldeb; mewn gwirion- 
edd, yr arbenigrwydd hwn a berthyn i feddwl dyn sydd yn 
gwneuthur yr ymryson y sonia y testun am dano yn ddi- 
chonadwy. 

Yn ail, ni ddylem anghofio, er mai moesol yw yr ymryson 
hwn o ran ei natur, efo ei fod yn weithrediad egniol a grymus. 
Ymryson yw; nid gwahoddiad cwta mewn tén ddifater,— 
nid rhyw chwareu yn arwynebol ar y ddychymyg,—nid 
gogleisiad achlysurol ar y teimlad; ond argyhoeddiad 
diarbed holl alluoedd y deall, dylanwad sydd yn cyrhaedd 
hyd wahaniad yr enaid a’r ysbryd ac yn braenaru dyfnder- 
oedd y galon. Gwna yr Ysbryd Sanctaidd ymdrech i’ch 
ennill, gwylia ar bob cyfle i anfon gair adref, cura cyn 
drymed ar ddrws y galon ag y gellir heb ei ddinystrio, gwna 
ei oreu eroch, a hyny am fiynyddau. 

A welsoch chwi wraig y dyn meddw yn ymryson 4i gWr 
ar yr heol? Myn ef fyned i’r dafarn, gwna hithau, druan 


fach, ei goreu i’w gael adref. Saif o’i flaen, yn union ar ei 

lwybr ; lleda ei breichiau meinion i arafu ei gamrau; sefydla 
ei llygaid pryderus arno, ac O! fel yr ymrysona 4g ef. 
Dadleua effaith ei feddwdod ar ei hamgylchiadau hi av 
plant, adgofia iddo y cartref clyd a adawodd hi er ei fwyn 
ar cyfnewidiad dirfawr a fu hyny er gwaeth iddi,—yr orfod- 
aeth oedd arni i godi yn foreu a gweithio yn hwyr pan gaffai 
ryw orchwyl bychan yn nhai eu cymydogion i’w wneyd, tuag 
at gael rhywfaint o fara yn y tf, ond fod y tamaid olaf y 
boreu hwnw wedi darfod,—dangosa ei gwisg lom ai grudd 
lwyd, a darlunia drueni ei chartref a’i phlant i geisio ennyn 
ei dosturi,—ymsytha fwyfwy yn ei wyneb, ac mewn tdn o 
alar a phryder un ar ddarfod am dani, adgofia ef fod y ddiod 
yn dystrywio ei iechyd, yn andwyo ei gymeriad, yn gwastraffu 
ei amser, ac yn prysuro colledigaeth sicr ei enaid anfarwol. 
Arfera bob dadl a dawn, syrth i’w freichiau, gesyd ei llaw 
am ei wddf, erfynia arno mewn llefain cryf a dagrau, i newid 
ei feddwl a dyfod adref gyda hi. Ymrysona 4g ef. 

Felly, ac yn llawer taerach a dwysach na hyny, y mae yr 
Ysbryd graslawn yn ymryson Adyn. Defnyddia bob moddion 
posibl i’ch ennill. Ar bont y Canal, rhwng y Capel a thy 
y gweinidog Cymraeg yn City Road, Llundain, arferai hen 
Wr dall eistedd yn cardota. Y ffordd oedd ganddo ef o 
apelio am elusen oedd teimlo Ilythyrenau breision ei Feibl 
a darllen mewn Ilais uchel. Yr ydoedd yno y tro diweddaf 
y croesais y bont, ac y mae ei lais cryf a chraslyd fel yn 
swnio yn fy nghlustiau heddyw. Un diwrnod, pan oedd 
yr hen Wr wrthi yn darllen, daeth masnachwr ieuanc heibio, 
yn eithaf difeddwl am fater ei enaid, oblegyd ychydig a 
feddyliasai erioed am hyny cyn y diwrned hwnw. Pan oedd 
y gWr ieuanc yn myned heibio, syrthiodd yr hen gardotyn 
cyfarwydd i brofedigaeth. Darllen yr ydoedd yn ol ei arfer, 
ar tro hwn yn y bedwaredd bennod o'r Actau; ac yr oedd 
wedi cyrhaedd y ddeuddegfed adnod ac yn methu myned 
ymlaen. Cloffai ar ol y gair iachawdwriaeth. Safai y 
boneddwr i edrych beth fyddai y diwedd. Rhedai yr hen 
Wr dall ei fysedd yn ol ac ymlaen hyd y llyfr, gan gynnyg 

drachefn a thrachefn, “ Ac nid oes iachawdwriaeth yn—” ac 
yna cloffai bob cynnyg. Codai dyddordeb yr edrychydd 
ieuanfc i bwynt uchel, ac ymagorai ei holl natur yn llygaid 
ac yn glustiau i gyd. Gwna yr hen ddarllenydd dall gynnyg 
arall, a’r tro hwn yn llwyddiannus, ‘‘ Ac—nid—oes—iachawd- 
wriaeth—yn—neb—arall: canys—nid—oes—enw—arall—dan 
—y nef—wedi—ei roddi—-ymhlith—dynion—trwy—yr hwn 
—y mae—yn rhaid—i ni fod—yn gadwedig.” Ar ol hyn 
ymlwybrodd y boneddwr ieuanc ymlaen tua’ ddinas, ond 
teimlai fod yr adnod fel peth byw yn ei ddilyn; treiddiai 
fel llais dystaw main trwy ei glust i’w galon, ac ni chafodd 
lonydd ganddi nes llwyr ddychwelyd at yr Arglwydd. 
“Dygwyddiad bychan yn arwain i ganlyniad mor fawr a 
chadw enaid rhag angeu,” ebe rhywun; ie, a dygwyddiad 
mor ddall ynddo ei hunan ar hen gardotyn, ond yn y 
ewbl yr oedd Un uwch nar uchaf yn gwylied. Ysbryd 
Duw oedd wrth benelin y dyn dall yn defnyddio y dygwydd- 
iad 1 ymryson yn llwyddiannus 4 meddwl dyn ieuanc nad 
oedd dim wedi tycio i'w ddychwelyd. 

Y mae yr Ysbryd yn gwylio ar bob cyfle i anfon saeth 
adref—cyfyngder arianol—adfywiad crefyddol—blinfyd teulu- . 
ol—marwolaeth plentyn—cystudd personol—unrhyw am- 
gylchiad bychan neu fawr—mae yr Ysbryd yn llawn llygaid 
ar gantau holl olwynion rhagluniaeth, a thrwy bob moddion 
posibl yn ymryson 4 dyn. O na fyddem yn fwy diolchgar 
am weinidogaeth rasol ac egniol yr Ysbryd Glan. 


Il. 


Ond prif genadwri y testyn wedi y cwbl yw RHYBUDDIO 
DYN O'R CANLYNIAD OFNADWY O GAMDDEFNYDDIO GWEIN- 
IDOGAETH YMRYSONIADOL YR YSBRYD. Clywch y geiriau 
difrifol, chwi rai cyndyn y gynnulleidfa. ‘A dywedodd yr 
Arglwydd”—yr olaf o bawb i ddigio—ie, ‘“dywedodd,” 
gwnaeth ei feddwl i fyny ar yr achos, “Nid ymrysona fy 

Ysbryd i Adyn yn dragywydd”—mae terfyn i amynedd Daw; 
“oblegyd mai cnawd yw efe”—dyma achos y bygythiad. 
Craffwzh yn milaenaf ar ddesgrifiad y testyn o'r cam- 
ddefnydd o'r dylanwadaw Dwyfol a wneir sydd yn amddifadu 
dynion or Ysbryd. “Oblegyd mai cnawd yw efe”—dyma 
y rheswm a nodir dros osod terfyn ar ymrysoniadau yr 
Ysbryd. Beth yw ystyr y fath ymadrodd? Defnyddir y 
gair “cnawd,” weithiau yn y Bibl i ddynodi gwendid a 
breuolder y bywyd dynol, megys yn y geiriau canlynol, 
“Canys efe a gofiai mai cnawd oeddynt, a gwynt yn myned 
ac heb ddychwelyd” (Psalm Ixxviii. 39); ond nid cyson 
yw tybio mai hyny yw y meddwl yma, oblegyd mai cnawd 
yn yr ystyr yna oedd dyn yn nechreu yr ugain mlynedd 
a chant yn gystal ag ar eu terfyn. Heblaw hyn, nid 
arfer Duw ydyw cosbi dyn ar gyfrif gwendid naturiol dros yr 
hwn nid oes ganddo lywodraeth. Rhaid fod y gair cnawd 
yma yn dynodi cymeriad moesol y cynddylifiaid, ac felly y 
golygir y gair cnawd yma gan rai esbonwyr, fel ansoddair yn 
hytrach nag enw. Darllenant fel hyn, “ oblegyd mai cnawdol 
yw efe”—anianol ei gymeriad ac yn diffodd argyhoeddiadau 
yr Ysbryd. Cnawdolrwydd oedd pechod mawr yr hen fyd, 
fel 'y dengys adnodau cyntaf pennod y testyn. Beth bynag 
oedd yn gynnwysedig yn y pechod ag y cyhuddir meibion 
Duw o hono, amlwg yw eu bod wrth ei gyflawni yn gweith- 
redu yn groes i gyfarwyddyd yr Ysbryd er mwyn boddhau eu 
chwantau cnawdol eu hunain. Dyma yw hanfod pechod ym- 
hob oes—rhodio yn ol y cnawd, ac nid yn ol yr Ysbryd; byw 
i foddio ein hunain yn hytrach na rhyngu bodd Duw, ac i 
foddio ein natur israddol ar draul argyhoeddiadau a weith- 
iwyd yn ein rheswm a’n cydwybod gan Ysbryd Duw. Ceir 
engraifft darawgar o hyn yn mywyd y meddwyn, y trythyll, 
ar bydolddyn. Hunanoldeb yw pechod—corfforiad o gnawd- 
olrwydd. Y mae ei ffurfiau yn fil ac yn fyrdd, ond yr un yw 
o ran ei egwyddor ymhob achos. Goreu y gWyr pob un o 
honoch, drosto ei hun, beth yw y flurf a ddyry pechod arno 
ei hun yn ei gymeriad ; fy neges bwysig yw eich adgofio fod 

glynu yn eich pechod, beth bynag fyddo ei ffurf, yn digio yr 
oe Glan, ac yn sicr yn y man o’ch hamddifadu yn hollol 
oi ynirysoniadau. 

Sylwn, yn ail, ar y gwahanol ffyrdd try y rhai y rhoddir 
terfyn ar ymrysoniadau yr Ysbryd. Ofer yw gwingo yn erbyn 
y symbylau gyda gobaith gau nad oes derfyn ar Sanct yr 
Israel, ac y bydd ir dylanwadau a fwynhiwyd mor rymus 
hyd yma, barhiu yn dragywydd. Na, cofiwn yn hytrach 
mai gorchwyl hawdd i Dduw ydyw cymeryd oddiwrthym ei 
Ysbryd. Gall wneuthur hyny mewn mwy nag un ffordd; 
naill ai trwy ein tori ni ymaith o dir y rhai byw, neu ynte ein 
rhoddi i fyny i galedrwydd barnol. Ei dori i lawr oedd 
dedfryd y ffigysbren diffrwyth—-ei dinystrio oedd y bygyth- 
iad ar Ninife—ei foddi gafodd yr hen fyd—eu llosgi oedd 
diwedd Sodom a Gomorrah—eu taraw yn feirw a gafodd 
Ananias a Sapphira. A dadganiad croew y Beibl gyda 
golwg ar y gWr a geryddir yn fynych, ac a galedo ei war, yw 
y caiff ei ddryllio yn ddisymwth, pryd na byddo meddyg- 
iniaeth. Ceir hanes am beth tebyg iawn i hyn yn cymeryd 
lle yn ein hamser ni. Yn ei bregeth werthfawr ar y testyn, 
adrodda Caughey, y diwygiwr llwyddiannus, yr hanesyn can- 
lynol :—Mewn rhyw barth o’r America yr oedd gan wein- 
idog duwiol un mab annuwiol iawn. MRhagorai yr hen Wr 
mewn duwioldeb, ag yr oedd ei deulu oll, oddigerth un, yn 
dra chrefyddol. Dygwyddodd rywbryd fod Cymanfa, pryd 
yr oedd lliaws mawr o weinidogion yn bresennol, yn cael 
ei chynnal yn y dref, os nad yn eglwys yr hen weinidog a gry- 
bwyllwyd. Pregethid gyda grym, ac ymhlith eraill oedd yn 
teimlo yn ddwys, yr oedd y mab annuwiol yno, ai ddagrau 
yn llif. Anfonid gweddiau gan ei dad ac eraill a wyddent 
am dano, yn neillduol ar ei ran; taer annogid ef i roddi ei 
hunan i fyny ar derfyn y cyfarfodydd, ac un tro wrth ei 
weled dan y fath deimlad, brysiodd un o’r gweinidogion 
iw gyfarfod, gan erfyn arno beidio myned allan, ond yn 
ofer; ac allan yr aeth. Pan aeth adref, cymerodd y fam ei 
achos mewn llaw; ymneillduodd gydag ef i’w hystafell, a 

threuliodd oriau gydag ef i weddio ac ymresymu, eithr 
ni fynai blygu. Gwyddoch mor daer y gallai mam felly 
fod. ‘“TIldia, fy machgen anwyl, onidé fe gollir dy enaid di.” 
“Mam,” atebai yntau gyda threm ddieflig, “mae yn 
well genyf gael fy namnio, nag ildio byth.” Gyda fod 
y gair olaf dros ei wefus cwympodd wrth ei thraed mewn 
llewyg, ac erbyn ceisio ei godi, pan alwyd am gymhorth, 
yr oedd ei enaid wedi ei wysio ger bron y Parnwr 
cyfiawn. Cymered dynion ieuainc y gynnulleidfa hon 
rybudd pa fodd yr ymddygont pan fyddo Ysbryd Duw, 
trwy offerynoliaeth cynghor mam neu ryw foddion arall, 
yn ymryson 4 hwynt. 

Dywedir weithiau fod yna ffordd arall trwy yr hon y 
rhoddir terfyn ar ymrysoniadau yr Ysbryd Glan. Nid 
trwy dori i lawr y pechadur, eithr ei roddi i fyny i 
galedrwydd barnol. Ei adael yn fyw, ond dyweyd wrth yr 
Ysbryd, “Gad iddo.” Tynu ymaith bob attalfa rasol o'1 
lwybr, ai ollwng i redeg i bob drwg ac i orfyw ei ddydd 
gras. Caled yw yr ymadrodd, yr wyf yn addef, ac y mae 
fy natur yn annhueddol iawn i gredu y fath athrawiaeth. 
Ond y mae yn y Beibl rai adnodau sydd yn dysgu peth 
tebyg iawn i hyn. Pa fodd y byddwch chwi yn esbonio 
yr adnodau canlynol? “Pe gwybuasit tithau, ie yn dy 
ddydd hwn, y pethau a berthynant ith heddwch, eithr y 
maent yn guddiedig oddiwrth dy lygaid. Canys daw y 
dyddiau arnat ath elynion a fwriant glawdd o’th amgylch, 
ac ath amgylchant, ac a’th warchaeant o bob parth, ac 
ath wnant yn gydwastad 4’r llawr, a’th blant o’th fewn; 
ac ni adawant ynot faen ar faen, o herwydd nad adna- 
buost amser dy ymweliad.” Neu yr adnod hon: “Ac 
yna y dadguddir yr anwir hwnw, yr hwn a ddyfetha yr 
Arglwydd 4g ysbryd ei enau, ac a ddilea 4 dysgleirdeb 
ei ddyfodiad; sef yr hwn y mae ei ddyfodiad yn ol 
gweithrediad Satan, gyda phob nerth ac arwyddion a 
rhyfeddodau gau, a phob dichell anghyfiawnder yn y rhai 
colledig, am na dderbyniasant gariad y gwirionedd, fel y 

byddent gadwedig. Ac am hyny y denfyn Duw iddynt 
hwy amryfusedd cadarn fel y credont gelwydd.” Pa beth 
a olygwch wrth yr ymadrodd, ‘“Cydwybod wedi ei serio 
4 haiarn poeth,” a’r cyffelyb? A ydych chwi yn berffaith 
sicr nad yw yr athrawiaeth a nodwyd yn Ilechu ynddynt? 
A ydych yn sicr na welsoch chwi neb erioed wedi ei adael 
gan Ysbryd Duw? Clywais yr hanesyn canlynol gan ferch 
y boneddwr oedd yn llygad-dyst o’r ffeithiau a gynnwysir 
ynddo. Pe yn ddoeth gallwn roddi enwau yr holl bersonau. 
Dichon y dylwn ddyweyd nad Cymry oeddynt. Unodd 
merch ieuane o ddygiad i fyny crefyddol mewn priodas gyda 
dyn llwyddiannus yn y byd, ond heb fod yn gyfoethog tuag 
at Dduw. Yr oedd ei rhieni wedi bod yn dra gofalus i’w 
chadw oddiwrth ddigrifwch coeg y chwareudy. Am dymmor 
arweiniai hithau fywyd felly ; ond un prydnawn fe welai hen 
gyfaill ?w thad, ei bod hi ai phriod mewn full dress yn cych- 
wyn ir chwareudy. Aeth yr olygfa fel saeth i’w galon, ac 
yn ngrym ci zel torodd ati. Ymresymodd 4 hi, ond cafodd 
ganddi yr esgusodion arferol. A phan awgrymodd ef fod y 
llwybr a gymerai yn llithrig, atebodd ef fod ganddi hi ddigon 
o grefydd i'w chadw yn ddiogel yn wyneb unrhyw demtasiwn 
a ymosodai arni o'r cyfeiriad hwnw. Ofer oedd ymryson 
mwy 4hi. Canodd yn iach iddo, a gyrodd am y chwareudf. 
. . + Collodd y cyfaill hwn olwg arni am flynyddoedd. Un 
diwrnod dyma genadwri ato yn hysbysu fod boneddiges yn 
un o brif heolydd y West End eisieu ei weled ar frys mawr. 
Brysiodd ir cyfeiriad a roddwyd iddo gan y negesydd. 
Arweiniwyd ef i ystafell wely gwraig oedd ar fin marw; a 
phwy oedd hi ond merch ei hen gyfaill, yr hon a welsai ddi- 
weddaf ar ei ffordd i’r-chwareudf. Cyfarchodd ef fel hyn :— 
ca EG ce -» yr wyf yn marw, yn marw heb obaith am y 
nefoedd, lle, fel y gwyddoch, mae fy rhieni; a mwy na hyny, 
yr wyf wedi colli pob dymuniad am gael fy nghadw.” Dar- 
Nenodd, gweddiodd, ac ymresymodd 4 hi, tra y bu hi byw, 
ond yn gwhl ofer. Yr oedd yr Ysbryd wedi ei gadael. Té 
goddefwch i mi ddyfod yn nés adref trwy ofyn i chwi, A 

ydych chwi yn hollol sicr na fyddwch chwi eich hunain 
mewn cyflwr felly ryw ddydd? Trwy ymgyndynu fel yr 
ydych chwi yn gwneuthur yn awr, y rhoddwyd eraill i fyny. 
Gochelwch! Gochelwch! 

Goddefweh air, yn y trydydd lle, ar fawredd y golled a 
fygythir yn y testyn. Dyma y golled drymaf i ni fel gwlad 
ag y gellir dychymygu am dani. Colled fawr fyddai 
methiant am flwyddyn yn y ffrwythydd a’r cnydau, nes 
gwneyd y meusydd yn llymion a’r coedydd yn foelion, 
heb damaid yn aros i ddyn nac anifail; ond mi wn i am 
golled fwy. Colled fawr fyddai i’r anifeiliaid oll drengu 
—y diadellau defaid bydru yn domenydd ar eu gilydd yn 
nghysgod twmpathau y mynyddoedd—pob march ac asyn 
ac anifail corniog drengu drwy yr holl wlad; ond y mae 
modd cael colled fwy na hyny. Beth ped elai y wasgfa 
fasnachol ag y cwynir cymaint oi herwydd yn ei blaen, 
ac 1 ddyryswch hollol—pob masnachwr yn fethdalwr—pob 
banc yn tori—olwynion masnach yn sefyll, heb gyflog i 
ddyn na llog ar anifail? Mor ddifrifol fyddai y golled! 
Ond y mae modd cael colled fwy na hyny hefyd. Y fath 
golled in gwlad fyddai i bob duwiol gael ei gymeryd i'r 
nefoedd, fel na adewid na phregethwr na blaenor na 
gweddiwr yn yr holl wlad! LEithr y mae colled fwy na 
hyny hefyd yn cael ei bygwth yn y testyn, sef colli 
gweinidogaeth yr Ysbryd Glan. Ow! dyma golled yr holl 
golledion! Y wlad heb ymrysoniadau yr Ysbryd! Pwy 
gadwai heddwch yn y ddinas hon? Yr heddgeidwaid ? 
Nage; ganwaith drosodd. ‘Os yr Arglwydd ni cheidw y 
ddinas, ofer y gwylia y ceidwaid.” Gras attaliol yr Ysbryd 
sydd yn gwarchod y ddinas, y deyrnas a’r byd. Pe cymerid> 
ef ymaith fe gyfodai teyrnas yn erbyn teyrnas, tref yn 
erbyn tref,—heol yn erbyn heol,—-y bachgen yn erbyn yr 
henwr, a'r waudd yn erbyn y chwegr,—llosgid tai, dinystrid 
eiddo, rhuthrai dynion i’w gilydd ‘fel gwallgofiaid, a rhoddid 
i Satan gyfleusdra i sefydlu uffern ar y ddaear, Y fath 
golled in gwlad fyddai hon! Ysywaeth, mae rhai o honoch 

yn gwneyd eich goreu i ddigio yr Ysbryd Glan a pheri 1 
ni y, golled hon. Duw a drugarhao wrthym! A phe yr 
arbedid y wlad yn hyn, beth am y golled i chwi yn 
bersonol pe yr amddifadid chwi o weinidogaeth yr Ysbryd ? 
Pe torid chwi o dir byw, ow! y golled!! Ié, pe yr 
arbedid eich bywyd ar y ddaear, baich i chwi eich hunain, 
a melldith i eraill, fyddai bywyd wedi colli yr Ysbryd. 

Pa fodd y gallaf wasgu y mater pwysig hwn adref? Ai 
tybed na thueddai i roddi ergyd arall ar ben yr hoelen, pe 
galwn eich sylw, yn y pedwerydd lle, at awdurdod y bygythiad. 
Craffwch pwy sydd yn lefaru y geiriau; nid y pregethwr, ac 
nid Moses yr hanesydd,—‘ A dywedodd yr ARGLWYDD.” Y 
doethaf, y goraf, a’r mwyaf o bawb. Nid yw y ddoethineb 
anfeidrol yn gweled dim arall a ellir wneyd 4 chwi. Dyma 
benderfyniad difrifol y Cynghor Dwyfol gyda golwg arnoch. 
Y mae y penderfyniad hwnw yn derfynol, ac y mae yr amser 
wedi ei ragderfynu,—‘ ei ddyddiau tyddant ugain mlynedd 
a chant.” Nid cellwair y mae 4 chwi, na’ch bygwth er mwyn 
eich trallodi. 

Y mae yma drugaredd hefyd yn rhagflaenu barn,—enfys 
gobaith yn dangos ei liwiau ar draws mynwes gaddug cwmwl 
y felldith. ‘Ki ddyddiau fyddant ugain mlynedd a chant.” 
Nid yw yr Arglwydd ar frys i ddinystrio yr hen fyd. Cas- 
waith Duw yw gadael dyn. Pan fyddo y gogoniant am 
ymadael, araf iawn a chloff yw ei symudiadau. Fe saif 
droion ar ei daith i roddi cyfle i ni alw ar ei ol. Ar ol 
symud oddiar y cerubiaid, fe saif ar riniog y ty; ar ol zadael 
y rhiniog, erys ar ei aden uwch ben canol y ddinas; ar ol 
cilio oddiyno, saif ar y mynydd o'r tu dwyrain i’r ddinas cyn 
ymadael yn llwyr. Ymadawodd o’r diwedd, eithr cilio yn 
oediog, megys oi anfodd, a wnaeth. Fel vr arwyddlun oi 
ogoniant, felly y gwna Duw ei hunan wrth adael pechadur. 
Taith ei galon raslawn yw, ‘Pa fodd y’th roddaf ymaith, 
Ephraim ? ac y’th roddaf i fyny, Israel? Pa fodd y’th wnaf 
fel Admah? ac y’th osodaf megys Seboim? Trodd fy 
nghalon ynof, a’m hedifeirwch a gydgynneuwyd.” Serch ei 

fod wedi cydoddef 4’r genedl am dri chan’ mlynedd, wedi 
danfon prophwyd ar ol prophwyd i’w rhybuddio, ac wedi 
treulio allan lawer gwialen wrth eu ceryddu, eto trodd ei 
galon ynddo wrth feddwl am eu rhoddi i fyny. Baich gair 
yr Arglwydd y gelwir ei fygythion, yn ei Air ef ei hunan. 
Efe a greodd y nefoedd a’r ddaear mewn chwe’ diwrnod, ond 
bu saith niwrnod yn dinystrio dinas fechan Jericho. Brysia i 
waredu, ond araf ydoedd ac yn mynych ymdroi wrth ddyfod 
i ddyfetha Sodom a Gomorrah. Rhybuddiai yn brydlawn 
ac yn eglur bob amser cyn taro oddiar yr un annhuedd- 
rwydd grasol i daro o gwbl. Danfonodd newyn i’r Aipht, 
eithr nid cyn danfon Joseph yno i rybuddio; a daeargryn 
i Judah, eithr ar ol i Amos ragfynegu; a thymhestl o 
Caldea, ond nid cyn i Jeremiah brophwydo am dani. Rhy- 
buddiwyd y deg llwyth trwy enau Hosea cyn eu caethgludo; 
a bu Mab Duw ei hun yn rhagfynegu dinystr Jerusalem 
ddeugain mlynedd cyn iddo gymeryd Ile; ac yma hefyd 
bu y notice allan am chwech ugain mlynedd cyr dyfodiad 
y dylif. 


“Un oedd a gaid yn addas 
O flaen y Tad, drwy rad ras; 
Ac ef, sef Noa gyfion, 
Fwynaidd wr, anfonawdd Ion, 
Bura gwaith, i bregethu 
At greulon elynion lu. 

Y gau weision a gawsant, 
Gan wych Ion, ugain a chant 
O fiwyddau, er troiau trwch, 

I gyrhaeddyd gwir heddwch. 
O’u trawsedd hwy nis troisant, 
Hithr oll yn waethwaeth yr ant. 
Anfad-weis, gwnaent ynfydu 

A gwatwor pob cyngor cu, 

Y byd i gyd mor gadarn 
Lygrodd, addfedodd i farn.” 


Duw yw’y blaenaf i ymweled ar olaf i ymadael,—y 
eyflymaf i achub a’r arafaf i ladd. 

Eto, cofiwn, nad byth yr ymryson efe: 


e 


‘“‘ Hir yr erys Duw cyn taro, 
Liwyr y dial pan y delo.” 


A chan daro, taraw a wna o'r diwedd, a tharaw yn an- 
feddyginiaethol—cymeryd ymaith 4i ddyrnod. Fe darawodd 
eraill felly. Beth am Rufain gynt, lle y bu Paul yn preg- 
ethu? Am Ninefe, lle y gweinidogaethodd Jonah? Am 
Bethsaida a Chapernaum a Jerusalem, lle y llafuriodd yr 
Arglwydd Iesu? Am yr hen fyd, ir hwn y pregethodd 
Noah? Erys eu hanes yn gofgolofnau tragywyddol i wirion- 
edd bygythiad y testyn. ‘A dywedodd yr Arglwydd, Nid 
ymrysona fy Ysbryd i 4 dyn yn dragywydd.” Dysger ni 1 
gymeryd yr awgrym, fel nan rhwyger pryd na _ byddo 
gwaredydd. Amen. 


XXXII. 


PERTHYNAS DDYBLYG PEN YR EGLWYS A 
MARWOLAETH. 


“Ar hwn wyf fyw, aca fum farw,; ac wele, byw ydwyf yn 
oes oesoedd, Amen; ac y mae genyf agoriadau uffern a 
marwolaeth.”—DATGUDDIAD I. 18. 


| eC abla dadguddiadau y llyfr hwn ir Apostol 
Ioan. Yr oedd efe, ar y pryd, yn alltud yn ynys 
Patmos am air Duw a thystiolaeth Iesu Grist; ac yr oedd ei 
sefyllfa erlidiedig yn ddarlun cywir o’r cyfiwr y tybir fod yr 
eglwys Gristionogol ynddo mewn rhanau helaeth o’r llyfr. 
Haeddai ein sylw hefyd fod y dadguddiadau hyn o an- 
sawdd brophwydol. Nid adroddiad ydynt o ddygwydd- 
iadau wedi cymeryd lle, ond rhagfynegiad o bethau y 
rhaid eu dyfod i ben. Hwn yw yr unig lyfr prophwydol 
yn y Testament Newydd. Gan fod y dadguddiadau yn 
brophwydoliaethau, saif Ioan, eu derbynydd, yn y cymeriad 
o brophwyd. Trefn y Nef dan yr hen oruchwyliaeth oedd 
arwain prophwydi iw swydd trwy gyfrwng gweledigaeth 
oruwchnaturiol; Ezeciel trwy weledigaeth yr olwynion a’r 
pedwar peth byw; Jeremiah, y wialen almon ar crochan 
berwedig; ac Esaiah trwy gyfrwng yr olygfa arddunol o 
weled yr Arglwydd ar eisteddfa ddyrchafedig, 41 odre yn 
llenwi y deml. Ac yn ol nodwedd brophwydol ei swydd, 
rhoddwyd i Ioan yr apostol y weledigaeth sydd yn rhag- 
ori arnynt oll mewn arucheledd a gogoniant, yr hon a 
ddesgrifir yn mhennod gyntaf y llyfr hwn. 
Yr ydych wedi craffu, yn ddiau, fod yr Arglwydd yn 
dadguddio ei hun, yn y weledigacth arweiniol i’r prophwydi 
ymhob oes, dan agweddau nodweddiadol o natur y genad- 

wri a ymddiriedai iddynt, yn gystal ag or ymwared ag y 
safai yr eglwys ar y pryd mewn anghen am dani. Yr 
agwedd dan yr hon y dadguddiai ei hun—yr ydych yn 
cadw mewn cof mai yr un Person Dwyfol, sef y Mab, oedd 
cyfrwng pob dadguddiad a gafodd y ddaear erioed—i Ioan 
yma ydyw fel Pen yr eglwys. Un mewn awdurdod oruch- 
af a chyffredinol, eithr wedi derbyn ac yn gweinyddu y 
cwbl er mwyn yr eglwys. ‘Ac wedi i mi droi, mi a wel- 
ais saith ganwyllbren aur; ac yn nghanol y saith ganwyll- 
bren uu tebyg i Fab y dyn...... A’r saith ganwyllbren 
a welaist, y saith eglwys ydynt.” Mae y canwyllbrenau yn 
arwyddlunio yr eglwys, ar olwg a geir ar Fab y dyn yn 
eu canol yn arddangos ei berthynas swyddogol 4 hi fel ei 
Phen. Yn gyson 4 hyn y desgrifir yr eglwys yn y llyfr 
fel ‘“priodasferch a gwraig yr Oen;” ac wrth ddadguddio 
ei hunan yn y cymeriad o Ben yr eglwys, gwna hyny yn 
y golygweddau mwyaf effeithiol i wrthweithio yr anfanteis- 
ion a flinent yr eglwys ar y pryd. 

Yr oedd galluoedd gelynol yr eglwys yr adeg hono yn 
hen a sefydlog. Nid rhyw bethau newydd ddechreu bod- 
oli oeddynt, ac, fel cicaion Jonah, mewn noswaith i ddar- 
fod; eithr galluoedd preiffion ac addfed, wedi goroesi can- 
rifau o ymosodiadau, ac, ar y pryd, yn debyg o fyw byth 
yn nghyflawnder eu nerth ac yn nghynddaredd eu gelyn- 
iaeth. Yr oedd y bwystfil wedi bod am genedlaethau yn 
rhwygo ffyddloniaid—y gau brophwyd yn twyllo y cenedl- 
oedd am lawer oes; yr hen ddraig yn lleiddiad dyn o’r 
dechreuad; a’r ymherodraeth Rufeinig, y gallu gwladol oedd 
yn erlid yr eglwys, yn hen Fabilon fawr a safasai er. ys 
canrifau, ac yn cael ei chydnabod ar y pryd yn brif allu y 
ddaear. Yn ngwyneb hyn, gwrthosodai Pen yr eglwys ei 
dragywyddolrwydd ei hun. “Nac ofna; myfi yw y. cyntaf 
a'r diweddaf ;” neu fel y dywed yn gryfach fyth, “Myfi yw 
Alpha ac Omega, y dechreu a’r diwedd, medd yr Arglwydd, 
yr hwn sydd, ar hwn oedd, ar hwn sydd i ddyfod, yr 
Hollalluog.” Alpha yw enw y llythyren gyntaf, ac Omega 

y llythyren olaf yn egwyddor yr iaith Roeg. Arferai yr 
Tuddewon iaith fel hyn i dynodi yr oll o beth, 0'i ddech- 
reu i'w ddiwedd; a gwasanaetha yma fel y troellymadrodd 
grymusaf oedd yn adnabyddus, i osod allan dragywyddol- 
rwydd Pen yr eglwys. ‘Myfi yw y cyntaf,” yr wyf yn 
hynach na’th elynion addfetaf; “a’r diweddaf,” byddaf 
mewn béd ar ol ir olaf o honynt ddarfod am dano. Nac 
ofna, mae addfedrwydd, sefydlogrwydd, a pharhad nerth, 
nid i’'th erbyn, eithr o’th blaid. 

Hefyd, fel y gellid casglu oddiwrth helyntion erlidigaeth- 
us yr amseroedd, blinid yr eglwys yn tawr gan ofn marw- 
olaeth. Y mae casdu, ac, yn wir, ofni marw yn reddfol 
i ddyn, wedi ei osod gan ei Greawdwr yn ei natur i fod 
yn amddiffyn i'w fywyd. Noéd terfynol ysbryd erlidgar yw 
lladd dynion. Dyma gasgliad rhesymegol y cynseiliau a 
gymerir gan erlidwyr. Pobl fedr erlid eu cyd-ddynion dan 
unrhyw amgylchiad,; sydd bobl a’u lladdent hefyd dan am- 
gylchiadau neillduol. Y desgrifiad a ddyry yr Arglwydd 
Jesu o erlidwyr yw “‘y rhai a laddant y corff.” Mewn 
amser o erlidigaeth felly nid cedd ond megys cam rhwng 
canlynwyr yr Oen 4g angeu; rhythai marwolaeth yn eu 
hwynebau yn barhaus, ac yr oeddynt beunydd yn marw. 
Tuag at wrthweithio yr anfantais o fod fel hyn dros eu 
oll fywyd mewn caethiwed dan ofn marwolaeth, dadgudd- 
ia Pen yr eglwys ei hunan yn y testyn yn ei berthynas 4 
marwolaeth, fel un a brofodd eithaf yr amgylchiad o farw 
heb dderbyn niwed, ac fel un sydd yn meddu Ilywodraeth 
drosto yn ei holl diriogaethau. Hyn, dybygid, yw meddyl- 
ddrych arweiniol y geiriau. Yn gyffredin, pan gyferfydd 
bywyd a marwolaeth yn yr un adnod, bywyd biau y lle 
blaenaf, a marwolaeth yr ail; ond yma cysgod tywyll marw- 
olaeth sydd yn ffurfio gwyneb-ddarlun y portréad, a byw- 
yd yn y cefn yn ei oleuo i fyny. Pan y dywed y Person 
gogoneddus a ymddangosodd i Ioan ei fod yn fyw, efe a 
ychwanega ei fod yn fyw ar ol profi marwolaeth; ac wrth 
arddangos yr awdurdod a fedd, cyfynga hyny at y rhan 01 

ee 

lywodraeth sydd yn ymestyn dros diriogaethau marwolaeth. 
Prif genadwri y testyn yn ddiau yw gosod allan 

BERTHYNAS DDYBLYG PEN YR Eauwys A MARWOLAETH; 
sef ei brofiad personol o’r amgylchiad, ai lywodraeth swydd- 
ogol drosto. 


I 


PROFIAD PERSONOL PEN YR EGLWYSs 0 FaRWOLAETH: “Ac 
a fum farw.” Yn y frawddeg hon y mae bwa pont hanner 
cyntaf. yr adnod yn cloi. Yr un byw yw efe, ond un a fu 
farw, ac un, ar ol marw, sydd yn byw yn oes oesoedd. Fel 
Ceidwad pechadur, daeth in daear fechan ni i fyw fel y 
gallai farw, a bu farw drosom ar y ddaear i fyw erom yn 
y nefoedd. O un cyfeiriad y marw ydyw cyrchfan y byw, 
ac or cyfeiriad arall y marw ydyw cychwynfan y byw,— 
byw i farw, a marw i fyw sydd yma. A gawn ni aros i 
edrych ar y weledigaeth fawr hon ? 

Sylun yn mlaenaf ar y ffaith ryfedd a nodir yma: “Ac a 
fum farw.” Nid yw yn perthyn in hymdriniaeth bresennol 
i ystyried manylion y ffaith. Arddangosir rhai oi nod- 
weddion yn ngeiriau y testyn mor amlwg fel nas _ gellir 
myned heibio iddynt. Un o honynt yw fod Crist wedi 
marw yn wirfoddol. Bu farw llawer ymhob oes, ond 
gorfod gwneuthur hyny yr oeddynt—-marw oblegid nas 
gallent fyw. Bu llawer feirw ar y groes hefyd heblaw efe, 
ond cael eu lladd yr oeddynt—ereill oedd yn cymeryd eu 
bywyd oddiarnynt. Ond gwrandewch beth a ddywed efe: 
“Nid oes neb yn dwyn fy einioes oddiarnaf, ond yr wyf 
yn ei rhoddi i lawr o honof fy hun.” Rhoddi i fyny yr 
ysbryd a wnaeth ef ar Galfaria, yw hytrach na chael ei 
jadd. Nid oedd croeshoelio yn lladd neb o hono ei hun. 
Byddai y croeshoeledigion fyw nes marw o newyn, oddi- 
gerth pan y cymerid trugaredd arnynt, trwy dori eu _hes- 
geiriau a phrysuro eu marwolaeth yn y ffordd hono; ond bu 
yr Arglwydd Iesu farw yn mhen ychydig oriau ar ol ei 

hoelio, ac yr oedd Pilat wedi rhyfeddu iddo farw mor 
fuan. Ammheuai y milwyr Rhufeinig a oedd efe wedi marw 
o gwhl, a gwanodd un o honynt ei ystlys 4 phicell i fod 
yn sicr ar y mater. Yn uniongyrchol cyn marw, efe a 
lefodd 4 llef uchel, yr hyn a brofai nad o wendid y bu 
farw. Nid lewygu i farwolaeth a wnaeth, ond marw o 
ddewisiad,—tywallt ei enaid i farwolaeth. Ac fel y gellid 
dyfalu ymlaen llaw, dyma yr unig ffordd drwy yr hon y 
gallasai un fel Efe farw. Dengys rhan gyntaf yr adnod 
fod adnoddau ei fywyd ynddo ei hun, yn gystal ag yn 
ddiderfyn: “Yr hwn wyf fyw”—yn gywirach “ Yr un byw.” 
Yr oedd ganddo y pryd hyny fel bob amser fywyd ynddo ei 
hun—bywyd oedd yn guddiedig oddiwrth ddynion, ac yn 
anfeidrol uwchlaw cyrhaedd eu hoelion, eu cleddyfau a’u 
hoffer dinystriol. Un a allasai fyw ar ol marw, a allasai 
hefyd fyw yn lle marw. Nis gallesid ei ladd. Methodd y 
milwyr ei ddal hyd nes y gwelodd ef yn dda ganiatau iddynt. 
Bu farw, fy ngwrandawyr, ond marw oi wirfodd a wnaeth. 

Nodwedd arall hynod iawn a berthyn i’r ffaith hon ydyw 
fod y marw gwirfoddol hwn yn gyfreithlawn a rhinweddol 
ynddo. Yr oedd gan yr Arglwydd Iesu hawl i ddewis 
marw. Dewisodd Judas Iscariot farw, ond iddo ef yr oedd 
hyny yn bechod, oblegid mai eiddo arall oedd y bywyd a 
ddinystriodd. Bywyd wedi ei dderbyn oedd gan Judas, a’i 
dderbyn dan ymddiried i’w ddefnyddio er gogoniant i’, 
Hwn a’i rhoddodd iddo; ac nid oedd ganddo haw! i’w daflu 
ymaith fel y gwnaeth pan yr aeth ac yr ymgrogodd. Ond am 
ein Harglwydd bendigedig, y mae ef yn berchenog ar ei 
fywyd—ganddo fywyd ynddo ei hun, ac felly awdurdod i’w 
ddodiilawr. Ac yn hyn, yn gystal ag yn ngwirfoddolrwydd 
ei farwolaeth, nid oes neb wedi marw yr un fath ag efe. 

At y ddwy nodwedd a nodwyd, dylid ychwanegu fod 
Crist wedi marw i gyrhaedd amcan neillduol. Nid gorchest 
er ei mwyn ei hun, ac nid damwain anfwriadol wrth gyrchu 
at ndd o bwys, oedd marwolaeth Crist; eithr moddion a 
ddewiswyd; yn bwyllog i gyrhaedd amcan na allasai dim llai 

na hyn ei sicrhau. Gwyddoch oll beth oedd yr amcan hwnw. 
“Diau efe a gymerth ein gwendid ni, ac a ddyg ein 
doluriau; eto ni a’i cyfrifasom ef wedi ei faeddu, ei daro gan 
Dduw, aii gystuddio. Ond efe a archollwyd am ein cam- 
weddau ni, efe a ddrylliwyd am ein hanwireddau ni; cosped- 
igaeth ein heddwch ni oedd arno ef; a thrwy ei gleisiau ef 
yr iachiwyd ni.” Er ein mwyn ni y bu Efe farw; tuag at 
ein hachub ni yr ymdaflodd ef i'r dyfroedd dyfnion. Diau 
fod ei farwolaeth wedi effeithio yn llesol ar y cydfyd; fod y 
blwch enaint a dorodd ar Galfaria wedi perarogli y cread ; 
eto pwreasu iachawdwriaeth i ni oedd amcan neillduol ei 
farwolaeth ryfedd. 

Sylwn yn ail, nad yw profi marwolaeth wedi difa hunandeb 
ei Berson. Iaith un person yw yr holl destyn; iaith un a 
aeth drwy yr amgylchiadau mwyaf eithafol, ac eto sydd 
wedi parhau yr un yn hollol. Dengys dyben uniongyrchol 
Nefariad y geiriau, fod cyfleu y syniad hwn yn rhan ou 
cenadwri. Craffwch ar yr adroddiad a geir yn yr adnodau 
10—16. Yr oedd Ioan yn alltud erlidiedig yn Patmos. Ar 
ddydd yr Arglwydd yr ydoedd yn yr ysbryd, ai feddwl 
wedi ei lyncu i fyny gan bethau ysbrydol. Ar hyn, fe 
glywai lef fawr fel llais udgorn y tu ol iddo, yn dywedyd 
enw y llefarwr ac yn gorchymyn iddo ysgrifenu y geiriau. 
Pan droes i edrych, efe a welai saith ganwyllbren aur, ac yn eu 
canol un tebygi Fab y dyn. Ond yr oedd ei ymddangosiad 
yn ddirlethol o ogoneddus—gwisg laes hyd ei draed, gwregys 
aur ynghylch ei fronau,’ ei ben ai wallt yn wyn fel gwlan, 
can wyned ar eira, ai lygad fel filam dan. Ei draed fel 
pres coeth yn llosgi mewn ffwrn, aii lais fel swn dyfroedd 
lawer. Saith seren yn ei ddeheulaw,—fel modrwy ddiamwnt 
ar ei fysedd—cleddau lym daufiniog yn dyfod allan o' 
enau, a1 wynebpryd fel yr haul yn dysgleirio yn ei nerth. 
Mewn gair, yr oedd yr olwg mor ddycithrol ac annesgrif- 
iadwy ogoneddus, fel y llethwyd natur yr Apostol Ioan, 
ac y syrthiodd wrth ei draed fel marw. Yr oedd Ioan 
wedi ammheu pwy ydoedd ar yr olwg gyntaf, ond yr oedd 


A MARWOLAETH. 127 


y gogoniant ai nodweddai mor ysblenydd fel nas gallai 
gredu ei lygaid ei hun. ‘Ac yn nghanol y saith ganwyll- 
bren un tebyg i Fab y dyn.” Sylwer ar y geiriau, nid 
Mab y dyn a ddywedir, ond un tebyg iddo. Ymddengys 
fel pe buasai y newydd yn rhy dda i fod yn wir. A 
dichon fod a fynai yr ammheuaeth yma rywheth gyda’r 
ofn a barodd iddo syrthio i lawr fel marw. Modd bynag, 
ni adawodd Mab y dyn ei hen gyfaill Ioan ar lawr yn hiv. 
Gosododd ei law ddehau arno, annogodd ef i beidio ofni, 
a mynegodd yn eglur iddo pwy ydoedd. “Nac ofna; myfi 
yw y cyntaf a'r diweddaf,’—sef yr hwn a lefarodd wrthyt 
cyn llesmeirio o honot—‘‘A’r hwn wyf fyw ac a fum farw.” 
Ié, Mab y dyn ydwyf; yr oedd dy ddyfaliad ar y cyntaf 
yn hollol gywir; dy hen gyfaill y buost gynt yn pwyso ar 
ei fynwes, sydd yn ymweled 4 thi. Aethum drwy amgylch- 
iadau rhyfedd er yr adeg hono, eithr yr unrhyw un wyf o 
hyd, ac nid yw marw wedi newid ir mesur lleiaf fy hun- 
andeb personol. Ymddengys fod y syniad hwn o hunandeb 
personol Crist yn gorwedd fel is haen dan holl ddadgan- 
iadau y testyn. 

Mae yn anhawdd bod yn rhy ofalus wrth feddwl a llef- 
aru am amgylchiadau a gweithredoedd y Duw-ddyn, ac i 
gofio yn wastad mai un Person ydyw, serch fod ganddo 
ddwy natur. Gwadu hyn oedd heresi fawr y Nestoriaid. 
Mynent hwy ei fod yn ddau berson. A hawdd yw ymoll- 
wng i dir cyffelyb wrth son mewn arddull boblogaidd am 
rai oi weithredoedd fel yn cael eu cyflawni ganddo fel 
dyn, a’ lleill fel Duw;—cysgu yn y llong fel dyn, a gos- 
tegu y dymhestl fel Duw,—sychedu fel dyn, cyfranu dwfr 
bywiol fel Duw,—newynu fel dyn, a phorthi y miloedd ag 
ychydig dorthau fel Duw,—marw fel dyn a rhoi iawn dros 
bechod fel Duw, ac ymadroddion cyffelyb. Tuedd beryglus 
sylwadau fel hyn ydyw gwneyd Crist yn ddau_berson. 
Dylid bod. yn ofalus i gofio fod pob peth a wnaeth ac a 
ddyoddefodd efe i’w priodoli iddo, nid fel dyn nac fel 
Duw, eithr fel un Person cyfansawdd,—fel Duw-ddyn. 

Rhaid addef na all rheswm dynol amgyffred y modd y mae 
hyny mwy na llawer o ddirgelion ereill nés atom na Pherson 
Crist. Ar bynciau o’r fath ein braint yw derbyn dysgeid- 
iaeth Dadguddiad. Dyrysbwne yw personolaeth béd cyfan- 
sawdd ar bob graddfa. Y mae personolaeth dyn felly, pa 
faint mwy yr eiddo y Duw-ddyn? Ond er cymaint y dir- 
gelwch, y mae yn ffaith a ddysgir gan Grist ei hun. “Yr 
hwn wyf fyw ac a fum farw,” &c. Yr Efe mawr sydd yn 
llefaru, ydyw enwedigydd y berfau oll. 

Heblaw dysgu mai un yw Pen yr eglwys o ran ei ber- 
son, dyry y testyn amlygrwydd mawr i’ ffaith, nad ydyw 
yr amgylchiad o farw wedi ymyraeth gyda hunandeb y ber- 
sonolaeth hono. Ystyr y gair marw yw ysgaru, ac fel y 
mae ei enw felly y mae yntau; ysgara naturiaethau y neb 
a él trwyddo, eithr nid oes ganddo allu i ddifa hunandeb 
ymwybodol neb. Yr un byw yw yr hwn a fu farw, ar 
un yw yr hwn a fu farw ar hwn sydd yn byw yn oes oes- 
oedd. Yr un Duw-ddyn o ran ei Berson,—yr un _ Iesu 
Grist o ran ei swydd—yr un Cyfryngwr trugarog, hoff o 
blant bychain, parod i faddeu ir adyn gwaethaf, yw yn 
awr ag ydoedd cyn marw. Rhéd hunandeb personol trwy 
weithredoedd ac amgylchiadau ei oes gyfryngol, fel yr ym- 
estynai y trosol trwy fodrwyau aur yr arch, neu fel y 
traidd deddf atdyniad fydoedd mater. 

Dysgir yma, yn drydydd, ac yn benaf, nad yw marw 
wedi anmharu adnoddau dihysbydd ei fywyd. ‘Yr hwn wyf 
fyw.” Y mae yr hwn a fu farw, yn bod eto ac yn fyw; 
ie, mwy na hyny, geilw ein sylw at y ffaith y gall fforddio 
byw yn oes oesoedd. ‘Ac wele,” meddai, “byw ydwyf 
yn oes oesoedd ;” nid yw rhuthr ysgarol marwolath wedi 
anmharu dim ar ymadferthoedd tragywyddol ei fywyd. 

Nis gellir ammheu gwirionedd y gosodiad hwn heb 
anghredu cywirdeb hanesyddol y Testament Newydd. Y 
mae y tystiolaethau a gynnwysa.am y bedd gwag fore y ~ 
trydydd dydd—am ymddangosiad Iesu yn fyw ar ol ei 
adgyfodiad, ’r gwragedd, ir dysgyblion, ac i’r pum’ cant 

brodyr ar unwaith,—ei esgyniad i’r nefoedd a thywalltiad 
yr Ysbryd yn ol ei addewid ar ddydd y Pentecost—cen- 
adwri ac ymddygiad yr apostolion ai holl ganlynwyr yn 
sefyll neu yn syrthio gyda’r ffaith fod yr Iesu yn fyw 
ar ol marw. 

Pwy all osod allan werth y gwirioredd hwn? Byw er 
mantais i ni y mae Crist, fel y bu farw. Byw i eiriol 
trosom,—byw i oruwchreoli amgylchiadau y cydfyd i’n Iles, 
ac i fod yn graidd ein diogelwch a’n dedwyddwch dros 
byth. Sylwa yr enwog Andrew Fuller, “y buasai ar y 
gwaredigion gywilydd dangos eu hwynebau yn y nef ar 
draul marwolaeth Crist, oni b’ai ei fod ef yn fyw.” Dafn 
chwerw yn nghwpan llawenydd gwroniaid Trafalgar oedd 
fod bywyd Nelson wedi ei golli yn y frwydr. Mawr oedd 
y llawenydd gynt pan agorwyd y rheilffordd o Lerpwl i 
Manchester, ond taenid prudd-der dros y llawenydd oll 
gan y ffaith dorcalonus fod y boneddwr Huskisson, yr hwn 
a wnaeth gymaint erddi, wedi cael ei ladd ddiwrnod ei 
hagor. Mor werthfawr yw fod Arwr Edom a Bosrah, ac 
agorwr mawr y ffordd newydd i'r nef, yn y frwydr ar ol 
marw, ar ol cael ei ladd ddydd ei hagoriad, eto yn fyw, 
ac yn ymwybodol y gall fforddio byw yn oes oesoedd. 

Ac nid yw y gwirionedd hwn yn llai rhyfedd nag ydyw 
o werthfawr. ‘Ac wele”—‘a syna,” yn ol darlleniad 
William Salesbury. Bu farw llawer heblaw ein Harglwydd 
ni, eithr pwy ond efe all ddyweyd, “Yr hwn wyf fyw ac 
a fum farw? &.” ‘A syna,” Ioan, fy nysgybl anwyl; 
aethum trwy dywydd garw, suddais mewn tom ddofn, 
llifodd dyfroedd mawrion tros fy mhen, eto wyf fyw; er i 
mi gael fy medyddio 4 dyoddefiadau, yfed gwaddod y 
cwpan erchyll, ac ymdaith trwy frwydrau Edom a Bosrah, 
trybaeddu fy nillad mewn gwaed a marw yn yr ymdrech, 
eto wyf fyw; er i gosbedigaeth heddwch miliynau gael ei 
osod arnaf, i’r anfoddlonrwydd Dwyfol ymarllwys yn rhaiadr- 
au ar fy mhen, i ddynion fy maeddu, ellyllon fy rhuthro, 
a hyny pan attaliai y nef ei chymhorth, ac y cuddiai fy 

Nhad ei wyneb oddiwrthyf, eto wyf fyw. Ié, er marw o 
honof, wyf fyw, wyF Fyw. Methodd marwolaeth fy lethu, 
erys adnoddau fy mywyd fel o'r blaen; ac wele byw 
ydwyf yn oes oesoedd. Onid wyt yn synu, Ioan?” Yn 
mhrwydr Hastings rhwng Duc Normandy a Harold, aeth 
y gair ar led fod y Duc wedi cael ei ladd, ac yr oedd ei 
filwyr yn dechreu digaloni. Pan ddeallodd ef hyny, diosg- 
odd ei helm, dangosodd iddynt ei wyneb a gwaeddodd, 
“Yr wyf yn fyw, fy milwyr, a thrwy nerth Duw, myfi a 
orchfygaf hefyd.” Taflai ysbryd newydd i'r fyddin i ddeall 
fod eu blaenor yn fyw; ond byw heb farw oedd efe, ac 
mewn perygl colli y bywyd hwnw ar bob moment. Gall 
Elias y prophwyd ddyweyd, wyf fyw, eithr ni bu efe 
erioed farw; gallai Lazarus un adeg ddyweyd, wyf fyw 
ac a fum farw; eithr nis gallodd yntau un adeg ych- 
wanegu gan ddyweyd, Ac wele, byw ydwyf yn oes oesoedd ; 
canys bu farw drachefn. Ond am Ben yr eglwys, efe a 
all redeg trwy nodau trawsgyweiriol yr adnod, “ A’r hwn 
wyf fyw, ac a fum farw; ac wele, byw ydwvf yn oes oesoedd, 
Amen.” Mynrhai nad yw y gair olafi fod yma. Gadewir ef 
allan o'r cyfieithiad diwygiedig. Nid oes yr amenau ydyw 
hon. Ond a thybio fod gan y gair Amen, awdurdod i gadw 
ei le yn y testyn, yr anhawsder yw penderfynu pwy ai 
Ilefarodd. Ioan, medd rhai; Mab y dyn, medd ereill. Yr 
oedd crefydd yn isel ar y pryd, ac y mae yn debyg nad 
oedd neb arall a ddywedai Amen. Os priodolir ef i Fab 
y dyn, ei neges yma ydyw cryfhau y dadganiad fel pe 
buasai llawnderoedd bywyd yn rhuthro allan dros ymylon 
ei Berson Anfarwol, 1 arwyddo nad oedd marwolaeth wedi 
anmharu ei ymadferthoedd tragywyddol i'r mesur lleiaf. 
Dyma, fy ngwrandawyr, hanes profiad personol Pen yr 
eglwys c farwolaeth. Aeth trwyddo yn gyflawn, gWyr am 
bob cilfach yn y glyn, rhoddodd ei droed ar bob careg yn 
yr afon, a threuliodd ran o dridiau i edrych o'i gwmpas 
nes Ilwyr adnabod y diriogaeth ddyeithr. Y mae yn Gyfaill 
cyfarwydd i arwain ei bobl trwodd. Y mae y profiad a 

gafodd wrth farw yn ei feddiant o hyd, oblegid parhaodd ei 
hunandeb yr un. Agorodd dwnel trwy fynydd tywyll marw- 
-Olaeth o'r naill dir y bywyd ir llall. Ac y mae ei brofiad 
ef yn eglurhad ar eithaf marwolaeth i ddifodi ac ysgaru. 
Cafodd marwolaeth bob mantais arno ef; ond methodd 
ei niweidio—y mae heddyw mor fyw ag y bu erioed. 


II. 


Er AWDURDOD SwWYDDOGOL DROS FARWOLAETH. 

“Ac y mae genyf agoriadau uffern a marwolaeth.” ‘“ Agor- 
iadau,” yn ol Salesbury, allweddau—offerynau i gau ac agor 
celoiau. Arferir y gair yn y Bibl i ddynodi awdurdod swydd- 
ogol. Yn Luc xi. 52, sonir am “‘agoriad gwybodaeth;” yn 
Matt. xiv. 19, am ‘“agoriadau teyrnas nefoedd;” ac yn y 
testyn am “agoriadau uffern a marwolaeth.” Y meddwl yn 
ddiau yw, seliau swydd, awdurdod swyddogol. 

Awdurdod wedi ei derbyn gan y Tad yw hwn, fel pob 
gallu arall sydd gan Grist fel Cyfryngwr. Arferai yr 
Iuddewon ddal mai gan Dduw yn unig y mae agoriad ped- 
war o bethau, sef allwedd bywyd, allwedd y cymylau gwlaw, 
allwedd ymborth, ac allwedd marwolaeth, Ond y mae 
agoriadau pob awdurdod ar y ddaear ac yn y nefoedd wedi 
cael eu rhoddi i Iesu Grist, o herwydd ei fod yn Fab dyn. 

Rhoddwyd yr awdurdod iddo fel gwobr aim ei waith 
eyfryngol, yn gystal ag fel moddion trwy yr hwn y dwg i 
ben ei amcanion cyfryngol. Gallu wedi ei ennill, ai ennill 
trwy farwolaeth, yw yr awdurdod sydd gan Grist ar farw- 
olaeth ac uffern. Bu farw i orchfygu marwolaeth. 

Y mae yr awdurdod hwn a gafodd gan y Tad, fel gwobr 
am ei waith, yn un hollol a llwyr. Ganddo ef y mae yr 
agoriadau. Gall wneuthur a fyno, cau neu agor, agor neu 
gau ; ac y mae ei benderfyniad ef yn derfynol,—y mae yn cau 
ac nid yw. neb yn agor, yn agor ac nid yw neb yn cau. 

Ac yn ei law ef y mae awdardod felly tros bob peth ; 
teyrnas defnydd, yn fwnan, llysiau ac elfenau; teyrnas 

bywyd afresymol, yn ymlusgiaid ac anifeiliaid, adar a physg; 

teyrnas bodaeth resymol, yn ddynion ac angylion, da a drwg. 

Ond yn y testyn, amcan yr hwn ydyw arddangos perthynas . 
Pen yr eglwys 4 marwolaeth, fe gyfyngir yr olwg a gymerir 

ar diriogaethau ei awdurdod at ran o honynt. 

Dysgir ni, ymlaenaf, fod gan Ben yr eglwys awdurdod dros 
farwolaeth. Yr ydych wedi sylwi, ond odid, ar y trawsleol- 
iad a wneir yn y cyfieithiad diwygiedig, yn lle darllen 
“uffern a marwolaeth,” dodir y gair marwolaeth yn gyntaf, 
ar gair a gyfieithir uffern yn olaf. Dywedir mai yn ol y 
drefn hon y ceir hwynt yn yr ysgriflyfrau uwchaf eu 
hawdurdod. A dyma drefn resymegol pethau, os edrychir 
arnynt o safle y byd yma; marwolaeth i ddechreu, ac yna 
Hades, lle y mae marwolaeth yn arwain iddo. 

Y mae yr awdurdod dros farwolaeth a briodolir iddo 
yma, yn cynnwys mai efe a bia gadwriaeth porth y byd 
arall, y gall osod terfyn pryd y myno ar fywyd pob dyn 
ai ollwng trwodd iddo. Yn ei law ef, gan hyny, mae ein 
bywyd a’n hamserau. Mae yr awdurdod dros farwolaeth, 
yn yr ystyr yna, yn awdurdod dros fywyd hefyd. Negid- 
ydd bywyd yw marwolaeth, fel y mae tywyllwch i oleuni; 
ac y mae llywodraeth dros y naill yn cynnwys llywodraeth 
dros y ddan. 

‘“‘Marwolaeth” yw yr enw sydd genym ar y porth rhwng 
amser a thragywyddoldeb, y fynedfa o farwol i anfarwol 
fyd. Trwy hwn yr 4 pawb i'r byd arall, dyma ffordd yr 
holl ddaear i dragywyddoldeb. 

Ffaith adnabyddus a digon rhyfedd yn hanes y byd hwn 
yw, fod gyrfa ymfudiaeth er ys oesoedd lawer tua’r Gor- 
Newin. O Asia y daeth tadau y cenedloedd Ewropaidd i 
boblogi ein cyfandir ni yn ngorllewin yr hanner cylech yma 
ir ddaear. Ymfudo ar hynt orllewinol o fynyddoedd y 
Caucasus wnaeth yr hen Frythoniaid, boncyff poblogaeth yr 
Ynysoedd Prydeinig. Ac i'r Gorllewin, yn wrthwyneb i’r_ 
Gulf Stream, y mae rhedfa ymfudiaeth y blynyddau diwedd- 
af, o Ewrop i America, ac yn America or Dwyrain i’r Far 

West, a thrachefn o America i Japan, a thybio fod yu 
ddaearyddol gywir son am Japan yn y Gorllewin. Wrth 
gwrs, mae hanes poblogaidd Awstralia a dyfodiad y Chine- 
aid ir Talaethau Unedig, a rhai leoedd eraill, yn eithriad ; 
ond y rheol yw fod tynfa ymfudiaeth er ys oesoedd yr un 
ffordd o'r dwyrain tua’r gorllewin. 

Y mae amrywiol byrth ar y ddaear trwy y rhai y goll- 
yngir llifeiriant yr ymfudiaeth hwn. Porth mawr Ewrop 
yw afon Lerpwl; yma y daw Germaniaid, Hungariaid, 
Scandinaviaid, ac ereill o genedloedd y Cyfandir. I’r afon 
hon y daw llongau byd yr ochr draw i gyrchu yr ymdeith- 
wyr. Y porth rhwng Dwyrain a’r Gorllewin yn y Talaeth- 
au Unedig yw Omaha, ar lan afon y Missouri. Un rheil- 
ffordd, dro yn ol beth bynag, oedd dros y Mynyddoedd 
Creigiog, a hono yn sengl; yno y mae yr holl ffyrdd yn 
cydgyfarfod.. Porth mawr y Gorllewin pell am Japan a 
China yw y Golden Gate yn San Francisco. Mawr yw y 
cyrchu trwy y pyrth hyn bob dydd.  Eler i lawr at afon 
Lerpwl pryd y myner, pacio, ffarwelio, ac ymfudo mawr 
sydd yn myned ymlaen. 

Ond pwynt eithaf ymfudiaeth pob dyn yw tragwyddoldeb. 
Dyna Far West terfynol pawb. Ni cheir gorphwysdra nes 
cyrhaedd yno. 


‘‘T arall fyd y’m ganwyd, 
I arall fyd ’r wy ’n myn’d.” 


Cychwynodd pob un o honom tuag yno y dydd y ganed 
ef; un porth sydd i ollwng drwodd, ac enw y porth hwnw 
yw marwolaeth, Tuag at hwn, y mae rheilffordd pob 
bywyd dynol yn cyfeirio; i afon marwolaeth y daw llongau 
mawr tragywyddoldeb i gyrchu yr ymfudwyr. A mawr y 
trafaelio sydd drwyddo. Y mae enaid yn myned drwy y 
porth am bob tic ar yr awrlais acw—tair mil a chwe’ chant 
er ys pan wyf yn y pulpud. Y mae agents o bob math 
drwy wlad a thref yn cychwyn dynion i’ daith—rhyfel- 
oedd, longddrylliadau, newyn, damweiniau o bob math, 

clefydau a henaint. Ar ol i bob goruchwyliwr fethu, mae 
henajnt yn sicr o'i néd. Pe gallai un o honoch sefyll wrth 
ddrws angeu i weled beth sydd yn myned ymlaen yno, y 
fath olygfa a gaffech! Y fath brysurdeb—dattod cylymau, 
trefnu paciau, ffarwelio 4 chyfeillion, ochain, wylo, grudd- 
fan, gwaeddi. Byddai awr yn y fath le yn ddigon i wall- 
gofi Solomon o ddyn. 

Ond gwrando, Seion, dy Briod di bia y ferry, yn ei law 
ef mae yr agoriad i gau neu agor, agor neu gau, fel y 
gwel yn dda. Nid oes yr un érain or tir yn dadlwytho 
heb ei genad ef, nar un llong or byd arall yn byrddio 
ymfudwr heb iddo ef yn gyntaf ei ollwng trwodd. Ni 
allasai tin Smithfield losgi y merthyron, mwy nar tri Ilanc, 
heb ei ganiatad ef; na holl feddygon y ddaear estyn awr 
ar einioes yr annuwiol mwy nar eiddo Deifes pan eilw 
Crist am ei enaid i dragywyddoldeb. Ganddo ef y mae 
agoriadau marwolaeth. 

Craffwch yn ail, fod awdurdod Pen yr eglwys yn cyrhaedd 
dros y byd anweledig, ’r hwn y mae marwolaeth yn borth. 
“Ac y mae genyf agoriadau . .. uffern.” Hades yw y 
gair a gyfieithir yma yn uffern. Defnyddiwyd y gair ar y 
cyntaf, yn gyfystyr 4 Pluto y Lladinwyr, i ddynodi duw y 
byd oddidanodd; ac yna daeth i gynnrychioli y byd anwel- 
edig. Cluda dair ystyr wahanol yn y Testament Newydd. 
Arferir ef weithiau am y bedd, bryd arall am uffern, a 
phryd arall am y byd anweledig yn gyffredinol. Rhodder 
yr ystyr a fyner iddo yma, ac erys y gosodiad gyda golwg 
ar awdurdod Crist yn wirionedd o hyd. Y mae ganddo 
awdurdod ar y bedd. Efe sydd yn cau y bedd ar gyrff ei 
anwyliaid, ac nid yw neb yn agor; gorweddant mewn dy- 
ogelwch perffaith, cysgant eu hin yn dawel hyd amser codi, 
ac nid oes dim a ddichon eu drygu na’u deffro hyd nes y 
gwelo efe yn dda, Efe hefyd fydd yn agor yn y dydd 
diweddaf, a hwy a ddeuant allan heb lesg na chlwyfus yn 
eu plith. Pan egyr efe borth y bedd, ni ddichon neb ei 
gau. Khaid i fedd-feini trymion ac eirchblygion plwm roddi 

ffordd, i loriau ceryg eglwysydd, muriau a sylfeini hen ges- 
tyll ymagor, rhaid i ogoféydd dyfnion y tir a gwaelodion 
euddiedig y mér roddi i fyny eu meirwon, pan deifl efe 
ddorau rhydlyd y bedd yn agored. Yn ei law ef y mae 
allwedd y bedd byth er pan y bu ynddo yn garcharor. Ar 
foreu y trydydd dydd, 


“ Gostyngodd Angeu ger ei fron, a rhoes 
Agoriad pyrth y Bedd o fewn ei law, 
Gan ei gyfaddef yn Orchfygwr, ac 
Yn Frenin bywyd. Yna llefai ’r Mab: 
Byw ydwyf, a byw fyddaf yn oes oesoedd, 
A phawb a gredant ynof fi gant fyw! 
Oangeu! P’lemae’th golyn? Uffern! P’ le 
Dy fuddugoliaeth? Tawodd: aeth yn mlaen: 
Ac Angeu, gan gyfaddef fod ei gosb 
Yn gyfiawn am ei hyfdra, blygodd ar 
Hi lin, ac ai haddolodd. Esmwythaed 
Hi friw: ond eto marw, marw mae, 
A marw wnaiff, a’i hen ysgerbwd du, 
Tu cefn i’r Duwdod gleddir ddydd a ddaw. 
GOLYDDAN. 


Neu os golygir mai uffern yw ystyr y gair Hades yma, 
yn ei law mae agoriad y lle ofnmadwy hwnw. Efe sydd yn 
sicr yn agor ei borth, ac yn gorchymyn y carcharorion 
trwyddo pan y gwelo yndda. ‘“ Paham na ofna ei elynion ? 
Oblegid y mae agoriadau y carchar yn ei law bob moment ; 
gall roddi tro yn yr agoriad,” fel y dywed y diweddar Parch. 
Edward Morgan, “pryd y myno, nes y bydd y gelynion, 
trwy y farwolaeth gyntaf, yn ngafael yr ail. Ar y érap-door 
y maent yn ymfawrygu yn ei erbyn, y mae uffern yn ym- 
gynhyrfu odditanynt, a dim ond rhoddi un tro yn yr agor- 
iad, byddant ynddi ar unwaith.” A pan gauo efe arnynt 
yn y pwll diwaelod, nid oes neb a ddichon agor iddynt 
yn oes oesoedd. 

Neu rhodder ystyr eang a phen-agored i'r gair i ddynodi 
y byd anwéledig, efe yw Brenin tiriogaeth bywyd a marw- 
olaeth, nefoedd ac uffern. Byd dyeithr iawn i ni yw tra 

gywyddoldeb, ac y mae y drychfeddwl o fyned iddo ein 
hunain yn taenu arswyd dros y galon ddewraf, hyd nes y 
cofir yn llaw pwy y mae yr agoriadau. Flynyddau yn ol, 
ar y “City of Antwerp,” yn croesi y Werydd am Daleithiau 
Unedig America, yr oedd yimhlith llawer ereill, un bachgen 
ieuanc, bychan 0 faintioli, a thra ieuengaidd yr olwg arno oi 
oed ; teithiai wrtho ei hunan, heb gar na chyfaill yn gym- 
deithion iddo. Ac er nad oedd ganddo na hanes Ile na’r wy- 
bodaeth leiaf am ei ddyfodol yn y wlad fawr hono, edrychai 
yn fwy calonog a siriol na neb oedd ar y bwrdd. Pan 
ddechreuwyd ymddyddan 4g ef, buan y daeth yr esboniad 
ir golwg. ‘“O na, nid oes genyf hanes le, nac adnabydd- 
iacth o'r wlad, ac nid wyf yn gofalu ynghylch fy nyfodol 
ynddi, oblegid y mae fy nhad yno er ys blwyddyn a han- 
ner, ac mewn lle da; efe sydd yn trefnu pobpeth; efe a 
ddanfonodd am danaf fi, a dalodd fy nghludiad, ac a ddaw 
im cyfarfod pan laniaf yn hafaun New York.” Ac yr oedd 
yn barod i ddawnsio ar y dee. 

Ar ei fordaith, y mae y Cristion sydd yn yr odfa hon, 
tua byd na Wyr nemawr ddim am dano. Ni fu ynddo 
erioed o'r blaen, ac ni welodd neb arall fu yno yn byw. 
Trwsgl ydyw yn yr iaith, ac ni Wyr ond ychydig am arfer- 
ion y preswylwyr; eithr nac ofned, y mae ei Dad yno yn 
byw, ac y mae ei Frawd hynaf yno hefyd, ac yn meddu 
pob awdurdod drosto. Efe yw Joseph y wlad, yn ei law 
ef mae agoriad yr holl drysorau, efe bia yr awdurdod i 
ddanfon am ei gyfeillion ato pryd y myno, a gofala am 
ddyfod i’w cyfarfod yn nés yma na’r ochr draw, i’w croes- 
awu ir wlad dda. 

Y pwne mawr, anwyl wrandiwyr, yw bod yn ffafr Pen 
yr eglwys cyn gadael y fuchedd hon. Chwychwi, rai rhwym 
yn maglau anwiredd a phechod, brysiwch ato; deuwch ato 
yn awr. Mae agoriad aur trugaredd heddyw yn ei law; 
gall sicrhau i’r tynaf ei gadwyn, dragywyddol ryddhad. Amen. 


XOOXEEE: 

“Dos, bwyta dy fwyd yn lUawen ac of dy win 4 chalon hyfryd : 
canys yn awr cymeradwy gan Dduw dy weithredoedd. 
Bydded dy ddillad yn wynion bob amser; ac na fydded 
diffyg olew ar dy ben. Dwg dy fyd yn Uawen gydwth wraig 
anwyl holl ddyddiau bywyd dy oferedd, y rhai a roddes efe 
a ti dan yr haul holl ddyddiau dy ofercdd : canys dyna dy 
ran di yn y bywyd yma, ac yn dy lafur a gymeri dan yr haul. 
Beth bynag a ymafael dy law ynddo vw wneuthur, gwna 
Wth holl egni- canys nid oes na gwaith, na dychymyg, na 
gwybodaeth, na doethineb, yn y bedd, Ue yr wyt ti yn myned. 
Mi a drowis ac a welais dan haul, nad yw y rhedfa yn 
eiddo y cyflym, nar rhyfel yn eiddo y cedyrn, nar bwyd 
yn eiddo y ‘doethion, na chyfoeth yn eiddo y pwyllog, na 
Lafr yn eiddo y cyfarwydd; ond amser a damwain a 
ddyguydd iddynt oll. Canys ni eyr dyn chwaith ev amser ; 
fel y pysgod a ddelir Vr rhwyd niweidiol, ac fel yr adar a 
ddelir yn y delm,; felly y delir plant dynion yn amser 
drwg, pan syrtio arnynt yn ddisymuth.” —PREGETHWR 
Ix, 7—12. 


gee crynodeb yn ngeiriau y testyn o genadwri gyff- 
redinol holl lyfr y Pregethwr. Y genadwri hono yw 
dysgu ac annog dynion i wneuthur y goreu o gyfleusderau y 
bywyd hwn fel y mae,—ei gyfleusderau i fwynhdu yn 
gystal a’i gyfleusderau i lafurio,—ac 1 wneuthur y cwbl 
yn ofn Duw a chyda golwg ar ddiwedd bywyd a dydd barn. 

Cydnebydd y pregethwr fod gan fywyd ei anhawsderau 
ai ddirgelwch ; ond serch hyny, ac i fesur o achos hyny, 
mai doethineb yw gwneyd y goreu o hono. Nid ymollwng 

o dan ei siomedigaethau, nid ymattal oddiwrth ei gysuron, 
nac ,.ymgolli yn nghanol ei foethau ai ddirgelion ; eithr ym- 
gymmodi ar cyntaf, mwynhdéu yr ail ac ymgodi uwchlaw 
hudoliaethau yr olaf, trwy gadw golwg sefydlog ar Dduw 
yr hwn a ddwg bob gweithred i farn—mewn gair, gwneuthur 
y goreu o fywyd fel y mae. 

Dyweder a fyner gan ddosbarth o esbonwyr am anghyd- 
lynedd gwahanol ranau y llyfr hwn; fel y gwél y ddarllen- 
ydd pwyllog mae egwyddor o unoliaeth yn rhedeg drwyddo, 
a phob rhan o hono wedi ei gyfleu yn ngoleuni cynllun o 
drefn a dosbarth. Ceir ynddo bedwar o adranau amlwg, 
ac wrth eu nodi, goddefwch i mi hefyd alw eich sylw at 
yr allwedd sydd ymhob rhan yn dynodi lle y mae y drws 
yn agor. 

Mae yr adran gyntaf yn cynnwys y ddwy bennod gyntaf, 
a cheir yr allwedd yn yr adnod ganlynol: ‘ Nid oes daioni 
mwy 1 ddyn, nag iddo fwyta ac yfed, a pheri i'w enaid 
gael daioni o'1 lafur. Hyn hefyd a welais, mai o law Duw 
yr oedd hyn.” Pen. ii. 24. 

Ymestyna yr ail adran o ddechreu y drydedd bennod 
hyd*derfyn y nawfed adnod o’r chweched bennod: a cheir 
hyd ir un allwedd mewn amrywiol leoedd, megys yn yr 
adnodau canlynol: Pen. iii. 12; pen. iii, 22; pen. v. 18. 

Dechreua y drydedd adran gyda’r ddegfed adnod yn y 
chweched bennod, a therfyna gyda phgmthegfed adnod yr 
wythfed bennod. Ceir allwedd i’r rhan hon yn y geiriau 
hyn: “Yna mi a ganmolais lawenydd, am nad oes dim 
well i ddyn dan haul, na bwyta ac yfed, a bod yn llawen; 
canys hyny a lyn wrth ddyn o'i lafur ddyddiau ei fywyd, 
y rhai a roddes Duw iddo dan yr haul.” Pen. viii. 15. 

Ac y mae y bedwaredd adran yn cymeryd i fyny weddill 
y llyfr. Pen. viii. 16—xii. 14. Ceir yr allwedd berthynol 
ir rhan hon, yn y geiriau adnabyddus: “Gwna yn llawen, 
Wr ieuanc, yn dy ieuenctyd, a llawenyched dy galon yn. 
nyddiau dy iewenctyd; a rhodia yn ffyrdd dy galon, ac yn 
ngolwg dy lygaid; ond gwybydd y geilw Duw di i farn am 

hyn oll.” Pen. xi. 9, Edrychir ar yr adnod hon, weithiau, 
fel gwawdiaith ; eithr o graffu ar yr adnod sydd ar ei hol, 
“Am hyny bwrw ddig”—ymyl y ddalen, dristwch—canfyddir, 
dybygid, nad oes sail deg ir cyfryw olygiad. Amnnogaeth 
sydd yma ir gr ieuanc fod yn llawen, ond i wneuthur 
hyny yn ysbryd dyn yn cofio y farn a fydd. Mewn gair, 
gwers fawr yr holl lyfr yw mai dyledswydd a doethineb 
uchaf dyn ydyw defnyddio cyfleusderau bywyd. 

Cwynir gan rai, fod y llyfr hwn yn fydol (secular) iawn 
ei dén. Mewn un ystyr, rhaid addef ei fod felly, sef yn 
yr ystyr o fod yn cyfyngu sylw y darllenydd bron yn 
hollol “at yr hyn sydd dan yr haul,”—y bywyd presennol. 
Yehydig yw y sylw a rydd i fyd arall a sefyllfa ddyfodol. 
Nid oes air ynddo am nefoedd nac uffern, angelion da na 
drwg, nac am adgyfodiad y meirw. Ond y mae yr awdwr 
yn hollol gydnabyddus gyda gwybodaethau, pleserau a 
helyntion y byd hwn. Nid mynach na meudwy, yn barnu 
bywyd cyn ei weled, yw y Pregethwr hwn; eithr dyn ym- 
arferol oedd wedi gweled yr holl weithredoedd a wnaed 
dan yr haul, a’u hadnabod yn drwyadl. Ac yn hyn, sef 
mewn gweled bywyd drosto ei hun, mor bell ag y gellir 
ei weled heb bechu, da fyddai fod gan y Pregethwr hwn 
lawer o olynwyr. 

Ond yn yr ystyr gyffredin a roddir ir gair, nid yw y 
rhan yma o Air Duw yn llyfr bydol; am y rheswm ei 
fod yn gynnyrch dyn duwiol oedd yn adnabod y byd. Ai 
Solomon yw yr awdwr, ai ynte rhywun arall; ac a oedd 
yr awdwr, pwy bynag ydoedd, yn dduwiol pan roddes ei 
fryd ar geisio a chwilio trwy ddoethineb am bob peth a 
wnaed dan y nefoedd, nid yw o gymaint pwys; hyn sydd 
amlwg, sef ei fod dan lywodraeth gwir dduwioideb pan 
yn trefnu ffrwyth ei ymchwiliadau yn y llyfr hwn. Cyd- 
nebydd fodolaeth Duw fel ffaith ragdybiedig, ac y mae yn 
cyfeirio at ei lywodraeth dros bob peth yr un mor ddiam- 
mheuol ; ac nid oes ball ar ei ymhyfrydiad yn ei ddoethineb 
ai gymwynasgarwch. Dysy y darllenydd hefyd fod dyn 

wedi deilliaw oddiwrth Dduw, yn dybynu ar Dduw, yn 
gyfrifol i Dduw, ac ar derfyn bywyd fod ei ysbryd yn 
dychwelyd at Dduw yr hwn aii rhoes ef. Tra nad yw y 
gair Duw i’w gael unwaith yn Llyfr Esther, ceir yr enw 
rhagorol yn y llyfr hwn, namyn tri, ddeugain o weithiau. 
Gallai yr awdwr ddyweyd fel Dafydd, ‘“Gosodais yr 
Arglwydd yn wastad ger fy mron.” Er ei fod yn ddystaw 
am gyflwr yr enaid ar ol marw, ac na ddywed ddim am 
yr hyn sydd ar ol y farn dragywyddol, nis gellir darllen 
adran o hono heb deimlo fod marw a’ farn yn cael eu dal 
yn sefydlog o flaen ei feddwl. Ac yn ngoleuni yr ystyr- 
iaeth fod marwolaeth yn terfynu bywyd, a dydd barn yn 
dylyn bywyd, mae yr awdwr yn annog ei ddarllenydd i 
wneuthur y goreu o fywyd fel y mae, a thra y parhao. 
Gwneuthur hyn yn y ffordd iawn, ac yn ngrym y cymhellydd 
priodol, ydyw prif ddaioni a holl ddyled dyn. Dyma swm 
y cwbl a glybuwyd yn y lIlyfr; ac os esgeulusir hyn, nid 
yw bywyd amgen na gwagedd a gorthrymder ysbryd. A’r 
mater yma, yn cael ei gyfleu mewn cylch bychan, ydyw 
gwers fawr geiriau y testyn, sef 

Y DDOETHINEB 0 WNEYD Y GOREU O GYFLEUSDERAU 
BYWYD. 

Y mae hon yn athrawiaeth iachus ac Ysgrythyrol; ond 
dylid bod yn ofalus i’w harfer heb ei chamarfer. Tuag at 
gyrchu at y cyfryw amcan, ymdrechaf ei hegluro ai har- 
gymhell, dan ddau benawd, sef y pa fodd, ar paham. 


PA FODD Y GELLIR GWNEYD Y GOREU 0’R BYWYD HWN ? 

Dyma ofyniad o bwys. Merthrined y pregethwr a’i 
wiandawyr ddifrifwch meddwl wrth ystyried cynnwysiad 
yr atebiad a geiriddo yn y testyn. Darllener yr adnodau 
7—10 gyda gofal a phwyll. Dichon y gellir eu crynhoi 
mewn pedwar o osodiadau. 

1. Ffurfio perthynas ffafriol gydag Arglwydd bywyd. 

“Canys yn awr cymeradwy gan Dduw dy weithredoedd ” 
Wrth ddyn duwiol y llefarir geiriau fel hyn. Nid oes 
neb arall yn gymeradwy gan Dduw, ac nid oedd yntau 
felly nes cael ei achub. ‘“Canys yn awr,”—ar ol dy achub 
—cymeradwy gan Dduw dy weithredoedd.” Bod yn 
dduwiol ydyw y gorchwyl cyntaf tuag at wneuthur y goreu 
o fywyd, ac ammod sylfaenol pob mwyniant a gorchwyl 
arall a berthyn i fywyd. Pa beth sydd yn gynnwysedig 
mewn bod yn dduwiol? Bod mewn cymmod gyda Duw,— 
cael ein creu o'r newydd ar ddelw Duw, a byw yn hollol 
i wneuthur ei ewyllys. Ceir y fendith gyntaf trwy faddeu- 
ant pechodau; effeithir yr ail trwy adgenedliad yr Ysbryd 
Glan; a gwneir yr olaf trwy arwain bywyd sanctaidd. Yr 
ammodau ar du y dyn ydynt edifeirwch, ffydd ac ufudd- 
dod, a cheir pob cynnorthwy anghenrheidiol i’w cyflawni yn 
Ngair a chan Ysbryd Duw. Pan eu cyflawnir derbynir y 
bendithion cysylltiedig, a gwneir pechadur yn dduwiol. Ar 
ol cael dy wneyd yn dduwiol, fy nghyfaill, ti a elli ryngu 
bodd Duw; mewn geiriau eraill, ‘“canys yn awr cymer- 
adwy gan Dduw dy weithredoedd.” 

Dywed un awdwr, mai un o nodweddau y llyfr hwn 
ydyw mai llyfr i ddyn fel dyn yw; nid llyfr i Iuddew na 
Chenedl-ddyn, i bechadur nac i sant, ond i ddyn. Yr wyf 
yn eithaf boddlawn ir syniad yna, ar un ammod, sef ar 
y dybiaeth fod yn anmhosibl bod yn ddyn, yn _ ystyr 
uwchaf y geir, heb fod yn dduwiol. 

Ffurfio perthynas ffafriol gydag Arglwydd bywyd—bod 
yn dduwiol—yw y cam cyntaf tuag at wneuthur y goreu 
o gyfleusderau bywyd. 

2. Mwynhiu cysuron cyfreithlawn bywyd. 

Adn. 7, 8 a 9. Mae gan ddyn gyfaddasrwydd cynhenid 
i fwynh4u, ac i fwynhau cysuron y bywyd sydd yr awr- 
hon. Dysg y testyn ei fod i wneuthur hyn. 

Yn mlaenaf trwy feithrin tymher ddedwydd a siriol, neu 
yr hyn a elwir yma—‘“‘Calon hyfryd.” Nis gellir mwynhau 

dim, os na feddir tymher siriol. Y mae cyflwr y dymher 
fel y, gwydr lliwiedig yn gosod ei arlliw ar bob peth on 
deutu. ‘Calon iach yw bywyd y cnawd; ond cenfigen”— 
hen dymher anfoddog—‘“a bydra yr esgyrn.” Diar. xiv. 10; 
Diar. xv. 13; Diar. xy. 15; Diar. xvii. 22; Diar. xxv. 20. 
Y mae natur dda yn hanfodol tuag at allu mwynhau bywyd, 
Yr afrywiog ei dymher a gas& glywed yr adar yn canu, ond 
ir siriol ei ysbryd, megys ir newynog, pob peth chwerw 
sydd felus. Calon hyfryd a argymhellir yma, ac nid 
chwerthiniad yr ynfyd neu ysgafnder cellweirus y pleser- 
ddyn: gwir sirioldeb hunanfeddiannol yn cyfodi oddiar 
deimlad dwfn o ddedwyddwch meddwl. Y mae meith- 
rin tymher felly yn ganiataol, ie, yn ddyledswydd. 
“Byddwch lawen yn wastadol,” ebe Paul yr Apostol. 
Dylem fwynhau crefydd, ac nid hyny yn unig, ond mwyn- 
hau pob peth arall sydd gyfreithlawn, ac ymarfer ein 
hunain mewn sirioldeb. Gellid tybio mai syniad rhai pob] 
am fwynhau bywyd ydyw lluchio a thaflu, gwgu a gwreich 
ioni, ac amlygu holl briodoleddau tymher ddrwg, heb gofio 
fod hyny yn diraddio ei natur foesol, yn cythryblu y 
gydwybod, yn bylchu defosiynedd crefyddol, ac yn gwneuth- 
ur y person yn bla ar gysuron pobl eraill. Fel dyled- 
swydd wrthi ei hun, yn gystal ag fel ammod mwyniant 
bywyd yn gyffredinol, doeth ynom ydyw cyflawni cynghor 
Solomon trwy feithrin “calon hyfryd.” 

Yr ydym i fwynhau cysuron bywyd, yn ail, trwy gyfran- 
ogi yn briodol oi drugareddau. Yn ei lythyr cyntaf at 
Timotheus ysgrifenodd Paul y geiriau croewon hyn, “Yr 
hwn sydd yn helaeth yn rhoddi i ni bob peth i'w mwyn- 
hau.” Yr un athrawiaeth sydd yn y testyn; fel pe dywed- 
asai y gWr doeth, “Y mae genyt fwyd, dos a mwynha 
ef; gwinllan, dos a gwna yn fawr 0 honi; bydded dy ddi- 
wyg yn drwsiadus a glanwedd; neu yn hytrach, fe allai, 
bydded dy ddillad yn wynion bob amser i arwyddo llawen- 
ydd gwastadol dy galon.” Arferai y dwyreinwyr wisgo 
dillad gwynion yn eu gwleddoedd a’u gwyliau llawen, 

ac ui byddai diffyg olew—arwyddlun llawenydd fyth—ar 
y pen. 

At hyny, yr ydym i fwynhau cysuron bywyd, yn y tryd- 
ydd lle, trwy beri a mwynhau cysuron teuluol. Darllener y 
nawfed adnod, ‘Dwg dy fyd yn llawen gyda’th wraig 
anwyl.” Nid oedd Solomon yn gwahardd priodi, ond yma 
yn anghefnogi mewn athrawiaeth yr hyn a wnaeth yn ber- 
sonol mewn ymarferiad, sef amlwreiciaeth. Edrychir ar 
ffurfio y cylch teuluol fel un o hanfodolion mwyniant byw- 
yd; ac fod yn ddyledswydd ar y penteulu ranu ei gysuron 
_ gydag aelodau y teulu, yn enwedig gydai wraig. Yn oes 
Solomon, pryd yr edrychai dynion ar eu gwragedd a’u 
plant fel caethion yn hytrach nag fel cymdeithion cydradd- 
ol iddynt eu hunain fel y gwnawn ni, yr oedd y cyfar- 
wyddyd hwn yn cynnwys mwy o lawer nag a welir ynddo 
ar yr olwg gyntaf. Ei ysbryd, modd bynag yw, y dylai 
dyn fod yn haelfrydig yn ei fwyniannau; yn hytrach na 
chadw pob peth difyr iddo ei hunan, fod iddo gymeryd ei 
deulu, yn enwedig ei wraig, i fewn i'w cydfwynhau 4g ef. 

Yn awr, os meithrinir tymher hyfryd,—os cyfranogir yn 
briodol o drugareddau naturiol bywyd,—ac os mwynheir 
hwynt ar egwyddor anhunanol gyda’n teuluoedd a’n han- 
wyliaid, fe gyflawnir genym ran arall o gyfarwyddyd y 
Pregethwr, gyda golwg ar wneuthur y goreu o gyfleusderau 
bywyd. 

3. Iawn gyflawni Dyledswyddau Bywyd. 

Craffwch ar y ddegfed adnod :—“ Beth bynag a ymafael 
dy law ynddo i’w wneuthur, gwna 4th holl egni.” Ni 
ddylai neb foddloni ar fwynhau yn unig, ond ymroddi i 
weithio hefyd ;—gweithio ar corff ac 4r meddwl. Gosod- 
wyd Adda, cyn pechu o hono, i lafurio yn gystal ag i 
gadw yr ardd; ac ar ol iddo bechu fe adawyd y fendith 
hon yn ei feddiant ef ai blant hyd y dydd heddyw. Pan 
ymddangosodd yr Ail Adda ar y ddaear, efe a ddaeth nid 
i'w wasanaethu ond i wasanaethu. A phan ddaw angelion 
i awyrgylch ein byd ni, onid ysbrydion gwasanaethgar 

ydynt hwy oll? Dylai pawb weithio mewn rhyw gylch neu 
gilydd, os nad yw babanrwydd, henaint, neu afiechyd yn 
eu hanalluogi. Y mae llafur yn hanfodol fel ammod cyn- 
nyrchiol trugareddau bywyd; nis gellir bwyta bara heb ei 
gael, na’i gael heb i rywun lafurio; nac yfed gwin heb ei 
wneyd, ac i rywun blanu gwinllan a gofalu am ei ffrwyth. 
Wrth dir llafur y mae y brenin yn byw; a theg yw fod 
i bawb sydd yn bwyta, weithio am dano, yn ol ei allu. 
Rheol y Bibl ar hyn yw, “Yr hwn na fynai weithio na 
chai fwyta chwaith.” 

Rhagdybia y testyn fod bywyd yn darparu gwaith ar 
gyfer pawb, ac yn rhoddi cyfleusdra i'w gyflawni. Gwers 
fawr y drydedd bennod o'r llyfr hwn yw fod amser i bob 
peth. Hen esgus y diog ymhob oes yw diffyg amser; ond 
fe chwelir ef gan Solomon i bedwar gwynt y nefoedd. 
Tuag at fod yn ddifrifol at waith, dylem deimlo fod gen- 
ym ni waith, ac amser i’w gyflawni, nad ydynt yn perthyn 
i neb arall;—y mae yna ryw waith mewn masnach, celfydd- 
ya, llafur, neu gyda chrefydd nas gall neb ei gyflawni ond 
nyni; ac os esgeuluswn ni ef, erys heb ei wneuthur yn 
dragywydd. 

Tuag at wneyd ein rhan o waith bywyd, dywed Solomon 
y dylid arfer egni, ac egni eithafol;—“gwna 4’th holl 
egni.” Un felly oedd ef ei hun. Fel brenin, fel efrydydd, 
ac fel awdwr, gweithiwr diarbed ydoedd. Gymaint a ysgrif- 
enodd, mor eang oedd cylch ei wybodaeth o natur, a’r fath 
waith mawr a gyflawnodd yn ei ddydd! Darllenweh yr ail 
bennod o'r Llyfr hwn. - “Mi a wnaethum i mi waith mawr; 
mi a adeiledais i mi dai.” Solomon a adeiladodd y deml— 
capel newydd harddaf ei oes; cododd hefyd df coedwig 
Libanus, a phalas i ferch Pharaoh. Helaethodd a harddodd 
lawer ar Jerusalem, adeiladodd erddi crogedig, planodd win- 
Nanoedd a chododd waterworks pwysig at wasanaeth y 
ddinas. Yr oedd hefyd yn cadw defaid a gwartheg, yn 
trin tir ac yn masnachu, ac yn pentyru aur ac arian, nes 
oedd aur yn ei oes ef fel ceryg yr heolydd. Cadwai weis- 

ion heb rifedi. Dywed y traddodiadau Inddewig fod tri- 
ugain mil 0 bobl yn bwyta bob dydd ar fwrdd Solomon. 
Yn llyfr cyntaf y Breninoedd, y bedwaredd bennod, dy- 
wedir fod deg o ychain pasgedig, ugain o ychain porfadwy 
—yn cael eu pesgi ar y borfa,—cant o ddefaid, heblaw 
ceirw, iyrchod, buail ac ednod breision, yn cael eu parotoi 
ar gyfer ei fwrdd bob dydd. Fod ganddo ddeugain mil o 
bresebau meirch i'w garbydau, a deuddeng mil o wyr 
meirch. Ymestynai ei awdurdod dros yr holl wlad o’ 
Euphrates ir Nilus. Llefarodd dair mil o ddiarebion, a 
phymtheg cant o ganiadau. Llefarodd hefyd am brenau, o’r 
cedrwydd yn Libanus hyd yr isop a djf o'r pared; ac am 
anifeiliaid, ehediaid, ymlusgiaid a physgod—cyfundraeth 
gryno o athroniaeth naturiol. Amser a ballai i fanylu 
ychwaneg. Bu farw yn ddeunaw a deugain mlwydd oed— 
yn ddyn cymharol ieuanc. Pa fodd y gallodd gyflawni 
cymaint o waith, a hwnw mor ragorol o dda? Yr ateb yn 
ddiau yw, am ei fod yn gwneyd beth bynag yr ymaflai 
ynddo, 41 holl egni. 

Llafur ydyw un o brif ammodau Ilwyddiant ymhob 
cylch. Sonir llawer am athrylith, ond beth yw athrylith 
wedi y cwhl namyn gallu diderfyn i lafurio gyda’ peth yr 
ymaflir ynddo; o leiaf, dyma y rhywogaeth o athrylith 
sydd yn sicrhau Ilwyddiant. Y mae math o athrylith sydd 
yn ymylu ar wallgofrwydd,—hyfedredd neillduol. mewn un 
cyfeiriad; ond athrylith yw hono, os na chyplysir hi gydag 
egni y testyn, sydd yn temtio ei pherchenog i ymfalchio yn- 
ddi yn hytrach na’i defnyddio i wneyd y goreu o gyfleusderau 
bywyd. Tlodion ac aflwyddiannus, dinod a thruenus eu 
gwala, ydyw y dosbarth hwn o feibion athrylith. Darllen- 
er hanes Budget, y masnachwr llwyddiannus,—Faraday, y 
gallofydd llwyddiannus,—Herschel, y seryddwr llwyddiannus, 
—Wellington, y milwr llwyddiannus,—neu Wesley yr efeng- 
ylydd llwyddiannus, a cheir gweled eu bod oll yn wfr 
oedd yn gweithio 4’u holl egni. Y trechaf mewn egni yn 
gyffredin yw y trechaf mewn llwyddiant yn nghydymgais 

bywyd. Dywedir fod yr ymadrodd sydd yn nechreu y 
ddegfed adnod yn cynnwys cydganoledd Yni,—trefn, gofal, 
dyfalbarhad a gorphenrwydd, yn gystal ag egni. Ac y mae 
iawn gyflawni dyledswyddau bywyd yn galw am danynt oll. 

4, Gwneuthur pob peth dan yr ystyriaeth o Gyfrifoldeb Bywyd. 

Rhaid addef nad yw yr egwyddor hon yn amlwg iawn 
yn y testyn; eithr nid oes dim amlycach na hi trwy gorff 
y llyfr. Darllener i. 13; ii, 24; ii, 13; vii. 18, 14; ix. 1; 
xj. 10; xii. 1, 13, 14, a chanfyddir fod yr awdwr yn cyd- 
nabod llaw Duw, rhodd Duw, haw] Duw, a chyfrifoldeb i 
Dduw yn y ddoethineb, y blinder, y cysuron, y llafurwaith 
ar cyfleusderau a berthyn i fywyd dyn ar y ddaear. “Swm 
y cwhl a glybuwyd yw, ofna Dduw a chadw ei orchymyn- 
ion, canys hyn yw holli ddyled dyn.” Dysgeidiaeth eglur yr 
holl lyfr hynod yw fod ein mwynhau a’n Ilafurio, ein bwyta 
bara an hyfed gwin, a’n pob peth, i gael eu gwneuthur yn 
ofn Duw, yr hwn a ddwg bob gweithred i farn. Hon, 
sef ymdeimlad byw a gwastadol o gyfrifoldeb bywyd, yw yr 
egwyddor fawr sydd i lywodraethu y ewbl. 

Yn hyn y mae llawer yn methu. Dechreuant gydag 
ymarferion crefyddol yn wresog, ac y mae hyny yn dda; 
cyflawnant eu gwaith 4’u holl egni, ac y mae hyny yn ei 
le; meithrinant galon hyfryd, cyfranogant o drugareddau 
natur, a ffurfiant gysylltiadau teuluol anwyl, ac nid oes dim 0’ 
le yn yr holl bethau hyn: ond dyma le y mae y camgymer- 
* iad a wnaeth rhai; ar ol derbyn cymhorth crefydd yn nydd 
eu cyfyngder, a nawdd crefydd yn awr eu hymdrech, ang- 
hofiant Dduw ai grefydd yn amser eu llwyddiant. Goddef 
weh air o ocheliad, fy nghyfeillion ieuainc, a phan godweh 
yn y byd, na ollyngwch dros gof Dywysog eich ieuenctyd. 
Y mae gan lwyddiant ei demtasiynau, a syrthiodd aml 
gadarn Wr yn ysglyfaeth iddo. Ewch rhagoch, dringwch yn 
y byd, gwnewch y goreu o gyfleusderau bywyd, ond gosod- 
weh yr Arglwydd yn wastad ger eich bron. “QGwna yn 
llawen, Wr ieuanc, yn dy ieuenctyd, a llawenyched dy galon 
yn nyddiau dy ieuenctyd, a rhodia yn ffordd dy galon ac 

yn ngolwg dy lygaid; ond gwybydd y geilw Duw di i’r 
farn am hyn oll.” Dyry hyn attaliad ar ein mwynhad cyn 
iddo dori dros y terfyn i anghymedroldeb; wrth fwyta 
bara diogelir ni rhag glythineb, ac wrth yfed gwin rhag 
meddwdod. 

Y neb a wnél y pethau hyn, sef ffurfio perthynas ffafriol 
gydag Arglwydd bywyd,—mwynhau yn briodol drugaredd- 
au bywyd,—iawn-gyflawni holl ddyledswyddau bywyd, a 
gwneuthur y cwhl yn ofn Duw, a chyda golwg sefydlog ar 
gyfrifoldeb bywyd, ydyw yr hwn sydd yn gwneuthur y 
goreu o gyfleusderau bywyd. 


Il. 


PaHAmM Y DyLip GwNEYD y GoREU Oo Fywyp. 

Un peth yw gwybod ein dyledswydd yn hyn, peth arall 
ydyw ei chyflawni. Gyda golwg ar y cyntaf, buddiol oedd 
eraffu ar gyfarwyddyd Solomon ar y pa fodd; ac fel annog- 
aeth i’r olaf, sylwn yn awr ar yr hyn a ddywed ar y paham. 
Ceir y pa fodd yn y berfau gorchymynol sydd yn britho 
y testyn, a mynegfys y paham yn y gair “canys” sydd yn 
dygwydd ynddo fwy nag unwaith. O graffu, canfyddir y 
gair bach hwn yma bedair gwaith, fel y mae y paham 
yma yn cynnwys p2dwar o resymau. 

1. Am mai wrth wneuthur hyn y rhyngir bodd Duw. 
Cynnwysir y meddwl yma, yn gystal ar un a nodais or 
blaen, yn y frawddeg, “Canys yn awr cymeradwy gan 
Dduw dy weithredoedd,” sef mai wrth fod yn dduwiol,— 
wrth fwynhau trugareddau tymmorol a estynir,—wrth gyf- 
lawni yn ffyddlawn y gwaith a dorwyd ar ein cyfer, a 
gwneuthur y cwhl oddiar deimlad byw o gyfrifoldeb i 
Dduw, y gellir cyflawni ei ewyllys a rhyngu ei fodd. Ié, 
rhaid gwneyd y pedwar peth hyn; mae pallu mewn un 
pwne yn difuddio y ewbl. “Gwybed meirw a wnant i 
enaint yr apothecari ddrewi; felly y gwna ychydig ffolineb 
i wr ardderchog o herwydd doethineb ac anrhydedd.” Ni 

ddichon yr annuwiol, er maint fyddo ei egni gyda’r byd,—y 
diog, er maint fyddo ei broffes mewn duwioldeb,—y cybydd, 
er ei holl egni gyda’r byd a chrefydd,—na’r pleserddyn, 
gyda’ holl ddiystyrwch o bob peth ond bwyta ac yfed, 
ryngu bodd Duw. Ofer yw son am ddyn diog duwiol, neu 
ddyn duwiol cybyddlyd, mwy nag am ddiogyn gweithgar, 
cybydd hael, neu ddyn duwiol annuwiol. Byddai yn 
hawddach tyfu grawnwin ar ddrain, neu ffigys ar ysgall, nag 
a fyddai tyfu duwioldeb ar ddraenen o gybydd, neu ar hen 
ysgellyn diwerth o ddyn diog. Gan hyny, “Dos, bwyta 
dy fwyd,” &c., gwna y goreu o fywyd fel y mae, “canys 
yn awr cymeradwy gan Dduw dy weithredoedd.” 

2. Am mai hyn yw yr oll a ellir wneyd o fywyd. “Canys 
dyna yw dy ran di yn y bywyd yma, ac yn dy holl lafur 
a gymeri dan yr haul” (adn. 9). Y meddwl yw, dyna y 
ewbl a elli wneyd o hono. Hyn yn wir ydoedd amcan ei 
roddiad i ti. Troi bywyd oi ddyben bwriadedig ydyw 
gwneyd rhywbeth 4g ef amgen nai ddefnyddio. Rhodd- 
wyd ef nid i'w drysori, nid iw wastraffu, eithr i'w ddefn- 
yddio. Os cedwir hyn o’r golwg, cyll bywyd ei ddyddordeb 
ai werth ; daw yn faich a blinder, yn wagedd a gorthrym- 
der ysbryd. Dangos hyn ir darllenydd ydyw amean y 
Pregethwr yn y llyfr hwn. Dyry ei destyn allan yn y 
bennod gyntaf, adnodau 2—11. Ar ryw dybiaeth wahanol 
i hon, nid yw bywyd namyn whirligig tragywyddol, heb 
swyn ynddo na dyben iddo: y peth diflanaf y gellir 
meddwl am dano. Cymerer hanes ein bywyd am wyth- 
nos o amser, a pheth ydyw? Codi, bwyta, gweithio, 
noswylio, a gorwedd. Felly ddydd Llun, rhywheth yn 
debyg ddydd Mawrth, a’r un modd am bob diwrnod ond 
y Sabboth. Bwrier golwg ar fywyd dyn am flwyddyn; ag 
eithrio yr ychydig wahaniaeth sydd rhwng hin a gwaith y 
pedwar tymmor, hanes yr wythnos yw hanes y flwyddyn, 
a hanes y flwyddyn yw hanes ein hoes. “Un genedlaeth a 
& ymaith, a chenedlaeth arall a ddaw”—merry go round. “Yr 
haul a gyfyd, a’ haul a fachlud, ac a brysura i’w le lle y 

mae yn codi. Y gwynt a & ir dehau ac a amgylcha i'r 
gogledd; y mae yn myned oddiamgylch yn wastadol, 
y mae y gwynt yn dychwelyd yn ei gwmpasoedd.” 
Merry go round fyth a hefyd. “Yr afonydd a redant i’r 
mér, eto nid yw y mér yn liawn; or lle y daeth yr afon. 
ydd, yno y dychwelant eilwaith.... Y peth a fu a fydd, 
a’r peth a wnaed a wneir; ac nid oes dim newydd dan yr 
haul.” Whirligig yn troi fel drws ar ei golyn, fyth yn ei 
unfan, yw bywyd os na roddir amcan iddo, trwy wneuthur 
y goreu o hono. I bobl heb ddim i'w wneyd, rhaid fod 
bywyd yn ddiflas iawn. Pa ryfedd fod cyfoethogion segur 
ein gwlad yn cynnal gwleddoedd a dawnsfaau yn y nos, 
yn ymryson am le yn y Senedd, yn hela Ilwynogod, ymlid 
grouse y mynyddoedd, rhedeg ceffylau, neu ddyfeisio rhyw 
esgus 1 godi cweryl gyda llwythau gwylltion Affrica, neu 
rywbeth a dueddo i dori ar unffurfiaeth annyoddefol whirligig 
dibwrpas eu bywyd. 

Eithr i bobl sydd yn llenwi pob diwrnod 4 gwaith, ac yn 
defnyddio pob awr effro o’u bywyd 1 bwrpas—y bobl sydd yn 
eynnyrchu rhywbeth—mae bywyd mor felus a’ goleuni. 
Gwisga wedd hollol newydd; yn lle dyweyd fod pobpeth 
yn llawn blinder, ac nad oes dim newydd dan yr _ haul, 
eir i ysbryd y Pregethwr doeth Solomon, ac i deimlo fod 
amser 1 bobpeth, ac amcan i bob amser dan y nefoedd... . 
Efe a wnaeth bob peth yn deg yn ei amser.” Mewn 
gair, iw ddefnyddio y mae bywyd yn dda. Ni ellir gwneyd 
arallo hono. Y mae yn rhy fregus i wneyd banc o hono ;— 
yn rhy ansicr i wneyd cartref ynddo;—yn rhy ddrwg i 
wneyd nefoedd, yn rhy dda i wneyd uffern, ac yn rhy 
fychan a chyfnewidiol i wneyd Duw o hono. I ddybenion 
or fath yna, gwagedd 0 wagedd yw. Ond y mae bywyd 
yn addas i rywheth. Treiwch wneyd gweithdy o hono, ac 
ir pwrpas hwnw, ni fu erioed ei well. Dyma y defnydd 
a wnaeth Mab Duw o hono pan fu ar y ddaear. Os ceisir 
gwneuthur -bywyd yn Bethsan—-Ty gorphwysfa; yn Beth- 
nimrah—T¥ gwrthryfel; yn Bethgamul—Ty ad-daliad; yn 

Betharam—T¥. mawredd, a buan y teimlwch eich bod yn 
wneuthur yn Bethafen—T¥ gwagedd. Ond os trowch ef yn 
Bethbarah—T¥ y mynediad trwodd; yn Bath-haccerem— 
TY y winllan, lle i weithio; yn Bethlehem—TY bara; ac 
yn Bethesda—Tf trugaredd, eich profiad yn fuan a fydd ei 
fod yn Bethel—Tf Dduw, ac yn borth y nefoedd. Dyna 
yw ei amcan, gan hyny, “Dos, bwyta dy fwyd,” &.— 
gwna y goreu o hono, “canys dyna dy ran di yn y bywyd 
yma, ac yn dy lafur a gymeri dan yr haul.” 

3. Am fod y cyfleusdra hyn yn darfod dros byth pan 
dderfydd bywyd. ‘Canys nid oes na gwaith, na dychymyg, 
na gwybodaeth, na doethineb, yn y bedd, lle yr wyt ti yn 
myned.” Yr ystyr yw, mai ir bywyd hwn yn unig 
mae pethau y bywyd hwn yn perthynu. Mae yna fywyd 
arall yn aros dyn, ond rhwng y ddau mae porth cul a 
thywyll a elwir y bedd; ac nid 4 dim o gyfleusderau y 
bywyd hwn drwy y porth yna ir bywyd sydd y tu hwnt 
iddo. “Nid oes na gwaith, na dychymyg—i ddyfeisio 
gwaith—na gwybodaeth, na doethineb yn y bedd.” Peth- 
au at wasanacth dyn yn y bywyd yma ydyw y rhai hyn. 
Mae gan y bywyd sydd tu draw i'r bedd ei bethau priodol 
ei hun; ni fydd yno anghen am bethau y bywyd hwn, a 
phe amgen, nis gellir eu trosglwyddo iddo. Y wers, gan 
hyny yw, gwneler y goreu o honynt yn awr. Pan fyddo 
dyn ar fedr ymfudo i wlad dramor, lle y mae yr hin- 
sawdd a’r arferion yn wahanol i hinsawdd ac arferion y 
wlad hon, cenfydd fod ganddo lawer o bethau yn awr na 
fydd anghen am danynt yno, ac fel dyn call efe a wna y 
goreu o honynt cyn cychwyn i’w daith. Dillad na wasan-. 
aethant yno, treulia hwynt allan yma; arfau afreidiol yno, 
try hwynt yn arian bathol yma; ac. hyd yn nod arian 
Lloegr na phasiant yno, efe a’u cyfnewidia y cyfle cyntaf 
ir fantais uchaf allo am currency y wlad bell y mae am 
fyned iddi i fyw. GwWr raid ymfudo oddiyma ydyw dyn, 
yn ol dysgeidiaeth Llyfr y Pregethwr, heb obaith dychwel- 
yd byth yn ol. Y mae y wlad bell, lle yr wyt ti yn 

myned, fy nghyfaill anwyl, yn dra gwahanol i’r wlad hon 
o ran ei hinsawdd ai harferion. Dyma waith a dychymyg, 
gwybodaeth a doethineb—arfau dyn yn y byd yma, ni 
ellir eu defnyddio, yn eu ffurf bresennol, yn y byd arall. 
Y dillad a wisgir genym yma—y cyrff priddlyd hyn— 
rhaid ymddiosg o honynt yn llwyr cyn ymddangos yno. 
Yr arian sydd mewn lIledaeniad yma nid ydynt yn werth 
dim yno. Rhaid gadael pob ffyrling o honynt ar ol, ond 
yn unig hyny ou gwerth a gyfnewidir yma i’ ffurf o 
elusenau ivr tlodion, offrymau ir Arglwydd, a gweithredoedd 
da eraill, Y mae modd cael newid yn awr; mae bwrdd 
y cyfnewid yn ein hymyl heddyw. Gwasgwch ato, fy 
nghyfeillion hoff. Ymofynwch heb oedi am yr aur a bur- 
wyd trwy dan, pethau a basiant yn nhragywyddoldeb— 
“a’u gweithredoedd yn eu canlyn hwynt.” 

Os gwir hyn, gwnewch y goreu o fywyd tra y mae yn 
eich meddiant. Rhodd unwaith am byth ydyw bywyd. 
Dyry y bedd derfyn bythol arno yn ei ffurf bresennol. 
Os ydych am fwynhdu cysuron bywyd, yn awr am dani, 
unwaith am byth. Os ydych am weithio, gweithiwch tra 
y mae hi yn ddydd, oblegid y mae y nos yn dyfod pryd 
na ddichon neb weithio. Os ydych byth am iachawdwr- 
iaeth ich enaid, gwnewch y goreu o'r cyfle presennol; 
canys, “ Wele yn awr yr amser cymeradwy, wele yn awr 
ddydd yr iachawdwriaeth.” Beth bynag a ymafael dy law 
ynddo i'w wneuthur, gwna 4’th oll egni; “canys nid oes 
na gwaith, na dychymyg, na gwybodaeth, na doethineb yn 
y bedd, lle yr wyt ti yn myned.” 

4, Am fod bywyd wi gyfleusderau mor ansicr. Darllenwch 
yr adnodau 11 a 12. Rhodd yw bywyd ac nid hawlfraint, 
benthyg ac nid perchenogaeth. Gall yr Hwn ai rhoes alw 
y rhodd yn ol pan y myno; a gwna hyny yn fynych yn 
dra disymwth. Yr ansicrwydd hwn sydd mewn bywyd a 
ddysgir yn y geiriau canlynol, “Mi a droais ac a welais 
dan yr hail, nad yw y rhedfa yn eiddo y cytlym, nar 
rhyfel yn eiddo y cedyrn, na’r bwyd yn eiddo y doethion, 

na chyfoeth yn eiddo y pwyllog, na ffafr yn eiddo y cyfar- 
wydd; ond amser a damwain a ddygwydd iddynt oll.” 
Ar y gair “eiddo” y dylid pwysleisio. Nid y meddwl yw, 
nad eiddo y cyflym yw y rhedfa mewn bywyd; oblegid 
mae holl hanes y byd yn dangos mai y cyflym, fel rheol, 
sydd yn ennill y rhedfa. Os nad felly, pa ddyben ym- 
drechu? Nid oes adnod yn y Bibl yn dysgu athrawiaeth 
or fath yma. Dywed yr Arglwydd trwy ei was Jeremiah, 
“Nac ymffrostied y doeth yn ei ddoethineb, nac ymffrost- 
ied y cryf yn ei gryfder,” &c. (Jer. ix. 23). Hithr ni ddysg- 
ir yno, nac yn y testyn, mai eiddo yr araf yw y rhedfa, 
ac mai eiddo y lIlwfr yw y rhyfel, ac mai damwain 
ac nid egwyddorion sydd yn trefnu amgylchiadau dyn 
ar y ddaear. Tr gwrthwyneb, y cyflym bia y rhedfa, 
fel rheol gyffredin, tra y parhao bywyd dan yr haul. Y 
meddwl yma yn ddiau yw, fod angeu yn terfynu bywyd, 
ac yn terfynu bywyd mor ddisymwth, fel nad yw y rhedfa 
yn berchenogaeth i’r cyflym, nar rhyfel yn eiddo—yn yr 
ystyr o feddiant—i’r cadarn. Benthyg yw pethau y bywyd 
hwn, fel bwyall y prophwydi, ac ni ddywedodd y G¥r au 
benthyciodd i ni pa awr y daw i alw am danynt. Sylwch 
ar yr adnod nesaf, “Canys ni Wyr dyn chwaith ei amser” 
—hyny yw, amser ei farwolaeth—“canys fel y pysgod a 
ddelir 4r rhwyd niweidiol, ac fel yr adar a ddelir yn y 
delm; felly y delir plant dynion yn amser drwg, pan 
syrthio arnynt yn ddisymwth.” A welwch chwi y pysgod 
yna yn chwareu yn y llyn, ac ar ganol chwareu yn syrthio 
ir rhwyd ac yn cael eu lladd, a dyna yr holl chwareu 
drosodd? Neu yr adar bach diniwed acw, yn pigo yr had 
ar y ddaear amser eira ac yn canu; yn dyfod yn nés, nés, 
at y llaw sydd yn eu porthi, ac ar darawiad llygad mae y 
delm yn syrthio arnynt, ac yn eu maglu i farwolaeth? 
Dyma i chwi ddarlun Solomon o ansicrwydd bywyd dyn 
ar y ddaear. Gwnawn y goreu o hono fel y mae, a 
rhoddir i ni ran dda a bery yn dragywydd. Amen. 


XXXIV. 


MARW YN YSGARIAD. 


“Yna y dychwel y pridd vr ddacar fel y bu, ac y dychwel 
yr ysbryd at Dduw yr hwn ai rhoes ef.”’—PREGETHWR 
Xl? 7 


AN nad beth yw yr esboniad a dderbynir gan y _naill 
ar llall o honom ar ranau eraill y bennod, fe gytunir 
yn ein plith ni, modd bynag, mai marwolaeth sydd gan yr 
awdwr mewn golwg yn adnod y testyn. Yr ystyr a gy- 
sylltir yn gyffredin gyda’ gair marw yw ysgaru—ysgaru 
rhanau oedd o’r blaen mewn undeb @u gilydd. Nid dys- 
trywio na diddymu, ond dattod a gwahanu. Hyn, a hyn 
yn unig, yw yr oll a ddysgir o berthynas i’r amgylchiad yn 
yr adnod hon. Teflir awgrymau pellach arno mewn rhanau 
eraill o’r llyfr, yn enwedig yn y bennod hon. Sonir am y 
farn yn adnod olaf pennod y testyn, ac yn yr adnod ddi- 
weddaf ond un yn y bennod flaenorol; a rhagdybir yn 
hyny fod dyn i oroesi marwolaeth ac i barhau i fodoli fel 
person gwahaniaethol a chyfrifol. Ceir goleuni llawn ar 
sefyllfa ddyfodol dyn, gorff ac enaid, yn y Testament 
Newydd; ond yn y testyn y syniad am derfyniad bywyd 
mewn marwolaeth, ac fod y farwolaeth hono yn ysgariad, 
yw y cwbl a ddysgir. Ac am y tro, tybiais nad anfuddiol 
fyddai treulio oedfa gyfan i edrych ar yr olygwedd hon yn 
unig ir amgylchiad. 
Pwne y bregeth, gan hyny, yw hwn, Yr olwg a ddyry y 
testyn ar farwolaeth dyn fel ysgariad. 


Cyrxou III. K 

Tuag at allu myned i fewn ir mater hwn, rhaid i ni 
ystyried y rhagdybiacth sydd yn ein gosodiad, yn gystal ai 
ddadganiad. Os ysgaru yr hyn oedd mewn undeb yw 
marwolaeth, yna naturiol yw gofyn, Pa bethau oedd mewn 
undeb felly, a pha beth oedd cwlwm a natur yr undeb 
oedd rhyngddynt. Arweinir ni gan yr ymofynion hyn at 
bwne dyddorol, ond dyrys, cyfansoddiad dyn. 


1. 


GWIRIONEDD RHAGDYBIEDIG GOLYGIAD y TESTYN AR 
FARWOLAETH FEL YSGARIAD. 

Os ysgaru yw marwolaeth, rhaid fod yna ddwy ran wa- 
hanol, o leiaf, mewn undeb 4’u gilydd yn nghyfansoddiad 
dyn. Cyn belled ag yr ymestyna ystyr y gair ysgaru, 
ynddo ei hun, gall nifer y rhanau a wahenir fod yn ych- 
waneg na dwy, ond nid yn Ilai na hyny; gallent fod yn 
unrhywiol eu natur, neu o natur wahanol. Y mae y gair 
ei hun yn amwys a phenagored. LEithr ni adewir ni dan 
ein dwylaw yn y testyn gyda golwg ar y naill na’ Ilall o'r 
pethau hyn. Dywedir wrthym mai dwy ran ac nid ych- 
waneg sydd yn cael eu hysgara, ac fod y ddwy hyny o ran 
eu natur yn dra gwahanol i’w gilydd; yn gymaint felly, 
fel mai pridd yw un, tra y mae y lIlall yn sylwedd ysbryd- 
ol. Dyry hyn olwg Iled groew i ni ar natur gvfansawdd 
dyn yn ol ffurf bresennol ei fodolaeth. Gellir crynhoi y 
golygiad dan y gosodiadau canlynol, Yn mlaenaf, fod cyfan- 
soddiad dyn yn gynnwysedig mewn dwy ran. Yn ail, fod 
y rhanau hyny yn sylweddau hollol wahanol eu natur, y 
naill i'r Hall. Yn drydydd, fod y sylweddau gwahanol hyn 
mewn undeb mor agos &u gilydd fel nad ydynt ond un 
person. 

Nid oes anghen ymhelaethu ar y gosodiad cyntaf. Add- 
efir yn gyffredin mai dwy ran sydd mewn dyn, pan y 
gwneir dosbarthiad cyffredino) o sylweddau bodaeth. “Tri 

sylwedd gwahanol,” ebe Kant, “sydd mewn bod,  sef 
Defnydd, Ysbryd a Duw.” Arferir y termau hyn gan yr 
athronydd Allmaenaidd yn eu hystyr eangaf; Defnydd, i 
gynnwys pob peth y gellir gwybod am dano trwy gyfrwng 
y synwyrau—y gweledig; Ysbryd, i ddynodi sylweddau 
créedig, anweledig, sydd yn alluog i feddwl, teimlo, ewyllys- 
io a gweithredu. Mewn gair, defnyddir y termau hyn i 
gynnrychioli sylweddau hollol wahanol, ac i gynnwys pob 
sylwedd sydd mewn bod ond Duw. A chymeryd y geiriau, 
defnydd ac ysbryd, yn yr ystyr briodol yna a roddir idd- 
ynt, nid oes, ac nid all fod, namyn dwy ran mewn dyn. 
Ymddangosodd Ilyfrau dro yn ol, yn y rhai y ceisir profi 
fod tair rhan mewn dyn; ac amcenir sylfaenu y ddamcan- 
iaeth ar Air Duw. Ysgrifenodd y Parch. J. B. Heard gyf- 
rol gywrain a galluog, yn dwyn y teitl, The Tripartite Nature 
of Man. Diau fod rhai o honoch wedi ei darllen. Dyry 
el hawdwr bwys mawr ar ddefnyddiad y Bibl oY geiriau 
“‘corff, enaid ac ysbryd,” wrth son am ddyn mewn engraff 
neu ddwy. A chymer yn ganiatiol fod ei ddamcaniaeth, os 
yn wir, yn esbonio y pechod gwreiddiol, yr enedigaeth 
newydd, y sefyllfa ddigorff, a’r corff ysbrydol, a phob pwne 
dyrys arall o'r bron. Ond y mae y llyfr yn rhy faith a 
chenglog i fyned iddo yn awr. Myfyried y rhai o honoch 
sydd yn hoff o ymchwiliad fel hyn, y llyfr drosoch eich 
hunain, os na wnaethoch hyny eisoes. Nid gwastraff ar 
amser yw ei ddarllen, a dyweyd y lleiaf. Ond yr wyf fi 
yn gorfod cyfaddef, ar ol rhoddi darlleniad teg iddo, nad 
wyf yn argyhoeddedig fod yr awdwr yn profi ei bwne. Yr 
wyf yn methu gweled ei fod wedi darganfod sylwedd mewn 
dyn, sydd yn hollol wahanol ei natur, i gorff ac ysbryd. 
Nid oes dim yn mhriodoleddau y drydedd ran y sonia am 
dani ar nad ellir eu rhestru yn esmwyth dan y penawd 
cyffredinol ysbryd yn ol dosbarthiad Solomon yn y testyn. 
Dybyna yr oll, wrth gwrs, ar egwyddor y dosbarthiad a 
fabwysiedir. Y mae modd mabwysiadu dosbarthiad, dan yr 
hwn -y gellid dangos fod tair ar ddeg, neu dri chant, o 

ranau mewn dyn. Dwywaith, hyd yr wyf yn cofio yn 
awr, y sonir yn y Bibl am ddim tebyg i dair rhan mewn 
dyn, sef yn yr Epistol at y Thessaloniaid, ac at yr Heb- 
reaid; a gellir esbonio y naill avr Ilall o honynt mewn 
cysondeb &r golygiad nad oes ond dwy ran,—yn sylweddau 
hollol wahanol—mewn dyn. : 

Heb amcanu rhoddi sylw pellach ir gosodiad cyntaf, 
carwn orphwys ychydig ar y ddau osodiad arall. Tuag at 
godi i’r wyneb agweddau pwysicaf y gwirionedd rhagdyb- 
iedig a gynnwysir ynddynt, ad-drefnwn hwynt yn ffurf 
yr ystyriaethau canlynol :— 

1. Fod dyn yn et ffurf bresennol o fodoli yn gyfansoddedig 
mewn rhan o beirianwaith materol rhyfedd ac ofnadwy. 

Rhoddir enw arno yma gan Solomon deilliedig oddiwrth 
natur ei ddefnyddiau—pridd. Dyry ddesgrifiad ffugyrol o’r 
corff yn adnodau blaenorol y testyn. Ac edrycher arno 
or cyfeiriad a fyner, canfyddir mai rhyfedd ac ofnadwy 
ei gwnaed. Archwilier ef fel peiriant wedi sefyll, yn farw, 
yn archwilfa y meddyg,—y pen, y corff, ar aelodau; yr 
esgyrn, y giau, y cnawd avr croen; ac nid oes derfyn ar 
ei ryfeddodau. Cynnwysa bob math o egwyddor a geir 
mewn peiriant cyffredinn—mae gan y llygad ei pulley, y 
galon ei forcing pump, ar gwaedlestri eu valve. Ceir pob 
math o joints yn y cymmalau. Y mae yr esgyrn, y rhai 
sydd oddeutu dau cant a hanner mewn nifer, yn wneuthur. 
' edig i bob ffurf, maintioli a dybenion. Gwnaed esgyrn y 
pen a'r fynwes fel tarianau i amddiffyn.—esgyrn yr esgeiriau 
a’r coesau fel colofnau i gynnal; ac esgyrn hirion yr aelodau, 
a’r corff 1 wasanaethu fel trosolion i beri ysgogiad. Trefn- 
wyd hwynt yn geuol oddifewn, a threiddir hwynt 4 man 
wythieni gwaed, er peri tWf a bywioldeb ynddynt. A beth 
am y cyhyrau gwydn ac ystwyth sydd oddeutu pedwar 
cant a hanner mewn rhifedi, ac yn alluog o ysgogiadau 
aneirif y corff? Y ddau bar o giau sydd yn filfil o lin- 
ynau meinion drwyddo oll, ac yn cydgyfarfod yn y pen fel 
llais y wlad yn nhy y Senedd. Peirianwaith yr ysegyfaint, 

y galon, y llestri ar Ileng gwythienau gwaed a berthyn 
iddo. Gwneuthuriad cywrain y croen gydai fyrddiwn 
chwysdyllau gwasanaethgar, y gwallt pibellog, a’r ewinedd 
ifori a dyfant allan o hono. A’r oll wedi eu Ilunio o 
bridd y ddaear, o ronynau mor fychain fel nas gellir eu 
gweled a llygad noeth, ac wedi eu trefnu mor gelfydd fel 
nad ydynt yn cyffwrdd eu gilydd. Pa faint mwy rhyfedd 
yw yr olygfa, pan edrychir ar y dyn byw, ac y gwelir y 
peiriant a nodwyd yn ysgogi mewn gwaith ;—yr esgyrn yn 
symud—yr arddwrn yn troi bob ffordd—yr asgwrn cefn yn 
plygu i bob cyfeiriad, a throsolion iraidd yr aelodau yn 
gweithio mor esmwyth a hoew. Pan welir gweithrediad 
nerthol y cyhyrau sydd yn cylymu y peirianwaith ynghyd 
ac yn peri ei ysgogiadau rhyfedd; y gwefrhysbysydd 
gieuol yna sydd yn cludo y newydd am bigiad pin ar ffs 
bach y troed ir pen gyda chyflymdra y fellten, ac oddi- 
yno i bob goror yn ymherodraeth y corff; y giau ysgogol 
yna sydd yn cludo eirchion y meddwl o'r ymenydd i 
unrhyw ran o'r corff, ac yn dyweyd wrth y llaw am agor, 
y dwrn am gau, y troed am godi, y glin am blygu ar 
cyffelyb. Y peiriant anadlu gyda’l ysgogiadau rhyfedd, yr 
hwn sydd yn rhoddi cant o gyhyrau ar waith wrth wneyd 
pob anadliad, ac yn anadlu oddeutu ugairn o weithiau bob 
mynyd. Y galon gyda’ phedair adran, sydd yn curo am 
bob tic ar yr awrlais acw, ac yn lluchio y fath swm o 
waed drwy holl gylchdaith y corff mewn tri mynyd a 
hanner. Oyfundrefn ryfedd y cylla sydd mewn gweithred- 
iad diorphwys, ac yn derbyn cymaint o anfantais yn aml i 
gyflawni ei swyddogaeth. 

Neu meddylier am wreuthuriad cywrain synwyrau y corff, 
—y ffroen, taflod y genau, y glust,— 


‘* Gwyliedydd y galwadau—a’i llwybr cain 
Hynod sy ’n arwain hyd y synwyrau.” 
Y llygad—‘ Pellebyr pybyr y pen.” A holl gyfundrefn 
ddyeithr y cyffyrddiad. A beth am y tannau lleisiol a 


158 MARW YN YSGARIAD. 


pheiriannau ymadrodd; yr elfen fywiol—y bywyd anifeilaidd 
yn unig—sydd yn treiddio yn adgyflenwi ac yn ysgogi yr 
holl gorff? Pan ystyrier breuoldeb ei ddefnyddiau—pridd 
y ddaear—ac fod dwy ran o dair o hono yn ddwfr, ac 
eto fod hwn yn gweithio ac yn dyoddef, ac yn byw am 
ddeng mlynedd a thriugain, ac weithiau dros bedwar ugain 
mlynedd, pwy na ddywedai yn iaith y Salmydd, ‘‘ Rhyfedd 
ac ofnadwy y’m gwnaed.” 

2. Mai prif elfen et gyfansoddiad ydyw y sylwedd ysbrydol 
sydd yn preswylio yn y corff hwn. 

Oes, y mae ysbryd mewn dyn. ‘A’r Arglwydd a luniasai 
y dyn o bridd y ddaear, ac a anadlasai yn ei ffroenau ef 
anadl einioes, ar dyn a aeth yn enaid byw.” Heb liosogi 
adnodau i brofi hyny, yr wyf yn teimlo fy mod yn 
ddyogel wrth ddyweyd mai dysgeidiaeth unwedd a difloeseni 
y Bibl yw, mai prif ran cyfansoddiad rhyfedd dyn ydyw y 
sylwedd ysbrydol sydd yn trigo yn y peirianwaith materol 
y soniasom am dano. 

Un o dueddion deallol yr oes hon yw materolaeth, a 
gwneir llawer dyfais i geisio esbonio holl briodoleddau dyn, 
heb gydnabod bodolaeth enaid. Heresi hawdd i’w gwneuth- 
ur yn boblogaidd gyda’r werin ydyw gwadu bodolaeth enaid 
mewn dyn. Mae dyn anwybodus mor gaeth i’r gweledig 
ar materol. Mater yw y gwrthddrych cyntaf i dynu ei 
sylw, ac erys yn wastadol o flaen ei lygad. Y mae gallu- 
oedd y byd materol mor lliosog ac amrywiol, a rhyw allu 
newydd yn dyfod ir golwg yn barhdus. Hawdd gan hyny 
yw hudo dynion ehud eu meddyliau i ymgolli yn y 
materol ac i dybio nad oes nac angel nac ysbryd mewn 
bod. 

Hefyd, ni allwn ni yn ein sefyllfa bresennol wybod dim 
am enaid ond mewn cysylltiad 4, a thrwy gyfrwng corff 
materol,—ei alluoedd yn dadblygu gyda chynnydd y corff 
nes cyrhaedd addfedrwydd oedran,—yn derbyn Ilawer oi 
wybodaeth a’i fwynhad trwy y corff, ac yn dybynu arno am 
lawer oi yni ai weithgarwch, ei allu i grynhoi ei sylw i 

ddirnad, cofio, adychymygu yn dybynu ar gyflwr y cylla ar 
galon. Mae anhwylderau corfforol yn dyrysu y meddwl 
ar adegau. Pan lesmeirio y corff cyll yr enaid ei ymwybod- 
olrwydd; pan gysgo, syrth y meddwl i annhrefn; a phan 
heneiddio, y mae y meddwl yn colli ei graffder a’i rym. 
Wrth weled hyn, hawdd yw neidio i’r camgasgliad mai un o 
briodoleddau mater yw enaid—rhywbeth sydd yn dechreu 
bod, yn tyfu, yn nychu ac yn darfod gyda’r corff. Gwall 
hawdd iawn syrthio iddo mewn rhesymeg, yw tynu casgliad 
cyffredinol oddiwrth gynseiliau neillduol. Chwi a glywsoch 
ddynion lled honiadol eu cyrhaeddiadau yn haeru fod pob 
erefyddwr yn rhagrithio oblegid fod rhai crefyddwyr felly. 
Eto fel hyn y rhuthra rhai dynion i’r casgliad nad yw 
dyn ond creadur materol yn unig. 

_Pan ystyrir y ddamcaniaeth dan sylw yn fanwl, canfyddir 
fod ganddi anhawsderau marwol. 

Ein ffordd ni i adnabod sylweddau yw trwy ac wrth eu 
priodoleddau. Ar yr egwyddor hon yr ydym yn gwneyd 
trefn a dosbarth ar sylweddau. Mae gan ddefnydd ei 
briodoleddau neillduol, ac y maent oll yn bethau ag y gellir 
eu cyffwrdd, y gellir eu gweled, eu teimlo, &c.; eu rhifo, eu 
mesur au pwyso, ac mewn rhyw fodd neu gilydd eu 
darostwng i ddeddf lle a gofod. Ond craffer ar alluoedd dyn, 
a chanfyddir fod ganddo ef briodoleddau na pherthynant i 
ddefnydd. Y mae Solomon yn y llyfr hwn yn rhagdybio 
fod gan ddyn allu i gofio—teimlo—dewis—ofni Duw a bod 
yn gyfrifol am ei weithredoedd. Ond iaith chwithig iawn 
mewn athroniaeth fyddai son am lathen o gofio, tunnell o 
deimlo, neu mewn unrhyw ffordd i geisio mesur a phwyso 
gweithrediadau meddyliol dyn. 

Y mae dyn yn meddu ymwybyddiaeth o bersonoliaeth ; 
gWyr ei fod ar wahan i bob gwrthddrych yr ymwnél ag ef, 
adnebydd y gwahaniacth sydd rhyngddo ef ei hunan a gwrth- 
ddrychau eraill y meddylia am danynt a rhwng y gallu sydd 
yn meddwl a’ cyfryngau corffol ag y meddylia drwyddynt. 
Gall weithredu yn annibynol ar y corff ai amgylchoedd 

materol; cofio golygfa a welodd ddeng mlynedd yn ol, heb 
gymhorth y llygad; neu don a glywodd heb gymhorth y glust. 
Vg ydwyt fi a chwithau yn gallu meddwl, teimlo ac 
ewyllysio; yn ymwybodol mai yr un rhai ydym heddyw ag 
oeddym ddoe, neu ugain mlynedd yn ol. Os nad oes ysbryd 
mewn dyn, dylai y materolwr ddyweyd, Pa beth sydd yn 
meddwl. Ei ateb yn gyffredin yw, mai yr ymenydd. 
Craffwch ar yr atebiad. Beth yw yr ymenydd? Casgliad 
o ronynau neu elfenau. Os yr ymenydd sydd yn meddwil, 
yr ystyr yw mai casgliad o ronynau a ffurfiant yr ymenydd 
sydd yn meddwl. Ond ai yr oll o'r gronynau hyn, ynte un 
o honynt? Os yr oll o honynt, yna pa fodd y mae y myfi 
yn un, ac nid yn llawer? A yw yr oll or meddwl a 
gynnyrchir yn yr oll or gronynau yn gyflawn, ai ynte mewn 
rhan. Os yn gyflawn, pa fodd y ceir unaeth ynddo? Os 
mewn rhan, pa fodd y cesglir y rhanau ynghyd i ffurfio un 
meddwl cyflawn o honynt? Os nad yr oll ar unwaith, yna 
a yw un gronyn yn cynnyrchu un meddwl, a gronyn arall 
feddwl arall? Os felly y gwneir, yna pa fodd y gWyr un 
gronyn beth a gynnyrchwyd gan ronyn arall, fel ag i gadw 
edefyn undeb rhwng y meddyliau hyn a’u gilydd? Cofier 
fod y gronynau sydd yn ffurfio yr ymenydd mor wahan- 
iaethol oddiwrth eu gilydd ag ydyw personau y gynnull- 
eidfa hon, 

Cofio eto. Yr ymenydd sydd yn cofio, yn ol golygiad 
y materolwr; hyny yw, y gronynau sydd yn cyfansoddi 
yr ymenydd. Ond y mae yr ymenydd, fel pob rhan 
arall o'r corff, yn myned dan gyfnewidiad parhaus. 
Nid yw y gronynau sydd yn cyfansoddi fy ymenydd 
heddyw yr un ar rhai a gyfansoddent fy ymenydd ddeng 
mlynedd yn ol; ac eto yr wyf yn gallu cofio ffeith- 
iau a ddygwyddasant yn mbhell y tu hwnt i ddeng 
mlynedd yn ol. Pa gyfrif sydd gan y materolwr am 
hyn? A oes gan y gronynau newyddion ryw ffordd i gael 
gafael ar yr argraffiadan oeddynt ar y gronynau a 
ddiflanasant ? 

Rhesymu eto. Gwyr pawb o honoch nas gellir ffurfio 
cyfresymiad, os na cheir unoliaeth meddyliol yn yr ym- 
resymiad. Ai gwaith un gronyn neillduol yw darparu y 
ddau gynsail a thynu y casgliad; ai ynte a ofelir gan y 
y gronyn A am y cynsail mwyaf, y gronyn B am y 
cynsail lleiaf, ac yna y gronyn C i dynu y casgliad ? 
Y mae y dybiaeth gyntaf yn wrthun ar ei hwyneb, 
ac y mae yr olaf yn arwain i bob math o anhawsder- 
au. Er engraiff, pa fodd y daw y gronyn B i wybod 
beth yw termau y cynsail mwyaf gan A; ar gronyn C i 
wybod pa gasgliad i'w dynu tra heb wybod dim am y 
naill gynsail na’r llall? Os yr ymenydd sydd yn meddwl, 
nis gelhir cael yr unoliaeth sydd yn hanfodol i resymiad. 
Casgliad o ronynau ydyw yr ymenydd, ac nid un sylwedd 
anrhanadwy. 

Os dadleuir, nad gwaith y gronynau ymenyddol fel y 
cyfryw ydyw meddwl, eithr y gronynau hyny mewn cyfun- 
iad, yr ateb yw fod hyny yn anmbhosibl; oblegyd beth 
yw y cyfuniad namyn swm y gronynau, ac act y cyfuniad 
namyn swm actau y gronynau unigol a gyfunir. Rhaid 
ir effaith gael ei ddosranu rhwng yr achosion; ac os 
oes effaith nas gellir ei ranu, rhaid cael un achos i gyfrif 
am dano, ac effaith felly yw meddwl, cofio, ymresymu, 
au cyffelyb. 

Pan wesgir ar wadwyr bodolaeth enaid i gyfrif am 
briodoleddau dyn heb gymeryd enaid ir cyfrif, y mae y 
syniad a ymddangosai ar y cyntaf yn olygus a llyfn, yn 
ymgladdu mewn anhawsderau diderfyn. 

Dinas noddfa rhai o’r materolwyr hyn ydyw dirgelwch 
mater. Pwy a wWyr, meddant, beth a ddaw ir golwg 
eto, a phwy a ddichon benderfynu terfynau gorchestion 
galluoedd materol? O’r goreu, Pwy a Wyr, ynte, nad oes 
sylwedd heblaw ac uwchlaw mater mewn bod, ac mai y 
sylwedd hwnw yw yr hyn a elwir yn ysbryd yn adnod 
y testun? Ac os felly, dyna derfyn ar bob ymryson. 
Ac y mae y Bibl, y llyfr sydd yn dadguddio meddwl Duw, 

yn dysgu fod ysbryd mewn dyn, ac mai y sylwedd rhy- 
fedd.hwnw yw prif elfen ei gyfansoddiad. 

3. Fod y ddwy ran hyn, corff ac ysbryd, mewn undeb perffaith 
Vu gilydd, ac yn cyfansoddi un person. Addefaf fod yr undeb 
yn ddirgelwch. Ac y mae yn amlwg iddo gael ei ystyried 
yn ddyrysbwne athronwyr hen a diweddar. Nodir pedair 
damcaniaeth gan Syr William Hamilton, a gynnygid gan 
athronwyr gwahanol i geisio esbonio natur yr undeb ddir- 
gelaidd hon. Dichon nad anfuddiol fyddai eu crybwyll o’r 
pulpud. Y flaenaf yw, Damcaniaeth achosion achlysurol 
(occasional causes) a goleddid gan Descartes. Sylwedd y 
golygiad yw fod ysgogiadau y corff a gweithrediadau y 
meddwl yn cael eu hachosi yn uniongyrchol gan Dduw, 
ond yn cael eu hachlysuro gan y corff neu gan y meddwl; 
hyny yw, fod ysgogiadau y corff yn cael eu hachlysuro gan_ 
y meddwl, a gweithrediadau y meddwl gan y corff. Eu 
hachlysuro, cofier, o’r naill du a’r Ilall, eithr eu hachosi gan 
Dduw. Y mae y ddameaniaeth gyfrinol hon yn gwneuthur 
holl weithrediadau dyn yn wyrth barhaus, ar cyfrif a 
gynnygia am undeb corff ac enaid yn anathronyddol, a dy- 
weyd y lleiaf am dani. 

Y nesaf yw damcaniaeth Cysondeb Rhagdrefnedig (Pre- 
established Harmony) a briodolir i Leibnitz. Yn hon gol- 
ygir y corff a’r enaid fel dan awrlais anffaeledig yn cychwyn 
gyda’r un amser, ac yn cydgerdded drwy fywyd—pob un 
yn meddu ei ysgogydd ynddo ei hun,—ac yn gwasanaethu 
eu gilydd, nid yn rhinwedd undeb rhyngddynt o fath yn 
y byd, ond yn hytrach y cysondeb cyd-ddygwyddiadol a 
ragdrefnwyd gan eu gwneuthurwr. Rhaid addef fod hon 
yn ddamcaniaeth gywrain iawn, ac heb fod yn ddim arall. 

Wedi hyny daw tyb y Cyfrwng Llunedyddol ( Plastic 
Medium) yr enwog Cudworth. Tybir yn hon fodolaeth 
sylwedd o rywogaeth ganolog, rhywbeth gwahanol ei natur 
i gorff ac enaid, ond yn ddigon cydnaws 4 hwynt i ymaflyd 
ymhob un o'r ddau, ac i wasanaethu fel cyfryngwriaeth 
rhyngddynt. Fel y gwelir ar unwaith, mae y ddamcan- 

iaeth hon yn rhagdybio bodolaeth trydydd sylwedd, ac 
felly yn sylfaenedig ar ddychymyg. 

Y bedwaredd yw damcaniaeth y Dylanwad Anianyddol 
(Physical Influence), sef golygiad yr Ysgolwyr. Tybia y 
golygiad fod sedd yr enaid yn yr ymenydd fel y mae y 
pryf copyn yn ei nyth; ac fod cyfundrefn y giau yn cludo 
dylanwad o'r corff i’r enaid, ac yn ol. Amser a ballai i 
fanylu. Hawdd yw gweled fod y dyb hon yn cardota y 
pwne, ac yn lle egluro y dirgelwch, yn ei wthio ychydig 
ymhellach yn ol. 

Os yw y goreugwyr a nodwyd wedi bod yn aflwyddian- 
nus yn eu hymchwiliadau, pa ryfedd ein bod ni yn gorfod 
teimlo fod yr undeb yn ddirgelwch? ‘Nis gwn,” ebai 
Pascal enwog, “beth yw corff, na pheth yw ysbryd, a pha 
faint llai y gallaf ddeall beth yw cwlwm yr undeb rhyfedd 
sydd rhyngddynt ?” 

Ond y mae y cais a wnaed i’w athronyddu yn dangos y 
eredai doethion yr oesoedd yn y ffaith o undeb rhwng corff 
ac enaid. 

Gwyddom oll fod yr undeb hwn mor agos nes y mae 
bywyd presennol dyn yn dybynu ar ei barhad. Pan dorir 
ef, y mae y dyn yn marw. MHefyd mor agos fel y mae 
gan gyflwr y corff ddylanwad ar ystad y meddwl, a chyflwr 
y meddwl ddylanwad ar ystad y corff,—afiechyd yn yr iau 
yn peri iselder meddwl, ac anhwylder yn y yiau wallgof- 
rwydd. Ac or tu arall, mae y teimlad o gywilydd yn 
cochi y wyneb, euogrwydd yn peri ir gliniau guro ynghyd, 
a dychryn, neu o lawenydd, yn gwynu y gwallt mewn 
noson, ie, weithiau yn lladd bywyd y corff ar darawiad 
lygad. At y ddau, mae yr undeb hwn mor agos, fel y 
mae y corff yn rhan or dyn; nid erfyn at wasanaeth yr 
enaid, neu df ir enaid fyw ynddo ydyw y corff; nage, 
mae yr undeb rhyngddynt yn agosach a bywiolach na 
hyny. 

Creadur’ cyfansoddedig o ddwy ran, wahanol ei natur, ond 
mewn undeb bywiol 4’u gilydd yn ffurfio un bersonoliaeth 

ydyw dyn yn ei ddull presennol o fodoli, a hyn yw 
sylwedd y gwirionedd rhagdybiedig a gynnwysir yn yr 
olwg a ddyry y testun ar farwolaeth fel ysgariad, 


Il. 


Sylwn yn awr ar y GWIRIONEDD DADGANEDIG A GYN- 
NWYSIR YN Y TESTYN. 

Ceir ef yn y gair ysgariad ;—y pridd yn dychwel ir 
ddaear fel y bu, ar ysbryd, yr hwn a fu mewn undeb ag 
ef, a ddychwel at Dduw, yr hwn ai rhoes ef. Tuedda yr 
olwg yma a roddir ar farwolaeth i egluro peth o ddirgel- 
wch bywyd, ac i gywiro cyfeiliornadau pwysig gyda golwg 
ar farwolaeth. 

1. Dengys nad béd personol yw angau. Barddoniaeth ac 
nid ffaith yw personoli angau yn greadur hagr ac esgyrn- 
iog, gyda thraed plu a dwrn plwm; llygaid eryraidd a dan- 
nedd gwaedlyd; yn cludo saethau gwenwynig ar ei fwa 
eryf, gan chwilio am gyfleusdra i saethu ein hanwyliaid yn 
farwol. Addefaf y desgrifir angau yn y Bibl fel brenin y 
dychryniadau, ac y mae beirdd, arlunwyr a cherfiedyddion 
wedi ymhelaethu ar y meddylddrych, nes y mae plant a 
phobl anwybodus wedi dyfod i gredu yn ei bersonoliaeth 
sylweddol. Da genyf weled y plant yma yn gwrando mor 
dda, Yn awr sylwch, nid ysgerbwd o greadur hyll a chreu- 
lawn ydyw angau fel y dysgir chwi weithiau, ond amgylch- 
iad diniwed ynddo ei hun, ysgariad syml rhwng corff ac 
enaid. 

2. Awgryma hefyd nad yw marw yn ddiddymiad. Tra y 
dysgir yma fod y corff yn dadfail ac yn dychwelyd i’r 
pridd fel y bu, rhagdybia fodolaeth rhyw sylwedd a fu 
mewn undeb 4g ef, sydd yn goroesi y trychineb o farw, ac 
yn myned at Dduw yr hwn ai rhoes ef. Ac fel y nod- 
wyd o'r blaen, sonia yr awdwr ysbrydoledig yn niwedd y 
bennod o'r blaen yn gystal ag yn niwedd pennod y testyn 

am y farn a fydd, gan gymeryd yn ganiataol y bodola dyn 
ar ol yr ysgariad a wneir arno gan farwolaeth, yn berson 
gwahaniaethol a chyfrifol; fel mai nid ymgolli yn y Duw- 
dod fel yr ewyn yn y Ili, ar ol ymddangos dros ychydig, a 
olygir yma wrth ddadgan fod yr ysbryd yn dychwel at 
Dduw. Na, nid darfod ydyw- marw, fy nghyfeillion, hyd 
yn nod yn ngoleuni egwan dadguddiadau Llyfr y Pregeth- 
wr. Yn y Testament Newydd, lle y ceir goleuni llawnach 
ar sefyllfa ddyfodol, sicrheir ni, nid yn unig nad yw ysbryd 
dyn yn darfod ddydd ei farwolaeth, ond y diogelir ei lwch 
hefyd, ac yr ailunir y corff a’ enaid ysgaredig hyn, ryw 
ddydd a ddaw, mewn undeb na ddattodir byth. 

‘3. Mae yr olwg a gymerir yn y testyn ar farwolaeth yn 
cynnwys golygiad athronyddol gywir ar yr hyn ydyw yn ei 
achosion rhagredegol ai gwblhad terfynol. Ysgariad; ym- 
ollyngiad sylwedd cyfansawdd yn ddarnau oddiwrth eu 
gilydd ; methu byw: dyma yw marwolaeth. 

Tri achos marwolaeth ydynt damwain, afiechyd a henaint. 
Y naill neu y Ilall o'r tri hyn sydd yn terfynu bywyd 
pawb. Ond pa fodd? Tybir fod ffynnonell bywyd natur- 
iol yn yr ymenydd (nerve centre), ac mai oddiyno yr anfonir 
grym bywydol trwy yr holl gorff; y cyfryngau trwy y rhai 
y gwneir hyn ydynt y giau, yr ysgyfaint a’ galon, &. Y 
mae gan yr organau hyn gymhwysder i adgyflenwi eu hun- 
ain yn ol gradd y wear and tear fyddo arnynt wrth gyf- 
lawni eu gwaith, os ceir awyr, ymborth a gwres. Achosir 
marwolaeth trwy i’r nerve centre ballu anfon grym bywydol 
drwy y corff. Achosir hyny, drachefn, naill ai trwy i niwed 
ddygwydd iddi hi ei hun, neu i rywhbeth dori y cysylltiad 
rhwng y nerve centre gyda rhanau pwysig o’r corff, neu ynte 
o herwydd nychdod neu afiechyd yn y cyfryw ganolbwne 
gieuol ei hun aii hanalluogai i gynnyrchu grym bywydol, 
priodol o ran swm ac ansawdd, ar gyfer y cyfansoddiad. 
Anfynych y cymer yr olaf le, trwy nychdod ; a thrwy dru- 
garedd, nid yn aml y dygwydd damweiniau sydd yn dryllio 
y nerve centre. Gelyn mawr bywyd yw afiechyd. Ond 

beth yw afiechyd ?- Methiant rhyw ran o’r corff i gyilawni 
ei swyddogaeth. Gall fod y methiant hwnw yn cyfodi naill 
ai oddiwrth niwed a wneir i’r ermyg ei hun; neu oddiwrth 
anallu y nerve centre i gynnyrchu: swm digonol o rym 
bywydol; neu oddiar anallu un o'r llinynau gieuol i gludo 
y grym bywydol hwnw i'w le; neu oddiwrth anallu un 
dosbarth o ermygau i adgyweirio y draul, neu ddosbarth 
arall o ermygau i waredu y corff oddiwrth ei weddillion. 
Rhaid i mi ymattal rhag dilyn yr ymdriniaeth hon ymhell- 
ach. Digon yw yr hyn a awgrymwyd i’ch galluogi i weled 
mai ysgariad, methiant, mewn rhyw ffurf neu gilydd, ydyw 
marwolaeth. Y peirianwaith cywrain yn ymddyrysu, yn 
tori, ac yn ymollwng yn ddarnau oddiwrth eu gilydd. 
Tori y llinyn arian, y cawg aur, ar piser gerllaw y ffyn- 
non, ar olwyn wrth y pydew, yn ol desgrifiad bywiog y 
Pregethwr yn yr adnodau blaenorol. Ié, hyn yw marw- 
olaeth. 

4. At y cwbl y mae y testyn yn ein dysgu fod marwolaeth 
yn amgylchiad gwir ddifrifol. Amgylchiad ydyw sydd yn 
tori dyn yn ddarnay. Nid peth i feddwl am dano yn 
ysgafn yw marw, fy anwyl gyfeillion. Fel amgylchiad 
difrifol y sonia pennod y testyn am dano. Dichon nad 
desgrifiad o henaint eithr o farwolaeth a geir yn adnodau 
adnabyddus y bennod hon. Dywedir mai dinas ddwyr-— 
einiol mewn ystorm sydd gan Solomon mewn golwg yn y 
desgrifiad ffugyrol a geir yn adn. 2—6. Y mae y nen 
yn ddu, a chymylau y dymhestl yn cuddio yr haul, ar * 
goleuni y dydd, y lleuad a’ ser y nos. Pob gobaith 
am hindda wedi darfod, ar cymylau yn dychwelyd ar 
ol y gwlaw. Gwynt nerthol yn chwythu nes peri i’ 
colofnau sydd dan, ar gwyr cryfion (buttresses) sydd yn 
attegu, y tf¥ grynu a chrymu—plygu. Yr ystorm yn 
cyfodi ir fath gynddaredd, nes ir rhai oedd yn malu 
ddianc oddiwrth eu melinau am eu heinioes, y naill ar 
ol y llall, nes o'r diwedd y metha y rhai sydd yn malu. 
Yr oedd y perygl mor fawr fel mai gwell gadael y teulu 


MARW YN YSGARIAD. 167 


heb ddefnydd bara nag aros yn hwy yn y ddryghin. 
Y lampau yn y ffenestri yn tywyllu, y pyrth yn cael eu 
cau, y malu yn sefyll, ac ysgrech aderyn y ddryghin yn 
nghanol y dymhestl; pob llawenydd yn cael ei attal, a 
gostwng i lawr holl ferched cerdd; ofni yr hyn sydd uchel— 
dychryn wrth sWn rhyfel yr elfenau uwch ben, teimlo mai 
perygl bywyd oedd anturio ir heol; y ceiliog rhedyn yn 
faich, ac y pallai chwant gan fel y llewygai y dinasyddion 
gan ofn, Mor fyw achywir yw y desgrifiad or hyn ydyw 
marwolaeth. Awr y dymhestl fawr, fy ngwrandiwyr, ydyw 
marw; awr y tywyliwch ar gwlaw; awr y crynu ar 
crymu; y methu a’ cau; y gostwng a’ ofni a'r pallu. Awr 
y bydd masnach yn sefyll, y canu drosodd, nosweithiau 
effro, ffenestri yn cael eu tywyllu, y drwsglap wedi ei fufflo, 
y cadarn yn crynu gan ofn ac yn rhy wan i gario ceiliog 
rhedyn, pawb yn brudd. 

Ie, y peirianwaith corfforol yn ymollwng, y llinyn arian 
—y sylwedd sydd 41 ganol yn llwyd ai du allan yn wyn, 
sydd yn rhedeg drwy asgwrn y cefn ir ymenydd; y cawg 
aur—yr ymenydd, y canolbwnc gieuol, yn tori; neu yn ol 
Gurlit, y lamp aur a grogid wrth linyn arian dan nen prif 
ystafell y ty, yn ol arferiad y dwyreinwyr, y llinyn arian 
yn tori, y lamp yn syrthio ir llawr ac yn myned yn 
chwilfriw, ar goleuni yn diffoddi. “ Yr olwyn wrth y 
pydew ar piser gerllaw y ffynnon”—y ffugyr yw, y 
ffynnon ddwfr mewn gardd, yn ddofn yn ngwaelod y 
pydew, piser wrth windlass neu wrth raff a weithid gan 
olwyn i ollwng i lawr y llestr gwag ac i gyfodi y llestr llawn. 
Mor brydferth y ddammeg i ddynodi rhanau bywydol y 
corff. Y mae yr olwyn avr piser yn perthyn yn agos 
iw gilydd ac yn cael eu sylweddoli yn yr awyr—a’rr 
gwaed sydd yn d’od i gyffyrddiad @u gilydd yo yr 
ysgyfaint. Y peiriant anadlu ydyw yr olwyn, sydd yn 
gweithio yn hafal i ysgogiadau rhaff dynu mewn pydew. 
~Y gwddf .ydyw y pydew, a dywedir fod y gwreiddair yn 
tarddu o air sydd yn golygu tynu—fel tynu dwfr. Pan 


168 MARW YN YSGARIAD. 


fyddo yr olwyn yn gwneuthur ei chwyldroadau diweddaf y 
clywir y death-rattle—y swn hynod hwnw nas anghofir byth 
ar ol ei glywed unwaith. Pan dderfydd hyn, yna y dychwel 
y pridd ir ddaear fel y bu, ac y dychwel yr ysbryd at 
Dduw yr hwn a’‘irhoes ef. Amegylchiad difrifol iawn ydyw 
marwolaeth. 

Dau air i derfynu. Nac anghofiwn fod genym ysbryd 
anfarwol o’n mewn, ac mai hwnw yw ein rhan oreu a 
phwysicaf ar bob cyfrif; gofalwn yn ein bywyd am ffurfio 
undeb na ddattodir yn awr ein marwolaeth. Nid oes ond 
un felly ag y gellir ei ffurfio, sef undebd gyda Christ. Pan 
dorir pob un arall, fe ddeil hwn—a hunasant yn yr Iesu. 
Amen. 


XXXV. 


GENEDIGAETH YR ARGLWYDD. 


Y MAE eynnal Plygain ar foreu Dydd Nadolig yn hen 

arferiad ymhlith y Cymry. Diau fod y cyfarfod 
dedwydd hwn* yn cludo meddyliau rhai o honoch yn ol 
ir hen ddyddiau gynt —i amser yr eistedd i fyny drwy y 
nos i ferwi y tamaid melus, a’r daith cyn y dydd trwy yr 
eira ar draws darn gwlad i’r Plygain. Ac onid yw geiriau 
tarawiadol y carolau a genid ar y pryd wrth lewyrch y 
ganwyll yn fyw ar eich cof; a lleisiau peraidd, er nad bob 
amser yn ddiwylliedig iawn, cantorion sydd bellach wedi 
tewi yn y tywod, yn adsain ar eich clust yn awr? Ydynt, 
yn ddiau, ac yn eich temtio i dybied am fynyd na cheir 
byth mwyach ar y ddaear amser mor ddedwydd a’ hen 
ddyddiau gynt. 

Gall rhai o honoch fyned yn ol ymhell iawn yn eich 
adgofion, ond dichon na ddichon neb o honoch gofio adeg 
pryd nad oedd Plygain crefyddol yn Nghymru, o leiaf 
mewn rhai lleoedd; a diau fod yr arferiad wedi ei sef- 
ydlu cyn geni rhieni y mwyafrif mawr o honoch. 

Ond y Plygain Cristionogol cyntaf erioed oedd yr un a 
gynnaliwyd uwch ben meusydd Bethlehem, i ddathlu gen- 
edigaeth y Dyn bach yn ninas Dafydd, dros ddeunaw can’ 
mlynedd yn ol. Angelion oedd yn gwasanaethu yn yr oedfa 
hono; ac yr oedd ganddynt yno, fel sydd genym ninnau 
yma, ganu a phregethu. Diau fod y pregethu a’r canu oedd 
gan fodau perffaith felly yn rhagori llawer ar yr eiddom 
ni. Yr oedd trefn gweithrediadau y cyfarfod yno yn wa- 


* Traddodwyd sylwedd y bregeth hon flynyddau yn ol mewn Plygain ar 
foreu Nadolig, o dan amgylchiadau dedwydd iawn. 

hanol hefyd i’r eiddom ni. Fel yr ydych wedi sylwi, y 
bregeth oedd flaenaf yno, ar canu yn dilyn. ‘“ A’r angel 
a ddywedodd,”—y dyweyd a wnaed yn gyntaf, ac wedi i'r 
pregethwr nefol orphen Ilefaru, ymddangosodd Iliaws o lu 
nefol—y cor canu—i foliannu Duw. Y canu sydd yn cym- 
eryd y blaen gyda ni, ar bregeth yn dilyn; eithr os yw 
y drefn yn wahanol, mae y testyn yr unrhyw avr eiddynt 
hwy. Genedigaeth Crist oedd testyn y bregeth a’ carol 
yn Bethlehem, ac yr ydym oll wedi clywed mai hyn oedd 
testyn y carolau rhagorol a wrandawsom gyda chymaint o 
hyfrydwch boreu heddyw, a pharhad o’r un pwne melus a 
bendigedig a fydd genyf finnau am ryw gymaint o amser 
ymhellach. Ceir hanes yr amgylchiad yn y rhan olaf o'r 
bennod gyntaf yn ol Matthew, ac yn y rhan gyntaf o’r ail 
bennod gan Luc. Ar ol cynnifer o gyfeiriadau atynt a 
wnaed gan y cantorion, afreidiol yw eu darllen yn awr. 
Gweddiwn am ir ysbryd addolgar a deimlwyd eisoes gael 
ei barhau ai ddyfnhau yn ein heneidiau tra y byddwn yn 
myfyrio ar y ffaith ryfeddaf a gymerodd le ar y ddaear, 
sef ymddangosiad Duw yn y cnawd. 


I. 


AMGYLCHIADAU GENEDIGAETH CRIST YR ARGLWYDD. 

Nid oes anghen cynnyg rhesymau i geisio sefydlu y ffaith. 
Ar y rhagdybiaeth o honi y mae y Testament Newydd, ac 
yn wir yr holl Ysgrythyrau Sanctaidd, yn seiliedig. Gen- 
edigaeth Crist yw canolbwne yr holl Fibl. At y ffaith 
hon y mae yr Hen Destament yn edrych ymlaen, a’r Tes- 
tament Newydd yn edrych yn ol. Y mae pawb o honom 
sydd yn dal awdurdod Llyfr Duw yn y goleuni priodol yn 
rhwym o deimlo fod y gair ysgrifenedig yn sefyll neu yn 
syrthio gyda gwirionedd y ffaith hon am y Gair a wnaeth- 
pwyd yn gnawd. 

Y fath yw dylanwad y ffaith ryfedd hon ar y meddwl 
cyhoeddus, fel y mae y rhai,nad ydynt o honom ni y 

Cristionogion, yn talu gwarogaeth iddi, hyd yn nod wrth 
argraffu wyneb-ddalen llyfrau anffyddol. Nis gallai anffydd- 
iwr wneyd yn hysbys mewn modd dealladwy i ddarllen- 
wyr Prydeinig pa flwyddyn y cyhoeddwyd ei lyfr, heb e 
ddyddio wrth oedran yr Arglwydd Iesu. Y geni rhyfedd 
a fu yn y preseb ydyw careg filldir yr oesoedd. Sylwn 
yn 

1. Ar adeg genedigaeth ein Harglwydd. Dan y penawd 
hwn cyfyd dau holiad. Pa flwyddyn yn oes y byd y gan- 
ed y Ceidwad? A pha ddydd o’ flwyddyn hono? Hol- 
iadau, myfi a addefaf, Nawer hawddach i’w gofyn na’u 
hateb, yn enwedig y diweddaf o’r ddau. Gyda golwg ar y 
flwyddyn, y gred gyffredin yw, mai oddeutu 4000 o oed y 
byd ydoedd, yn ol y cyfrifiad Iuddewig. Gwyddoch am y 
pedair blynedd sydd wedi bod yn asgwrn Ilawer o ddadleu- 
on, a rhai cynhenau, ond prin y byddai yn dangos chwaeth 
dda ar ein tu ni, a dyweyd y lleiaf, i adael meusydd agor- 
ed ac iachus Bethlehem am fwg a than dadleuacth. Mae 
nodi y farn gyffredin ar y mater hwn yn ddigonol in 
pwrpas presennol. 

Am y dydd o'r flwyddyn, mae llawer mwy o wahaniaeth 
barn a dyfaliadau aneirif. Nid oedd cytundeb barn ar hyn 
yn yr Eglwys Gyntefig, Yn y Dwyrain, y chweched o 
Ionawr a gedwid yn wWyl goffa am enedigaeth Crist. Yn y 
drydedd ganrif, cedwid yr ugeinfed o Fai gan rai o'r Crist- 
ionogion, ar ugeinfed o Ebrill gan eraill o honynt. Ym- 
hlith amseryddwyr diweddar, mae mwy fyth o wahaniaeth 
barn, a phob mis yn y flwyddyn yn cael ei gysylltu gan 
ryw un neu gilydd @r anrhydedd hon. Yn mis Chwefror 
y ganed ef, medd Wieseler; mis Mawrth, ebai Paulus; 
Ebrill, medd Greswell ; Awst, dywed Strong ; Medi, dadleua 
Lightfoot; rywbryd o hanner mis Rhagfyr i ganol mis 
Ionawr, medd Robinson. Rywbryd yn y gwanwyn y ganed 
ef, ebe Clinton; nage, eithr yn yr haf, medd eraill; yn 
nhymmor y cynhauaf, ebe dosbarth arall; tra y myn llawer, 
a ninnau yn eu plith, mai yn y gauaf y bu hyn. Pwy 

sydd iawn, bernwch drosoch eich hunain. Yr wyf fi wedi 
hen ddyrysu uwch ben y cwestiwn, a bron a chredu gyda 
Wordsworth fod yr Ysbryd Glan wedi cuddio y dydd ar 
flwyddyn oddiwrth ddynion, fel y cuddiwyd corff Moses, 
rhag i ddynion eu haddoli. 

Modd bynag, ceir profion cryfion iawn fod yr Eglwys 
Gristionogel yn cadw y pummed dydd ar hugain o Ragfyr 
yn Nadolig er yn foreu; a dyma arferiad mewn gwledydd 
créd yn yr oes hon, gydag ychydig eithriadau. Nid yw y 
dyddiad o nemawr bwys ymarferol. Yn y ffaith, ac nid yn 
y dydd ar mis, mae sylfaen ein bywyd tragwyddol. 
Gwyddoch fod yr adeg wedi cael ei rhagfynegi trwy y 
Prophwydi, yn enwedig trwy enau Daniel; yr adeg ag y 
bu parotoi mawr ar ei chyfer—-cyflawnder yr amser ydoedd. 
A gellid eich adgofio ymhellach ei bod yr adeg fwyaf man- 
teisiol yn oes y byd i enedigaeth Crist gyrhaedd ei am- 
canion. 

2. Lie ei enedigaeth. Iaith yr hanes Ysgrythyrol ar hyn 
yw, ‘“‘Ac wedi geni yr Iesu yn Bethlehem Judea.” . 
“Ganwyd i chwi heddyw Geidwad yn ninas Dafydd. 
Chwi a gewch y dyn bach wedi ei rwymo mewn cadachau, 
ai ddodi yn y preseb.” 

Oddeutu pum’ milldir i'r dehau o Jerusalem, mae truman 
o dir yn saethu allan tua’ dwyrain o fryniau Judea. Y 
mae oddeutu milldir o hyd, gyda dyffryn dwfn ar bob tu 
iddi, ar du y gogledd ac ar y tu dehau. Ar lechwedd 
gogleddol yr hirfryn hwn, y safai tref Bethlehem, yn yr 
hon y ganwyd yr Iesu. Y mae yn sefyll hyd heddyw, o 
ran hyny, heb newid llawer yn ei ffurf, ond yn fwy nag 
ydoedd y pryd hyny, o ran nifer adeiladau a thrigolion. 
Dywedir fod ei phoblogaeth bresennol oddeutu pedair mil o 
eneidiau. Dinas hir ac un heolog, gyffelyb i Abergele, 
ydyw. Y tai wedi eu gwneuthur o glai a phriddfeini. Saif 
ar fin y flordd fawr sydd yn arwain o Hebron i Jerusalem. 
Mae Bethlehem yn ddinas enwog mewn hanesiaeth gysegr- 
edig. Yno y ganwyd Dafydd mab Jesse, ac ar y bryniau 

eylchynol y bu yn bugeilio defaid, yn barddoni salmau, ac 
yn chwarcu ei delyn. Gerllaw y ddinas hon yr oedd meus- 
ydd Boaz, le y bu Ruth yn Iloffa, sef y wraig hono o wlad 
Moab a briodwyd gyda’r amaethwr mawr, ac a ddaeth yn 
fam i Obed, taid Dafydd brenin Israel. Ac y mae y 
ffeithieu hyn yn unig yn ddigon i sicrhau anrhydedd byth- 
ol ar enw y lle. Dywedir gan deithwyr mai ychydig iawn 
o effaith cynnydd a chyfnewidiadau y byd a ganfyddir ar 
Bethlehem ; ac fod gwisgoedd ac arferion y trigolion presen. 
nol yn hollol yr un fath a’r hyn oeddynt yn agos i ddwy 
fil o flynyddoedd yn ol. Pe bae bosibl i Boaz ymweled @’r 
lle y cynhauaf nesaf, prin y gallai weled math yn y byd o 
gyfnewidiad yn agweddau yr ardal nac yn arferion y bobl 
oddiar y dyddiau y trigai ef yno. Canfyddai nid yn unig 
ffurf a chyflwr y meusydd, eithr trefn “cynhauaf yr heidd- 
jau,” arferion y medelwyr a lloffwyr, y Iloriau dyrnu, avr 
wyntyll a phob peth, y peth oeddynt dair mil o flynydd- 
oedd yn ol. 

Ac yn y lle bychan hwnw,—yr adeg hono, bychan iawn 
—y ganed Crist yr Arglwydd. Dyma Bethlehem dinas 
Dafydd, yr hon, er ei bod y leiaf ymhlith miloedd Juda 
a enwogwyd dros byth ar gyfrif y ffaith hon yn ei hanes, 
Ynddi hi y ganwyd Un mwy na Boaz, ac Un ag y galwai 
Dafydd ef yn Arglwydd. Os ymffrostia gwfr Caernarfon 
yn enwogrwydd eu castell ar gyfrif fod Edward yr Ail, 
tywysog cyntaf Cymru, wedi ei eni yn ystafell fechan a 
diaddurn Tr yr Eryr; pa faint mwy enwog Bethlehem 
Juda yn rhinwedd y ffaith annhraethol bwysicach fod Mab 
Duw, tywysog breninoedd y ddaear, wedi cael ei eni ynddit? 

Ond ceir mwy o fanylion yn yr hanes nag enw y 
ddinas lle y ganwyd ef. “A’i ddodi yn y preseb,” ebai 
yr’ angel wrth y bugeiliaid. Pa fath le oedd hwnw? 
Ac ymha barth yr ydoedd? Pe yr elech ar daith 
i ymholi am y preseb, arweinid chwi i gwr eithaf y 
ddinas, lle yn bresennol y saif leiandy Lladinaidd yn 
gysylitiol 4r hon y saif hen eglwys. Mae yn adeila¢ 

Hg 

eithaf destlus ei gwneuthuriad, serch fod cryn lawer o 
olion tywydd ar ei thé ai pharwydydd. O’r eglwys hon 
mae dwy res o risiau troellog yn arwain i lawr ugain 
troedfedd i ogof dan-ddaearol. Y mae yr ogof wedi ei 
gwisgo 4 mynor Eidalaidd, ac yn cael ei goleuo 4 llusern- 
au. Mewn cilfach ynddi, ychydig is nar llawr, mae corff 
o fynor wedi ei gafnio yr un ffurf a phreseb i ddynodi y 
fan y dodwyd y mab bychan mewn cadachau, ar ei 
enedigaeth, Ai dyma y fan mewn gwirionedd sydd yn 
dra anhawdd ei benderfynu. Mae y dyb mai ogof ydoedd 
mangre y preseb yn cael ei hystyried gan lawer fel un 
eithaf golygus. Mae ogofeydd yn lliosog iawn yn Mhales- 
tina. Dywedir mai calchen feddal yw y graig yn y wlad 
hono, ai bod yn hawdd iw naddu 4g erfyn, neu iw 
threulio yn dyllau gan y dymhestl.. Mae leoedd creigiog 
ymhob parth o’r wlad fel crwybr gwenyn gan fan ogof- 
eydd, y rhai a ddefnyddir yn drigfod ir byw neu yn 
feddau ir meirw; yn guddleoedd lladron, neu yn gestyll 
milwyr; yn grynfeydd dwfr, neu yn dai fd; yn gorlanau 
defaid neu yn feudai gwartheg. Ac nid anfynych y llechai 
teithwyr mewn ogofeydd felly pan na fyddai lle yn y 
llett¥; a pheth posibl iawn yw fod ogof felly gerllaw y 
gwesty ar fin ffordd Hebron, wedi cael ei throi yn feudy 
i achlesu anifeiliaid teithwyr a gyrchasant yno ar y 
teithiad mawr; ac mai mewn preseb yno y gorweddodd y 
dyn bach, yn ol y traddodiad. Un peth anffafriol ir 
dyb hon ydyw pellder y fan o'r ddinas, ac hefyd dyfn- 
der yr ogof. Modd bynag, mae yr hanes ysgrythyrol yn 
groew ar hyn, sef mai mewn preseb—syned y ddaear 
ar nef!—y dodwyd Etifedd pob peth, ar ei enedig- 
aeth. 

Ond pa fodd y dygwyddodd ei enedigaeth yn Bethlehem 
o gwhl? Achoswyd hyn gan gadwyn o amgylchiadau 
bychain oedd yn effeithio ar eu gilydd. mewn modd es- 
mwyth iawn. Yn Nazareth y trigai Mair a Joseph, ac yr 
oedd pedwar ugain milldir rhwng v fan hono a Bethlehem. 

Os y gauaf oedd hi, yr oedd yn adeg anfanteisiol i 
deithio; a pha adeg bynag o’r flwyddyn, yr oedd Mair 
mewn cyflwr anaddas iawn i wynebu y fath daith. Eto 
yr oedd prophwydoliaeth yn hysbysu fod cerbydres y Ceid- 
wad yn ddyledus yn ngorsaf Bethlehem ymhen pedwar 
diwrnod. Pa fodd y cymer- hyn le? Mae Rhagluniaeth 
wedi trefnu cyfres o amgylchiadau cydiol @u_ gilydd 
a ddwg hyn oll i ben. Sylwch arnynt: Daeth  gor- 
chymyn allan o orsedd Rhufain i drethu yr holl fyd. 
Yr oedd y trethiad, neu yn hytrach y cofrestriad yma yn 
galw ar i bawb, meibion a merched, a feddent rywfaint o. 
eiddo, fyned iw dinas eu hun, i roddi eu henwau hwy 
au teuluoedd a manylion ereill ir swyddogion gwladol. 
Yr oedd Mair a Joseph o linach Dafydd, ac felly yn 
rhwym o fyned i Bethlehem, dinas Dafydd, i'w trethu 
Llaw anweledig yn cyffwrdd y carn ar orsedd Rhufain 

dyna y ceuffon yn ysgogi, y breichiau yn gweithio, yr 
olwynion yn troi, a Mair wedi cyrhaedd ei gorsaf briodol, 
ar yr awr benodedig, yn ol gair sicr y brophwydoliaeth. 

3. Cyfrwng ei enedigaeth. ‘‘ Wedi ei wneuthur o wraig,” 
medd Paul. “A hi a esgor ar fab, a thi a elwi ei enw 
ef Iesu,” ebai yr angel wrth Joseph. Enw y fam sanct- 
aidd hon oedd Mair, fel y gWyr y plant yma yn dda. 
Ychydig iawn a wyddys am dani. Y mae Ysbrydoliaeth 
wedi bod yn brin iawn yn ei hanes hi. Gwyddom ei bod 
o linach Dafydd, a darfod iddi ar ol geni yr Iesu, ddyfod 
yn wraig i Joseph y saer. Bernir mai cyffredin ydoedd 
o ran ei hamgylchiadau. Meddai ryw gymaint o dir, onidé 
ni buasai raid iddi gael ei threthu gyda Joseph; a rhaid 
nad oedd yn gyfoethog, onidé hi a aberthasai oen ar 
gyflwyniad ei chyntafanedig ir Arglwydd yn lle par o 
ddurturod, neu ddau gyw colomen. Amlwg yw hefyd ei 
bod yn ddynes feddylgar a duwiol iawn. Yr oedd Elizabeth 
ei chares, a Joseph ei gWr, yr hwn hefyd oedd oi chyfath- 
rach, a’r* teulu oll i fyny at Dafydd eu cyndad, yn bobl 
tra chrefyddol. 

Cenedlwyd y “Peth sanctaidd” yn wyrthiol, ac y mae 
hyny,, fel holl bwne mawr yr ymgnawdoliad, yn déedig 4 
dirgelwch anolrheinadwy. Pa fodd y gallai dynes fod yn 
fam i’r Hwn ai gwnaeth hi a phob dyn byw, nis gwyddom; 
ond gan mai fel hyn y dywed yr Ysgrythyrau y bu 
pethau, ein dyledswydd yw credu yr hanes rhyfedd, gan 
nad beth*yw ei ddirgelwch. Yr elfen wyrthiol hon yw 
néd anghen crefydd dadguddiad; a néd anghen gwyrth 
yw dirgelwch; ond y wyrth fwyaf a’ dirgelwch dyfnaf a 
fedd dadguddiad ei hunan yw yr Immanuel mawr, y Duw 
gyda ni 

4, Cyhoeddiad ei enedigaeth, Yr oedd y peth mor 
newydd ir byd, fel na buasai neb dynion yn deall am 
dano byth oddieithr i’r nefoedd ei fynegu iddynt. Yn ol 
yr hanesion yn yr Ysgrythyrau ag y cyfeiriwyd atynt eisoes, 
angel a gafodd y genadwri hon i’w chyhoeddi, ac i fugeil- 
iaid heddychlawn a gwerinol y traddododd y newydd da 
hwn. Y mae yn wir fod Mair wedi cael gair ymlaen llaw, 
fisoedd yn ol, trwy yr angel Gabriel; ac yr oedd Joseph 
hefyd wedi derbyn dadguddiad i ragfynegu hyn iddo beth 
amser cyn yr adeg; ac ymddengys fod Elizabeth, mam 
Ioan Fedyddiwr, wedi cael mwy nag awgrym ynghylch yr 
un peth gan ei chares Mair y forwyn. Ond rhaghysbys- 
iadau oedd yr holl bethau hyn, ac yn cael eu cadw fel 
cyfrinach sanctaidd gan y teulu. Yr hysbysiad cyhoeddus 
cyntaf ydyw yr hwn a ddesgrifir mewn iaith fywiog gan 
yr efengylydd Luc, yn ei ail bennod. 

Ar du dwyreiniol Bethlehem mae gwastadedd eang. Ar 
adegau neillduol o'r flwyddyn, gwisgid y dolydd hyn & 
defaid, Ar ol ir haul fachludo, gellid gweled bugeiliaid yn 
eu gwylied rhag bleiddiaid, a bwystfilod, rheibus eraill. Ar 
ol cerdded y terfynau, a gweled nad oedd arwyddion 
perygl ir praidd, ymgasglai y bugeiliaid at eu gilydd i le 
amlwg, ac yn ol arfer bugeiliaid y dwyrain—bugeiliaid 
oedd seryddwyr cyntaf y byd—y maent yn dechre ym- 
ddyddan am y bydoedd wybrenol, ac yna yn dyrchafu eu 

golygon i syllu ar y ser. Ar hyn fflachiodd goleuni o’u 
hamgylch dysgleiriach na’r haul. ‘A yw y wawrddydd yn 
tori yn awr?” ebai un. “Nac ydyw,” atebai un arall ; 
“ni ddaeth y boreu eto ;” “ac heblaw hyny,” ychwanegai 
y trydydd, “ni fu codiad yr haul erioed mor ogoneddus a 
hyn; edrychwch ar byst Ilachar-danbaid y goleuni rhyfedd 
hwn yn chwareu yn ddysgleiriach bob mynyd. Ah! dacw 
ffurf yn dyfod ir golwg, ie, ac angel yw.” Ac ofni yn 
ddirfawr a wnaethant. Ar hyn clywent lais pereiddiach 
nag odlau telyn aur yn dywedyd wrthynt, “Nac ofnwch; 
canys wele yr wyf fi yn mynegu i chwi newyddion da o 
lawenydd mawr, yr hwn a fydd ir holl bobl. Canys gan- 
wyd i chwi heddyw Geidwad yn ninas Dafydd, yr hwn 
yw Crist yr Arglwydd,” &c. Meddyliwch, fy nghyfeillion 
hoff, am eu teimladau. Hen addewid Eden a baich pro- 
phwydoliaethau yr Ysegrythyrau yn cael eu cyflawni y bore 
hwnw. Y Messiah hir-ddysgwyliedig wedi ei eni yn y dref 
gerllaw iddynt, a gobaith cael golwg arno cyn ir haul 
gyfodi y diwrnod hwnw! Gwyn eu hyd! Cyn iddynt 
gael amser i sylweddoli yr hysbysiaeth fendigaid hon, dyna 
swn canu melusach na dim a glywsent erioed o'r blaen yn 
seinio trwy yr entrych. Yr oedd gydar angel liaws o lu 
nefol, byddinoedd o angylion, yn sefyll yn daclus ar eu 
hedyn, y tu ol ac o amgylch yr angel-bregethwr, ac yn 
moliannu Duw, gan ddywedyd, ‘“Gogoniant yn y gor- 
uchaf,” &c. Ni fu y nefoedd erioed yn nés ir ddaear nar 
boreu hwnw. Yr oedd y bugeiliaid wedi eu hoelio wrth y 
weledigaeth nefol. Er cymaint oedd eu hawydd i weled y 
preseb a lledu y newydd, nid oedd modd symud cam nes 
ir Plygain derfynu. “A bu pan aeth yr angylion ymaith,” 
—sylwch ar y geiriau.—Pan acth yr angylion ymaith 
oddiwrthynt i’r nef, y bugeiliaid hwythau a ddywedasant 
wrth eu gilydd, Awn hyd Bethlehem. “Ac felly yr 
aethant ar frys, ac a gawsant Mair a Joseph, ar dyn bach 
yn gorwedd yn y preseb, a phan welsant, hwy a gyhoedd- 
asant y gair a ddywedasid wrthynt am y bachgen hwn.” 

Ié, fy nghyfeillion, fel yna y cafodd y ddaear wybod am 
y geni mawr yn Bethlehem Judea.. Y nefoedd a anfonodd 
angylion i ddyweyd; y bodau dedwydd -hyny yn dyweyd 
nes coeliodd y bugeiliaid yr hanes; y bobl syml a difrifol 
hyny yn lledu y s6n; a diolch i Dduw, ar led cynnyddol 
y mae y sdn yn myned byth er hyny. 


«Am Tesu Grist a’i farwol glwy’, 
Boed miloedd mwy o sén.” 


TL 


EFFEITHIAU EI ENEDIGAETH. 

Olrhain holl effeithiau yr amgylchiad rhyfedd hwn nis 
gallwn heddyw; ie, nis gellir byth. Awgrymir tri o’r prif 
effeithiau uniongyrchol yn moliant y llu nefol, ac ni ddylid 
terfynu heb eu nodi. 

1. Effaith genedigaeth yr Iesu ar deimladau angylion. Ceir 
hyn yn y geiriau, ‘Ac yn ddisymwth yr oedd gyda’ angel 
liaws o lu nefol, yn moliannu Duw.” Yr oedd un angel 
yn ddigon i hysbysu y ffaith. Paham y daeth llu nefol, ie, 
lliaws o lu nefol, vr ddaear? Yr oeddynt yn moliannu— 
yn canu, mewn hwyl. Paham hyny? Yr un paham sydd 
yn ateb yr holl ofyniadau. ‘l'eimlo dyddordeb yr oeddynt 
yn y Mab aroddwydini. Pan gychwynodd ef oddicartref, 
y mae engyl yn methu aros yn y nefoedd. Daethant i’w 
ddanfon bob cam i Bethlehem, Ac ni buont neppeil o’r 
ddaear hyd nes y cawsant ei groesawu ir nefoedd yn ol. 
Ymddangosai angylion yn lled fynych yn oes yr hen 
oruchwyliaeth, ond y dirgelwch oedd hyn, arferai yr Ail 
Berson yn y Drindod Sanctaidd dalu ymweliadau 4’r ddaear 
y pryd hyny, dan ryw ffurf neu gilydd; dyfod yma yn 
osgordd iddo ef yr oeddynt hwy y pryd hyny. Ae os 
oeddynt yn ei ddilyn pan ddeuai yma ar ei dro felly, 
buasai yn rhyfedd iddynt aros gartref pan ddaeth eu 
Harglwydd yma i fyw. 

Cymer angylion ddyddordeb hefyd yn achos y dyn, fel y 
cyfryw. Fel gweision ffyddlon, y mae angylion yn_hoffi 
pob peth y cymer eu Meistr hyfrydwch ynddo. Diau fod 
_ y lu nefol yn deall er ys talm ei fod Ef yn lawenychu yn 
nghyfanneddle ein daear ni, ac fod ei hyfrydwch gyda meib- 
ion dynion. Maent yn fodau haelfrydig hefyd, ac felly yn 
ymlawenhau yn llesdd ereill. Angylion drwg sydd am ein 
lyncu, am ein cadw y mae engyl da. Y maent hefyd yn 
awyddus am wybodaeth bellach o feddwl Duw, ac yr oedd 
hyn i’w gael yn Bethlehem y boreu hwnw. Yn yr olwg ar 
ymagoriad y cariad Dwyfol ar yr achlysur, ymgollent mewn 
afiaeth a rhwygent yr entrych 4 sain can. Sylwn ar 
effaith genedigaeth Crist, 

2. Ar dynged dynion: “I chwi Geidwad.” Mae rhai o’r 
engyl wedi pechu, ond ‘“‘Ceidwad i chwi,” ebai yr angel. 
Ceidwad—mae y gair yn egluro ei hun, un i gadw, cadw 
oddiwrth yn gystal a chadw rhag, a chadw i yn gystal a 
chadw oddiwrth. Ceidwad yn holl ystyr y gair, Ceidwad, 
“yr hwn yw Crist yr Arglwydd.” Ceidwad awdurdodedig 
—Crist, Ceidwad galluog—‘“ yr Arglwydd.” Ceidwad cyff- 
redinol,—‘‘i’r holl bobl.” 

Ymddangosodd y Person hwn yn y cnawd ir dyben o 
gymhwyso ei hunan i fod yn Geidwad felly. Gwyddoch yn 
mha fodd. Yr oedd dyn fel pechadur yn ngafael deddf ac 
yn rhwym ofarw. Galwai cyfiawnder cyhoeddus am hyn, neu 
i rywhbeth gael ei ddarparu fuasai yr un dyben a chospi, 
heb gospi. Cafwyd darpariaeth felly yn narostyngiad a 
dyoddefiadau Crist yr Arglwydd, fel yr oedd seren gobaith 
byd o bechaduriaid yn ymddangos yr un adeg a seren 
Bethlehem. ‘“Ganed i chwi Geidwad.” 

3. Ar gymeriad cyhoeddus Duw, Adnod 14. Cynnwysai 
carol yr angylion rhyw dri darn. Pa fodd yr oeddynt yn ei 
ganu, pa un ai ynghyd ai ynte pawb ei ran, ni hysbysir. 
“Gogoniant yn y goruchaf.” Beth yw meddwl y gair olaf 
hwn? Gall y gair arwyddo tri pheth, sef goruchaf leoedd, y 
gradduu wwehaf o foduu, neu ogoniant yn y yoruchaf rudd. 

Dichon fod pob un o'r ystyron yna yn cael eu cynnwys yma. 
Fod yr angylion yn golygu fod genedigaeth Crist yn rhoddi 
y gradd goruchaf o ogoviant i Dduw. Mae pob careg a 
deilen, anifail a chreadur rhesymol, yn cyhoeddi gogoniant 
Duw yn ol eu gradd a’u cyleh; ac y mae gradd y gogoneddu 
yn codi gyda graddfa y cyfryngau ;-—gogoniant mwy yn y 
llysieuyn nar gareg, yn yr anifail nar llysieuyn, yn y 
dyn nav anifail, yn yr angel fe allai nar dyn, ond yn 
oruchaf oll yn Nghrist yr Arglwydd. 

Y mae y cydfyd yn eang ai fydoedd yn aneirif. Yn 
debygol fod bodau byw a rhesymol yn preswylio yn mhob 
rhan, ag eithrio ambell furddyn-fyd fel ein lleuad ni. Dichon 
fod y bodau hyn a’u trigleoedd yn codi mewn perffeithrwydd 
gwneuthuriad ac uchder gogoniant. Ond yma, dichon fod yr 
angylion yn golygu taflu y newydd da hwn atynt oll,— 
gogoniant yn y goruchaf, yn yr ystyr o fod y gogoniant 
goruchaf ei radd yn y goruchaf leoedd, goruchaf fodau 
creadigaeth Duw. Pwy na ddywedai Amen. 

Os gofynir pa fodd y mae genedigaeth Crist yn effeithio 
fel hyn ar gymeriad cyhoeddus Duw, ceir yr atebiad yn 
adran olaf yr adnod: “i ddynion ewyllys da.” Dadlenu ei 
ewyllys da mewn modd neillduol y mae. Nid gwella cymeriad 
Duw, mae hyny yn anmhosibl; ond ei ddadguddio. Hanfod 
y cymeriad Dwyfol ydyw ewyllys da. Duw cariad yw, ac yr 
oedd genedigaeth Crist yr Arglwydd i fod yn Geidwad i ni, 
yo dwyn hyn ir golwg mewn modd na wnaed erioed o’r 
blaen. Man donau ar y wyneb oedd pob peth a welwyd 
o'r blaen, ond yma daeth dyfnderoedd ei gariad i’ golwg. 

Clywch fel y mae angylion yn moliannu am Geidwad i ni, 
pa le y mae ein diolch ni ein hunain? A brofasom yr 
iachawdwriaeth sydd ynddo? Os do, paham na foliannwn 
ni dipyn? Ond os naddo, paham yr oedwn feddiannu braint 
mor fawr? Awn ninnau ar frys fel y bugeiliaid i chwilio 
am dano. Amen. 


XXXVI. 


RHAGORIAETH GWYBODAETH BROFIADOL O 
GRIST. 


“A hwy a ddywedasant wrth y wraig, Nid ydym ni. weithian 
yn credw oblegid dy ymadrodd di; canys m wi clywsom 
ef em hunain, ac a wyddom mai hwn yn ddiau yw y 
Crist, Iachawdwr y byd.”—Ioan Iv. 42. 


2) ba y cyfieithiad diwygiedig, fel hyn y mae y darlleniad, 

—“A hwy a ddywedasant wrth y wraig, Yn awr, yr 
ydym yn credu nid oblegid dy lefaru di; canys ni aii 
clywsom ef drosom ein hunain, ac a wyddom mai hwn yn 
wir yw lachawdwr y byd.” Yr ydych yn craffu fod y 
cyfnewidiadau yn gryn lawer, a rhai o honynt yn bwysig. 
Gwellad yn ddiau tuag at wneyd y meddwl yn eglur, yw 
y cyfnewidiad sydd yn nhrefn yr ail frawddeg; ac y mae 
gadael allan y gair Crist, yn y frawddeg ddiweddaf, yn 
gyfnewidiad lled bwysig, ac yn lawer mwy Samaritanaidd 
ei naws nar credo a briodolir ir bobl hyn yn yr hen 
ddarlleniad. Ond dichon mai yr ychwanegiad oY gair 
drosom (for) yn mrawddeg gyntaf hanner olaf yr adnod 
ydyw y cyfnewidiad sydd yn cynnorthwyo mwyaf ar y 
darllenydd cyffredin i ddeall cenadwri yr adnod. Dymun- 
wn eich sylw neillduol at hyn. Yr hen ddarlleniad yw, 
“Canys ni ai clywsom ef ein hunain,” ond yn y cyfnewid- 
iad a nodwyd, fel hyn y mae y frawddeg, “Canys ni ai 
clywsom ef drosom ein hunain.” Er fod yr un meddwl yn 
cael ei gynnwys yn yr hen, mae pwynt y meddwl hwnw 
yn cael ei wneuthur yn Ilawer mwy amlwg a phendant yn 
y newydd. Yn y clywed yma drostynt eu hunain yr oedd 
cnewyllyn y cwbl yn lechu. Yr oeddynt wedi clywed am 

Grist gan y wraig, ac wedi clywed yn ddigon eglur a 
grymus, nes credu ynddo wrth ei hymadrodd hi; ond yn 
awr,*gorphwysa eu crediniaeth ynddo ar dir uweh a chad- 
arnach—‘ni a’i clywsom ef drosom ein hunain”—ie, mewn 
canlyniad meddant wybodaeth sicrach a rhagorach o hono, 
“ac a wyddom mai hwn yn wir yw Iachawdwr y byd.” 
Yr ydych yn cofio amgylchiadau llefariad y testyn; a 
gwyddoch pwy oedd y wraig hon fu yn ymadroddi am 
Grist, a phwy oedd yr “hwy” a draethasant cu profiad 
yn ngeiriau cryfion y testyn. Afreidiol yw rhoddi gwers 
i neb o honoch ar ddosbarthiad daearyddol Palestina yn 
nyddiau y Gwaredwr, i ddangos paham yr oedd yn rhaid 
iddo ar ei daith o Judea yn y dehau i Galilea yn y gog- 
ledd, fyned trwy Samaria, yr hon oedd yn gorwedd yn y canol 
rhyngddynt. Gwyr pawb o bobl Bangor paham y mae yn 
rhaid i deithiwr o Sir Ddinbych i Ynys Mén fyned trwy 
Arfon, sef am fod Arfon yn gorwedd rhwng Dinbych a 
Mon. Ar y daith faith a blinderus hon, fe gyrhaeddodd y 
Gwaredwr ai ddysgyblion un canol dydd poeth i lecyn yn 
tgwlad Samaria, lle mae ffynnon Jacob. Yn flinedig gan 
y daith, efe a eisteddodd ar y ffynnon i orphwyso, yn sych- 
edig a newynog. A thra yr oedd y dysgyblion wedi myned 
i dref gyfagos i brynu bwyd, ac yntau ei hunan fyth wrth 
y ffynnon, daeth gwraig o'r ddinas i dynu dwfr ai Ilestr 
yn ei llaw. Agorodd yr lesu ymddyddan gyda’ wraig, ac 
yn y diwedd aeth ei eiriau at ei chalon, credodd ynddo 
fel y Crist ; brysiodd i’w dinas i fynegu am dano wrth ei 
chymydogion, a dygwyd llawer o honynt hwythau i gredu 
ynddo, o herwydd gair y wraig. Rhyw hanner milldir 
sydd rhwng y ddinas a’r ffynnon, a llawer o’r Samariaid o’r 
ddinas hono a ddaethant ato ef, a hwy a attolygasant iddo 
aros gyda hwynt. Ac efe a arosodd yno ddeuddydd. A 
mwy o lawer a gredasant ynddo et oblegid ei air ei hun. 
‘““A hwy,” sef pobl dinas Sychar, “a ddywedasant wrth 
y wraig,” sef y wraig a gyfarfu 4’r Iesu wrth ffynnon 
Jacob: “Yn awr yr ydym yn credu, nid oblegid dy lef- 

aru di; canys ni ai clywsom ef drosom ein hunain.” Cen- 
adwri y testyn, fel y gwelwch, yw 

RHAGORIAETH GWYBODAETH BROFIADOL O GRIST AR 
WYBODAETH HANESYDDOL AM DANO. 

Wrth wybodaeth hanesyddol am Grist y golygwyf yr 
hysbysiaeth a geir am dano trwy gyfryngau—trwy ddar- 
len neu glywed, tra y mae gwybodaeth brofiadol yn 
ffrwyth ymwneyd personol 4g ef, trwy gredu ynddo, byw 
yn ei gymdeithas ac mewn ufudd-dod cyson a chyflawn 
iddo. Y mae y rhywogaeth flaenaf o wybodaeth yn werth- 
fawr iawn; nis gallwn fod yn rhy ddiolchgar am dani, 
ac am y Bibl, y weinidogaeth, a'r eglwys sydd yn gyf- 
ryngau y cyfléad o honi. Ond y mae yr olaf, sef gwybod- 
aeth brofiadol o Iachawdwr y byd, yn Ilawer mwy gwerth- 
fawr, ac yn ol awgrymau y testyn yn rhagori arni yn 
ngraddau e sicrwydd, eangder ei therfynau, a nodwedd ei heffeith- 
tau. Cynnelir y ddau gyntaf yn amlwg iawn ar wyneb y 
testyn, a chredwyf y cynnwysir yr olaf yn ystyr ddyfnaf 
ymadrodd diweddaf yr adnod, yn gystal ag fel casgliad 
anghenrheidiol oddiwrth y ddau gyntaf. Y mae gwybod- 
aeth brofiadol o Grist yn rhagori ar wybodaeth hanesyddol 
am dano, yn 


i; 


YN NGRADDAU EI SICRWYDD. 

Yr oedd y bobl hyn wedi credu—wedi coelio—oblegyd 
tystiolaeth y wraig; ac y mae unrhyw radd o ffydd yn 
dwyn gyda hi radd cyfartal o sicrwydd ir meddwl Ile y 
mae; fel yr oedd y wybodaeth hanesyddol a feddent hwy 
am Grist yn cynnwys mesur o sicrwydd yn eu meddyliau 
gyda golwg arno. Ond ar ol ei glywed ef eu hunain, neu 
yn fanylach drostynt eu hunain, mae y wybodaeth brofiadol o 
hono sydd ganddynt bellach yn cario i’w meddyliau sicrwydd 
uweh a llawnach. Sylwch ar eu geiriau “‘ac ni a wyddom,” 
—gair cryfach i ddynodi sicrwydd na’r credu yn nechreu 

yr adnod—“ mai hwn yn ddiau,”—yn wir,—‘tyw lachawdwr 
y byd.” 

Mewn un ystyr nid oes synwyr mewn son am raddau 
mewn sicrwydd; sicrwydd yw sicrwydd, heb fod yn fwy 
nac yn llai na hyny. Ond mewn mater o ymresymiad yn 
y llys, neu mewn llyfr, mae yn gyfleus edrych ar ddau 
fath o sicrwydd, a galw un yn sicrwydd moesol, a’ llall yn 
sicrwydd hollol. Y mae yr ymadrodd sicrwydd hollol yn 
egluro ei hun, ac yn dynodi y rhywogaeth uchaf yn bosibl 
o sicrwydd; tra nad yw sicrwydd moesol ond term am radd 
uchel o debygolrwydd, sicrwydd ag y mae ynddo ar y 
goreu ryw gymaint o ammheuaeth. Ac eto, ir tir hwn yn 
unig o sicrwydd y cyfyd y wybodaeth hanesyddol fanylaf, 
hyd yn néd am Grist, Iachawdwr y byd. Buddiol i ni 
yw rhoddi ystyriaeth am enyd i hyn. Mae gwybodaeth 
hanesyddol yn seiliedig ar dystiolaeth allanol, a gwerth ac 
awdurdod tystiolaeth allanol yn dibynu ar amrywiol bethau. 
Noder, * 

1. Cymhwysderau y tyst, megys ei wybodaeth ai onest- 
rwydd. Gofynir mewn tyst allu digonol i weled a gwybod 
a barnu y pethau y cynnygia dystiolaeth yn eu cylch. Yn 
niffyg hyn, gall tyst dwyllo ei hun trwy gamfarnu, yn gystal 
a thwyllo eraill trwy gamdystiolaethu. Hyn yw y rheswm 
paham y gwrthodir tystiolaeth plant dan oed, idiots, a 
gwallgofiaid, mewn llys gwladol. Hefyd, gofynir i dyst fod 
yn ffyddlawn yn ei dystiolaeth, ac i ddyweyd y gwir, yr 
holl wir, a dim ond y gwir. Sicrhau hyn yw yr amcan 
oi roddi ar ei lw, ar cyfrif am lymder y gosb a wein- 
yddir am dyngu anudon. Serch fod y wybodaeth fanylaf 
a phwysicaf ar ryw achos yn meddiant tyst, os na fydd ei 
dystiolaeth yn onest a flyddlawn, yn ol y wybodaeth hono, 
y mae y cwhl a wna yn yr achos yn waeth na bod yn 
ddiwerth. 

2. Uniongyrchedd gwybodaeth y tyst. Mae y dyn yn cyn- 
nyg tystiolaeth ar achos neillduol, ond ychydig o werth 
sydd ynddi os nad yw y wybodaeth sydd yn cyfansoddi 

sylwedd y dystiolaeth hono yn uniongyrchol a phersonol. 
Yn wir, prin y mae yn briodol galw gwybodaeth ail-llaw 
a gyfleir gan neb yn dystiolaeth. Ammod hanfodol tystiol- 
aeth 4g awdurdod yn perthyn iddi ydyw fod y tyst wedi 
gweled a chlywed y peth drosto ei hun; uniongyrchedd y 
wybodaeth a gyflea i’r llys. Clywir chwed] weithiau sydd 
wedi disgyn trwy draddodiad o dad i fab dros genedlaeth- 
au lawer; neu wedi ei threiglo o enau i enau dros hanner 
dwsin o ardaloedd. Adroddodd A am ddygwyddiad wrth 
B, y clywsai B am dano gan OC, a fynegasid iC gan D, ac 
felly ymlaen hyd lythyren olaf y wyddor. Gwyddoch oll 
nad oes nemawr, os dim, gwerth mewn traddodiadau felly, 
ac na fuasai neb yn ei bwyll yn dychymygu am osod pwys 
arnynt fel tystiolaeth ar unrhyw achos o bwys. 

3. Cysondeb y dystiolacth, Y mae cysondeb mewnol yn 
elfen bwysig yn ngwerth tystiolaeth. Os cynnygir tystiol- 
aeth gan un tyst, dylai ei holl ranau fod yn gyson @u 
gilydd; neu os bydd amrywiol dystion yn perthyn jr un 
achos, dylai y tystiolaethau annibynol a roddant gadarn- 
hau eu gilydd, trwy fod yn sylweddol gyson y naill gyda’r 
llall. Cael hyn allan sydd mewn golwg yn y croes-holi a 
* ganiateir yn y llys gwladol. 

Y mae yn anghenrheidiol hefyd fod yn nodweddu tyst- 
iolaeth yr hyn y gellir ei alw yn gysondeb allanol, sef fod 
yr hyn a dystiolaethir yn gyson gyda ffeithiau cylchynol 
o ran amser a lle. Pe dygwyddai tyst ar achos neillduol 
ddyweyd neu ragdybio yn ei dystiolaeth mai mewn ager- 
long y croesai Columbus y Werydd i ddarganfod America, 
fe dynai lawer oddiwrth werth ac awdurdod ei dystiolaeth 
oll, oblegid yr oedd. America wedi cael ei darganfod er ys 
tri chan’ mlynedd cyn ir agerlong gyntaf gael ei hadeil- 
adu. Mor anhawdd oedd ir cyfreithiwr hwnw goelio dim 
o bregeth yr hen Wr gwledig ar ol ei glywed yn dyweyd 
fod Abraham yn esgyn Moriah gyda Bibl Peter Williams 
dan ci fraich. Diffyg cysondeb allanol gyda ffeithiau hanes 
oedd yn andwyo y naill a’ llall. Neu pe dywedai rhyw- 

un iddo weled dyn yn cyflawni gweithréd ddrwg mewn 
lle rteillduol, tra mae prawf terfynol fod y dyn a gy- 
huddir mewn lle arall ar y pryd, neu ynte nad oes y fath 
le mewn bod. Ni fyddai dim gwerth yn y fath dystiol- 
aeth, oblegid diffyg cysondeb allanol rhyngddi 4 ffeithiau 
lle. 

Y mae yr holl bethau hyn, a dyweyd y lleiaf, yn anghen- 
rheidiol i roddi awdurdod a gwerth i dystiolaeth allanol. 
Ac mewn cadwyn mor hir, mor hawdd yw fod dolen yn- 
ngholl, yn wan, neu yn llac; ac hyd yn nod pan na fyddo 
diffyg felly yn y prawf, tebygolrwydd, neu mewn geiriau 
eraill, sicrwydd moesol, ydyw y tir uchaf y gall ein cyfodi 
iddo. Erys rhywfaint o le i ddadl, os nad i ammheuaeth, 
o hyd. 

Yn yr amgylchiad dan sylw yr oedd nifer mawr o beth- 
au yn cydgyfarfod tuag at gyfansoddi gradd uchel o sicr- 
wydd moesol yn y wybodaeth a feddent am Grist. Yr oedd 
y tyst yn alluog i ffurfio barn am yr hyn y dygai dystiol- 
aeth yn ei gylch, a phob arwyddion ei bod yn drwyadl 
onest yn y dystiolaeth a ddygai; yr oedd ei gwybodaeth 
yn uniongyrchol; yr oedd hi wedi ei weled ai glywed 
drosti ei hunan; yr oedd cysondeb mewnol yn ei thystiol- 
aeth, wrth ddysgu mai y Crist oedd un a fynegasai iddi ei 
holl fywyd; ac yr oedd y dysgwyliad oedd yn y wlad am 
ymddangosiad y Messiah yr adeg hono, a’ sibrwd oedd ar 
led fod un tebyg wedi ymddangos eisoes, yn rhoddi i dyst- 
iolaeth y wraig hon yr hyn a alwyd genym yn gysondeb 
allanol. Ar y llaw arall, mae yr ystyriaeth pwy oedd y 
tyst, sef mai gwraig, gwraig heb lawer o wybodaeth ac o 
gymeriad isel, a'r ffaith nad oedd ond un tyst ar yr achos, 
yn peri mai ar debygolrwydd, ar y goreu, yr oedd y wyb- 
odaeth hanesyddol a feddai y Samariaid am Grist yn seilio 
eu ffydd; arosai o hyd: rhyw gymaint o le i ammheuaeth. 
Kithr ar ol ei glywed ef drostynt eu hunain, a chael 
gwybodaeth brofiadol o hono, gwyddent mai hwn yn ddiau 
—cauir allan bellach bob petrusder—yw Iachawdwr y byd. 


BROFIADOL O GRIST. 187 


Y mae yr un gwahaniaeth rhyngddynt yn aros fyth. 
Mae yn ein meddiant ni heddyw y wybodaeth hanesyddol 
am Grist sicraf ei natur a ellir ddymuno ar achos o’r fath. 
Seilir hi ar dystiolaeth dynion cymhwys o ran gwybod- 
aeth ac onestrwydd; y mae y tystion hyn yn llawer mewn 
nifer; eu gwybodaeth o'r ffeithiau yn uniongyrchol; eu 
tystiolaeth yn ysgrifenedig ac yn sylweddol gyson mewn 
ystyr fewnol ac allanol. Mae bodolaeth eglwys heddyw ar 
enw Crist; ystyr y sacramentau ar Sabboth, yn cryfhau 
y tebygolrwydd fod yr hanes am Iesu o Nazareth yn wir- 
ionedd. The Bridge of History over the Gulf of Time, ebai 
Thomas Cooper, am yr ymresymiad dan sylw, ac nid an- 
hawdd ydyw ir mwyaf ammheugar ei feddwl gael ei gario 
drosodd ganddi. Nid yw y ffaith fod un Cesar wedi bod 
yn Ymherawdwr yn Rhufain, neu Herod yn Rhaglaw yn 
Judea, yn cario mwy o sicrwydd ir meddwl ra’ hanes 
sydd genym am lIesu Grist. Na ato Duw ir un gair a 
ddywedir genyf dueddu i siglo meddwl neb o honoch yn 
niffuantrwydd a gwerth y wybodaeth hanesyddol a fedd- 
weh am dano. Serch fod ffeithiau yr hanes wedi dygwydd 
amser maith iawn yn ol, a hyny mewn gwlad fechan sydd 
ymhell oddiyma, ac nad ydyw copi gwreiddiol ysgrifen- 
iadau y tystion ar gael; eto mae y profion sydd genym yn 
cyfansoddi y tebygolrwydd uwchaf fod y ewbl yn wir. 
Ond wedi y ewbl, sicrwydd moesol ydyw y tebygolrwydd 
hwn ac nid sicrwydd hollol, ac y mae rhai dynion medd 
ylgar ac onest wedi cael trafferth i'w gredu, os nad ar dir 
pellach na hyny. A thra yr ymfoddlonir ar y son am 
Grist, yn unig, y mae yn anhawdd gwybod pa fodd y gall 
dynion gochelgar ac ammheus eu hanianawd feddyliol, ym 
godi i dir sydd uwchlaw pob ammheuaeth. Ond pan ge'r 
gwybodaeth brofiadol o’r Iachawdwr bendigedig, nid oes 
mwyach le i ammhenacth; mae gwirioneddolrwydd crefydd 
Crist yn gymaint o sicrwydd i'r meddwl ag ydyw bodol 
aeth y meddwl ei hun; y mae yn sicrwydd hollol. Pan 
gaiff dyn ieuanc, cyn gadael cartref yn Nghymru, afael yn 

y sicrwydd hwn, nis gall twyll-resymau anffyddwyr dinas- 
oedd Lloegr siglo ei ffydd; pan ballo cawell saethau ei 
ddadleuon deallol yn yr ysgarmes rhyngddo 4 gelynion 
crefydd, mae dadl y dyn dall a gafodd ei olwg ganddo o 
hyd: “Un peth a wn i, lle yr oeddwn i yn ddall, yr wyf 
fi yn awr yn gweled.” Wedi eu harfogi ar wybodaeth 
hon, gallai ein cydwladwyr ieuainc ddal yr ymosodiadau 
ffyrnicaf heb gael eu clwyfo, a dyfod allan o’r brwydrau 
poethaf yn fwy na choncwerwyr; ac nid doeth yn neb o 
honom, hen nac ieuanc, gartref neu oddicartref, foddloni 
am fynyd awr ar lai nar wybodaeth brofiadol hon o Iach- 
awdwr y byd, fel y rhodiom mewn llawn sicrwydd gobaith 
hyd y diwedd. 


ity 


YN EANGDER EI THERFYNAU. 

Y mae gwybodaeth brofiadol yn ein cynnysgaethu 4 sicr- 
wydd mwy, fel y gwelsom eisoes; ac nid hyny yn unig, 
eithr y mae y wybodaeth ei hun yn helaethach; deuir i 
wybodaeth eangach mewn manylwch ac eangder. Gwelir 
hyn ond ystyried dau beth. Noder yn 

1. Fod adnabyddiaeth brofiadol yn perffeithio y wybodaeth 
hanesyddol a feddir am Grist. Mae hyn yn wir am holl 
wrthddrychau gwybodaeth, yn enwedig cymeriadau personol. 
Mae yn bosibl casglu swm mawr o wybodaeth trwy glyw- 
ed neu trwy ddarllen; eithr nid yw gwybodaeth a gesglir 
felly ond amrwd, cymysglyd, a thra anmherffaith; mae yn 
ddiffygiol mewn manylion a pherthynasau pethau #u gil- 
ydd, ac yn cynnwys llawer or dychymygol a’r gau yn 
gymysg Ar sylweddol ar gwir. Damcanol ydyw ar y 
goreu. Gellir casglu gwybodaeth helaeth am wlad neu dref 
trwy gyfrwng mapiau a llyfrau; ond pan eir yno i fyw, 
pan welir y wlad 4 llygad, pan gerddir heolydd y ddinas 
bob dydd am nifer o flynyddoedd, canfyddir mor anmher- 
ffaith oedd y syniad a goleddid yn flaenorol. Profiad sydd 

yn ysgubo conglau, yn cyfleu gwir sefyllfa heol a maes, ac 
yn perffeithio y wybodaeth a feddiennid o’r blaen. Teim- 
lir hyn gan ddynion ymhob cylch. Pa werth sydd mewn 
gwybodaeth fferyllol yn annibynol ar arbrofion a wneir yn 
bersonol gan yr efrydydd. Pwy a ymddiriedai ei fywyd 
i feddyg heb gael practice faint bynag o wybodaeth llyfrau 
a cholegau fyddai ganddo. Ac ar ol darllen a holi hanes y 
byd am flynyddoedd, rhaid teithio drosto a chael profiad 
personol o hono cyn y bydd ein gwybodaeth am dano o 
nemawr werth. 

Y mae hyn yn fwy pwysig fyth tuag at adnabod cym- 
eriadau. Lliosocach mewn nifer, a mwy troellog eu trefn 
na heolydd Llundain, ydynt y tueddion a’ dirgel blygion 
sydd yn cyfansoddi y cymeriad dynol. Rhaid byw gyda’r 
dyn, ei weled ymhob tywydd, ai wylio ymhob tymher, 
eyn y gellir ei adnabod yn iawn. A mwyaf ydyw adnodd- 
au meddyliol y dyn a efrydir, hwyaf oll ydyw yr amser a 
gymerir i'w adnabod. Gwelir drwy gymeriadau ysgeifn ac 
arwynebol 4g un drem, gan mor agos ydyw y gwaelod ir 
wyneb; ond am gymeriad dwfn, praff, a thrwm ac uwch- 
raddol, rhaid byw gydag ef am flynyddoedd, cymdeithasu 
ag ef yn y cylch mwy cyfrin ac agos ato yr holl amser, 
a chael cyfleusdra o bob math i weled ei galon ai feddwl 
mwyaf cudd, cyn y gellir ei adnabod. 

Felly yn arbenig am Iachawdwr y byd. Rhyw amlin- 
elliad bras, gwybodaeth ddamcanol, map a llyfr, syniad 
niwliog am wlad heb ei theithio, am ddinas heb fod yno 
yn byw, sydd gan y galluocaf o honoch am Grist, os heb 
wneyd prawf personol arno. Rhaid i chwi fyned dan law y 
Meddyg da, gwneyd arbrawf ar gyfferi y gwaed, teithio 
tir yr Immanuel mawr, a chartrefu gyda’r Arglwydd yn ei 
ddinas sanctaidd, cyn y bydd y wybodaeth ddeallol a 
feddwch am dano yn weddol gywir a digymysg. 

2. Mai i ymgeisydd am wybodaeth brofiadol o hono, y mae 
Tachawdwr y byd yn dadguddio ei hun. Anselm gynt a ddy- 
wedai, “‘Nid wyf yn deall mewn trefn i gredu, ond yn 

credu mewn trefn i ddeall. Yr hwn nid yw yn credu nid 
oes ganddo brofiad, ar hwn sydd heb brofiad nis gall 
ddeall.” Pascal a ysgrifenodd fod yn rhaid i bethau dwyfol 
gael eu caru i gael eu hadnabod. A dywed awdurdod 
uwch mai y pur o galon a welant Dduw. Rhoddir iddo 
nid yn unig i weled yn well yr hyn a wyddai or blaen, 
ond hefyd i weled mwy nag a wyddai or blaen; fel mae 
y wybodaeth a geir yn eangach mewn cylch yn gystal ag 
yn fanylach ei natur. Y mae y bardd sydd yn caru natur 
yn gweled mwy nag eraill yn y blodau, ar bryniau, a 
dyffrynoedd. Dygir y pell yn agos, ar agos yn nés, gan 
gariad. Tr llygad noeth, nid yw y planedau ar ser ond 
megys gwreichion oddiwrth forthwyl y gdf; ond ir ser- 
yddwr sydd yn eu tynu ato trwy gyfrwng y pellddrych, 
y maent yn fydoedd anferth o faintioli, a chyflym eu hys- 
gogiadau. Yr hyn ydyw gwasanaeth y gwydr nerthol i’r 
seryddwr ydyw effaith cariad a ffydd ar yr ymofynydd 
Cristionogol i’w alluogi i chwilio dyfnion bethau Duw, ac 
i amgyffred gydar holl saint beth yw yr hyd a’ lled, yr 
uchder ar dyfnder, a gwybod cariad Crist yr hwn sydd 
uwechlaw gwybodaeth. 

Y mae ymofyn am wybodaeth brofiadol yn cynnyrchu 
cydymdeimlad rhwng y meddwl 4A thestun ei ymchwiliad, 
ac y mae meddu cydymdeimlad felly yn gymhorth anheb- 
gorol tuag at ddeall a gwerthfawrogi y gwrthddrych a ef- 
rydir. Yn niffyg y cydymdeimlad hwn nid oedd meddwl 
craff Newton yn gweled dim yn ngorchestwaith Milton. 
“It proves nothing,” ebai yr hen seryddwr anfarddonol ei 
anianawd am dano. Rhaid cael bardd i werthfawrogi 
barddoniaeth, a chalon syml ac ymofyngar i dderbyn dad- 
guddiadau pell a mawrion o feddwl a gogoniant Iach- 
awdwr y byd. 

Cynnyrchu y cydymdeimlad hwn ydyw y fantais a geir 
wrth aros yn hir uwch ben yr hyn, neu yr hwn ag y dy- 
munir ei adnabod. Pan eir i olwg rhaiadr y Niagara y 
tro cyntaf, siomedigacth a geir; ond wedi treulio dyddiau 

yn ei stn, ac ymweled Ag ef drachefn a thrachefn wrth 
oleu haul y dydd, a llewyrch lleuad y nos; cerdded mewn 
gwisg o groen dan ei drochion, syllu arno o safleoedd 
gwahanol; ystyried swm ei ddwfr a dyfnder ei gwymp; 
ymddifyru yn mheroriaeth mawreddog ei ruad a phryd- 
ferthwch annesgrifiol ei fwiau, daw gogoniant mwy a 
rhyw ogoniant newydd o hyd i’r goleu, fel y mae y rhai- 
adr ar derfyn naw diwrnod yn rhywbeth annhraethol fwy 
a gogoneddusach nag y tybiwyd ei fod fore y diwrnod 
cyntaf. 

“Pwy y mae dynion yn dywedyd fy mod i, Mab y dyn?” 
ebai yr Arglwydd Iesu wrth ei ddysgyblion. ‘“Rhai mai 
Ioan Fedyddiwr, eraill mai Elias, eraill mai Jeremias, neu 
un or prophwydi;” atebent hwythau. “Ond pwy medd- 
weh chwi ydwyf fit A Simon Petr a atebodd ac a ddy- 
wedodd, Ti yw y Crist, Mab y Duw byw.” Yr oedd y 
pysgotwr anllythyrenog yn gwybod pwy oedd Mab y dyn 
yn well na doctoriaid dysgedig Judea. Paham hyny ? 
Meddai Petr wybodaeth brofiadol oi Arglwydd, a thrigai 
yn el gymdeithas. Ac yn hyn yr oedd yr holl ddirgelwch. 
Ceir engraifft o’r un peth ar raddfa is yn hanes y wraig o 
Samaria. Pan gyfarfu hi gyntaf 4r Iesu wrth y ffynnon, 
ni welai ddim ynddo namyn Iuddew lIluddedig a hyf. 
Ond ar ol cynnal ymddyddan gydag ef am yspaid, daeth 
plyg newydd oi gymeriad i’w golwg, a galwodd ef yn Ar- 
glwydd. Wrth ir ymddyddan barhau, ymagorodd plyg 
chwanegol, a gwelai mai Prophwyd ydoedd; a chyn ir 
ymddyddan derfynu yr oedd ei wir gymeriad fel y Crist 
wedi ei ddadguddio iddi. Oraffwch fel y codai yn ei 
golwg bob cynnyg: yr Iuddew yn myned yn Arglwydd, 
yr Arglwydd yn Brophwyd, a'r Prophwyd yn Grist. Ac 
yr oedd y gogoniant a ddysgleiriodd ar ei meddwl ar der- 
fyn y gyfrinach mor llachar ac annysgwyliadwy, fel y brys- 
iodd oddiwrth y ffynnon, wedi anghofio y dwfr ai llestr, 
ac a aeth i'r ddinas i bregethu y Crist bendigedig hwn ir 
trigolion. Yr un effaith a gafodd ei glywed ef drostynt 

eu huuain ar y Samariaid a ddaethant allan i wrando 
arno. Deuwch at Grist, fy nghyfeillion, os dymunech ei 
adnabod ; gwasgwch i'w yimyl; achubwch y cyfleusdra 
cyntaf i’w gyfarfod wrth y ffynnon; gwahoddweh ef i aros 
gyda chwi am ddeuddydd; pwyswch ar ei fynwes; yfwch 
oi ysbryd, fel y caffoch ei feddwl, yr adwaenoch deimladau 
ei galon a rhin ei waed; ac y galloch chwithau ddyweyd, 
“ac a wyddom mai hwn yn ddiau yw y Crist, Iachawd wr 
y byd.” 


IIL. 


Yn NopweppD £1 HEFFEITHIAU. 

Ni chaniaté amser i mi vmbhelaethu ar hyn. Mae 
gwybodaeth hanesyddol am Grist yn werthfawr iawn. Bu- 
asai yn werth i ddyn gael ei eni ir byd i glywed son am 
dano. Fel pwne o gywreinrwydd yn unig, ni chlywyd 
am y fath ffaith erioed o'r blaen, ag ymddangosiad Duw 
yn y cnawd. Son am ryfeddodau ffughanesiaeth, yn wir! 
Ni ddychymygodd calon y ffugchwedleuwr am arwr hafal i 
Grist y Pedair Efengyl, ac ni chreodd ploi cyfielyb ir ad- 
gyfodiad ar y trydydd dydd. Nid oes achos i neb fyned i’r 
chwareudy er mwyn cael defnydd cyffroad. Dyn sydd yno 
yn actio, a dynol yw cylch eithaf y darn a chwareuir gan- 
ddo. Ond yma gwelir y Duw-ddyn ar y llwyfan, ai wisg 
wedi ei thrybaeddu mewn gwaed, pyrth uffern yn agor i 
wasanaethu fel footlights iddo; haul y nef a chreigiau y 
ddaear yn symud ei olygfeydd; tragywyddoldeb, ni allai 
fesur cylch effaith y chwareu rhyfedd hwn, ac yr oedd 
Duwdod yn ei ogoniant penaf yn tywynu ger bron y cyd- 
fyd yn y ewbl. Ar Galfaria y bu Tragedy! Pa ryfedd 
fod amgylchiadau fel hyn yn bywiogi. crebwyll beirdd 
goreu yr oesoedd, ac yn cynnysgaethu arlunwyr a cherfied- 
yddion penaf y byd ar testynau rhagoraf i gymysgu eu lliwiau 
a hwylio eu cynion arnynt? Crist ai grefydd ydyw enaid 
llenyddiaeth a chelf y byd gwareiddiedig Ydyw, mae 
gwybodaeth hanesyddol o Grist yn werthfawr yn ei heffaith 

ar chwaeth ac arferion dynion, ond wedi y ewbl y mae 
gwybodaeth brofiadol o hono yn effeithio mewn ystyron 
llawer pwysicach. Gwelir hyn ond ystyried 

1. Hi bod yn achub bywyd ci pherchenog. Nid yw y wyb- 
odaeth hanesyddol gywiraf, helaethaf am Grist yn achub 
neb. Mae gan Satan gredo digon uniawn a helaethach ei 
gylch nar eiddo Mawer o honom, ac eto ysbryd colledig 
ydyw. Nid diffyg gwybodaeth ddeallol ydyw yr achos fod 
llawer o honoch chwi sydd yn fy ngwrando yn aros yn 
eich pechodau ; ac ystyriaeth sydd yn taflu dychryn drwy 
galon dyn ydyw fod yn bosibl meddu pen goleu fel y 
lamp yna, a chredo mor iach a’r rhuddyn derw yna, ac eto 
cael ein bwrw ir tywyllwch eithaf yn y byd arall. Chwy- 
chwi ddeiliaid goleuedig yr Ysgol Sabbothol, cofiwch y 
darn adnod hwnw, “A gwybodaeth ni cheidw fywyd ei 
pherchenog;” hyny yw, gwybodaeth heb brofiad, gwybod- 
aeth y pen yn unig. Y mae gwybodaeth sydd yn cadw 
enaid, sef y wybodaeth sydd yn adnabyddiaeth brofiadol 
o Iesu Grist; y wybodaeth o Dduw, ardderchawgrwydd 
gwybodaeth Crist Iesu ein Harglwydd, y wybodaeth sydd 
yn ol duwioldeb; mewn gair, hyn yw y bywyd tragywydd- 
ol, sef adnabod Duw, a’r hwn a anfonodd, Lesu Grist. 

2. Cyffes gyhoeddus o Grist. Y mae y Testament Newydd 
yn gosod pwys mawr ar gyffesu Crist; ond anhawdd iawn 
yw cael pobl i wneyd hyny, hyd nes y caffont wybodaeth 
brofiadol o hono fel Iachawdwr. Gormod camp rr wybod- 
aeth hanesyddol lawnaf ydyw agor genau ei phlant 1 
wneuthur cyffes wirfoddol a difloesgni o Grist ger bron y 
byd. Gormod ganddynt yw cymeryd ei enw mawr arnynt 
mewn proffes allanol; ni fynant gymaint ag uno gyda’ 
eglwys, neu gofio ei farwolaeth drostynt yn y swper sanct- 
aidd. Ond sylwch fel y mae gwybodaeth brofiadol o 
Grist yn effeithio ar y wraig, ac ar y Samariaid a ennill- 
wyd ganddi i gredu ynddo. Am y wraig y dywedir, ‘‘ Yna 
y wraig a adawodd ei dwfrlestr, ac a aeth i'r ddinas, a 
dywedodd,” —dyma hi fyth, er nad oedd ond gwraig, a 

gwraig eithaf digymeriad yn flaenorol i hyn, eto rhaid 
oedd i’r profiad a gawsai o’r lachawdwr dori allan mewn cyffes 
or fath fwyaf cyhoeddus—‘a ddywedodd wrth y dynion.” 
Ac am y dynion drachefn dyma y cofnodiad: “A hwy a 
ddywedasant wrth y wraig,” Oni wyddai y wraig y pethau 
hyn oll cystal a hwythau, ac o’u blaen hwy? Onid ar ei 
hymadrodd hi y clywsent hwy am dano gyntaf, ac nid 
oedd neb yn gwybod hyny yn well na hwy eu hunain? 
ond er y cwhl rhaid oedd cael llefaru a chyffesu, ie, “a 
hwy a ddywedasant wrth y wraig.” 

Cwynir llawer, ac nid heb achos, fod yn anhawdd cael 
aelodau ir gyfeillach eglwysig, au bod yn ddystaw iawn 
ar ol dyfod yno. Ac yn hytrach na chydnabod fod bai 
arnynt hwy am ddifaterwch felly, dadlenant nad oes ang- 
hen am seiat, ac na ddylid gwasgu ar neb i siarad ynddi 
oddieithr y blaenor ar pregethwr. Canlyniad hyn ydyw 
nad yw yr eglwysi yn magu blaenoriaid a phregethwyr 
Heol fel y byddent gynt, fod yn anhawdd cael aelodau i 
gymeryd rhan gyhoeddas mewn cyfarfod gweddio, y teiml- 
ant eu ffordd yn rhydd i fynychu cyrchleoedd gwahardd- 
edig, ac yn eu difyrion au hysbryd eu bod yn ymgymysgu 
gyda phlant y byd hwn. Pe byddai cyffesu Crist yn fwy 
cyffredin ar du crefyddwyr, ni fyddai mor hawdd ganddynt 
ddawnsio a chwareu a chellwair gyda phlant y diafol. 
Addefir ar bob llaw y dylai fod mwy o wahaniaeth rhwng 
byd ac eglwys, ond ni cheir byth mohono hyd nes y daw 
aelodau eglwysig yn llawer mwy chwannog nag y maent yn 
awr 1 gyffesu Crist. Pa bryd y deuant i wneyd hyny ? 
Hawdd yw ateb, sef mor fuan ag y deuant i feddu gwy- 
bodaeth brofiadol o Grist, Iachawdwr y byd. Pa fodd y 
gellir dysgwyl y bobl i seiat, a hwythau heb ei glywed 
drostynt eu hunain? a pha reswm gwasgu arnynt i siarad 
pe deuent, a hwythau heb ddim i'w ddyweyd? Cyfarfod 
ydyw y seiat i siarad am grefydd. Pe gelwid cyfarfod i 
ddangos dawn ymadrodd, heb son dim am Grist wrth lef- 
aru, gellid yn rhesymol ddysgwyl rhai o honynt i hwnw, 

oblegid y mae ganddynt gyflawnder o ddawn; neu gyfarfod 
i drin materion gwladol, neu son am bris y farchnad, neu 
i drafod hyd yn nod grefydd pobl eraill, gallai lliaws gael 
blas ar bethau felly; ond am eu dysgwyl i gyfarfod o bwr- 
pas i son am y mater tragywyddol, cyfarfod o bwrpas i 
ganmawl lachawdwr y byd, cyfarfod o bwrpas i ddywedyd 
profiad personol o’r iachawdwriaeth sydd ynddo, mae y 
fath beth yn gwbl afresymol; nid oes ganddynt neges yn- 
ddo na theimlad o anghen am dano, ac ni ddylai fod gaa 
neb arall wendid felly. Ymaith Ag ef! Duw yn ei dru- 
garedd a gofio am danom! 

3. Trawsffurfia et meddiannwyr yn gyfryngaw i ddwyn eraill 
vr un tir. Ar ol i ddyn gael achub ei enaid ei hun, un 
or effeithiau cyntaf a gynnyrchir ydyw awyddfryd ang- 
erddol i achub eraill. Hyn sydd wrth wraidd yr ysbryd 
cyffesu a nodwyd eisoes; awydd gwneyd y Meddyg au 
hiachaodd hwy yn hysbys i eraill. Hyn gymhellodd y 
wraig i redeg oddiwrth y ffynnon, i gwallt yn y gwynt, 
i fynegu yr hyn a welodd ac a glywodd wrth drigolion y 
ddinas. Hawdd galw ei hymddygiad yn benboethni, a 
dadlu nad oedd ganddi gymhwysder at y gwaith a gymer- 
asai_ mewn llaw; a dichon nad oedd neb yn fwy teimladwy 
o hyny na’r wraig ei hun. Ond dawn neu heb ddawn, i'r 
ddinas yr aeth; ac heb ymgynghori 4 chig a gwaed mewn 
unrhyw ffurf, pregethodd yr Iesu i'w chymydogion. Paham 
y gwnaeth hyny? Nis gallai ymattal. Ond paham hyny ? 
Wedi cael gwybodaeth brofiadol ei hun o'r Iachawdwr yr 
ydoedd. A bu ei gweinidogaeth yn llwyddiannus. Mae 
gair bychan oddiar brofiad calon yn cyrhaedd ymhell weith- 
iau. Un diwrnod, yn un o heolydd Glasgow, cerddai hogyn 
troednoeth, carpiog, dan ganu yr emyn, 


“There is a fountain fill’d with blood, &c.” 
Pwy oedd y cyntaf i’w gyfarfod ond yr heddgeidwad, ac 


yn Ile ei orchymyn i dewi, troes ar ei sawdl, cerddodd yn 
ei ochr, a chanodd fas i alaw y bachgen. Ar ol cyrhaedd 

terfyn y beat, gofynodd ir bychan am esboniad ar ei ym- 
ddygiad, gan ofyn iddo a wyddai ystyr yr hyn a ganai. 
Dyrchafodd yntau ei lygaid byw tuag ato, ac a adroddodd 
mor druenus ei gyflwr ydoedd wythnos yn ol, heb gartref, 
na dillad, na nemawr o fwyd; ond iddo ymwthio gydar 
dorf i glywed dyn or America—Mr. Moody—yn pregethu; 
ac wrth ei glywed yn gwahodd pawb, ac yn sicrhau fod 
un Iesu yn gwneyd pawb a ddeuai ato yn ddedwydd, iddo 
yntau fentro ymlaen ac arwyddo dymuniad i weled yr Iesu 
hwnw. Yna fod boneddiges dirion wedi darllen iddo a 
gweddio drosto, a dal ati nes teimlodd ef rhyw ddedwydd- 
weh yn tori gwaew ei fron, nas gallai ei ddesgrifio, ai fod 
byth ar ol hyny yn methu peidio canu. ‘O’r goreu,” ateb- 
ai yr heddgeidwad; ‘os fel yna y mae gyda thi, tyred 
i lawr yr heol gyda mi am round eto.” Pwy oedd yn dy- 
gwydd clywed yr ymddyddan hwn ond gwraig o ystafell 
uchaf ei thy, lle yr aethai i ymguddio rhag ymwelwyr 
Pwyllgor Mr. Moody. Wrth glywed tystiolaeth yr hogyn 
tlawd, deffrodd ei chydwybod, aeth hithau heb ei chymhell 
ir oedfa ac a achubwyd. Mynwch brofiad personol o 
Grist, fy nghyfeillon, ac yna buan yr anrhydeddir eich 
lafur gyda llwyddiant yn achubiaeth rhai eraill. Amen. 

